id
stringlengths 36
36
| title
stringlengths 8
2.31k
| content
stringlengths 4
21.7k
| datetime
stringdate 1478-01-28 12:00:00+0700
2025-05-08 14:01:23+0700
| domain
stringclasses 9
values | url
stringlengths 31
236
|
|---|---|---|---|---|---|
80d49be4-0481-4584-a1b7-462c79af5ee8
|
មន្ទីរសុខាភិបាលខេត្តស្វាយរៀង បានដកហូតអាជ្ញាបណ្ណបន្ទប់ថែទាំជំងឺឯកជន «សុខ សុវណ្ណារ៉ា» ដែលអនុវត្តហួសពីកម្រិតបច្ចេកទេសច្បាប់អនុញ្ញាត!
|
នៅថ្ងៃទី១១ ខែតុលា ឆ្នាំ២០១៧នេះ មន្ទីរសុខាភិបាលខេត្តស្វាយរៀង បានចុះដកហូតអាជ្ញាបណ្ណបន្ទប់ថែទាំអ្នកជំងឺឯកជន «សុខ សុវណ្ណារ៉ា» ដែលអ្នកគ្រប់គ្រងឈ្មោះ ញឹម ចាន់រ៉ា នៅភូមិសង្កែ ឃុំសង្កែ ស្រុករំដួល ខេត្តស្វាយរៀង ដែលបានអនុវត្តហួសពីកម្រិចបច្ចេកទេស ដែលច្បាប់បានអនុញ្ញាត។ លោក កែរ រដ្ឋា ប្រធានបានមន្ទីរសុខាភិបាលខេត្តស្វាយរៀង ប្រាប់អង្គភាពសារព័ត៌មាន Fresh News ថា បន្ទប់ថែទាំអ្នកជំងឺឯកជន «សុខ សុវណ្ណារ៉ា» ដែលអ្នកគ្រប់គ្រងឈ្មោះ ញឹម ចាន់រ៉ា បានអនុវត្តហួសពីកម្រិតបច្ចេកទេសច្បាប់អនុញ្ញាតឲ្យ ដោយមានសិទ្ធិត្រឹមតែបើកបន្ទប់ថែទាំតែប៉ុណ្ណោះ ក៏ព្រោះតែលោក ញឹម ចាន់រ៉ា ជាគិលានុបដ្ឋាមធ្យម គឺគ្មានសិទ្ធិក្នុងការឲ្យអ្នកជំងឺមកសម្រាកព្យាបាល នៅទីនោះឡើយ។ លោកបានបន្ថែមថា ។ សូមបញ្ជាក់ថា បន្ទប់ថែទាំអ្នកជំងឺឯកជន «សុខ សុវណ្ណារ៉ា» ដែលអ្នកគ្រប់គ្រងឈ្មោះ ញឹម ចាន់រ៉ា បានឲ្យអ្នកជំងឺអាចសម្រាកព្យាបាលបាន និងមានគ្រែសម្រាប់ព្យាបាលឆ្លងយប់ ព្យួរសេរ៉ូម នៅពេញបន្ទប់ថែទាំតែម្តង ដែលជាហេតុហួសនៃដែនកំណត់ នៃច្បាប់បានដាក់ឲ្យ៕
|
2017-10-12T04:38:00+07:00
|
freshnewsasia.com
|
https://m.freshnewsasia.com/index.php/en/localnews/67410-2017-10-11-14-38-16.html
|
bb085529-501f-4d0f-9a35-63945e56fab3
|
ជនរងគ្រោះដោយសារធាតុគ្រាប់បែកមីគី របស់អាមេរិក៣នាក់ នៅក្នុងឃុំគគីរ ស្រុករមាសហែក បានធូរស្រាលបន្តិច តែកំពុងបន្តសម្រាកព្យាបាលជំងឺក្នុងមន្ទីរពេទ្យនៅឡើយ
|
លោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង បានប្រាប់បណ្តាញសារព័ត៌មាន Fresh News នៅល្ងាចថ្ងៃទី១១ ខែតុលា ឆ្នាំ២០១៧នេះថា ជនរងគ្រោះដោយសារធាតុ ក្នុងគ្រាប់បែកគីមី របស់អាមេរិកចំនួន៣នាក់ ក្នុងភូមិតាវាំង ឃុំគគីរ ស្រុករមាសហែក ខេត្តស្វាយរៀង បានធូរស្បើយបន្តិចហើយ កំពុងសម្រាកព្យាបាលជំងឺ ក្នុងមន្ទីរពេទ្យបង្អែកស្រុករមាសហែកនៅឡើយ មិនទាន់អនុញ្ញាតឲ្យត្រឡប់ទៅផ្ទះវិញឡើយ។ ជនរងគ្រោះទាំង៣នាក់ ក្នុងចំណោម១០នាក់ ក្នុងនោះរួមមានស្ត្រីម្នាក់ និងក្មេងប្រុស២នាក់ ត្រូវបានបញ្ជូនទៅមន្ទីរពេទ្យ ជាលើកទី២ កាលពីថ្ងៃទី០៩ ខែតុលា ឆ្នាំ២០១៧ បន្ទាប់ពីអាការៈជំងឺពុលសារធាតុគីមី ក្នុងគ្រាប់បែករើឡើងវិញ ក្រោយចេញពីមន្ទីរពេទ្យបង្អែកខេត្តស្វាយរៀង ត្រឡប់ទៅផ្ទះវិញបានរយៈពេលខ្លីប៉ុណ្ណោះ។ ពួកគាត់បានកាយដីប៉ះគ្រាប់បែកគីមី ចំការដំឡូងមួយកន្លែង ក្នុងភូមិឋានរបស់ពួកគាត់ ។ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី១១ ខែតុលានេះ បានថ្លែងដោយបញ្ជាឲ្យលោក ម៉ម ប៊ុនហេង រដ្ឋមន្ត្រីក្រសួងសុខាភិបាល ចុះពិនិត្យ និងស្រាយជ្រាវពីបញ្ហាផលប៉ះពាល់ដល់សុខភាព របស់ប្រជាពលរដ្ឋឃុំគគីរ ស្រុករមាសហែក ខេត្តស្វាយរៀង ដែលរស់នៅរាប់សិបឆ្នាំមកហើយ ជាមួយនឹងគ្រាប់បែកគីមីរបស់សហរដ្ឋអាមេរិក។ សម្តេចតេជោ ហ៊ុន សែន បានថ្លែងយ៉ាងដូច្នេះថា «សូមឲ្យឯកឧត្តម ម៉ម ប៊ុនហេង ខាងក្រសួងសុខាភិបាល ធ្វើការស្រាវជ្រាវនៅក្នុងតំបន់នោះ (ឃុំគគីរ)។ យើងទើបតែនឹងរកឃើញគ្រាប់បែកគីមី នៅខែមករា កន្លងទៅនេះទេ យើងបានរស់នៅជាមួយអាវុធគីមីនេះ រយៈពេលជាង៤០ឆ្នាំមកហើយ បើគិតតាំងពីពេលដែលគេទម្លាក់។ តើសុខភាពប្រជាពលរដ្ឋនៅតំបន់នេះ យ៉ាងម៉េច? កូនកើតឡើងវាយ៉ាងម៉េច ? ត្រូវស្រាវជ្រាវបញ្ហានេះ វាជាផលប៉ះពាល់មួយ ហើយអាវុធគីមីគឺជាអាវុធប្រល័យលោក ដែលគេបានប្រើនៅក្នុងកម្ពុជា»។ បើតាមការបញ្ជាក់របស់លោកឧត្តមសេនីយ៍ឯក កេ ដា អគ្គលេខាធិការរងអាជ្ញាធរគីមីក្រសួងការពារជាតិ បានបញ្ជាក់ប្រាប់ Fresh Newe គិតត្រឹមរសៀលថ្ងៃទី១១ ខែតុលានេះថា មន្ត្រីជំនាញស៉ីម៉ាក់ និងអាជ្ញាធរគីមី បានរកឃើញគ្រាប់រហូតដល់១១ទីតាំងទៀត ក្នុងឃុំគគីរ ស្រុករមាសហែក ដែលអាចនឹងមានគ្រាប់បែក១៤គ្រាប់ ហើយមន្ត្រីជំនាញកំពុងបន្តប្រតិបត្តិការ ដើម្បីដោះគ្រាប់បែកគីមីទាំងនោះ៕
|
2017-10-12T01:02:00+07:00
|
freshnewsasia.com
|
https://m.freshnewsasia.com/index.php/en/localnews/67395-2017-10-11-11-02-36.html
|
6340d0e5-021c-45e8-a33c-d638617e3426
|
ថៃបាញ់ពលរដ្ឋខ្មែរឆ្លងដែន ២នាក់របួសធ្ងន់
|
ប្រជាពលរដ្ឋខ្មែរចំនួនពីរនាក់ បានរងរបួសជាទម្ងន់ ហើយត្រូវបញ្ជូនទៅកាន់មន្ទីរពេទ្យ ក្នុងស្រុក ខ្លងហាត ប្រទេសថៃ ដើម្បីសង្គ្រោះជីវិត បន្ទាប់ពីប្រជាពលរដ្ឋថៃបាញ់។ មន្ត្រីយោធាការពារព្រំដែនជួរមុខកម្ពុជា បានឲ្យដឹងថា ជនជាតិខ្មែរទាំងពីរនាក់នេះ ទី១-ឈ្មោះ ស្រី ភក្តី ភេទប្រុស អាយុ២៩ឆ្នាំ រស់នៅភូមិអូរល្វា ឃុំជ្រៃសីមា ស្រុកសំពៅលូន ខេត្តបាត់ដំបង និងទី២-ឈ្មោះ រឿម រឹម ហៅ ង៉ោល ភេទប្រុស អាយុ៣០ឆ្នាំ រស់នៅភូមិល្វា ឃុំបឹងបេង ស្រុកម៉ាឡៃ ខេត្តបន្ទាយមានជ័យ ។ មន្ត្រីយោធាដដែល បានបន្តថា នៅវេលាម៉ោង៤ទៀបភ្លឺ ថ្ងៃទី១១ ខែតុលា ឆ្នាំ២០១៧ ប៉ុស្តិ៍ព្រំដែនជួរមុខគីឡូ៩បានទទួលព័ត៌មាន តាមរយៈទូរស័ព្ទពីឈ្មោះ ឡាក់ ឌី ជាទាហានសឹករងប្រចាំការខទី១ នៅចំណុចភូមិអូរល្វា ឃុំជ្រៃសីមា ស្រុកសំពៅលូន បានប្រាប់ថា មានប្រជាពលរដ្ផខ្មែរពីរនាក់ ត្រូវបានប្រជាពលរដ្ឋថៃ បាញ់ឲ្យរងរបួស នៅក្នុងទឹកដីថៃ ត្រង់ចំណុចកងវ៉ា ក្នុងភូមិរ៉ាសូភី ឃុំខ្លងហាត ស្រុកខ្លងហាត ខេត្តស្រះកែវ ជាប់នឹងខ្សែបន្ទាត់ព្រំដែនថៃ-កម្ពុជា។ មន្ត្រីយោធាដដែល បានបន្តថា ក្រោយពីបានទទួលបានព័ត៌មាននេះភ្លាម កម្លាំងទ័ពកម្ពុជាបានចុះទៅដល់ភូមិអូរល្វា ឃុំជ្រៃសីម៉ា ដើម្បីត្រួតពិនិត្យ និងសាកសួរទៅឈ្មោះ ម៉ៅ ចន្ធី ភេទប្រុស អាយុ៣០ឆ្នាំ ដែលគាត់បានដើរមកពីបេះម្ទេសឲ្យថៅកែថៃ។ លុះដល់ពេលត្រឡប់មកវិញ ដល់ចំណុចព្រៃរបោះ គាត់បានឃើញជនរងគ្រោះ២នាក់ កំពុងដេកដួលក្នុងថ្លុកឈាម។ ក្រោយពេលសួរនាំ ទើបដឹងថា ពួកគេបានលបឆ្លងដែនចូលទៅលួចមាន់ ក្នុងកសិដ្ឋានរបស់ប្រជាពលរដ្ឋថៃ ហើយត្រូវពួកថៃបាញ់តែម្តង។ មន្ត្រីយោធាដដែល បានបន្តថា នៅពេលនោះដែរ កម្លាំងកម្ពុជាបានទាក់ទងទៅភាគីថៃ ដើម្បីចង់ដឹងថា តើជនរងគ្រោះទាំងពីរនាក់នោះ ឥឡូវនៅទីណា ដោយព័ត៌មានដែលទទួលបាន គឺជនរងគ្រោះទាំង២នាក់ត្រូវបានទាហានថៃ ដឹកយកទៅព្យាបាលនៅមន្ទីរពេទ្យ ក្នុងស្រុកខ្លងហាត ខេត្តស្រះកែវ ហើយគេមិនទាន់ដឹងថា រហូតមកទល់នឹងពេលនេះ ជនរងគ្រោះទាំងពីរនាក់ មានអការយ៉ាងណានៅឡើយ៕
|
2017-10-11T15:08:07+07:00
|
kbnnews.com
|
https://kbn.news/archives/76355
|
c59ea5f1-12cb-4266-975e-c3381f6d3a68
|
យុវជន២នាក់ជិះម៉ូតូលឿន បុករថយន្តបត់ឆ្លងផ្លូវ ស្លាប់ម្នាក់
|
ភ្នំពេញ៖ យុវជន២នាក់បានបើកម៉ូតូដឹកគ្នាយ៉ាងលឿន ក៏ជ្រុលចង្កូតទៅបុករថយន្តពេញទំហឹង បណ្ដាលឲ្យស្លាប់ម្នាក់ និងរបួសធ្ងន់ម្នាក់ កាលពីវេលាម៉ោង៤ និង៥នាទីល្ងាច ថ្ងៃទី១០ ខែតុលា ឆ្នាំ២០១៧ នៅត្រង់ចំណុចផ្លូវជាតិលេខ៥ កែងនឹងផ្លូវលេខ១៥១ ស្ថិតក្នុងភូមិព្រែកព្នៅ សង្កាត់ព្រែកព្នៅ ខណ្ឌព្រែកព្នៅ។ ប្រភពព័ត៌មាន បានឲ្យដឹងថា មុនពេលកើតហេតុ គេឃើញយុវជនម្នាក់បើកម៉ូតូ ម៉ាកស៊ុយហ្ស៊ុយគីនិច ពណ៌ស ពាក់ស្លាកលេខកំពង់ឆ្នាំង 1G-4596 ដឹកមិត្តភក្ដិ តាមបណ្ដោយផ្លូវជាតិលេខ៥ ក្នុងទិសដៅពីជើងទៅត្បូង បញ្ច្រាសទិសគ្នាជាមួយរថយន្តមួយគ្រឿង ម៉ាកហ៊ីយ៉ាន់ដាយ ពណ៌ស្លាទុំ ពាក់ស្លាកលេខ ភ្នំពេញ 3D-4607។ ។ លុះពេលរថយន្តបើកមកដល់ចំណុចកើតហេតុ ក៏បត់ឆ្វេងចូលតាមផ្លូវលេខ១៥១ ស្រាប់តែម៉ូតូជ្រុលចង្កូតទៅបុករថយន្តពេញទំហឹង បណ្ដាលឲ្យអ្នករួមដំណើរជាមួយស្លាប់យ៉ាងអណោចអធ័មមួយរំពេច និងអ្នកបើកម៉ូតូរងរបួសធ្ងន់។ ដោយឡែករថយន្តខូចខាតបន្តិចបន្តួច និងម៉ូតូខូចខាតយ៉ាងដំណំ។ ក្រោយពេលកើតហេតុ សមត្ថកិច្ចបានចុះទៅពិនិត្យ និងបញ្ជូនអ្នករងរបួសធ្ងន់ទៅសង្គ្រោះ នៅក្នុងមន្ទីរពេទ្យ និងទាក់ទងទៅសាច់ញាតិឲ្យមកដឹកសាកសពរបស់ជនរងគ្រោះ ទៅធ្វើបុណ្យតាមប្រពៃណី។ ដោយឡែកយានយន្តទាំង២គ្រឿង ត្រូវសមត្ថកិច្ចវាស់វែង រួចហើយយកទៅរក្សាទុក ដើម្បីរង់ចាំដោះស្រាយ នាពេលក្រោយ៕
|
2017-10-11T09:00:49+07:00
|
kbnnews.com
|
https://kbn.news/archives/76274
|
2c8dd68e-92f5-40a8-804b-05a7cadb51b6
|
ក្រសួងសង្គមកិច្ច ប្រជុំជាមួយអង្គការដៃគូ ដាក់ផែនការយុទ្ធសាស្រ្តថែទាំ និងគាំទ្រដល់គ្រួសារក្រីក្រផ្ទុកមេរោគអេដស៍ ជំងឺអេដស៍សម្រាប់ឆ្នាំ២០១៨
|
ក្រសួងសង្គមកិច្ច អតីតយុទ្ធជន និងយុវនីតិសម្បទា បានបើកសិក្ខាសាលាប្រជុំជាមួយអង្គការ ដៃគូជាច្រើន ដើម្បីដាក់ផែនការយុទ្ធសាស្រ្តថែទាំ និងគាំទ្រដល់គ្រួសារក្រីក្រផ្ទុកមេរោគអេដស៍ ជំងឺអេដស៍សម្រាប់ឆ្នាំ២០១៨។ សិក្ខាសាលាពិគ្រោះយោបល់ ដើម្បីរៀបចំផែនការយុទ្ធសាស្រ្ត ស្តីពីការថែទាំ និងគាំទ្រដល់គ្រួសារក្រីក្រ ផ្ទុកមេរោគអេដស៍ ជំងឺអេដស៍ សម្រាប់ឆ្នាំ២០១៨ បានរៀបចំឡើង នៅថ្ងៃទី០៩ ខែតុលា ឆ្នាំ២០១៧នេះ ដោយមានការចូលរួមពី លោក ឈាង បាក់ អនុរដ្ឋលេខាធិការនៃក្រសួងសង្គមកិច្ច អង្គការដៃគូជាច្រើនទៀត រួមនឹងមន្រ្តីរាជការនៃនាយកដ្ឋានសុខុមាលភាពសង្គម របស់ក្រសួងសង្គមកិច្ចជាច្រើននាក់ទៀត។ ថ្លែងនៅក្នុងកិច្ចប្រជុំនោះ លោក ឈាង បាក់ បានបញ្ជាក់ឲ្យដឹង លោកសូមកោតសរសើរចំពោះអាជ្ញាធរជាតិ ប្រយុទ្ធនឹងជំងឺអេដស៍ និងគណៈកម្មាការប្រយុទ្ធនឹងជំងឺអេដស៍របស់ក្រសួងសង្គមកិច្ច ព្រមទាំងអង្គការដៃគូ ដែលបានរាប់បញ្ចូលអ្នកផ្ទុកមេរោគអេដស៍ ក្នុងក្រុមងាយរងគ្រោះ និងទទួលបានការគាំពារសង្គម។ លោក ឈាង បាក់ បានបន្ថែមថា ក្នុងគម្រោងផែនការការពារសង្គម ជាជំហានមួយឆ្ពោះទៅរកការគាំពារសង្គមឲ្យកាន់តែទូលំទូលាយ តាមគោលការណ៍មិនទុកចោលនរណាម្នាក់ឡើយ។ ហើយក្នុងសិក្ខាសាលានៅថ្ងៃនេះ ធ្វើឡើងដើម្បីរំលេចឡើងជាសារៈសំខាន់នៃការឆ្លើយតប ទៅនឹងការម៉ាកងាយសិទ្ធរបស់អ្នកផ្ទុកមេរោគអេដស៍ និងអ្នករងផលប៉ះពាល់ក្នុងបរិបទ ក្នុងការគាំពារសង្គម។ បន្ថែមពីលើនេះ លោក ឈួរ សុបញ្ញា ប្រធាននាយកដ្ឋានសុខុមាលភាពសង្គម និងជាអ្នកគ្រប់គ្រងផ្ទាល់ លើផែនការនេះ បានប្រាប់ឲ្យដឹងថា ទាក់ទងនឹងផែនការនេះ កន្លងមក ក្រុមការងារ បានរៀបចំកម្មវិធីចុះសួរសុខទុក្ខដោយផ្ទាល់ ដល់ជនរងគ្រោះ និងរងផលប៉ះពាល់ដោយសារមេរោគអេដស៍ នៅតាមសហគមន៍ (ក្នុងខេត្តអាទិភាព) ក្រៅពីនោះ យើងក៏បានបានរៀបចំរបាយការណ៍សកម្មភាពទូលំទូលាយ និងពហុវិស័យឆ្លើយតប ការរីករាលដាលមេរោគអេដស៍ និងជំងឺអេដស៍ប្រចាំឆមាសទី២ ឆ្នាំ២០១៧ ជូន អ.ជ.ប.អ ត្រៀមបង្កើតការអប់រំកុមារតាមមណ្ឌលស្តីពីសុវត្ថិភាព នៃការឆ្លងមេរោគអេដស៍។ លោក ឈួរ សុបញ្ញា បន្តថា ក្រុមការងារ ក៏បានចុះពិនិត្យសកម្មភាពការងារ គម្រោងកម្មវិធី របស់អង្គភាពការធ្វើការងារ លើវិស័យអេដស៍ រៀបចំអោយមានអនុក្រឹត្យ ស្តីពីរបបគោលនយោបាយ ចំពោះគ្រួសារក្រីក្រមានមេរោគអេដស៍ (HIV / AIDS) នៅតាមសហគមន៍ ដោយសុំឲ្យមានការជួយសហការ បច្ចេកទេសពីអាជ្ញាធរជាតិប្រយុទ្ធប្រឆាំង នឹងជំងឺអេដស៍ និងអង្គការដៃគូពាក់ព័ន្ធនានា រៀបចំបង្កើតសៀវភៅគោលការណែនាំ ស្តីពីនីតិវិធី ការផ្តល់សេវាសង្គមកិច្ចដល់ អ្នកផ្ទុកមេរោគអេដស៍ ជំងឺអេដស៍ នៅតាមសហគមន៍។ ជាមួយគ្នានោះ តំណាងមកពីអង្គការខាណា (Khana) ជាអង្គការបណ្តាញ (Linking Organization) របស់អង្គការ សម្ព័ន្ធភាពអន្តរជាតិ ប្រយុទ្ធនឹងជំងឺអេដស៍ និងទទួលបាន Full Accreditation សម្រាប់រយៈពេលប្រាំឆ្នាំ ២០១៤-២០១៨ ពីអង្គការសម្ព័ន្ធភាពអន្តរជាតិ ប្រយុទ្ធនឹងជំងឺអេដស៍ (Alliance) ចុះបញ្ជីនៅក្រសួងមហាផ្ទៃនិងមានការទទួល ស្គាល់ជាអង្គការមិនមែន រាជរដ្ឋាភិបាល ក្នុងស្រុក ក្នុងខែមេសា ឆ្នាំ២០០០ ផ្តល់ការគាំទ្រ ទំាងបច្ចេកទេស និង ហិរញ្ញវត្ថុ ដល់អង្គការដៃគូអនុវត្តគម្រោងផ្ទាល់ នៅតាមសហគមន៍ហិរញ្ញវត្ថុគាំទ្រទទួលបានពី USAID , GFATM , Alliance , Stop TB Partnership (Challenge Facility for Civil Society) , TB REACH WAVE 5 and 5% Initiative។ គួរបញ្ជាក់ថា មេរោគអេដស៍ និងជំងឺអេដស៍ជាបញ្ហាប៉ះពាល់សុខមាលភាពប្រជាពលរដ្ធកម្ពុជា បណ្ដាលឲ្យសុខភាព ទ្រុឌទ្រោម ត្រូវការធនធានដ៏សន្ធិកសន្ធាប់ថែមទាំងសុខភាព និងមានផលប៉ះពាលដល់កំលាំងសេដ្ធកិច្ចយ៉ាងធ្ងន់ធ្ងូរ ដែលក្ដីបារម្ភរបស់សង្គមជាតិ គ្រប់ស្រទាប់រហូត ដល់សង្គមគ្រួសារ។ ជាមួយគ្នានោះ រាជរដ្ធាភិបាលតាំងពីថ្នាក់ជាតិ រហូតដល់រដ្ធបាលថ្នាក់ក្រោមជាតិ និងសហគមន៍ បាននឹងកំពុងចូលរួម ចំណែកក្នុងការទប់ស្កាត់ការឆ្លងរាលដាល និងឆ្លើយតបទៅនឹងមេរោគអេដស៍ ជំងឺអេដស៍ដោយការគាំទ្រ ពីសំណាក់អង្គការ ដៃគូរអភិវឌ្ឍ៍ និងពីជំនួយក្រៅប្រទេសដ៍ចំបងផង។ ក្នុងឆ្នាំ១៩៩៦ ជាគម្រោងរបស់អង្គការសម្ព័ន្ធភាពអន្តរជាតិ ប្រយុទ្ធនឹងជំងឺអេដស៍ ដោយផ្តោតលើការចលនា សហគមន៍ប្រយុទ្ធ និងជំងឺអេដស៍៕
|
2017-10-10T17:55:00+07:00
|
freshnewsasia.com
|
https://m.freshnewsasia.com/index.php/en/localnews/67247-2017-10-10-03-55-02.html
|
ff40f701-ca2e-464e-a492-46481cc036f3
|
ក្នុងរយៈពេល១សបា្ដហ៍នេះ អ្នកជំងឺជិត២ម៉ឺននាក់ មកទទួលសេវាព្យាបាលជំងឺ នៅមន្ទីរពេទ្យរដ្ឋចំនួន៣ នៅរាជធានីភ្នំពេញ
|
តាមរបាយការណ៍របស់មន្ទីរពេទ្យ មិត្ដភាពខ្មែរ-សូវៀត, មន្ទីរពេទ្យកុមារជាតិ និងមន្ទីរពេទ្យ ព្រះកុសុមៈ ដែលអង្គភាពព័ត៌មាន Fresh News ទទួលបាននៅថ្ងៃទី១០ ខែតុលានេះ បានឲ្យដឹងថា អ្នកជំងឺ១៩,០៧៦នាក់ ដែលមកទទួលសេវាពិនិត្យ-ព្យាបាលនៅមន្ទីរពេទ្យរដ្ឋទាំង២នេះ។
|
2017-10-10T17:44:00+07:00
|
freshnewsasia.com
|
https://m.freshnewsasia.com/index.php/en/localnews/67244-2017-10-10-03-44-59.html
|
67dff499-2b43-4887-bed4-7e11af00644e
|
យុវជនម្នាក់យោងកំបោរទៅជាន់លើ ឆ្លងចរន្តឆក់ស្លាប់ខ្លួនឯង
|
ខេត្តព្រៃវែង៖ កម្មករសំណង់ម្នាក់ប្រើម៉ូទ័រយោងកំបោរទៅជាន់លើ ស្រាប់តែឆ្លងចរន្តឆក់ខ្លួនឯងស្លាប់ កាលពីវេលាម៉ោង៨ និង៣០នាទីព្រឹក ថ្ងៃទី១០ ខែតុលា ឆ្នាំ២០១៧ នៅក្នុងផ្ទះរបស់ឈ្មោះ លី ហេង ស្ថិតក្នុងភូមិ១ ឃុំព្រែកខ្សាយ(ខ) ស្រុកពាមរក៍ ខេត្តព្រៃវែង។ មន្ត្រីនគរបាលស្រុកពាមរក៍ បានឲ្យដឹងថា ជនរងគ្រោះ ឈ្មោះ ផុល ស៊ីថា ភេទប្រុស អាយុ២១ឆ្នាំ ជនជាតិខ្មែរ មុខរបរជាកម្មករសំណង់ មានលំនៅក្នងភូមិវល្លិយាវ ឃុំរោងដំរី ស្រុកបាភ្នំ ខេត្តព្រៃវែង។ ប្រភពព័ត៌មាន បានឲ្យដឹងថា មុនពេលកើតហេតុ ជនរងគ្រោះទទួលធុងជ័រដៃដែកដែលមានកំបោរស៊ីម៉ងត៏ យោងខ្សែកាប្លិ៍ពីដីទៅកាន់ជាន់ទី១ ដែលមានកម្ពស់៥ម៉ែត្រ ដោយប្រើម៉ូទ័រអូសខ្សែយង។ ជាចៃដន្យ ខ្សែកាប្លិ៍នោះ បានចរន្តអគ្គិសនី បណ្តាលឲ្យឆក់យុវជនរងគ្រោះស្លាប់ភ្លាមៗមួយរំពេច។ ក្រោយពេលកើតហេតុ សមត្ថកិច្ចបានចុះទៅពិនិត្យ និងធ្វើកោសល្យវិច័យ រួចហើយបញ្ជាក់ថា ជនរងគ្រោះពិតជាបានស្លាប់ដោយសារចរន្តអគ្គិសនីឆក់ស្លាប់ប្រាកដមែន។ បន្ទាប់មក សមត្ថកិច្ចបានប្រគល់សាកសពរបស់ជនរងគ្រោះទៅឲ្យក្រុមគ្រួសារដឹកយកទៅធ្វើបុណ្យតាមប្រពៃណី៕
|
2017-10-10T15:57:59+07:00
|
kbnnews.com
|
https://kbn.news/archives/76228
|
c3b49bd0-351e-4323-8522-b1c51bc78966
|
កម្មករ-កម្មការិនីជាង៦ពាន់នាក់ នៅរោងចក្រសាប្រ៊ីណា ថ្លែងអំណរគុណលោក ហ៊ុន ម៉ានី ដែលចាត់ក្រុមការងារគ្រូពេទ្យស្ម័គ្រចិត្ត ចុះជួយព្យាបាលជំងឺដោយឥតគិតថ្លៃ (Video inside)
|
កម្មករ-កម្មការិនីជាង៦ពាន់នាក់ នៅរោងចក្រសាប្រ៊ីណា ឃុំត្រពាំងគង ស្រុកសំរោងទង ខេត្តកំពង់ស្ពឺ បានសម្ដែងនូវក្តីរំភើបរីករាយ និងថ្លែងអំណរគុណចំពោះលោក ហ៊ុន ម៉ានី អ្នកតំណាងរាស្ត្រ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្តរបស់លោក ចុះជួយពិនិត្យ ព្យាបាលជំងឺ និងចែកជូនថ្នាំពេទ្យដល់ប្រជាពលរដ្ឋ ដោយឥតគិតថ្លៃ។ ការថ្លែងអំណរគុណនេះ ធ្វើឡើងនាថ្ងៃទី០៧ ខែតុលា ឆ្នាំ២០១៧ នាឱកាសដែលក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ២៨១នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដោយបាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនកម្មករ-កម្មការិនី នៅរោងចក្រសាប្រ៊ីណា ឃុំត្រពាំងគង ស្រុកសំរោងទង ខេត្តកំពង់ស្ពឺ ដោយឥតគិតថ្លៃចំនួនជាង៦ពាន់នាក់។ ក្នុងនោះបានពិនិត្យព្យាលបាល ជំងឺស្រ្តី១៦៣នាក់, ជំងឺផ្លូវចិត្ត២៥០នាក់, ជំងឺឫសដូងបាត៤៧១នាក់, ជំងឺសន្លាក់ឆ្អឹង៣១២នាក់, ជំងឺរលាកសួត៧៨នាក់, ជំងឺត្រចៀក ច្រមុះ បំពង់ក៣១៥នាក់, ជំងឺភ្នែក១៩១នាក់, ជំងឺសើរស្បែក៧៩នាក់, ជំងឺទឹកនោមផ្អែម១៧៧នាក់, ជំងឺមាត់ធ្មេញ១៣១នាក់, អេកូសាស្ត្រ៩៦នាក់ និងជំងឺទូទៅ៣៧៦៤នាក់ និងព្យាបាលរបួស និងវះកាត់តូច៧៥នាក់។ លោក សុខ កុសល រស់នៅស្រុកសំរោងទង ខេត្តកំពង់ស្ពឺ បានឲ្យដឹងថា រូបគាត់កំពុងមានជំងឺសន្លាកជើង តាមរយៈការក្រហាយសាច់ដុំជើង។ លោកបន្ថែម «ខ្ញុំសប្បាយចិត្តដោយសារឯកឧត្តម ហ៊ុន ម៉ានី បានយកចិត្តទុកដាក់ជាមួយ កម្មករស្ទើរតែនៅទូទាំងប្រទេស តាមរយៈការផ្ដល់គ្រូពេទ្យស្ម័គ្រចុះពិនិត្យសុខភាព ដោយឥតគិតថ្លៃ»។ បន្ថែមពីលើភាពរីករាយលោក សុខ កុសល ចង់ឲ្យលោក ហ៊ុន ម៉ានី តំណាងរាស្ត្រខេត្តកំពង់ស្ពឺ និងជាប្រធានសហភាពសហព័ន្ធយុវជនកម្ពុជា ឧស្សាហ៍ចុះសួរសុខទុក្ខកម្មករនៅតាមរោងចក្រ ដោយផ្ទាល់បន្ថែមទៀត។ ចំណែកកម្មការិនីម្នាក់ទៀតឈ្មោះ សឿន រីណា នៅស្រុកគងពិសី ខេត្តកំពង់ស្ពឺ និងបំរើការងារនៅរោងចក្រសាប្រ៊ីណា ជិត១០ឆ្នាំមកហើយនោះថ្លែងថា បច្ចុប្បន្នរូបគាត់កំពុងមានជំងឺក្រពះ។ គាត់បញ្ជាក់ថា «ខ្ញុំចង់ឲ្យក្រុមគ្រូពេទ្យឧស្សាហ៍ ចុះមកពិនិត្យសុខភាពពួកខ្ញុំបន្តិច ព្រោះសប្បាយចិត្តព្យាបាលជំងឺ ដោយឥតគិតថ្លៃអ៊ីចឹង!»។ ក្រៅពីសប្បាយចិត្តដែលក្រុមគ្រូពេទ្យស្ម័គ្រចិត្ត ចុះមកពិនិត្យសុខភាពដោយមិនគិតថ្លៃនោះ កម្មករ កម្មការិនី ក៏បានបង្ហាញរីករាយនៅពេលដែលដឹងថា ប្រាក់ខែពួកគេឡើងដល់១៧០ដុល្លារ។ លោក សុខ កុសល ដដែលថ្លែងថា «មែនទែនទៅប្រាក់ខែ ខ្ញុំលើសពីអ្វីដែលគេប្រកាស ទៅទៀតដោយ ខ្ញុំទទួលបាន១៩០ដុល្លារ ដែលបូករួមនឹងប្រាក់អត្ថប្រយោជន៍ផ្សេងទៀត ក្នុងមួយខែខ្ញុំទទួលបានប្រាក់ចំណូល២៦០ដុល្លារ»។ ចំណែកកម្មាការិនី សឿន រីណា វិញថ្លែងថា «ខ្ញុំធ្វើការយ៉ាងហោចណាស់ក៏បាន២៤០ ដែលបូករួមទាំងប្រាក់អត្ថប្រយោជន៍ផ្សេងទៀត។ ចាយវាយរាងធូរជាងមុនតិចពេលដឹងថា ប្រាក់ខែឡើងដល់១៧០ដុល្លារ»។ សូមបញ្ជាក់ថារយៈពេល៥៨ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២,០៣៤នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៨៣លើក ក្នុងនោះព្យាលបាលជូនប្រជាពលរដ្ឋបានចំនួន១៣០,០៥៧នាក់។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕
|
2017-10-09T20:26:00+07:00
|
freshnewsasia.com
|
https://m.freshnewsasia.com/index.php/en/localnews/67183-video-inside-507.html
|
9fc13423-a113-4701-99b5-fd56636a8548
|
ឃើញនាងស្អាតពេក ទ្រាំមិនបាន!!! ដើរឆ្លងស្ពានជិតផុតទៅហើយ ទាញទំលាក់ចូលទឹក ចាប់រំលោភ តែត្រូវ….
|
ប្រទេសថៃ៖ កាលពីពេលថ្មីៗនេះ មានហេតុការណ៍មួយ ដោយប៉ូលិស និងប្រជាជនជាច្រើននាក់ បាននាំគ្នាតាមចាប់បុរស ព្រាននារីម្នាក់ ដែលបានចាប់បង្ខំនារីដ៏ស្រស់ស្អាតម្នាក់ យកទៅរំលោភ តែសំណាងល្អនាងត្រូវបាន អ្នកភូមិជួយទាន់ ដោយហេតុការណ៍នេះ បានកើតឡើងនៅក្បែរស្ពាន មួយកន្លែងក្បែរស្រះទឹកតូចមួយ ស្ថិតនៅស្រុកម៉ែសត ខេត្តតាត ប្រទេសថៃ ។ ពេលក្រុមប៉ូលិសទៅដល់ កន្លែងកើេតហេតុបានឃើញ ប្រជាជន និងជនជាតិភូមាជាច្រើននាក់ បានតាមចាប់ជនល្មើស ដោយនាំគ្នាយ៉ាងច្រើន ឡោមព័ទ្ធគុម្ពោធព្រៃ ព្រមទាំងព័ទ្ធជុំវិញកន្លែងកើតហេតុ នៅលើស្ពានប្រវែងប្រហែល១០ម៉ែត្រ ។ នៅកន្លែងកើតហេតុ គេឃើញនារីរងគ្រោះ ឈ្មោះ អេតាឡា អាយុ២២ឆ្នាំ មានមុខមាត់ស្រស់ស្អាត ក្នុងសម្លៀកបំពាក់ទទឹកជោគខ្លួន អង្គុយយំ ហើយអង្វរសុំឲ្យគេជួយរូបនាងផង ហើយពេលនោះ ប៉ូលិសបាននាំនារីរងគ្រោះខាងលើ ទៅសង្គ្រោះនៅមន្ទីរពេទ្យភ្លាមៗផងដែរ ។ ស្របពេលនោះដែរ ក្រុមប៉ូលិសបានចូលរួមជាមួយ ប្រជាជននៅក្នុងភូមិនោះ ដើម្បីព័ទ្ធចាប់ជនល្មើស ហើយមួយសន្ទុះក្រោយមក ជនល្មើសក៏បានបង្ហាញខ្លួន ហើយត្រូវប៉ូលិសវាយខ្នោះ ចាប់បានសម្រេច ដោយជនល្មើសខាងលើ ត្រូវបានគេស្គាល់ឈ្មោះ ដាំ អាយុប្រហែល១៩ឆ្នាំ ជាជនជាតិភូមា ហើយបុរសនោះ មានសភាពស្រវឹងជោគជាំ មិនអាចនិយាយស្តាប់គ្នាបាន ទើបប៉ូលិសបញ្ជូនទៅកាន់ប៉ុស្តិ៍តែម្តង ។ បើតាមការរៀបរាប់ របស់នារីរងគ្រោះ បានប្រាប់ថា មុនពេលកើតហេតុ រូបនាងនិងមិត្តភក្តិ៣នាក់ទៀត បាននាំគ្នាទៅធ្វើបុណ្យឆ្លង ចេញវស្សាតាមប្រពៃណីរហូតដល់ចប់ពិធី ពួកនាងក៏បាននាំគ្នា ត្រលប់មកផ្ទះជួលវិញ ។ លុះពេលមកដល់ពាក់កណ្តាលផ្លូវ ហើយកំពុងតែឆ្លងស្ពានទៅផ្ទះ ដោយនាងបានដើរពីក្រោយ មិត្តភក្តិ២នាក់ទៀត បំរុងនិងឆ្លងផុតស្ពានទៅហើយ ស្រាប់តែជនល្មើសស្ទុះចេញមក ចាប់រូបនាងទម្លាក់ចូលក្នុងទឹក ហើយបំរុងចាប់រំលោភនាង នៅក្នុងទឹកនោះតែម្តង ។ ខណៈពេលដែលជនល្មើស បំរុងនិងចាប់រំលោភនាងនោះ នាងបានតស៊ូ រើបំរាស់ខ្លួនជាមួយជនល្មើស យ៉ាងពេញទំហឹង តែកម្លាំងរបស់នាង មិនអាចតស៊ូជាមួយ កម្លាំងជនល្មើសនោះបានឡើយ ។ តែពេលនោះសំណាងណាស់ ដែលមិត្តភក្តិ២នាក់របស់នាង បាននាំគ្នាស្រែកហៅឲ្យអ្នកស្រុកជួយ ។ នាងបានបន្តថា ពេលនោះក្រុមកម្មករ ដែលធ្វើការនៅក្បែរនោះ បានឮសម្លេងស្រែកឲ្យជួយ ក៏បាននាំគ្នារត់មកមើល ធ្វើឲ្យជនល្មើសភ័យស្លន់ស្លោ រត់ចូលក្នុងព្រៃបាត់តែម្តង តែចុងក្រោយត្រូវប៉ូលិស និងប្រជាជនព័ទ្ធចាប់បាន។ ខណៈពេលនេះ ប៉ូលិសកំពុងតែកសាងសំណុំរឿងបញ្ជូនខ្លួនជនល្មើស ទៅតុលាការចាត់ការតាមផ្លូវច្បាប់ ៕ ប្រភព៖ សារព័ត៌មានខោវស៊ូត ដោយ៖ KBN
|
2017-10-09T20:14:33+07:00
|
kbnnews.com
|
https://kbn.news/archives/76093
|
5b2783eb-ed57-4e57-9f70-0451d250ec65
|
វេទិកាសុខភាពដ៏ធំមួយនៅកម្ពុជា ស្តីអំពីការបង្ការជំងឺមហារីក ត្រូវបានរៀបចំឡើង, មួយឆ្នាំៗពលរដ្ឋខ្មែរប្រមាណ១ម៉ឺននាក់ បានស្លាប់ដោយសារជំងឺមហារីក
|
ឃាតកមួយក្នុងចំណោមឃាតកទាំង១០ ដែលសម្លាប់ប្រជាជនខ្មែរច្រើនជាងគេបំផុតនោះគឺជំងឺ មហារីក។ ស្ថិតិចុងក្រោយបំផុតរបស់អង្គការសុខភាពពិភពលោក បានឲ្យដឹងថា ក្នុងមួយឆ្នាំៗមាន ប្រជាជនកម្ពុជាប្រហែល១៥០០០នាក់ កើតជំងឺមហារីក និងជាង១០០០០នាក់ ស្លាប់ទៅវិញ ដោយសារជំងឺដ៏កាចសាហាវនេះ។ ជំងឺមហារីកចំនួន៦ ដែលកើតញឹកញាប់ជាងគេបំផុតលើស្រ្តីកម្ពុជានោះគឺ៖ មហារីកមាត់ស្បូន មហារីកសុដន់ មហារីក មហារីកថ្លើម មហារីកសួត មហារីកពោះវៀនធំ និងមហារីកក្រអូមមាត់។ រីឯជំងឺមហារីកចំនួន៦ ដែលកើតញឹកញាប់ជាងគេបំផុត លើបុរសកម្ពុជាវិញនោះមាន៖ មហារីកថ្លើម មហារីកសួត មហារីកពោះវៀនធំ មហារីកក្រពះ មហារីកកូនកណ្តុរ និងមហារីកក្រអូមមាត់។ ជំងឺមហារីកទាំងអស់ខាងលើនេះ (លើកមហារីកកូនកណ្តុរ) សុទ្ធសឹងជាជំងឺមហារីក ដែលអាចបង្ការបានមានប្រសិទ្ធិភាពខ្ពស់ ប្រសិនបើប្រជាពលរដ្ឋយល់ ដឹងពីការបង្ការជំងឺមហារីកបានគ្រប់គ្រាន់។ យោងតាមការស្រាវជ្រាវបញ្ចប់ថ្នាក់បណ្ឌិត របស់លោកស្រីវេជ្ជបណ្ឌិត ហាវ មនីរត្ន ដែលសព្វថ្ងៃ ជាប្រធានផ្នែកវិភាគដុំសាច់មហារីក នៃមន្ទីរពេទ្យកាល់ម៉ែត បានឲ្យដឹងថា អត្រាកើតជំងឺមហារីកពោះវៀនធំ លើប្រជាជនកម្ពុជា វ័យក្មេងអាយុក្រោម៤០ឆ្នាំ គឺមានអត្រាខ្ពស់គួរឲ្យកត់សំគាល់ បើប្រៀបធៀបទៅនឹងប្រទេសជិតខាង និងប្រទេសអភិវឌ្ឍនានា។ ដោយឡែកមូលហេតុ ដែលបណ្តាលឲ្យកើតជំងឺ មហារីកនេះ ទាំងវ័យក្មេង ដូច្នេះពុំទាន់ត្រូវបានស្រាវជ្រាវរកឃើញនៅឡើយទេ ដោយហេតុថា ការស្រាវជ្រាវពីជំងឺមហារីកនៅប្រទេសកម្ពុជា នៅមានកម្រិតនៅឡើយ។ មជ្ឈមណ្ឌលជាតិជំងឺមហារីក ដែលគ្រោងនឹងបើកដំណើរការនៅដើមឆ្នាំ២០១៨នេះ ផ្តោតសំខាន់ទៅលើការព្យាបាល ការបង្ការ និងការស្រាវជ្រាវពីជំងឺមហារីក។ ដើម្បីចូលរួមចំណែក ធ្វើឲ្យប្រសើរនូវការបង្ការ និងស្រាវជ្រាវពីជំងឺមហារីកនៅកម្ពុជា ប្រតិភូនាវាយុវជនអាស៊ីអាគ្នេយ៍កម្ពុជាឆ្នាំ២០១៧ ក្រោមការដឹកនាំរបស់សមាគមនាវាយុវជនអាស៊ីអាគ្នេយ៍កម្ពុជា ដោយមានកិច្ចសហការយ៉ាងជិតស្និត ជាមួយមន្ទីរពេទ្យកាល់ម៉ែត និងមានការគាំទ្រយ៉ាងពេញទំហឹងពីសំណាក់ក្រសួងសុខាភិបាល ក្រសួងអប់រំយុវជននិងកីឡា និងសហភាពសហព័ន្ធយុវជនកម្ពុជា បានផ្តួចផ្តើមគំនិតរៀបចំឡើងនូវគម្រោង CRANE (Cancer Remembrance Appeal for the Needy) ដែលមានគោលបំណងសំខាន់៣គឺ៖ ជាការរំលឹក និងចងចាំ ដល់ជនរងគ្រោះដោយសារជំងឺមហារីកនៅកម្ពុជា និងអប់រំលើកកម្ពស់ការយល់ដឹងរបស់ប្រជាជន ស្តីអំពីការបង្ការជំងឺមហារីក។ ស្វែងរកថវិកាសប្បុរសធម៌ដើម្បីគាំទ្រសកម្មភាពស្រាវជ្រាវ ពីជំងឺមហារីកនៅកម្ពុជា ដើម្បីកំណត់កត្តាហនិភ័យដែលនាំឲ្យកើតជំងឺមហារីកធំៗ និងដែលអាចបង្ការបានទាំង៦ប្រភេទនេះ ក្នុងគោលបំណងឲ្យការបង្ការកាន់តែមានប្រសិទ្ធិភាពខ្ពស់។ នៅក្រោមគម្រោង CRANE នេះ វេទិកាសុខភាពដ៏ធំមួយស្តីពីការបង្ការជំងឺមហារីក នឹងត្រូវបានរៀបចំឡើងនៅថ្ងៃអាទិត្យទី១៥ ខែតុលា ឆ្នាំ ២០១៧ នាម៉ោង២រសៀល នៅសាលសហសិក្សានៃវិទ្យាស្ថានបច្ចេកវិទ្យាកម្ពុជា។ ថវិកាដែលប្រមូលបានពីកម្មវិធីនេះ នឹងត្រូវបានប្រើប្រាស់សម្រាប់ការបង្កើតប្រព័ន្ធគ្រប់គ្រងទិន្នន័យ ជំងឺមហារីកនៅមជ្ឈមណ្ឌលជាតិជំងឺមហារីកកម្ពុជា។ ទំនាក់ទំនងកក់សំបុត្រចូលរួមវេទិកាសុខភាពនេះតាមរយៈលេខទូរស័ព្ទ៖ ០៦៩ ៥៤២ ៥៥៤ ឬ ០៩២ ២៩៨ ៨២៨។លោកអ្នកអាចកក់សំបុត្រចូលរួមតាមរយៈតំណភ្ជាប់ខាងក្រោម៖
|
2017-10-09T19:53:00+07:00
|
freshnewsasia.com
|
https://m.freshnewsasia.com/index.php/en/localnews/67178-2017-10-09-05-53-21.html
|
98e0af6d-254c-4ab5-b7d5-145d17086848
|
សំណង់ម្នាក់ លើកដែកដៃរនាំងធ្វើដំបូលផ្ទះ ប៉ះខ្សែកាប្លិ៍ភ្លើង ឆ្លងចរន្តអគ្គិសនី ផ្ទុះឆក់ឆេះខ្លោច រងរបួសធ្ងន់ធ្ងរ
|
ភ្នំពេញ៖ ជាងសំណង់ម្នាក់ ខណៈពេលលើកដែក រនាំងយកធ្វើដំបូល ប្រក់ផ្ទះកម្ពស់៥ម៉ែត្រ មិនប្រយ័ត្នប៉ះនឹងខ្សែកាប្លិ៍ ភ្លើងរដ្ឋឆ្លងចរន្តអគ្គិសនី ឆក់ឆេះខ្លោច ត្រឹមចង្កេះដល់ចុងជើង រងរបួសធ្ងន់ធ្ងរ កាលពីវេលាម៉ោង៣ និង៣០នាទីរសៀល ថ្ងៃទី០៩ ខែតុលា ឆ្នាំ២០១៧ នៅចុះណុចផ្ទះដែលកំពុងសាងសង់មួយកន្លែង ស្ថិតនៅតាមបណ្តោយផ្លូវជាតិលេខ៦ ក្រុម១៩ ភូមិខ្ទរ សង្កាត់ព្រែកលៀប ខណ្ឌជ្រោយចង្វារ។ ជនរងគ្រោះ ឈ្មោះ ប៉ូ សុខលី ភេទប្រុស អាយុ៣៧ឆ្នាំ មានមុខរបរជាងសំណង់ មានលំនៅភូមិបន្ទាន់ភ្លា ឃុំសង្កាត់ព្រែកតាសេក ខណ្ឌជ្រោយចង្វារ។ ម្ចាស់ផ្ទះឈ្មោះ យាយខុម អាយុជាង៦០ឆ្នាំ ស្នាក់នៅកើតហេតុ។ ប្រភពព័ត៌មាន ពីកន្លែងកើតហេតុ បានឲ្យដឹងថាមុនកើតហេតុ ជនរងគ្រោះបានឡើងទៅលើ ដំបូលកម្ពស់៥ម៉ែត្រ រួចឲ្យកូនជាង លើកដែកដៃរនាំងប្រវែង៦ម៉ែត្រ លើកហុចពីក្រោម ឲ្យគាត់នៅលើដំបូល ដើម្បីយកទៅវៃដៃរនាំងប្រកដំបូលផ្ទះ។ ប្រភពបានឲ្យដឹងថា ខណៈពេលកូនជាងហុចដែកដៃរនាំងទៅឲ្យរូបគាត់ លើកផុតពីដី មិនប្រយ័ត្ន បណ្តាលឲ្យកន្ទុយដែក ដៃរនាំងនោះ ទៅប៉ះនឹងខ្សែកាប្លិ៍ភ្លើងរដ្ឋ ដែលនៅក្បែរផ្ទះ បង្កឲ្យឆ្លងចរន្តអគ្គិសនី ឆក់ផ្ទុះឆេះខ្លោច របកស្បែកត្រឹមចង្កេះ ដល់ចុងជើងប្រកាច់ប្រកិន រងរបួសធ្ងន់។ ភ្លាមៗនោះត្រូវបានជាង និងកម្មករធ្វើការជាមួយនោះ ជួយលើកសែងមកក្រោយ បាននាំគ្នាយកកប់ដីខ្សាច់ ហើយបានហៅរថយន្តសាមុយ មកដឹកទៅសង្គោះបន្ទាន់ នៅមន្ទីកាលម៉ែត្រផងដែរ៕
|
2017-10-09T17:36:14+07:00
|
kbnnews.com
|
https://kbn.news/archives/76082
|
cdaa691b-fd5e-4ab9-9d29-caa31a128e48
|
ធ្វើជាមនុស្ស ចិត្តដាច់ម្ល៉េះ!!! អត់មានលុយ ឈឺពោះឆ្លងទន្លេ ប្តីមិននៅទៀត ហៅកង់បីឌុបទៅពេទ្យ… ស្រាប់តែយកនាង ទម្លាក់ចោលក្រោមស្ពាន!!!
|
ភ្នំពេញ៖ នារីម្នាក់ឈឺពោះគ្រប់ខែ ប្តីមិនបាននាំប្រពន្ធ ទៅមន្ទីពេទ្យ ដោយសារវល់ទៅធ្វើការ នៅហាងក្រោយសាលារៀនសាមគ្គី ហើយប្រពន្ធក៏បានជិះកង់បី ទៅពេទ្យដើម្បី ឆ្លងទន្លេដោយខ្លួនឯង តែពេលដែលធ្វើដំណើរ បានពាក់កណ្តាលផ្លូវ នាងក៏បានឈឺពោះ ឆ្លងទន្លេនៅលើកង់បី ស្រាប់តែអ្នកបើកម៉ូតូកង់បី បានដាក់នាងចោល នៅក្រោមស្ពានអាកាស ហើយជិះទៅបាត់។ ហេតុការណ៍នេះ បង្កអោយមានការភ្ញាក់ផ្អើល កាលវេលាម៉ោង ៧នឹង៣៥នាទីយប់ ថ្ងៃទី៨ ខែតុលា ឆ្នាំ២០១៧ តាមបណ្តោយ ផ្លូវលេខ២១៧ សង្កាត់ទំនប់ទឹក ខណ្ឌចំការមន។ នារីឆ្លងទន្លេគ្រប់ខែ នៅតាមផ្លូវ មានឈ្មោះ កែវ ស្រីទៀង ភេទស្រី អាយុ២៨ឆ្នាំ (បំរើការងារ នៅហាងកាហ្វេ ផ្លូវ៣៧១សូឡា) នៅភូមិទ្រា៤ សង្កាត់ស្ទឹងមានជ័យ ខណ្ឌមានជ័យ មានស្រុកំណើត ស្រុកអូឡេង ខេត្តកំពង់ចាម មានប្តីឈ្មោះ ផាន់ សីហា អាយុ២៩ឆ្នាំ មុខរបរជំនួយការចុងភៅ ស្នាក់នៅផ្ទះជួល សង្កាត់បឹងសាឡាង ខណ្ឌទួលគោក មានស្រុក កំណើតនៅស្រុកគគីរ ខេត្តកណ្តាល ។ តាមស្រ្តីឈឺពោះគ្រប់ខែខាងលើបានឲ្យដឹងថា កន្លងមក គាត់ធ្វើការនៅ ហាងកាហ្វេ បានស្រឡាញ់គ្នា ជាមួយបុរសម្នាក់ ជាជំនួយការចុងភៅ ធ្វើការនៅហាងក្បែរវិទ្យាល័យ ជាស៊ីមសាមគ្គី ដោយរស់នៅជាមួយគ្នា ជាប្តីប្រពន្ធរហូតមានផ្ទៃពោះ គាត់មិនបាន ចាំថ្ងៃគ្រប់ខែច្បាស់លាស់ទេ ហើយក៏មិនបាន ដឹងថាកូនក្នុងផ្ទៃស្រី ឬក៏ប្រុសដែរ។ នៅយប់កើតហេតុ គាត់មាន អាការៈឈឺពោះ សម្រាលកូន ហើយអត់មានលុយ នៅជាប់នឹងខ្លួនទេ ម្យ៉ាងទៀតប្តីទៅធ្វើការបាត់ ហើយអត់មានទូរស័ព្ទប្រើ ដើម្បីទំនាក់ទំនងទេ។ គាត់ក៏បានជិះរ៉ឺម៉កម៉ូតូមួយគ្រឿង គោលបំណងទៅរកប្តី នៅកន្លែងធ្វើការ ឲ្យជូនទៅមន្ទីរពេទ្យ ជាអកុសល ពេលរ៉ឺម៉កម៉ូតូ ដឹកគាត់មកដល់ ក្រោមស្ពានអាកាស ស្ទឹងមានជ័យ អ្នករត់រ៉ឺម៉កម៉ូតូ ឃើញគាត់ឈឺពោះខ្លាំងពេក ខ្លាចសម្រាលកូន លើរ៉ឺម៉កម៉ូតូគាត់ ក៏បានដាក់រូបគាត់ចុះ នៅក្រោមស្ពានអាកាស ស្ទឹងមានជ័យ ហើយបើករ៉ឺម៉កម៉ូតូចេញទៅបាត់ទៅ ។ ប្រភពព័ត៌មាន បានឲ្យដឹងថា ពេលដែលអ្នក បើករ៉ឺម៉កម៉ូតូចេញទៅបាត់ នៅសល់តែស្រ្តីខាងលើ ឈឺពោះដើរចុះឡើង ក៏ត្រូវបានប្រជាពលរដ្ឋ នៅក្រោមស្ពាន សួរនាំដឹងរឿង ហើយបានរាយការណ៍ ទៅលោកនាយប៉ុស្តិ៍ទំនប់ទឹក ចុះមកដល់ បានសួររកលេខ ទូរស័ព្ទប្តីក៏អត់មាន ក៏បានហៅរ៉ឺម៉កម៉ូតូ មួយគ្រឿងទៀត ជូនទៅមន្ទីរពេទ្យ មិត្តភាពខ្មែរសូវៀត ។ ពេលទៅដល់មន្ទីរពេទ្យ ស្រ្តីខាងលើ អត់មានលុយមួយរៀល ត្រូវបានលោកនាយប៉ុស្តិ៍ទំនប់ទឹក ឧបត្ថម្ភចំនួន១៦ម៉ឺនរៀល ទិញសារុងមួយ និងកន្សែងពោះគោមួយ ឲ្យផងដែរ តែពេលទៅដល់ មន្ទីរពេទ្យភ្លាមគ្រូពេទ្យបានពិនិត្យឃើញថា ស្បូនមិនទាន់បើកទេ ឲ្យនៅសម្រាកក្នុងមន្ទីរពេទ្យសិន។ ស្រ្តីខាងលើបានឲ្យដឹងថា រូបគេមិនមាន សាច់ញាតិអីទេ ហើយកូនដែលគាត់សម្រាល ចេញមកនេះ ទោះបីស្រីឬក៏ប្រុស ក៏គាត់ឲ្យទៅអ្នក ដែលចង់យកទៅចិញ្ចឹមដែរ ហើយស្រ្តីរូបនោះ បានសម្រាលកូន នៅវេលាម៉ោង ១និង៣០នាទីរំលងអធ្រាត្រ ឈានចូលថ្ងៃទី៩ ខែតុលា បានទារកម្នាក់៕
|
2017-10-09T10:33:05+07:00
|
kbnnews.com
|
https://kbn.news/archives/75966
|
773cd5c2-fa8e-4ea5-b649-ecbaf4de66e9
|
ក្រុមគ្រូពេទ្យ នៃក្រសួងសុខាភិបាល ចុះពិនិត្យ និងព្យាបាលជំងឺ ជូនប្រជាពលរដ្ឋដោយឥតគិតថ្លៃ ប្រមាណ៥០០នាក់ ក្នុងខណ្ឌសែនសុខ
|
ក្រុមគ្រូពេទ្យនៃក្រសួងសុខាភិបាល ដែលមានមន្ទីរពេទ្យព្រះកុសុមៈ និងមន្ទីរពេទ្យកុមារជាតិ នៅថ្ងៃទី០៨តុលានេះ បានចុះពិនិត្យ និងព្យាបាលជំងឺ ជូនប្រជាពលរដ្ឋ ដោយគិតថ្លៃ ប្រមាណ៥០០នាក់ ដែលធ្វើឡើងនៅសាលាបឋមសិក្សា អ្នកឧកញ៉ា មហាភក្ដី ហ៊ុន នាង យ៉ាម៉ាប៊ីកូ ក្នុងសង្កាត់ទឹកថ្លា ខណ្ឌសែនសុខ រាជធានីភ្នំពេញ។ លោកវេជ្ជបណ្ឌិត តាន់ សុគន្ធ ប្រធានមន្ទីរពេទ្យព្រះកុសុមៈ បានថ្លែងថា លោកបន្ដថា បើសិនជា ជំងឺណាធ្ងន់ធ្ងរ នឹងបញ្ជូនទៅកាន់មន្ទីរពេទ្យ ព្យាបាលភ្លាមៗ តាមរថយន្ដសាមុយ ដែលបានយកប្រចាំការនៅទីតាំងនេះ ។លើសពីនេះទៀត ក្រុមការងារ នឹងបន្ដចុះមកព្យាបាលជំងឺដល់ប្រជាពលរដ្ឋ នៅខែក្រោយៗទៀត ដើម្បីលើកកម្ពស់ និងផ្តល់សេវាសុខភាពទូទៅជូនប្រជាពលរដ្ឋ ឲ្យបានកាន់ប្រសើរបន្ថែមទៀត ។ លោកវេជ្ជបណ្ឌិត តាន់ សុគន្ធ ក៏បានថ្លែងទៀតថា គួររម្លឹកថា សកម្មភាពរបស់ក្រុមគ្រូពេទ្យនៃក្រសួងសុខាភិបាល ចុះពិនិត្យព្យាបាលអ្នកជំងឺដោយឥតគិតថ្លៃ ជូនដល់ប្រជាពលរដ្ឋនេះ មិនមែនជាលើកទីមួយនោះទេ ហើយសកម្មភាពនេះ បានចុះពិនិត្យស្ទើរគ្រប់ទីកន្លែង នៅរាជធានីភ្នំពេញ ពិសេស កម្មករកម្មការិនី ដើម្បីបង្កភាពងាយស្រួល និងកាន់បន្ថយការលំបាកមួយកម្រិតផងដែរ៕
|
2017-10-08T20:56:00+07:00
|
freshnewsasia.com
|
https://m.freshnewsasia.com/index.php/en/localnews/67133-2017-10-08-09-56-07.html
|
636c3377-a7da-4deb-b628-dc0aceb4932c
|
អាណិតណាស់!!! មានជំងឺរ៉ាំរ៉ៃ ព្យាបាលមិនជា… សុខចិត្តចង.កសបញ្ចប់ជីវិត ដើម្បីកុំឲ្យពិបាកគ្រួសារ
|
ខេត្តស្វាយរៀង៖ បុរសចំណាស់ម្នាក់ បានសម្រេចចិត្តចង.ក បញ្ចប់ជីវិតរបស់ខ្លួន នៅលើមែកស្វាយចន្ទី ដោយសារតែគាត់មានជំងឺ រ៉ាំរ៉ៃព្យាបាលមិនជា ជាយូរឆ្នាំណាស់មកហើយ ហេតុការណ៍នេះ បានធ្វើឲ្យមានការភ្ញាក់ផ្អើល កាលពីវេលាម៉ោង ៧ព្រឹក ថ្ងៃ៧ តុលា ២០១៧ ស្ថិតនៅក្នុងភូមិកណ្តៀងរាយ ឃុំកណ្តៀងរាយ ស្រុកស្វាយទាប ខេត្តស្វាយរៀង ។ បើតាមអ្នកជិតខាង បានប្រាប់ឲ្យដឹងថា បុរសរងគ្រោះ ដែលចង.កសម្លាប់ខ្លួននោះ គឺដោយសារតែគាត់កើតជំងឺរ៉ាំរ៉ៃ ជាច្រើនឆ្នាំមកហើយ ហើយកាលពី មុនថ្ងៃកើតហេតុមួយថ្ងៃ ក្រុមគ្រួសារបានធ្វើបុណ្យឲ្យបុរសរងគ្រោះ ដោយធ្វើពិធីសែនព្រេន សុំសេចក្តីសុខឲ្យឆាប់ជាសះស្បើយពីជំងឺ។ ក្រោយពីពិធីបុណ្យចប់សព្វគ្រប់ ស្រាប់តែមួយថ្ងៃក្រោយ បុរសខាងលើស្រាប់តែ ទៅចង.កសម្លាប់ខ្លួន នៅលើមែកដើមស្វាយចន្ទីរ ទៅវិញ ។ ក្រោយកើតហេតុ សមត្ថកិច្ចបានចុះមកពិនិត្យ និងកោសល្យវិច្ច័យ ហើយបញ្ជាក់ថា បុរសរងគ្រោះពិតជាស្លាប់ ដោយសារចង.កសម្លាប់ខ្លួនពិតប្រាកដមែន ពុំមានពាក់ព័ន្ធនិងករណីឃាតកម្មផ្សេងឡើយ ហើយបានប្រគល់សាកសព ជូនក្រុមគ្រួសារដើម្បីយកទៅធ្វើបុណ្យ តាមប្រពៃណី ៕
|
2017-10-07T18:17:43+07:00
|
kbnnews.com
|
https://kbn.news/archives/75878
|
5720230b-5713-45d6-bbf6-3b8c960b5ebb
|
ព្រឹកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន២៦០នាក់ ចុះពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋជិតជាង៤ពាន់នាក់ នៅរោងចក្រសាប្រ៊ីណា ស្រុកសំរោងទង
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៦០នាក់ នៅព្រឹកថ្ងៃទី០៧ ខែតុលា ឆ្នាំ២០១៧នេះ បាននិងកំបុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋ ៤,១៦០នាក់ នៅរោងចក្រសាប្រ៊ីណា ឃុំត្រពាំងគង ស្រុកសំរោងទង ខេត្តកំពង់ស្ពឺ ដោយឥតគិតថ្លៃ ព្រមទាំងចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី មានការចូលរួមសហការដោយលោក វ៉ី សំណាង អភិបាលខេត្តកំពង់ស្ពឺ, លោកស្រី សំ វ៉ាន់ដា ប្រធានក្រុមការងារថ្នាក់កណ្តាលចុះជួយស្រុកសំរោងទងខេត្តកំពង់ស្ពឺ, លោក អោ វណ្ណថេន ប្រធានមន្ទីរសុខាភិបាលខេត្តកំពង់ស្ពឺ, លោក ចឹក បូរិន ប្រធានមន្ទីរក្រសួងការងារ និងបណ្តុះបណ្តាលវិជ្ជាជីវៈ, លោក ឆាយ សត្យា ប្រធានសហភាពសហព័ន្ធយុវជនកម្ពុជាក្រសួងផែនការ សហភាពសហព័ន្ធយុវជនកម្ពុជាស្រុកសំរោងទង ខេត្តកំពង់ស្ពឺ លោក Peang Pharorth ប្រធានក្រុមហ៊ុនទឹកសុទ្ធអូរសិលា។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៥៨ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២,០៣៤នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៨៣លើក ក្នុងនោះព្យាលបាលជូនប្រជាពលរដ្ឋបានចំនួន១៣០,០៥៧នាក់៕
|
2017-10-07T15:52:00+07:00
|
freshnewsasia.com
|
https://m.freshnewsasia.com/index.php/en/localnews/67032-2017-10-07-01-52-07.html
|
9ec84157-961f-4b18-9bb7-99f38d21a2ab
|
ព្រឹកស្អែកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន២៦០នាក់ នឹងចុះពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លៃ នៅរោងចក្រសាប្រ៊ីណា ស្រុកសំរោងទង
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៦០នាក់ នៅព្រឹកថ្ងៃទី០៧ ខែតុលា ឆ្នាំ២០១៧ស្អែកនេះ នឹងចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណជិត៣ពាន់នាក់ នៅរោងចក្រសាប្រ៊ីណា ឃុំត្រពាំងគង ស្រុកសំរោងទង ខេត្តកំពង់ស្ពឺ ព្រមទាំងចែកនំបុ័ង និងទឹកសុទ្ធផងដែរ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៥៨ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២,០៣៤នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៨៣លើក ក្នុងនោះព្យាលបាលជូនប្រជាពលរដ្ឋបានចំនួន១៣០,០៥៧នាក់៕
|
2017-10-06T22:42:00+07:00
|
freshnewsasia.com
|
https://m.freshnewsasia.com/index.php/en/localnews/66984-2017-10-06-08-42-26.html
|
af4f81d0-c103-4796-bbdb-777ec5249c15
|
ដំណឹងល្អ! មន្ទីរពេទ្យជោរៃភ្នំពេញ ផ្ដល់ថ្នាំនិងព្យាបាលអ្នកជំងឺស្រុតស្បួន ដោយឥតគិតថ្លៃ
|
មន្ទីរពេទ្យជោរៃភ្នំពេញ សហការជាមួយក្រុមហ៊ុនឱសថ DHG Pharma បានរៀបចំកម្មវិធីពិនិត្យព្យាបាល រួមទាំងផ្ដល់ថ្នាំព្យាបាលដោយឥតគិតថ្លៃ ដល់អ្នកជំងឺស្រុតស្បូន សម្រាប់អ្នកចុះឈ្មោះ៥០នាក់ដំបូង ព្យាបាលដោយវេជ្ជបណ្ឌិតឯកទេសវៀតណាម។ ការពិនិត្យព្យាបាលអ្នកជំងឺដោយឥតគិតថ្លៃនេះ ធ្វើឡើងដើម្បីលើកកម្ពស់សុខុមាលភាព ជូនដល់ប្រជាពលរដ្ឋកម្ពុជា ឲ្យមានឱកាសទទួលបានការថែទាំសុខភាព ប្រកបដោយគុណភាពពីសំណាក់វេជ្ជណ្ឌិតឯកទៀសវៀតណាម ដែលមានឈ្មោះល្បីល្បាញ និងមានបទពិសោធន៍ច្រើនឆ្មាំ រួមជាមួយសម្ភារៈបរិក្ខារពេទ្យទំនើប ដែលមានបំពាក់នៅមន្ទីរពេទ្យជោរៃភ្នំពេញ ជាងនេះទៅទៀត គឺជួយឲ្យប្រជាពលរដ្ឋ ឲ្យយល់កាន់តែច្បាស់ អំពីសារៈសំខាន់ នៃការថែទាំសុខភាពរបស់ខ្លួន ដើម្បីជ្រើសរើសវិធីព្យាបាល ឲ្យបានសមស្របបំផុត។ លោកស្រីវេជ្ជបណ្ឌិត ង្វៀនធី វិញថាញ់ ឯកទេសព្យាបាលជំងឺស្រុតស្បូនឲ្យដឹងថា បច្ចុប្បន្ននេះជំងឺស្រុតស្បូន គេលែងហៅថាជំងឺស្រុតស្បូនទៀតហើយ គេហៅថាការប្រែប្រួលផ្នែកខាងក្រោមរបស់ស្រ្ដី ជំងឺនេះមានរោគសញ្ញា៥យ៉ាងរួមមាន៖ ១៖ កត្តាទាក់ទងផ្នែកបត់ជើងតូច ការបត់ជើងតូចញឹកញាប់ និងក្រហាយ។ ទី២៖ ទាក់ទងប្រព័ន្ធរំលាយអាហារផ្នែកខាងពោះវៀនធំ និងបញ្ហាបត់ជើងធំ។ ទី៣៖ ទាក់ទងនឹងការស្រុត។ ទី៤៖ ផ្នែកសសៃយ៉ូខ្សោយ ដែលបណ្ដាលឲ្យស្បូនធ្លាក់ចុះក្រោម និងទី៥៖ ទាក់ទងនឹងផ្នែកសុខស្រួលរបស់ស្រ្ដី។ លោកស្រីវេជ្ជបណ្ឌិតបន្ដទៀតថា លោកស្រីវេជ្ជបណ្ឌិតបានបញ្ជាក់ឲ្យដឹងទៀតថា ជំងឺស្រុតស្បូននេះមានច្រើនប្រភេទ ហើយការព្យាបាលក៏មានច្រើនប្រភេទដែរ។ ជំងឺស្រុតស្បូននេះមិនបណ្ដាលឲ្យមនុស្សស្លាប់ទេ...ហើយដើម្បីបង្កជំងឺនេះ អ្នកជំងឺទាំងអស់ត្រូវមកពិនិត្យឲ្យបានញឹកញាប់ និងធ្វើតាមវេជ្ជបញ្ជាររបស់គ្រូពេទ្យ។ គួរបញ្ជាក់ថា កម្មវិធីពិនិត្យព្យាបាលដោយឥតគិតថ្លៃ របស់មន្ទីរពេទ្យជោរៃនេះ នឹងធ្វើឡើងជារៀងរាល់ខែជាមួយនឹងវេជ្ជបណ្ឌិតឯកទេសផ្សេងៗគ្នា ដើម្បីទទួលបានការព្យាបាល ដោយឥតគិតថ្លៃ ដោយអ្នកជំងឺអាចចុះឈ្មោះតាមរយៈលេខទូរស័ព្ទ ០២៣ ៦៨ ៤១ ០០១, ០២៣ ២៨ ៤១ ០០២៕
|
2017-10-05T22:17:00+07:00
|
freshnewsasia.com
|
https://m.freshnewsasia.com/index.php/en/localnews/66912-2017-10-05-08-17-26.html
|
fdae9ee2-dc1f-48ca-a34b-feda34c68bea
|
អ្នកធ្វើដំណើរឆ្លងកាត់ស្ពានលីយ៉ុងផាត់ព្រែកព្នៅ នឹងលែងបង់លុយ ចាប់ពីថ្ងៃទី១៥តុលាខាងមុខនេះ
|
ភ្នំពេញ៖ បន្ទាប់ពីក្រុមហ៊ុនសាងសង់ស្ពាន និងផ្លូវព្រែកព្នៅ ដែលតភ្ជាប់ពីផ្លូវជាតិលេខ៥ ទៅផ្លូវជាតិលេខ៦នោះមក ក្រុមហ៊ុនបានតម្រូវឲ្យអ្នកធ្វើដំណើរឆ្លងកាត់ ត្រូវបង់លុយទៅឲ្យក្រុមហ៊ុន ប៉ុន្តែចាប់ពីថ្ងៃទី១៥ ខែតុលាខាងមុខនេះទៅ ប្រជាពលរដ្ឋនឹងលែងបង់លុយដូចពេលមុនៗទៀតហើយ។ បើយោងតាមបណ្ដាញសង្គមហ្វេសប៊ុករបស់Samdech Hun Sen, Cambodian Prime Minister បានឲ្យដឹងថា ដើម្បីដោះស្រាយនូវការលំបាក និងជួយលើកកម្ពស់ជីវភាពរបស់ប្រជាជន ជាពិសេសសម្រាបជួយសម្រួល ដល់ការធ្វើដំណើរទៅមក របស់ប្រជាពលរដ្ឋនោះ គឺចាប់ពីវេលាម៉ោង ០០:០០ នាទី ថ្ងៃទី១៥ ខែតុលា ឆ្នាំ២០១៧ នេះតទៅ ស្ពាន និងផ្លូវតភ្ជាប់ពីផ្លូវជាតិលេខ៦ ទៅផ្លូវជាតិលេខ ៥ ( ស្ពាន និងផ្លូវ លី យ៉ុងផាត់ ព្រែកព្នៅ ) នឹងត្រូវធ្វើដំណើរដោយ មិនបាច់បង់ថ្លៃឆ្លង កាត់បន្តទៀត។ រាជរដ្ឋាភិបាលនឹងទិញយកផ្លូវ និងស្ពាននោះ មកគ្រប់គ្រងវិញ។ រីឯក្រសួងសេដ្ឋកិច្ច និងហិរញ្ញវត្ថុ ក្រសួងសាធារណការ និងដឹកជញ្ជូន សាលារាជធានីភ្នំពេញ និងស្ថាប័នពាក់ព័ន្ធ ត្រូវពិភាក្សាជាមួយក្រុមហ៊ុន ដើម្បីពិនិត្យដោះស្រាយបញ្ហាមួយចំនួនដែលនៅសេសសល់។ សង្ឃឹមថាប្រជាពលរដ្ឋយើង នឹងទទួលបានផលប្រយោជន៍ ពីការសម្រេចនេះ។ ស្របគ្នានេះ ប្រជាពលរដ្ឋក៏បានសាទរ ចំពោះការសម្រេចចិត្ត ដ៏ត្រឹមត្រូវនេះ ពីព្រោះវាអាចកាត់បន្ថយ នូវការចំណាយថវិកា របស់ពួកគាត់ បានមួយចំណែកយ៉ាងធំ ក្នុងការឆ្លងទៅមក និងដឹកផលិតផល ផ្សេងៗទៅកាន់ទីផ្សារ៕
|
2017-10-05T16:58:50+07:00
|
kbnnews.com
|
https://kbn.news/archives/75605
|
e32bc71f-7029-49b0-b6ad-a546274c34de
|
អាជ្ញាធរខេត្តព្រះសីហនុបន្តចុះពិនិត្យមុខម្ហូបសមុទ្រស្រស់និងបន្លែផ្លែឈើរកជាតិគីមី
|
មន្ត្រីជំនាញកាំកុងត្រូល ខេត្តព្រះសីហនុ បន្តសកម្មភាពចុះត្រួតពិនិត្យមុខម្ហូបសមុទ្រស្រស់ បន្លែផ្លែឈើ និងភេសជ្ជៈគ្រប់ប្រភេទ ដែលអាជីវករដាក់លក់នៅតាមទីផ្សារនានា ក្នុងខេត្តព្រះសីហនុ ដើម្បីពិសោធន៍រកសារធាតុគីមីហាមឃាត់នាំឲ្យប៉ះពាល់ដល់សុខភាពអ្នកប្រើប្រាស់។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច បានប្រាប់ប្រព័ន្ធផ្សព្វផ្សាយថា ស្ថាប័ននេះ បន្តដឹកនាំមន្ត្រីជំនាញចុះ ពិសោធន៍មុខម្ហូបសមុទ្រស្រស់ បន្លែផ្លែឈើ ពិសេសភេសជ្ជៈនៅតាមដេប៉ូ ឬទីតាំងចែកចាយមួយចំនួននាមូលដ្ឋាននេះ ហើយបានរកឃើញភេសជ្ជៈហួសកាលកំណត់មានដាក់លក់នៅលើទីផ្សារ។ លោក ជា ប៉ិច អះអាងថា សកម្មភាពចុះពិនិត្យមុខម្ហូបសមុទ្រស្រស់មាន ត្រី បង្គា មឹកនិងក្ដាមសមុទ្រជាដើមនៅតាមទីផ្សារ ក្នុងប៉ុន្មានលើកចុងក្រោយនេះ មន្រី្តជំនាញរកមិនឃើញអាហារសមុទ្រ ត្រូវគេលួចដាក់សារធាតុគីមីហាមឃាត់នោះទេ។ លោកបន្តថា យុទ្ធនាការចុះត្រួតពិនិត្យគុណភាពទំនិញនេះ មន្ត្រីកាំកុងត្រូល នឹងបន្តចុះធ្វើសកម្មភាព នៅគោលដៅសំខាន់ៗជាបន្តទៀតរួមមាន៖ តាមសាលារៀន តាមទីផ្សារ និងនៅតាមមណ្ឌល ឬទីតាំងកម្សាន្តនានា នៅទូទាំងខេត្តព្រះសីហនុ។ លោក ថាការត្រួតពិនិត្យនេះគឺដើម្បីរួមចំណែករក្សាសុខភាពប្រជាពលរដ្ឋ។ ជាងនេះទៀតដើម្បីផ្ដល់ទំនុកចិត្តលើសុវត្ថិភាពចំណីអាហារជូនភ្ញៀវទេសចរជាតិអន្តរជាតិ ដែលចូលមកកម្សាន្តខេត្តជាប់ឆ្នេរសមុទ្រមួយនេះ។ សកម្មភាពនេះ លោក ជា ប៉ិច អះអាងថា ទាំងថ្នាក់ដឹកនាំអគ្គនាយកដ្ឋានកាំកុងត្រូល និងប្រធានសាខាកាំកុងត្រូលខេត្តព្រះសីហនុ នឹងជំរុញឲ្យមន្ត្រីជំនាញក្រោមឱវាទ ឲ្យបន្តសកម្មភាពចុះត្រួតពិនិត្យគុណភាពចំណីអាហារនៅតាមទីផ្សារនានា និងតាមច្រកកំពង់ផែនាំចូលទំនិញជាដើមឲ្យបានជាប្រចាំ ឬញឹកញាប់។ លោក ក៏បានស្នើឲ្យអាជីវករលក់ដូរនៅតាមទីផ្សារនានា ទាំងអ្នកលក់បោះដុំ និងអ្នកលក់រាយទំនិញគ្រប់ប្រភេទ មិនត្រូវបន្តប្រើប្រាស់សារធាតុគីមីហាមឃាត់ដាក់ទៅលើចំណីអាហារ ឬបន្លែផ្លែឈើ ដើម្បីឲ្យអ្នកទិញមើលឃើញស្រស់ និងទុកលក់បានយូរថ្ងៃទៀតទេ ព្រោះទង្វើនេះខុសច្បាប់ និងត្រូវផ្ដន្ទាទោស។ បញ្ហានេះ មន្ត្រីសង្គមស៊ីវិល និងស្ត្រីមេផ្ទះ ខេត្តព្រះសីហនុ បានគាំទ្រសកម្មភាព របស់មន្ត្រីកាំកុងត្រូលខេត្តព្រះសីហនុ ដែលចុះពិសោធន៍គ្រឿងសមុទ្រស្រស់ មានបង្គា មឹក ប្រហិតចម្រុះ បន្លែ និងសរសៃគុយទាវជាដើម ដើម្បីរកសារធាតុគីមីដែលនាំឲ្យប៉ះពាល់សុខភាពមនុស្ស។ មន្ត្រីសម្របសម្រួលសមាគមអាដហុក (ADHOC) ប្រចាំខេត្តព្រះសីហនុ លោកស្រី ជៀប សុធារី បានឲ្យអាស៊ីសេរីដឹងតាមទូរស័ព្ទ ដោយបង្ហាញកាគាំទ្រសកម្មភាពមន្ត្រីជំនាញកាំកុងត្រូលខេត្តនេះ ដែលបន្តសកម្មភាពចុះត្រួតពិនិត្យគុណភាពទំនិញ នៅតាមទីផ្សារនានា និងចុះអប់រំដល់កុមារនៅតាមសាលាជាបន្តបន្ទាប់មកនេះ។ អ្នកស្រី ស្នើដល់មន្ត្រីកាំកុងត្រូល ត្រូវនាំខ្លួនអ្នកផ្ដើមគំនិត លួចដាក់សារធាតុគីមីនៅលើចំណីអាហារ ដើម្បីស្តុកទុកលក់បានយូរថ្ងៃ និងមើលឃើញស្រស់ ប៉ុន្តែបានប៉ះពាល់ដល់សុខភាពអ្នកប្រើប្រាស់ ត្រូវបញ្ជូនទៅកាន់តុលាការផ្ដន្ទាទោសដើម្បីជាការព្រមាន។ យ៉ាងណាក៏ដោយចុះ លោក ជា ប៉ិច អនុប្រធានសាខាកាំកុងត្រូលខេត្តព្រះសីហនុ ប្រកាសលេខទូរស័ព្ទជូនដល់ប្រជាពលរដ្ឋ និងភ្ញៀវទេសចរ បើដឹងថា ទីតាំងណាមួយមានលក់ទំនិញខូចគុណភាព មុខម្ហូបស្រស់ ចំណីអាហារវេចខ្ចប់ទាំងស្រស់ ឬក្រៀម ព្រមទាំងភេសជ្ជៈកំប៉ុង ឬដបគ្រប់ប្រភេទ ដែលសង្ស័យមានដាក់សារធាតុគីមី និងហួសកាលបរិច្ឆេទប្រើប្រាស់ជាដើម ត្រូវផ្ដល់ព័ត៌មានឲ្យបានឆាប់មកកាន់មន្ត្រីជំនាញសាខាកាំកុងត្រូលខេត្តព្រះសីហនុ តាមរយៈទូរស័ព្ទលេខ ០៩៨ ៥៥៥ ៦៦៦ លេខ ០១៧ ៤៤៣ ៧៣៧ និងលេខ ០១២ ៩៤៦ ០៤៦៕
|
2017-10-04T23:30:00+07:00
|
rfa.org
|
https://www.rfa.org/khmer/news/health/check-food-10042017122631.html
|
170e1db6-6d03-4f26-b455-98a2a530ab47
|
អភិបាលខេត្តព្រះសីហនុ ដឹកនាំក្រុមគ្រូពេទ្យ ចុះព្យាបាលជំងឺដោយឥតគិតថ្លៃ ជូនកម្មករ កម្មការិនី នៅតំបន់រោងចក្រសេដ្ឋកិច្ចពិសេសបិតត្រាំង
|
លោក យន្ត មីន អភិបាលខេត្តព្រះសីហនុ នៅថ្ងៃទី៤ ខែតុលា ឆ្នាំ២០១៧នេះ បានដឹកនាំក្រុមគ្រូពេទ្យ នៃមន្ទីរសុខាភិបាល ខេត្តព្រះសីហនុ ចុះពិនិត្យព្យាបាលជំងឺដោយឥតគិតថ្លៃជូនកម្មករ កម្មការិនីនៅតំបន់រោងចក្រសេដ្ឋកិច្ចពិសេស បិតត្រាំង ដែលមានទីតាំងនៅ ចំណុចឃុំបិតត្រាំង ស្រុកព្រៃនប់ ខេត្តព្រះសីហនុ។ លោកស្រីឱសថការី លឹម សាមាន បានថ្លែងថា ។ លោកស្រីឱសថការី លឹម សាមាន បានបន្តថា ។ ការចុះពិនិត្យជំងឺជូនកម្មករ កម្មការរិនីបានអនុវត្តតាំងពីថ្ងៃទី២៦ ខែកញ្ញា ដល់ថ្ងៃទី៣ ខែតុលា ឆ្នាំ២០១៧ ក្រុមគ្រូពេទ្យបានពិនិត្យ និងព្យាបាលជូនកម្មករ កម្មការិនីបានចំនួន៤៩៩៥នាក់ ស្រី៣៦៥៨នាក់។ ក្នុងពិធីនោះលោក យន្ត មីន អភិបាលខេត្តព្រះសីហនុ ក៏បានថ្លែងអំណរគុណចំពោះម្ចាស់ និងអ្នកគ្រប់គ្រងបណ្តារោងចក្រសហគ្រាសទាំងអស់ ដែលបានចូលរួមសហការឲ្យក្រុមគ្រូពេទ្យបានចូលពិនិត្យ និងព្យាបាលជំងឺជូនកម្មករ កម្មការិនី។ លោក យន្ត មីន បានក្រើនរំលឹកទៅកាន់ កម្មករ កម្មការិនី ថាត្រូវខិតខំបញ្ចេញសមត្ថភាពធ្វើការ ស្មោះត្រង់ និងការងារហើយកុំប្រព្រឹត្តិ ល្បែងស៊ីសងខុសច្បាប់ចៀសឲ្យឆ្ងាយពីគ្រឿងញៀន ហើយជាពិសេសត្រូវមានអនាម័យក្នុងការទុកដាក់សំរាមឲ្យបានត្រឹមត្រូវ មិនត្រូវពង្រាយសម្រាមពាសវាលពាសកាលដែលអាចធ្វើឲ្យខូចបរិស្ថាន នាំឲ្យកើតជំងឺផ្សេងៗជាដើម៕
|
2017-10-04T23:28:00+07:00
|
freshnewsasia.com
|
https://m.freshnewsasia.com/index.php/en/localnews/66830-2017-10-04-09-28-45.html
|
9003a29b-f219-4421-bcb9-a3586c71c847
|
ក្នុងខែកញ្ញា អ្នកជំងឺជាង២០ម៉ឺននាក់ មកពិនិត្យ-ព្យាបាលជំងឺ នៅមន្ទីរពេទ្យរដ្ឋ ចំនួន៤ នៅរាជធានីភ្នំពេញ
|
តាមរបាយការណ៍របស់មន្ទីរពេទ្យចំនួន៤ ក្នុងរាជភ្នំពេញ រួមមានមន្ទីរពេទ្យ មិត្ដភាពខ្មែរ-សូវៀត មន្ទីរពេទ្យកុមារជាតិ មន្ទីរពេទ្យព្រះអង្គឌួង និងមន្ទីរព្រះកុសុមៈ ដែលអង្គភាពព័ត៌មាន Fresh News ទទួលបាននៅថ្ងៃទី០៣ ខែតុលានេះ បានឲ្យដឹងថា ក្នុងរយៈពេលមួយខែ ចាប់ពីថ្ងៃទី០១-៣០ ខែកញ្ញា អ្នកជំងឺជាង២០ម៉ឺននាក់ ដែលបានមកទទួលសេវាពិនិត្យ-ព្យាបាលជំងឺ នៅមន្ទីរពេទ្យរដ្ឋ។ មន្ទីរពេទ្យកុមារជាតិ សរុប ៩,៥៨៧០នាក់៖ មន្ទីរពេទ្យព្រះអង្គឌួង សរុប១៣,៣៩៦នាក់៖ មន្ទីរពេទ្យព្រះកុសុមៈ អ្នកជំងឺសុរប៖ ៦៩,៨១៨នាក់៖
|
2017-10-03T21:23:00+07:00
|
freshnewsasia.com
|
https://m.freshnewsasia.com/index.php/en/localnews/66742-2017-10-03-07-23-20.html
|
6e76f66e-1b4e-48e6-96f4-7b268b7818a0
|
អ្នកស្វាយរៀងហួសចិត្តរឿងទំនិញមានជាតិគីមីខណៈការនាំចូលពីវៀតណាមដោយសេរី
|
ពលរដ្ឋរស់នៅស្រុករមាសហែក ខែត្រស្វាយរៀង សម្ដែងការហួសចិត្តនៅគ្រាដែលប្រមុខរដ្ឋាភិបាលលោក ហ៊ុន សែន ផ្ដាំឲ្យពលរដ្ឋកុំទិញទំនិញផ្ទុកសារធាតុគីមី។ ពួកគាត់ចាត់ទុកការលើកឡើងនេះ ថា មិនបានសិក្សាឲ្យគ្រប់ជ្រុងជ្រោយ និងមិនទទួលខុសត្រូវ ខណៈពលរដ្ឋរស់ខ្មែរភាគច្រើនមិនប្រាកដថា ទំនិញប្រភេទណាផ្ទុកសារធាតុគីមី និងពុំមានសារធាតុគីមីនោះទេ។ ក្រុមអាជីវករ និងពលរដ្ឋរស់នៅស្រុករមាសហែក ខែត្រស្វាយរៀង ឲ្យដឹងនៅថ្ងៃទី៣ តុលា ថា ពាណិជ្ជករវៀតណាមបាននាំទំនិញមកលក់នៅផ្សារនានាខែត្រស្វាយរៀងរយៈពេល ២ឆ្នាំមកហើយ កម្រឃើញអាជ្ញាធររដ្ឋាភិបាលណាត្រួតពិនិត្យគុណភាពទំនិញទាំងនោះ ឲ្យបានត្រឹមត្រូវទេ គឺឃើញតែចាំទទួលផលប្រយោជន៍តាមច្រកព្រំដែន ជាថ្នូរនាំទំនិញចូលដោយសេរី។ អាជីវករនៅផ្សារកំពង់ត្រាច នៃស្រុករមាសហែក ខែត្រស្វាយរៀង លោក ព្រាប សុខា ត្អូញថា ការបណ្ដោយឲ្យពាណិជ្ជករវៀតណាមលក់ទំនិញនៅផ្សារស្រុកខ្មែរដោយសារីបែបនេះ បង្កប៉ះពាល់ដល់មុខរបរពលរដ្ឋនៅមូលដ្ឋាន ត្បិតទំនិញនាំចូលពីវៀតណាមផ្ទុកសារជាតិគីមី និងមានតម្លៃថោក។ លើសពីនេះ ទំនិញទាំងនោះមានដូចជា បន្លែត្រីសាច់ ផ្លែឈើ និងម្ហូបអាហារជាដើម។ លោករកឃើញថា មន្ត្រីកាំកុងត្រូល និងសមត្ថកិច្ចពាក់ព័ន្ធ មិនបានយកចិត្តទុកដាក់ ត្រួតពិនិត្យលក្ខណៈបច្ចេកទេស និងទប់ស្កាត់ទំនិញទាំងនោះឲ្យបានត្រឹមត្រូវទេ ដែលនាំឲ្យប៉ះពាល់មុខរបរ សុខភាព និងអាយុជីវិតពលរដ្ឋ។ ពលរដ្ឋម្នាក់ទៀតរស់នៅជាប់ព្រំដែនកម្ពុជាវៀតណាម នៃស្រុករមាសហែក ថ្លែងសុំមិនបញ្ចេញឈ្មោះដោយបារម្ភថា រាល់ឆ្នាំដល់រដូវមង្គលការម្តងៗ គេឃើញពលរដ្ឋខ្មែរច្រើនប្រើប្រាស់ទំនិញមកពីវៀតណាម ព្រោះមានតម្លៃថោក ដោយមិនបានគិតពីផលប៉ះពាល់សុខភាពនោះទេ។ ទំនិញទាំងនោះដូចជា ជើងមាន់ ភ្លៅមាន់ សាច់ជ្រូក និងបន្លែផ្លែឈើជាដើម។ ចំណែកទំនិញរបស់ពលរដ្ឋខ្មែរវិញ ដូចជាត្រីសាច់ បន្លែ និង ជ្រូកជាដើមត្រូវពាណិជ្ជករវៀតណាមចាំទទួលទិញពីពលរដ្ឋខ្មែរ ដឹកជញ្ជូនត្រឡប់ទៅលក់នៅប្រទេសវៀតណាមវិញ។ លោកសម្ដែងការហួសចិត្តចំពោះប្រសាសន៍លោក ហ៊ុន សែន ដោយចាត់ទុកថា មិនបានសិក្សាឲ្យគ្រប់ជ្រុងជ្រោយ និងគេចវេះមិនទទួលខុសត្រូវ ខណៈចំណេះដឹងពលរដ្ឋខ្មែរភាគច្រើននៅមានកម្រិត ទិញទំនិញនាំចូលពីក្រៅប្រទេសដោយមិនបានគិតពីគុណភាព និងសុវត្ថិភាពនោះទេ៖ « »។ បុរសដដែលបន្តថា ជនជាតិវៀតណាមបានយកទំនិញមកលក់នៅផ្សារកំពង់ត្រាច ផ្សារជីភូ ផ្សារកណ្ដៀងរាយ ផ្សារប្រសូត្រ និងផ្សារនៅទីរួមខែត្រស្វាយរៀង ដោយសេរីនៅរយៈពេល ពីរឆ្នាំចុងក្រោយនេះ ព្រោះកន្លងមកទំនិញដែលនាំចូលពីវៀតណាម គេឃើញលក់បន្តឲ្យអាជីវករខ្មែរ៖ « »។ កាលពីពេលថ្មីនេះ លោកនាយករដ្ឋមន្ត្រី ហ៊ុន សែន បានផ្ដាំទៅពលរដ្ឋដែលអំពាវនាវឲ្យរដ្ឋាភិបាលមានវិធានការទប់ស្កាត់ទំនិញនាំចូលពីក្រៅប្រទេសផ្ទុកសារធាតុគីមី និងផុតសុពលភាពនោះថា សូមឲ្យពលរដ្ឋកុំទិញទំនិញដែលមានជាតិគីមី។ លោកថា ដោយសារពលរដ្ឋសម្រុកទិញទំនិញមានជាតិគីមីហើយ ដែលជាមូលហេតុគាំទ្រឲ្យមានការលក់បន្តទៀត រួចហើយចោទតែរដ្ឋាភិបាល៖ « »។ ប្រធានអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ យល់ថា រដ្ឋធម្មនុញ្ញរបស់កម្ពុជា បានចែងថា រដ្ឋមានកាតព្វកិច្ចការពារ និងធ្វើឲ្យប្រសើរឡើងនូវសុខុមាលភាពពលរដ្ឋ។ លោកអង្កេតឃើញថា ពលរដ្ឋខ្មែរមិនមានមធ្យោបាយពិនិត្យមើលបន្លែ និងទំនិញណាដែលមានសារធាតុគីមី ឬមិនមាននោះទេ ហេតុនេះរដ្ឋាភិបាលត្រូវមានវិធានការទប់ស្កាត់កុំឲ្យនាំទិញខូចគុណភាព និងមានសារធាតុគីមីចរាចរមកស្រុកខ្មែរ ដើម្បីការពារសុខភាព និងអាយុជីវិតពលរដ្ឋ៖ « »។ លោក សន ជ័យ បន្ថែមថា នៅប្រទេសលោកខាងលិច ឬប្រទេសទៅទ្វីបអឺរ៉ុប រដ្ឋាភិបាលប្រទេសគេ បានចាត់វិធានការបន្ទាន់មិនឲ្យមានការនាំចូលទំនិញពីក្រៅប្រទេសផ្ទុកសារធាតុគីមីទេ ក្នុងបំណងការពារសុខភាពពលរដ្ឋរបស់ប្រទេសគេ ដែលផ្ទុយពីមេដឹកនាំនៅកម្ពុជា៖ « »។ រដ្ឋធម្មនុញ្ញកម្ពុជា មាត្រា ៤៦ ចែងថា រដ្ឋត្រូវហាមឃាត់ និងផ្ដន្ទាទោសជាទម្ងន់ដល់ជនណាដែលនាំចូល ផលិតលក់ដូរគ្រឿងញៀន ទំនិញក្លែងក្លាយ ហួសរយៈពេលប្រើ ដែលប៉ះពាល់សុខភាព និង អាយុជីវិតអ្នកប្រើ។ ចំណែកមាត្រា ៧២ ចែងថា សុខភាពរបស់ប្រជារាស្ត្រត្រូវបានធានា រដ្ឋយកចិត្តទុកដាក់ដល់ការពារជំងឺ និងព្យាបាលជំងឺ។ ក៏ប៉ុន្តែពលរដ្ឋ និងមន្ត្រីសង្គមស៊ីវិលរកឃើញថា រដ្ឋាភិបាលហាក់មិនបានយកចិត្តទុកដាក់ ធានាសុខភាពពលរដ្ឋកម្ពុជានោះទេ ដែលបណ្ដោយឲ្យទំនិញគេចពន្ធ ផុតសុពលភាព និងមានសារធាតុគីមីលក់នៅស្រុកខ្មែរដោយសេរីច្រើនឆ្នាំមកហើយ បង្កខាតប្រយោជន៍របស់ពលរដ្ឋ និងសង្គមជាតិធ្ងន់ធ្ងរ៕
|
2017-10-03T21:10:00+07:00
|
rfa.org
|
https://www.rfa.org/khmer/news/health/import-chemical-products-from-vn-freely-10032017100908.html
|
0f406ef9-6bf6-4a1e-853e-260e7b359196
|
អ្នកជំនាញថា រដ្ឋាភិបាលគឺជាអ្នកទទួលខុសត្រូវលើការទប់ស្កាត់ចំណីអាហារមានគីមី
|
អ្នកជំនាញផ្នែកកសិកម្ម ផ្ដល់យោបល់មួយចំនួនឆ្លើយតបចំពោះការអំពាវនាវរបស់លោកនាយករដ្ឋមន្ត្រី ហ៊ុន សែន ដែលអោយពលរដ្ឋពិចារណាឈប់ទិញទំនិញ ជាពិសេសផលិតផលកសិកម្មដែលមានសារធាតុគីមី។ លោក ហ៊ុន សែន កាលពីថ្ងៃទី២ ខែតុលា បានថ្លែងជាសាធារណៈថា ករណីបន្លែបង្ការដែលមានផ្ទុកសារធាតុគីមី មានដាក់លក់នៅតាមទីផ្សារ មិនមែនជាបញ្ហាដែលត្រូវបន្ទាសរដ្ឋាភិបាលរបស់លោកឡើយ គឺជាការទទួលខុសត្រូវរបស់ពលរដ្ឋគ្រប់រូប ដោយលោកលើកឡើងថា បើគ្មានអ្នកសម្រុកទៅទិញក៏គ្មានអ្នកយកមកលក់ដែរ។ ប៉ុន្តែចំពោះអ្នកសិក្សាការអភិវឌ្ឍសង្គម និងអ្នកជំនាញផ្នែកកសិកម្មនៅតែចាត់ទុកបញ្ហានេះជាការទទួលខុសត្រូវរបស់រដ្ឋាភិបាល។ ចំណែកក្នុងច្បាប់កំពូលរបស់ជាតិក៏មានចែងដែរថា រដ្ឋាភិបាលគឺជាអ្នកធានាសុខុមាលភាពរបស់ពលរដ្ឋ។ ទាំងអ្នកជំនាញផ្នែកកសិកម្ម និងអ្នកសិក្សាការអភិវឌ្ឍន៍នៅតែមើលឃើញថាអាជ្ញាធររដ្ឋាភិបាលពាក់ព័ន្ធមួយចំនួន គឺត្រូវទទួលខុសត្រូវក្នុងការទប់ស្កាត់ទំនិញ បន្លែ ត្រីសាច់ ដែលមានផ្ទុកសារធាតុគីមីនាំអោយប៉ះពាល់ដល់សុខភាពពលរដ្ឋ។ អ្នកសិក្សាការអភិវឌ្ឍសង្គមលោក បណ្ឌិត មាស នី មានប្រសាសន៍ថា ក្នុងនាមជាពលរដ្ឋម្នាក់លោកថា ការទប់ស្កាត់នាំចូលបន្លែបង្ការ អាហារមានសារជាតិគីមី គឺជាការទទួលខុសត្រូវរបស់រាជរដ្ឋាភិបាល ហើយពលរដ្ឋគ្មានសមត្ថកិច្ចណាមួយទេ៖ « មិនខុសគ្នាពីលោក មាស នី ទេ ពលរដ្ឋមួយចំនួន ដែលកំពុងប្រើប្រាស់បណ្ដាញសង្គមហ្វេសប៊ុក បានលើកឡើងដែរថា ពលរដ្ឋភាគច្រើនពុំមានជម្រើសផ្សេងពីការទិញផលិតផលទាំងនោះទេ លើសពីនេះពួកគាត់ពុំមានចំណេះ ជំនាញ ឬបច្ចេកទេសណាទៅពិនិត្យសារធាតុគីមីនៅលើផលិតផលទាំងនោះថែមទៀត។ ស្របគ្នានេះចំពោះអ្នកលក់បន្លែ បង្ការ ត្រីសាច់ក៏តែងលើកឡើងថាការនាំចូលទំនិញពីក្រៅប្រទេសដែលមានផ្ទុកសារធាតុគីមី គឺជារឿងដែលមិនអាចចៀសផុត នៅពេលដែល ការផលិតក្នុងស្រុកនៅមិនទាន់អាចផ្គត់ផ្គង់ទីផ្សារបានទាន់ពេល ទាន់តម្រូវការនៅឡើយ នេះមិនទាន់និយាយដល់ផលិតផលកសិកម្មដែលជាប្រភេទដាំដុះដោយធម្មជាតិ ដែលត្រូវការពេលយូរ និងពិបាកក្នុងការថែទាំនោះផង។ លោកនាយករដ្ឋមន្ត្រី ហ៊ុន សែន បានថ្លែងជាសាធារណៈកាលពីថ្ងៃទី២ ខែ តុលា នៅក្នុងឱកាសសម្ពោធសណ្ឋាគារសុខា សៀមរាប នាខេត្តសៀមរាបថា សុំឱ្យពលរដ្ឋបញ្ឈប់ការទិញបន្លែបង្ការ អាហារមានសារធាតុគីមី ដើម្បីបញ្ចប់ការនាំចូលផលិតផល ដែលមានសារធាតុជាតិគីមីទាំងនោះ ហើយមុននឹងទិញត្រូវពិនិត្យឱ្យបានច្បាស់លាស់៖ « »។ លោកក៏បានអំពាវនាវឱ្យពលរដ្ឋជំរុញការដាំដុះបន្លែគ្មានជាតិគីមី ការចិញ្ចឹមសត្វ និងផលិតផលផ្សេងទៀត ដើម្បីផ្គត់ផ្គង់នៅតាមសណ្ឋាគារ និងកន្លែងផ្ដល់សេវាកម្មទេសចរ។ លោកបន្ថែមថា សំណូមពររបស់ពលរដ្ឋខ្លះគឺជារឿងជ្រុលហួសហេតុ ត្បិតនៅពេលទៅទិញបន្លែ បង្ការ ឬចំណីអាហារ គឺពួកគាត់ទិញដោយខ្លួនឯង ប៉ុន្តែបែរជាមកបន្ទោសរាជរដ្ឋាភិបាល៖ « »។ អ្នកជំនាញផ្នែកកសិកម្មនិងជាប្រធានគណៈកម្មាធិការនាយកគណបក្សប្រជាធិបតេយ្យមូលដ្ឋាន លោកបណ្ឌិត យ៉ង សាំងកុមារ ត្រូវគេហទំព័ររបស់គណបក្សនេះស្រង់សម្ដីមកចុះផ្សាយថា ការអំពាវនាវឱ្យប្រជាពលរដ្ឋដាំដុះបន្លែបង្ការនិងចិញ្ចឹមសត្វនិងបញ្ចប់ការនាំចូលបន្លែ ដែលមានសារធាតុគីមីពីប្រទេសជិតខាងគឺជារឿងល្អ។ប៉ុន្តែការស្ដីបន្ទោសពលរដ្ឋគឺហាក់បង្ហាញពីការមិនទទួលខុសត្រូវរបស់រដ្ឋាភិបាល។ លោកថាក្រសួងជំនាញរបស់ដ្ឋាភិបាលរួមមានក្រសួងកសិកម្ម និងក្រសួងពាណិជ្ជកម្មជាពិសេសកាំកុងត្រូលត្រូវមានភារកិច្ចពន្យល់ពលរដ្ឋនិងត្រូវពិនិត្យទប់ស្កាត់ការនាំចូលចំណីអាហារមានជាតិគីមីហើយបន្ទោសទៅលើតែពលរដ្ឋតើបង្កើតក្រសួងទាំងនេះមកធ្វើអ្វី? នៅក្នុងរដ្ឋធម្មនុញ្ញជំពូកទី៥ ស្ដីពីសេដ្ឋកិច្ចត្រង់មាត្រា៦២ ៦៣ និង៦៤ ចែងថា រដ្ឋយកចិត្តជួយដោះស្រាយមធ្យោបាយផលិត ការពារថ្លៃផលិតផល និងជួយរកទីផ្សារ។ រដ្ឋយកចិត្តទុកដាក់គ្រប់គ្រងទីផ្សារ ជួយអោយជីវភាពពលរដ្ឋមានកម្រិតសមរម្យ។ រដ្ឋហាមឃាត់ និងផ្ដន្ទាទោសជាទម្ងន់ ដល់ជនណា ដែលនាំចូល លក់ដូរគ្រឿងញៀន ទំនិញក្លែងក្លាយ ហួសរយៈពេលប្រើដែលប៉ះពាល់ដល់អាយុជីវិតអ្នកប្រើ។ រីឯជំពូកទី៦ ស្ដីពីអប់រំ វប្បធម៌ និងសង្គមកិច្ចត្រង់មាត្រា៧២ ចែងថា សុខភាពរបស់ពលរដ្ឋត្រូវបានធានា។ រដ្ឋយកចិត្តទុកដាក់ដល់ការការពារជំងឺ និងព្យាបាលជំងឺ។ ចំណែកអគ្គលេខាធិការសម្ព័ន្ធសហគមន៍កសិករកម្ពុជា (CCFC) លោក ថេង សាវឿន បានសរសេរនៅលើហ្វេសប៊ុករបស់លោកនៅថ្ងៃទី៣ ខែតុលា ថា គឺរដ្ឋាភិបាលត្រូវជាអ្នកមានតួនាទីបិទការនាំចូលបន្លែ និងសាច់ ដែលមានជាតិគីមីពីប្រទេសជិតខាង ហើយឲ្យមន្ត្រីគ្រប់ជាន់ថ្នាក់ចុះដឹកនាំកសិករនៅតាមសហគមន៍ដាំបន្លែ និងបង្រៀនអំពីបច្ចេកទេសវេចខ្ចប់។ លោក សាវឿន ក៏បានលើកឡើងពីយុទ្ធសាស្ត្រមួយចំនួនទៀតដែលរដ្ឋាភិបាលត្រូវអនុវត្តក្នុងការបង្កើនផលិតភាពកសិកម្មក្នុងស្រុកដែលក្នុងនោះរួមមាន បង្កើនថវិកាជាតិសម្រាប់គាំទ្រដល់កសិករទាំងទុន និងបច្ចេកទេសដើម្បីដាំបន្លែធម្មជាតិ បង្កើតគោលនយោបាយច្បាស់លាស់ពីទីផ្សារបន្លែធម្មជាតិសហគមន៍ ស្ដារប្រព័ន្ធធារាសាស្ត្រដែលមានស្រាប់ និងដោះដូរបទពិសោធន៍ជាមួយប្រទេសដែលជោគជ័យផលិតបន្លែសរីរាង្គ។ រីឯលោកបណ្ឌិត យ៉ង សាំងកុមារ ក៏បានសរសេរនៅលើទំព័រហ្វេសប៊ុករបស់លោកនៅថ្ងៃទី៣ ខែ តុលា ដែរថា ដើម្បីលើកស្ទួយសុវត្ថិភាពចំណីអាហារ សុខភាពសាធារណៈ និងសេដ្ឋកិច្ចជាតិមានចំណុចសំខាន់៣ ដែលរដ្ឋាភិបាលត្រូវយកចិត្តទុកដាក់រួមមាន៖ គាំទ្រដល់ការអភិវឌ្ឍកសិកម្មសរីរាង្គទាំងផ្នែកបច្ចេកទេស ទុន និងទីផ្សារ រៀបចំឲ្យមានស្តង់ដារសុវត្ថិភាពចំណីអាហារនិងស្តង់ដារកសិកម្មសរីរាង្គជាតិ ព្រមទាំងការពារកុំឲ្យមានការនាំចូល និងធ្វើពាណិជ្ជកម្មនូវចំណីអាហារ ដែលខុសស្តង់ដារសុវត្ថិភាពចំណីអាហារ។ ដោយឡែកនាយកប្រតិបត្តិមជ្ឈមណ្ឌលសិក្សា និងអភិវឌ្ឍន៍កសិកម្មកម្ពុជា ហៅកាត់ថា សេដាក (CEDAC) លោក សម វិទូ ធ្លាប់បានប្រាប់អាស៊ីសេរី កាលពីខែមិថុនា ថា បើនិយាយពីការជំរុញអោយពលរដ្ឋដាំដុះបន្លែបង្ការ ដើម្បីបំពេញតាមតម្រូវការទីផ្សា ប្រាកដណាស់គឺជាតួនាទីរបស់រដ្ឋាភិបាល ដ្បិតរដ្ឋាភិបាលមានទាំងថវិកា មានទាំងមន្ត្រីជំនាញ ដែលអាចជួយដល់ពលរដ្ឋនៅទូទាំងប្រទេស៖ « »។ អង្គការស្បៀងអាហារ និងកសិកម្មនៃអង្គការសហប្រជាជាតិ បង្ហាញថា បរិមាណបន្លែដែលផ្គត់ផ្គង់ប្រចាំឆ្នាំនៅកម្ពុជា ចំនួនជិត ១លាន (០,៩៣លាន)តោន ក្នុងនោះបរិមាណបន្លែក្នុងស្រុក៤៤% ចំណែកបន្លែនាំចូលពីក្រៅប្រទេស៥៦%។ ការសិក្សាដោយឡែកមួយបង្ហាញដែរថា បរិមាណបន្លែរបស់ប្រទេសជិតខាងដែលនាំចូលមកក្រុងភ្នំពេញ ប្រមាណ២០០តោន ទៅ៣០០តោន ក្នុងមួយថ្ងៃ។ ទាក់ទិននឹងការបង្កើនលទ្ធភាពផលិតក្នុងស្រុកនេះក្រសួងពាណិជ្ជកម្ម កាលពីខែឧសភា បានចាប់ផ្ដើមគម្រោងជំរុញទីផ្សារសម្រាប់កសិកម្មខ្នាតតូច ឬអែមស៍ (AIMS=Accelerating Inclusive Markets for Smallholders) ដែលក្រសួងរំពឹងថា នឹងជំរុញការផ្គត់ផ្គង់ផលិតផលកសិកម្ម ដូចជាបន្លែ សាច់មាន់ សម្រាប់ទីផ្សារក្នុងស្រុក ដែលបច្ចុប្បន្នគ្របដណ្ដប់ដោយផលិតផលនាំចូលពីក្រៅបរទេស។ ក្រសួងពាណិជ្ជកម្មបញ្ជាក់ថា គម្រោងនេះមានតម្លៃ ៦១លានដុល្លារសហរដ្ឋអាមេរិក អនុវត្តរយៈពេល ៦ឆ្នាំ ពីឆ្នាំ២០១៧ ដល់ឆ្នាំ២០២២ ហើយគ្រួសារចំនួន ៧,៥ម៉ឺនគ្រួសារទូទាំងប្រទេស នឹងទទួលបានប្រយោជន៍ពីគម្រោងនេះ៕
|
2017-10-03T19:31:00+07:00
|
rfa.org
|
https://www.rfa.org/khmer/news/health/expert-say-import-chemical-food-is-govt-responsible-10032017083111.html
|
f962927d-2024-4ab4-b1b3-1fe74f351d2c
|
រដ្ឋមន្រ្តីក្រសួងសុខាភិបាល ចុះពិនិត្យព្យាបាលជំងឺជូនកម្មករ-កម្មការីនីជិត៤ពាន់នាក់ នៅរោងចក្រដេស្បែកជើង ប៉ុនទូសហ្វតវើល ខេត្តតាកែវ
|
រដ្ឋមន្រ្តីក្រសួងសុខាភិបាល លោក ម៉ម ប៊ុនហេង នៅព្រឹកថ្ងៃទី០៣ ខែតុលា ឆ្នាំ២០១៧នេះ បានចុះដឹកនាំក្រុមគ្រូពេទ្យរបស់មន្ទីរសុខាភិបាលខេត្តតាកែវ មកព្យាបាលជូនដល់បងប្អូនកម្មករ កម្មការីនី ប្រមាណ៣,៥០០នាក់ នៅរោងចក្រស្បែកជើង «ប៉ុនទូសហ្វតវើល» ដែលស្ថិតនៅក្នុងឃុំកំភេម ស្រុកត្រាំកក់។ ថ្លែងនៅចំពោះមុខបងប្អូនកម្មករ-កម្មការីនីទាំងអស់ លោករដ្ឋមន្រ្តី ម៉ម ប៊ុនហេង បានបញ្ជាក់ថា ការចុះមកពិនិត្យព្យាបាលជូនបងប្អូនកម្មករទាំងអស់នៅថ្ងៃនេះ គឺជាការឆ្លើយតបទៅនិងការជម្រុញរបស់សម្ដេចតេជោ ហ៊ុន សែន ប្រមុខរាជរដ្ឋាភិបាលកម្ពុជា ដែលសម្ដេចបានឲ្យក្រុមគ្រូពេទ្យទាំងអស់ ត្រូវតែបង្កើនយកចិត្តទុកដាក់ ជួយព្យាបាលជំងឺដល់បងប្អូនកម្មករ ដោយយកក្រុមគ្រូពេទ្យ មកពិនិត្យព្យាបាលដល់រោងចក្រផ្ទាល់តែម្ដង ហើយការព្យាបាលនេះ គឺមិនគិតកម្រៃនោះទេ ម្យ៉ាងទៀតវាជាការជួយដល់កម្មករ មិនបាច់ចំណាយពេលវេលាទៅព្យាបាលនៅមន្ទីរពេទ្យ ដែលនៅឆ្ងាយពីផ្ទះ។ នៅក្នុងឱកាសនោះលោករដ្ឋមន្រ្តី ក៏បានលើកឡើង ប្រាប់កម្មករពីការយកចិត្តទុកដាក់ ចំពោះបងប្អូនកម្មករពីសំណាក់សម្ដេចតេជោ ហ៊ុន សែន ដែលថ្មីៗនេះ សម្ដេចបានប្រកាស់ស្ដីពីការផ្ដល់សារៈប្រយោជន៍ជាច្រើន ដល់បងប្អូនកម្មករ ដូចជាការតម្លើងប្រាក់ខែ បញ្ចុះតម្លៃទឹក ភ្លើង ជិះរថយន្តក្រុងដោយមិនប្រាក់ ការគាំពាសុខភាព និងការទទួលបានប្រាក់សោធននិវត្តន៍ ដូចមន្រ្តីរាជការនៅពេលឆាប់ខាងមុខនេះ ជាពិសេសកម្មការិនីនេះ ដែលឆ្លងទន្លេបានឈប់សម្រាកចំនួន៣ខែ ហើយទទួលប្រាក់ចំនួន៤០ម៉ឺនរៀល ពីរាជរដ្ឋាភិបាល និងទទួលប្រាក់ខែ១២០ភាគរយ ព្រមទាំងទទួលបានផលប្រយោជន៍ជាច្រើនទៀត។ បើតាមលោករដ្ឋមន្ដ្រី ការគិតគូពីសំណាក់ប្រមុខរាជរដ្ឋាភិបាលកម្ពុជា ពិតជាបានធ្វើឲ្យជីវភាពបងប្អូនកម្មករ កម្មាការីនី កាន់តែមានជីវភាពធូធារ ដែលនេះពិតជាសំណាងដែលកម្ពុជា មានមេដឹកនាំដែលដឹងសុខទុក្ខដល់បងប្អូនកម្មករ និងប្រជាពលរដ្ឋដូច្នោះសូមបងប្អូនទាំងអស់ ត្រូវតែនាំគ្នាចូលរួមជាមួយរាជរដ្ឋាភិបាល ក្នុងការរក្សាសន្តិភាព និងស្ថេរភាពនយោបាយ កុំជឿការអុចអាលញុះញង់ពីក្រុមណាមួយ ដែលធ្វើឲ្យប្រទេសមានការបែកបាក់ ធ្វើឲ្យប្រទេសមានភាពចលាចល និយាយជារួមសូមបងប្អូនត្រូវចូលរួមជាមួយរាជរដ្ឋាភិបាល ដើម្បីធ្វើឲ្យប្រទេសជាតិកាន់តែមានការអភិវឌ្ឍន៍ និងធ្វើឲ្យជីវភាពបងប្អូនកាន់តែមានភាពប្រសើរឡើង៕
|
2017-10-03T18:06:00+07:00
|
freshnewsasia.com
|
https://m.freshnewsasia.com/index.php/en/localnews/66717-2017-10-03-04-06-00.html
|
442b22aa-51b8-40b6-b6d3-efa0f26c717f
|
ក្នុងរយៈពេល១សប្ដាហ៍ អ្នកជំងឺជិត៥ម៉ឺននាក់ មកទទួលសេវាពិនិត្យ-ព្យាបាល នៅមន្ទីរពេទ្យរដ្ឋ ចំនួន៣ នៅរាជធានីភ្នំពេញ
|
តាមរបាយការណ៍ របស់មន្ទីរពេទ្យរដ្ឋចំនួន៣ គឺមន្ទីរពេទ្យមិត្ដភាពខ្មែរ-សូវៀត មន្ទីរពេទ្យព្រះកុសុមៈ និងមន្ទីរពេទ្យកុមារជាតិ ដែលអង្គភាពព័ត៌មាន Fresh News ទទួលបាននៅថ្ងៃទី០៣ ខែតុលានេះ បានឲ្យដឹងថា អ្នកជំងឺ៤៧,៧៨៤នាក់ ដែលមកទទួលសេវាពិនិត្យ-ព្យាបាល ដោយគិតចាប់ពីថ្ងៃទី២៥កញ្ញា ដល់ថ្ងៃទី០១ខែតុលា ឆ្នាំ២០១៧។
|
2017-10-03T17:24:00+07:00
|
freshnewsasia.com
|
https://m.freshnewsasia.com/index.php/en/localnews/66710-2017-10-03-03-24-11.html
|
e63d7360-9f21-48ef-bd53-23d29ba51dc3
|
មនុស្សជាង៥០នាក់ពុលនំប៉័ងប៉ាតេដែលលក់ក្បែរសាលានៅខេត្តកំពង់ចាម
|
មន្ត្រីអាជ្ញាធរមូលដ្ឋាន នៅឃុំឫស្សីស្រុក ស្រុកស្រីសន្ធរ ខេត្តកំពង់ចាម ឱ្យដឹងថា ចាប់ពីថ្ងៃទី២៩ ដល់ថ្ងៃទី១ តុលា គឺមានពលរដ្ឋជាង ៥០នាក់ (៥២) ហើយដែលត្រូវបានបញ្ជូន ទៅសម្រាកនៅមន្ទីរពេទ្យបង្អែកស្រុក។ បញ្ហានេះ កើតឡើងក្រោយពេលពួកគាត់ ទទួលទាននំប៉័ងដាក់សាច់ប៉ាតេ ដែលលក់នៅក្បែររបងសាលាវិទ្យាល័យ ហេង សំរិន ឫស្សីស្រុក។ មន្ត្រីអាជ្ញាធរឃុំឫស្សីស្រុក ស្នើឱ្យពលរដ្ឋប្រុងប្រយ័ត្នបន្ថែមទៀត ចំពោះការទទួលទានចំណីអាហារដែលលក់នៅតាមទីផ្សារ និងស្នើឱ្យអ្នកលក់ដូរចំណី អាហារនៅតាមទីផ្សារទាំងអស់ប្រុងប្រយ័ត្ន ព្រមទាំងធ្វើឡើងដោយអនាម័យខ្ពស់។ លើសពីនេះ ពួកគេស្នើឱ្យស្ថាប័នពាក់ព័ន្ធ បង្ហាញពីមូលហេតុពិតប្រាកដនៃការពុលនេះ ព្រមទាំងណែនាំ ពីវិធីបង្ការជៀសវាង បណ្ដាលឱ្យកើតមានឡើងនៅថ្ងៃក្រោយ ពីព្រោះក្រោមពេលផ្ទុះការពុលនេះឡើង នៅមិនទាន់ឃើញស្ថាប័នក្រសួងពាក់ព័ន្ធអន្តរាគមន៍ឡើយ។ មេឃុំឫស្សីស្រុក លោក សូ សេងហ៊ាង មានប្រសាសន៍ថា អាការៈពលរដ្ឋពុលចំណីមួយចំនួន មិនទាន់បានប្រសើរនៅឡើយទេ ពិសេសក្មេងៗ បើទោះបីជាពួកគេបានសម្រាកព្យាបាលជំងឺ នៅមន្ទីរបង្អែកស្រុកមួយរយៈក្តី ប៉ុន្តែមិនមានអ្នកគ្រោះថ្នាក់ដល់អាយុជីវិតទេ។ លោកបន្តថា ពលរដ្ឋរងគ្រោះទាំងធ្ងន់ទាំងស្រាល គឺមានចំនួនសរុប៥២ នាក់ ហើយមូលហេតុប្រាកដ នៅមិនទាន់បានបញ្ជាក់បានទេ ប៉ុន្តែលោកដឹងថា មកពីពួកគាត់បរិភោគនំប៉័ង ដាក់សាច់ប៉ាតេ ដែលលក់នៅក្បែររបងវិទ្យាល័យ ហេង សំរិន ឫស្សីស្រុក។ លោកឱ្យដឹងទៀតថា មិនត្រឹមតែពលរដ្ឋទេដែលពុល សូម្បីតែអ្នកលក់នំប៉័ងនោះ ក៏មានសមាជិកគ្រួសារ ៣នាក់ពុលធ្ងន់ធ្ងរដែរ អាការៈពលរដ្ឋដែលសង្ស័យ ថាពុលនំប៉័ងសាច់នោះ ដូចជាក្អួតចង្អោរ រាករូស ហើមពោះ ឈឺក្បាល និង វិលមុខជាដើម។ ក្រោយកើតហេតុ លោកថា ពលរដ្ឋចាប់ផ្តើមព្រួយបារម្ភ អំពីអាហារ និងបន្លែផ្លែឈើដែលមានផ្ទុកសារធាតុគីមី។ នៅស្រុកស្រីសន្ធរ ករណីពុលចំណីអាហារកើតមានជាបន្តបន្ទាប់ ដូចជាកាលពីឆ្នាំ២០១៦ ការពុលអាហារ និងភេសជ្ជៈប្រគេនព្រះសង្ឃ គង់នៅវត្តបារាយណ៍ និងករណីពុលត្រីកំពតស្លាប់អ្នកភូមិជាច្រើននាក់។ ទាក់ទងបញ្ហាប្រឈមផ្នែកចំណីអាហារនេះដែរ ប្រមុខរដ្ឋាភិបាលកម្ពុជា មានដំណោះស្រាយមួយយ៉ាងងាយស្រួលបំផុត គឺនាំគ្នាឈប់ទិញគ្រឿងឧបភោគបរិភោគ ដែលមានផ្ទុកជាតិគីមី។ ថ្លែងនៅក្នុងឱកាសបើកសម្ពោធសណ្ឋាគារ សុខា សៀមរាប នៅខេត្ត សៀមរាប នៅថ្ងៃទី២ តុលា លោក នាយករដ្ឋមន្ត្រី ហ៊ុន សែន បញ្ជាក់ ថាលោកបានដឹងអំពីកង្វល់របស់ពលរដ្ឋខ្មែរ រឿងអាហារគីមីនេះអស់ហើយ ប៉ុន្តែ ការដាក់កំហុសមកលើរដ្ឋាភិបាលក្នុងរឿងនេះ ដូចជារឿងហួសហេតុពេក ព្រោះប្រជាពលរដ្ឋខ្លួនឯង ជាអ្នកទៅទិញមកប្រើប្រាស់ដោយខ្លួនឯង ហេតុអ្វីក៏មិនមើលផង៖ « » ទោះជាលោកនាយករដ្ឋមន្ត្រី ហ៊ុន សែន ដាក់បន្ទុកឲ្យប្រជាពលរដ្ឋទូទៅ ជាអ្នកទទួលខុសត្រូវ ក្នុងការពិនិត្យចំណីអាហារដែលមានសារធាតុគីមី ដោយខ្លួនឯងមុននឹងទិញក៏ដោយ លោកមិនបានប្រាប់អំពី ថាតើធ្វើយ៉ាងដូចម្ដេច ទើបពលរដ្ឋដឹង ថាអាហារណាមានផ្ទុកសារធាតុគីមីនោះទេ ដ្បិតបន្លែបង្ការ និងត្រីសាច់មួយចំនួន ត្រូវបានម្ចាស់ចម្ការ ឬកសិដ្ឋាន ប្រើថ្នាំសម្លាប់សត្វល្អិត ដែលមានសារធាតុគីមី ឬបាញ់ថ្នាំគីមី ដើម្បីឲ្យបន្លែស្រស់ ឬទុកបានយូរជាដើម ដែលពលរដ្ឋសាមញ្ញ មិនអាចមើលដឹងបានទេ ទាល់តែមន្រ្តីជំនាញខាងកសិកម្ម ឬ ខាងកាំកុងត្រូលទើបមានជំនាញ និង ឧបករណ៍បច្ចេកទេស ក្នុងការវាស់ស្ទង់រកកម្រិតជាតិគីមីទាំងនេះបាន។ ជាទូទៅ នៅប្រទេសដែលមានច្បាប់ទម្លាប់ត្រឹមត្រូវ មុននឹងចំណីអាហារអ្វីមួយ ដែលត្រូវបានអនុញ្ញាត ឲ្យដាក់តាំងលក់នៅលើទីផ្សារ គឺទាល់តែមានការអនុញ្ញាតត្រឹមត្រូវ ពីអាជ្ញាធររដ្ឋ ផ្នែកចំណីអាហារជាមុនសិន។ ប្រជាពលរដ្ឋ តែងតែជឿទុកចិត្ត លើមន្ត្រីជំនាញ ដែលមានភារកិច្ចក្នុងការត្រួតពិនិត្យចំណីអាហារ ដើម្បីធានាសុខុមាលភាពរបស់ពលរដ្ឋខ្លួន។ អ្នកស្រាវជ្រាវការអភិវឌ្ឍសង្គម បណ្ឌិត មាស នី យល់ថាសម្រាប់ពលរដ្ឋការបញ្ឈប់សកម្មភាពនាំចូលបន្លែបង្ការ អាហារមានសារជាតិគីមី គឺជាការទទួលខុសត្រូវរបស់រាជរដ្ឋាភិបាល ហើយពលរដ្ឋគ្មានសមត្ថកិច្ច ណាមួយដើម្បីទៅបញ្ឈប់ការនាំចូលបន្លែត្រីសាច់ ផ្ទុកសារជាតិគីមី នៅតាមព្រំដែនបានទេ៖ លោកបន្តថា លោកមិនដឹងថា តើលោកនាយករដ្ឋមន្ត្រី ហ៊ុន សែន និយាយ មិនបានគិត ឬ យ៉ាងណាទេ ប៉ុន្តែប្រសិនបើគាត់និយាយក្នុងទិដ្ឋភាពនយោបាយបែបនេះ បានន័យថា គឺជាការគេចវេះពីទំនួលខុសត្រូវទៅវិញទេ៕
|
2017-10-02T20:39:00+07:00
|
rfa.org
|
https://www.rfa.org/khmer/news/health/more-people-get-sick-with-diarrhea-after-eating-bread-10022017093926.html
|
b25be051-7922-4023-a620-a9130190b90b
|
កំសត់ណាស់!!! លោកយាយអ្នកសុំទានម្នាក់ យកក្រមាចង.កសម្លាប់ខ្លួន ដោយសារតែជំងឺរ៉ាំរ៉ៃ…
|
បាត់ដំបង៖ ស្ត្រីវ័យចំណាស់ម្នាក់ បានចង.កធ្វើអត្តឃាត ដោយយកក្រមាចង.ក ជាប់និងបង្កាន់ដៃជណ្តើរផ្ទះ របស់ឈ្មោះ ខាត់ សុខ ភេទស្រី អាយុ៥៣ឆ្នាំ បង្កឲ្យមានការភ្ញាក់ផ្អើល កាលពីវេលាម៉ោង ៦និង១០នាទី ថ្ងៃទី២ តុលា ២០១៧ ស្ថិតនៅចំណុចក្រុម៩ ភូមិដើមដូង ឃុំមោងឬស្សី ខេត្តបាត់ដំបង ។ ស្ត្រីរងគ្រោះត្រូវបានគេស្គាល់ឈ្មោះ ស៊ីម ហៅយាយនំកង អាយុ៨៣ឆ្នាំ មុខរបរជាអ្នកដើរសុំទាន មានទីលំនៅ ភូមិឃុំខាងលើ ហើយមូលហេតុដែលនាំ ឲ្យគាត់គិតខ្លី យកក្រមាទៅចង.ក សម្លាប់ខ្លួនឯងនោះ គឺត្រូវបានគេសន្និដ្ឋានថា ព្រោះតែគាត់មានជំងឺរ៉ាំរ៉ៃ ប្រចាំកាយរាប់ឆ្នាំមកហើយ ។ បន្ទាប់ពីកើតហេតុ នគរបាលស្រុកមោងឬស្សី បានចុះទៅដល់កន្លែងកើតហេតុ និងធ្វើការត្រួតពិនិត្យ កោសល្យវិច្ច័យ ហើយបញ្ជាក់ថា ស្ត្រីរងគ្រោះ ពិតជាស្លាប់ដោយសារការ ធ្វើអត្តឃាតដោយចង.កខ្លួនឯង ពិតប្រាកដមែន ពុំមានពាក់ព័ន្ធជាមួយ និងករណីផ្សេងឡើយ។ ជាមួយគ្នានោះផងដែរ កងរាជអាវុធហត្ថស្រុក បានចូលបុណ្យសាកសព លោកយាយនំកង ចំនួន៥ម៉ឺនរៀលផងដែរ ៕
|
2017-10-02T20:15:13+07:00
|
kbnnews.com
|
https://kbn.news/archives/75269
|
e0c72213-8234-4f8f-a33b-77c6338eb4f4
|
រដ្ឋមន្ដ្រី ម៉ម ប៊ុនហេង បន្ដចុះពិនិត្យព្យាបាលជំងឺដោយឥតគិតថ្លៃ ជូនកម្មករ-កម្មការិនីប្រមាណ១២៥០នាក់ នៅរោងចក្រ AGILE SWEATER ក្នុងខេត្តកំពង់ស្ពឺ
|
លោកវេជ្ជបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល និងលោក វ៉ី សំណាង អភិបាលខេត្តកំពង់ស្ពឺ បានដឹកនាំក្រុមគញរូពេទ្យស្ម័គចិត្តរបស់ក្រសួងសុខាភិបាលប្រមាណ៦០នាក់ ចុះពិនិត្យ និងព្យាបាលជំងឺជូនបងប្អូនកម្មករ-កម្មការិនីរោងចក្រប្រមាណ១២៥០នាក់ នៅរោងចក្រ AGILE SWEATER (Cambodia)co;ldt នៅព្រឹកថ្ងៃទី២ ខែតុលា ឆ្នាំ២០១៧នេះ ស្ថិតនៅសង្កាត់ច្បារមន ក្រុងច្បារមន ខេត្តកំពង់ស្ពឺ។ លោកវេជ្ជបណ្ឌិត ម៉ម ប៊ុនហេង ថ្លែងថា ។ លោកវេជ្ជបណ្ឌិត ម៉ម ប៊ុនហេង បានបន្តថា ក្មួយៗ ពិតជាមានសំណាងណាស់ដែលបានរស់នៅ ក្រោមការដឹកនាំដ៏ត្រឹមត្រូវរបស់ រាជរដ្ឋាភិបាលកម្ពុជា ដែលមានសម្តេចតេជោ សែន ជានាយករដ្ឋមន្ត្រី នៃកម្ពុជា ។ លោកវេជ្ជបណ្ឌិត ម៉ម ប៊ុនហេង បានបញ្ជាក់ថា សម័យនេះក្មួយៗ មានគ្រប់បែបយ៉ាង គឺមានជីវភាពធូធា មានសម្លៀកបំពាក់ស៊ីវីល័យ ម៉ូតូឡាន និងរបស់ប្រើប្រាស់ទំនើបៗ ហើយព័ត៌មានសង្គមទៀតសោធ មាននៅដៃក្មួយៗគ្រប់គ្នា។ ដូច្នេះសូមឲ្យក្មួយៗ ទាំងអស់ខិតខំធ្វើការងារដើម្បីជីវភាព និងអនាគត កូនៗជំនន់ក្រោយ ហើយមិនត្រូវជឿរតាមការអូសទាញរបស់ជនជ្រុលនិយមមួយក្តាប់តូចដែលបង្ក ឲ្យប្រទេសជាតិ មានអស្ថេរភាពនោះឡើយ។ ក្រោយពីការសំណេះសំណាលជាមួយកម្មករ កម្មការិនីរោងចក្រនេះ ក្រុមការងារបានបន្តដំណើរសំណេះសំណាលជាប្រជាពលរដ្ឋមកសម្រាក និងព្យាបាលជំងឺនៅមន្ទីរពេទ្យបង្អែកខេត្តកំពង់ស្ពឺ ក្នុងនោះលោកក៏ផ្តាំផ្ញើដល់គ្រូពេទ្យទាំងអស់ក្នុងមន្ទីរពេទ្យ និងមណ្ឌលសុខភាពនានាទូទាំងខេត្ត តាមរយៈលោកវេជ្ជបណ្ឌិត អោ វណ្ណថេន ប្រធានមន្ទីរសុខាភិបាល ត្រូវតាមដានពិនិត្យ និងជំរុញឲ្យគ្រូពេទ្យយកចិត្តទុកដាក់ព្យាបាលពលរដ្ឋ តាមក្រមសីលធម៌វិជ្ជាជីវៈជាគ្រូពេទ្យជាប្រចាំ៕
|
2017-10-02T19:04:00+07:00
|
freshnewsasia.com
|
https://m.freshnewsasia.com/index.php/en/localnews/66632-agile-sweater.html
|
4a786565-9b31-4dfa-ac46-25d6464ead5f
|
បុរសម្នាក់ តូចចិត្តកើតជំងឺរ៉ាំរ៉ៃ ចងកស្លាប់ចោលកូនប្រពន្ធ
|
បុរសម្នាក់តូចចិត្តនឹងកើតជំងឺរ៉ាំរ៉ៃ បានយកក្រមាចងកសម្លាប់ខ្លួនស្លាប់ចោលកូនប្រពន្ធ បង្កឲ្យភ្ញាក់ផ្អើលឡើង កាលពីវេលាម៉ោង៥ និង៣០នាទីព្រឹក ថ្ងៃទី១ ខែតុលា ឆ្នាំ២០១៧ នៅក្នុងបន្ទប់ដេកជនរងគ្រោះ ស្ថិតក្នុងភូមិព្រែកយាយហ៊ិនទី២ ឃុំឫស្សីជ្រោយ ស្រុកមុខកំពូល ខេត្តកណ្តាល។ មន្ត្រីនគរបាលស្រុកមុខកំពូល បានឲ្យដឹងថា ជនរងគ្រោះ ឈ្មោះ ស៊ុម សាត់ ភេទប្រុស អាយុ៦៨ឆ្នាំ នៅភូមិព្រែកយាយហ៊ិន ទី២ ឃុំឫស្សីជ្រោយ ស្រុកមុខកំពូល ខេត្តកណ្ដាល មានប្រពន្ធ ឈ្មោះ លន់ អាន រស់នៅជាមួយគ្នា។ បើតាមសម្ដីរបស់ប្រពន្ធជនរងគ្រោះ បានប្រាប់សមត្ថកិច្ចថា កាលពី២ខែមុខ ប្ដីរបស់គាត់វះកាត់ភ្នែកដុះកន្ទុយថ្លែន និងមានជំងឺសរសៃប្រសាទប្រហែល១ខែមកហើយ។ ប៉ុន្តែក្រោយពីវះកាត់ភ្នែករួច ភ្នែកប្ដីរបស់គាត់មើលមិនច្បាស់ ហើយជនរងគ្រោះបានគាត់ជាប្រពន្ធថា ពិបាកមើលណាស់ បើភ្នែកមើលមិនឃើញទេ កុំឲ្យកូនពិបាកដោយសារអញ។ លុះមកដល់វេលាម៉ោង៥ និង៣០នាទីព្រឹក ថ្ងៃទី១ ខែតុលា ឆ្នាំ២០១៧ គាត់ដេកនៅលើគ្រែក្រោមផ្ទះ ចំណែកប្ដីរបស់គាត់ដេកលើប៉ៅអ៊ីក្បែរបន្ទប់ទឹកកណ្តាលផ្ទះ ។ នៅពេលនោះ គាត់បានឮសំឡេងប្រឹបៗ នៅខាងក្រោយផ្ទះ ទើបគាត់ស្ទុះបើកភ្លើង នៅក្នុងផ្ទះមើលមិនឃើញប្ដីរបស់គាត់ ទើបគាត់ដើររកមើល ស្រាប់តែឃើញប្ដីរបស់គាត់បានក្រមាតភ្ជាប់ជាមួយស្រោមខ្នើយឱបពណ៌ក្រហមលាយស និងស្រោមខ្នើយឱបពណ៍ទឹកប៊ិកលាយសជាប់នឹងផ្ទោង ក្នុងបន្ទប់ទឹកក្នុងផ្ទះ។ ឃើញដូច្នោះ គាត់ និងកូនស្រីម្នាក់ឈ្មោះ សាន ចាន់ធា បានយកកាំបិតកាត់ចំណង ហើយលើកជនរងគ្រោះយកមកដាក់ ក្នុងផ្ទះ ប៉ុន្តែប្ដីរបស់គាត់បានស្លាប់បាត់ទៅហើយ ទើបរាយការណ៍ទៅសមត្ថកិច្ច។ ក្រោយពេលកើតហេតុ សមត្ថកិច្ចបានចុះទៅពិនិត្យ និងធ្វើកោសល្យវិច័យ ដោយសន្និដ្ឋានថា ជនរងគ្រោះពិតជាស្លាប់ដោយសារចងកសម្លាប់ខ្លួនប្រាកដមែន។ បន្ទាប់មក សមត្ថកិច្ចក៏ប្រគល់សាកសពទៅឲ្យក្រុមគ្រួសារ ចាត់ចែងធ្វើបុណ្យតាមប្រពៃណី៕
|
2017-10-02T10:49:29+07:00
|
kbnnews.com
|
https://kbn.news/archives/75174
|
43df41db-e33b-4736-984c-8104d52aa864
|
ឆមាសទី១ឆ្នាំ២០១៧នេះ អ្នកជំងឺភ្នែកជិត១៦ម៉ឺននាក់ មកទទួលសេវាពិនិត្យព្យាបាលភ្នែក នៅមន្ទីរពេទ្យរដ្ឋទូទាំងប្រទេស
|
ក្នុងរយៈពេលឆមាសទី១ ឆ្នាំ២០១៧នេះ អ្នកជំងឺភ្នែក ចំនួន១៥៥,៣៣៨នាក់ ដែលមកទទួលសេវាពិនិត្យព្យាបាលភ្នែក នៅតាមបណ្ដាមន្ទីរពេទ្យរដ្ឋ នៅទូទាំងប្រទេស ដែលចំនួននេះមានការកើនឡើង ជាងឆ្នាំ២០១៥-២០១៦ កន្លងទៅ។ នេះបើតាមការលើកឡើង របស់នាយកកម្មវិធីជាតិសុខភាពភ្នែកនៃក្រសួងសុខាភិបាល និងជាប្រធានមន្ទីរពេទ្យមិត្ដភាពខ្មែរ-សូវៀត លោក សាស្ត្រាចារ្យ ងី ម៉េង ថ្លែងប្រាប់អង្គភាពព័ត៌មាន Fresh News នៅថ្ងៃទី០១ ខែតុលា ឆ្នាំ២០១៧នេះ។ លោកបានថ្លែងបន្ដថា «អ្នកជំងឺភ្នែកជិត១៦ម៉ឺននាក់នេះ គឺមានទាំងអ្នកជំងឺភ្នែកឡើងបាយ ជំងឺកន្ទុយថ្លែនភ្នែក ពិការភ្នែក និងគំហើញ ដែលមានកើនឡើងជាងឆ្នាំមុនៗ ហើយបើនិយាយជាសរុប ក្នុងរយៈពេលមួយឆ្នាំ២០១៦កន្លងទៅ គឺមានអ្នកជំងឺភ្នែកត្រឹមតែ ២៨៨,៥២៥នាក់ប៉ុណ្ណោះ ក្នុងនោះអ្នកវះកាត់ភ្នែក សរុប៤៥,៩៣២នាក់ ។ដូច្នេះយើងបានសហការួមគ្នាជាមួយ មូលនិធិហ្រ្វេតហូឡូ បានរៀបចំសិក្ខាសាលា កាលពីចុងខែកញ្ញានេះរួចមកហើយ ដើម្បីបង្ហាញលទ្ធផល រយៈពេល៦ខែ ដើមឆ្នាំ២០១៧នេះ និងរៀបចំផែនការបន្ត ក្នុងការថែទាំសុខភាពភ្នែក និងកាត់បន្ថយភាពពិការភ្នែក របស់ប្រជាពលរដ្ឋនៅកម្ពុជា ក្រោមអធិបតីភាពលោកសាស្រ្តាចារ្យ អេង ហួត រដ្ឋលេខាធិការនៃក្រសួងសុខាភិបាល»។ គួរបញ្ជាក់ថា ក្នុងលទ្ធផលសម្រាប់ឆមាសទី១ ឆ្នាំ២០១៧ នេះ កម្មវិធីជាតិសុខភាពភ្នែក នៃក្រសួងសុខាភិបាល និងភាគីពាក់ព័ន្ធ បានសម្រេចសមិទ្ធផលដូចជា៖ *វិសយ័ធនធានមនុស្ស សហការជាសកលវិទ្យាសាស្រ្តសុខាភិបាល បាននិងកំពុងបន្តការបណ្តុះបណ្តាលឯកទេសចក្ខុសាស្រ្តដូចជា ចក្ខុបណ្ឌិត ចក្ខុគិលានុប្ប និង ចក្ខុមាត្រការី។ *ពង្រឹកការធ្វើរផែនការ និងការអនុវត្តកម្មវិធីសុខភាពភ្នែកនៅថ្នាក់ក្រោមជាតិរហូតដល់មូលដ្ឋាន ក្នុងខេត្តគោលដៅសាកល្បងចំនួន៣ ដើម្បីធានាឲ្យបាន នូវការផ្តល់សេវាភ្នែក នៅតាមមណ្ឌលសុខភាព មន្ទីរពេទ្យបង្អែក និងមន្ទីរពេទ្យខេត្ត ។បង្កើតក្រុមការងារបច្ចេកទេសសុខភាពភ្នែក នៅតាមបណ្តាខេត្តដើម្បីជួយគាំទ្រដល់ការអនុវត្តផែនការ ដូចជាដាក់បញ្ចូលផែនការភ្នែកក្នុងផែនការប្រចាំឆ្នាំរបស់ស្រុកប្រតិបត្ត និងមន្ទីរសុខាភិបាលខេត្ត។ *ផ្តល់ការគាំទ្រ ដល់ការវះកាត់ស្តារគំហើញ ដល់ប្រជាជនក្រីក្ររ ក្នុងខេត្តគោលដៅចំនួន៩ និង២មន្ទីរពេទ្យ នៅរាជធានីភ្នំពេញ។ *សហការជា អន្តរក្រសួង៖ ក្រសួងអប់រំយុវជននិងកីឡា តាមរយៈនាយកដ្ឋានសុខភាពសិក្សា បាននិងកំពុងចូលរួមក្នុងដាក់បញ្ចូលការអប់រំ និងបង្ការជំងឺ និងរបួសភ្នែកផ្សេងៗ ទៅក្នុងកម្មវិធីសិក្សា ពីបឋមដល់អនុវិទ្យាល័យ ។ក្រសួងកិច្ចការនារី តាមរយៈ នាយកដ្ឋានសុខភាព និងស្រ្តី បាននិងកំពុងចូលរួមធ្វើរ ការអប់រំផ្សព្ធផ្សាយពីការថែទាំនិងការពារជំងឺភ្នែក ការស្វែងរកសេវាភ្នែកតាមមូលដ្ឋាន ក៏ដូចជាបង្កើនការយល់ដឹងក្នុងសហគមន៍ពីបញ្ហាយ៉ែនឌ័រ ដើម្បីរចូលរួមលើកកម្ពស់ និងជំរុញអោយស្រ្តីនិងក្មេងស្រីមកចូលរួមក្នុងការមកប្រើប្រាស់ និងទទួលយកសេវាថែទាំភ្នែក ឲ្យបានកាន់ប្រសើរ៕
|
2017-10-01T22:22:00+07:00
|
freshnewsasia.com
|
https://m.freshnewsasia.com/index.php/en/localnews/66582-2017-10-01-08-22-25.html
|
7caaa211-c8fd-4047-b90e-0f4f079cb8b9
|
ប្រជាពលរដ្ឋនៅស្វាយរៀង ថ្លែងស្នើសុំយ៉ាងទទូចឲ្យសហរដ្ឋអាមេរិក សងជំងឺចិត្តដល់ប្រជាពលរដ្ឋខ្មែរ ដែលអាមេរិកបានទម្លាក់គ្រាប់បែកស្រោចដូចទឹកភ្លៀងសម្លាប់បងប្អូនខ្មែរ (Video inside)
|
ប្រជាពលរដ្ឋដែលរងគ្រោះ ដោយសារអាមេរិកទម្លាក់គ្រាប់នោះ បានថ្លែងយ៉ាងដូច្នេះថា ។ ថ្លែងក្នុងបទសម្ភាសន៍ពិសេស ជាមួយបណ្ដាញសារព័ត៌មាន Fresh News នៅរសៀលថ្ងៃទី៣០ ខែកញ្ញា ឆ្នាំ២០១៧នេះ ប្រជាពលរដ្ឋរស់នៅកន្លែង គ្រាប់បែកគីមីរបស់អាមេរិក ស្ថិតក្នុងឃុំគគីរ ស្រុករមាសហែក ខេត្តស្វាយរៀង បានស្នើយ៉ាងទទូចឲ្យស្ថានទូតសហរដ្ឋអាមេរិក ចុះទៅមើលគ្រាប់បែករបស់ខ្លួន និងយក ចេញពីកន្លែងពួកគាត់រស់នៅ ព្រោះពួកគាត់កំពុងរស់នៅជាមួយភាពភ័យខ្លាច ហើយអាមេរិកត្រូវតែសងជំងឺចិត្តដល់ប្រជាជនខ្មែរ៕
|
2017-10-01T03:25:00+07:00
|
freshnewsasia.com
|
https://m.freshnewsasia.com/index.php/en/localnews/66549-video-inside-492.html
|
4ea85317-5184-45d3-9780-2676844cc080
|
ក្រុមហ៊ុនជីប ម៉ុង គ្រុប ចូលរួមបរិច្ចាគឈាម ដោយស្ម័គ្រចិត្ដ ជួយសង្គ្រោះអ្នកជំងឺ ត្រូវការឈាម និងគ្រោងរៀបចំរៀងរាល់ឆ្នាំ
|
ក្រុមហ៊ុន ជីប ម៉ុង គ្រុប និងមជ្ឈមណ្ឌលជាតិផ្តល់ឈាម នៃក្រសួងសុខាភិបាល នៅថ្ងៃ៣០ ខែកញ្ញា ឆ្នាំ២០១៧នេះ បានរៀបចំកម្មវិធីផ្តល់ឈាម នៅការិយាល័យកណ្តាល របស់ក្រុមហ៊ុន តាមបណ្តោយផ្លូវម៉ៅសេទុង ទល់មុខវត្តទួលទំពូង។ ថ្នាក់ដឹកនាំ និងបុគ្គលិកក្រុមហ៊ុន ជីប ម៉ុងគ្រប់ជាន់ថ្នាក់ជាច្រើននាក់ បានស្ម័គ្រចិត្ត ចូលរួមក្នុងកម្មវិធីបរិច្ចាគឈាម ដើម្បីជួយសង្គ្រោះជីវិតអ្នកជំងឺ ដែលត្រូវការឈាម ។ លោកបណ្ឌិត អ៊ឹម សុធារិទ្ធិ នាយកផ្នែកធនធានមនុស្ស នៃក្រុមហ៊ុន ជីប ម៉ុង គ្រុប បានថ្លែងថា នេះជាលើកទីមួយហើយ ដែលក្រុមហ៊ុនរៀបចំកម្មវិធីផ្តល់ឈាមនេះ ហើយក្រុមហ៊ុន នឹងរៀបចំកម្មវិធីនេះជារៀងរាល់ឆ្នាំ ដោយក្នុងមួយឆ្នាំ ធ្វើឲ្យបានពីរដង៕
|
2017-09-30T20:03:00+07:00
|
freshnewsasia.com
|
https://m.freshnewsasia.com/index.php/en/localnews/66521-2017-09-30-06-03-04.html
|
51349099-09dc-4d50-803f-db050a6ca09f
|
អ្នកជំងឺជាង៨ម៉ឺននាក់ បានទៅសម្រាកព្យាបាលនៅមន្ទីរពេទ្យបង្អែក និងមណ្ឌលសុខភាព ក្នុងខេត្តឧត្តរមានជ័យ នៅឆមាសទី១ ឆ្នាំ២០១៧
|
ឆមាសទី១ ឆ្នាំ២០១៧នេះ មានអ្នកជំងឺចំនួន ៨៤,៦១៥នាក់ បានទៅសម្រាកព្យាបាលនៅតាមមន្ទីរពេទ្យបង្អែក និងមណ្ឌលសុខភាពទាំងអស់ក្នុងខេត្តឧត្តរមានជ័យ។ នេះបើតាមរបាយការណ៍របស់មន្ទីរសុខាភិបាលខេត្តឧត្ដរមានជ័យ ដែលបានលើកឡើងដោយលោក ឃ្លោក ហួត ប្រធានមន្ទីរសុខាភិបាលខេត្ត។ នៅក្នុងកិច្ចប្រជុំគណៈកម្មការដឹកនាំហិរញ្ញប្រទានសេវាសុខាភិបាល ខេត្តឧត្ដរមានជ័យ ប្រចាំឆមាសទី១ ឆ្នាំ២០១៧ នាថ្ងៃទី២៨ ខែកញ្ញា ឆ្នាំ២០១៧ ក្រោមអធិបតីភាពលោក លៀម សុដា អភិបាលរងខេត្ត និងជាប្រធានគណៈកម្មការដឹកនាំហិរញ្ញប្រទានសុខាភិបាល ខេត្តឧត្ដរមានជ័យផងនោះ លោកប្រធានមន្ទីរ ឃ្លោក ហួត បានឲ្យដឹងថា ចំនួននេះមានការកើនឡើង បើប្រៀបធៀបនឹងរយៈពេលដូចគ្នានាឆ្នាំកន្លងទៅ។ លោកបានបន្តថា ចំពោះប្រជាពលរដ្ឋក្រីក្រ ត្រូវបានលើកលែងការបង់ថ្លៃសេវាតាមមន្ទីរពេទ្យរដ្ឋ និងមន្ទីរពេទ្យបង្អែកទាំងអស់ តាមគោលនយោបាយរបស់រាជរដ្ឋាភិបាល។ ជាក់ស្ដែងក្នុងករណីអ្នកជំងឺសម្រាកព្យាបាលសរុប ៥,៦១២នាក់ មានការសម្រាកព្យាបាលរបស់ប្រជាពលរដ្ឋក្រីក្រ គាំទ្រដោយកម្មវិធីមូលនិធិសមធម៌របស់រាជរដ្ឋាភិបាល និងដៃគូអភិវឌ្ឍមានចំនួន ២,៥១១នាក់ និងទទួលការលើកលែងការបង់ថ្លៃសេវា តាមគោនយោបាយរបស់រាជរដ្ឋាភិបាលបានចំនួន ៦៥៣នាក់។ ការសម្រាលកូនបានចំនួន ២,៧៣៧នាក់ ក្នុងនោះស្ត្រីក្រីក្រគាំទ្រដោយកម្មវិធីមូលនិធិសមធម៌ដែលផ្តល់មូលនិធិ ដោយរាជរដ្ឋាភិបាល និងដៃគូអភិវឌ្ឍមានចំនួន ៤៧៣នាក់ និងទទួលបានការលើកលែងការបង់ថ្លៃសេវា ចំនួន២២៦នាក់។ លោក លៀម សុដា បានធ្វើការកោតសសើរចំពោះមន្ត្រីសុខាភិបាល និងអ្នកពាក់ព័ន្ធទាំងអស់ ដែលបានយកចិត្តទុកដាក់ក្នុងការផ្ដល់សេវាសុខាភិបាលដល់ប្រជាពលរដ្ឋ កន្លងមក។ លោកលើកឡើងថា ក្រោមការដឹកនាំរបស់សម្ដេចតេជោ ហ៊ុន សែន ប្រទេសកម្ពុជាបច្ចុប្បន្នកំពុងមានការរីកចម្រើនគ្រប់វិស័យ សុខមាលភាពប្រជាជនត្រូវបានយកចិត្តទុក ដាក់តាមរយៈការសាងសង់មន្ទីរពេទ្យ មណ្ឌលសុខភាពគ្រប់ទីកន្លែង សំដៅបង្ខិតសេវាសុខភាពសាធារណៈឲ្យកាន់តែខិតជិតប្រជាពលរដ្ឋ។ ក្នុងឱកាសនោះដែរ លោកក៏បានជំរុញឲ្យមន្ត្រីសុខាភិបាលត្រូវអនុវត្តហិរញ្ញប្រទាន ប្រកបដោយតម្លាភាព ការទទួលខុសត្រូវ និងជាពិសេសត្រូវគោរពវិជ្ជាជីវៈក្រមសីលធម៌ខ្ជាប់ខ្ជួន គិតពីសុខភាព និងអាយុជីវិតអ្នកជំងឺជាបឋម ដើម្បីចៀសវាងនូវការពាក្យពេចន៍រិះគន់ពីអ្នកជំងឺ និងសាធារណៈជន។ គួរបញ្ជាក់ថា បើតាមការអះអាងរបស់លោកវេជ្ជបណ្ឌិត ឃ្លោក ហួត នៅតាមមណ្ឌលសុខភាព មន្ទីរពេទ្យរដ្ឋ មន្ទីរពេទ្យបង្អែកទូទាំងខេត្តឧត្តរមានជ័យ រយៈពេល៦ខែ ដើមឆ្នាំ២០១៧នេះ មានចំនួន៨៤,៦១៥ករណី ជំងឺធ្ងន់ស្រាល ជំងឺសង្គ្រោះបន្ទាន់ ដោយការប្រើប្រាស់ដោយសេវា ប្រជាពលរដ្ឋក្រីក្រគាំទ្រដោយកម្មវិធីមូលនិធិសមធម៌ ដែលផ្តល់មូលនិធិដោយរាជរដ្ឋាភិបាល និងដៃគូអភិវឌ្ឍន៍នៅទូទាំងខេត្តឧត្តរមានជ័យ៕
|
2017-09-29T22:09:00+07:00
|
freshnewsasia.com
|
https://m.freshnewsasia.com/index.php/en/localnews/66444-2017-09-29-08-09-42.html
|
eb36eac2-c529-48a7-9cda-6ac828df890e
|
ក្រុមជិះម៉ូតូធំនាំយកថវិកាជាង២ម៉ឺនដុល្លារ ជូនដល់មន្ទីរពេទ្យ «នគរទេព» ដែលជាមន្ទីរពេទ្យដំបូងគេនៅកម្ពុជា ព្យាបាលជំងឺរោគស្រ្តី និងមហារីករបស់ស្រ្តី
|
ក្រុមម៉ូតូធំកម្ពុជា BMW Motorcycle Club Singapore តាមរយៈក្រុមម៉ូតូធំ នៃក្លឹប BMW Motorcycle Cambodia បាននាំយកអំណោយ ជាថវិកាប្រមាណជាង២ម៉ឺនដុល្លារអាមេរិក ជូនដល់មន្ទីរពេទ្យ «នគរទេព» ដែលជាមន្ទីរពេទ្យដំបូងគេរបស់កម្ពុជា ទទួលព្យាបាលចំពោះតែស្រ្តីចាប់តាំងពីវ័យកុមារ រហូតដល់ចាស់ជរា ដែលមានបញ្ហាជំងឺរោគស្រ្តី និងមហារីករបស់ស្រ្តី នៅថ្ងៃទី២៨ ខែកញ្ញា ឆ្នាំ២០១៧។ លោក អ៊ុ ប៊ុនរ៉េត តំណាងក្លឹបម៉ូតូធំ BMW Motorcycle Cambodia បានឲ្យដឹងថា ក្រុមម៉ូតូធំរបស់កម្ពុជា គឺជាក្រុមម៉ូតូធំដែលបានចុះបញ្ជីសហព័ន្ធយានយន្តកម្ពុជា នឹងមានការទទួលស្គាល់ពី BMW Club Motorcycle International ហើយក្រុមនេះ មិនមែនគ្រាន់តែក្រុមម៉ូតូដែលជិះសម្រាប់ការកម្សាន្តសប្បាយប៉ុណ្ណោះទេ ប៉ុន្តែក្រុមម៉ូតូធំ ក៏បានផ្សារភ្ជាប់ទៅនឹងកម្មវិធីសប្បុរធម៌ផ្សេងៗផងដែរ។ លោក អ៊ុ ប៊ុនរ៉េត បានបន្ថែមទៀតថា ជាក់ស្តែង កាលពីពេលកន្លងមក ក្រុមលោកបានរ៉ៃអង្គាស៍ថវិកាជួយដល់អង្គការមួយនៅក្នុងក្រុងកំពង់ចាម។ ជាពិសេស ម្តងនេះទៀត ដោយមានការផ្តួចផ្តើមពី លោក Pinaki Ray សមាជិកនៃក្លឹបម៉ូតូធំ នៃប្រទេសសិង្ហបុរី ដែលបានពាំនាំយកថវិកា មកជួយដល់ស្រ្តីកម្ពុជា ដូច្នេះក្រុមម៉ូតូធំរបស់កម្ពុជា ក៏បានរ៉ៃអង្គាសនៅក្នុងក្រុម បានចំនួនជិត២ពាន់ដុល្លារផងដែរ។ តំណាងក្លឹបម៉ូតូធំ BMW Motorcycle Cambodiaរូបនេះ បានបញ្ជាក់ថា ដោយសារតែការផ្តល់ដំណឹងរបស់ក្រុមម៉ូតូធំ នៃប្រទេសសិង្ហបុរី មានរយៈពេលតិចថ្ងៃពេក ធ្វើឲ្យក្រុមរបស់លោកមិនមានពេលច្រើន សម្រាប់រ៉ៃអង្គាស៍ ដូច្នេះទឹកប្រាក់បន្តិចបន្តូចនៅពេលនេះ គឺជាសណ្តានចិត្តរបស់សមាជិកនៃក្រុមម៉ូតូធំកម្ពុជា BMW Motorcycle Cambodia ប៉ុណ្ណោះ។ លោក សង្ឃឹមថា នឹងមានឱកាសក្រោយៗទៀត សម្រាប់ធ្វើកម្មវិធីសប្បុរសធម៌ជួយដល់សង្គមបន្តទៀត។ សូមជម្រាបថា ទាក់ទងជាមួយនឹងការផ្តល់ជូនថវិកាដល់មន្ទីរពេទ្យ «នគរទេព»ខាងលើនេះ គឺជាគោលបំណងធំមួយរបស់ លោក Pinaki Ray សមាជិកនៃក្លឹបម៉ូតូធំ នៃប្រទេសសិង្ហបុរី គ្រាដែលលោក ចង់តមស្នងនឹងការអាណិតស្រលាញ់ដល់ស្រ្តី ជាពិសេសគឺការលើកស្ទួយដល់ស្រ្តី ដែលជាមាតាទាំងឡាយ ដែលមានកាត្វកិច្ចជួយជ្រោជ្រែងគ្រួសារ ដោយមិនបានគិតគូ ដល់សុខភាពរបស់ខ្លួនគ្រាដែលមានជំងឺរោគស្រ្តីបែបនេះ៕
|
2017-09-29T21:46:00+07:00
|
freshnewsasia.com
|
https://m.freshnewsasia.com/index.php/en/localnews/66438-2017-09-29-07-46-49.html
|
73031e3c-5458-46e4-b293-0f45d93013ee
|
ឆ្លងចរន្តបន្ទះសូឡា ឆេះតូបលក់អីវ៉ាន់អស់១ខ្នង
|
ខេត្តឧត្តរមានជ័យ៖ តូបមួយខ្នងបានឆ្លងចរន្តផ្ទាងសូឡា ឆាបឆេះយ៉ាងសន្ធោសន្ធៅ បង្កឲ្យភ្ញាក់ផ្អើលឡើង កាលពីវេលាម៉ោង ១ និង០៤នាទីរំលងអធ្រាត្រ ឈានចូលថ្ងៃទី២៩ ខែកញ្ញា ឆ្នាំ២០១៧ នៅក្នុងភូមិទំនប់អភិវឌ្ឍន៍ ឃុំអូរស្វាយ ស្រុកត្រពាំងប្រាសាទ ខេត្តឧត្តរមានជ័យ។ លោកវរសេនីយ៍ទោ អិន កាយ អធិការនគរបាលស្រុក បានឲ្យដឹងថា តូបលក់អីវ៉ាន់ដែលរងនូវគ្រោះអគ្គិភ័យនោះ មានទំហំ៤គុណនឹង៦ម៉ែត្រ ដំបូលស័ង្កសី ជញ្ជាំងក្ដារ មានម្ចាស់ ឈ្មោះ ស្មឿក រ៉ា ភេទប្រុស អាយុ៣២ឆ្នាំ រស់នៅ ភូមិ-ឃុំ មានប្រពន្ធ ឈ្មោះ ឈើយ នា អាយុ២៦ឆ្នាំ រស់នៅជាមួយគ្នា។ លោកអធិការនគរបាល បានបន្តថា តាមការពិនិត្យនៅកន្លែងកើតហេតុ សមត្ថកិច្ចបានសន្និដ្ឋានថា ករណីនេះ បណ្ដាលមកឆ្លងចរន្តបន្ទះសូឡា ទើបបង្កឲ្យឆេះយ៉ាងដូច្នេះតែម្ដង។ ក្រៅពីឆេះតូបទាំងមូលនោះ វាក៏បានបំផ្លាញឈើគ្រឿងផ្ទះចំនួន៤ម៉ែត្រគីប គ្រែ៣ តុទូ អីវ៉ាន់ចាប់ហួយ រួមនឹងរបស់របបមួយចំនួនទៀត៕
|
2017-09-29T16:31:46+07:00
|
kbnnews.com
|
https://kbn.news/archives/74959
|
f9fc0689-c565-491e-afe3-ea1bbaae9782
|
រថយន្តបើកលឿន បុកគោដើរឆ្លងផ្លូវ ងាប់មួយក្បាល
|
ខេត្តព្រះសីហនុ៖ គោមួយក្បាលងាប់ ដោយសាររថយន្តបើកបុក កាលពីវេលាម៉ោង៨ និង៤៥នាទីព្រឹក ថ្ងៃទី២៨ ខែកញ្ញា ឆ្នាំ២០១៧ នៅលើផ្លូវជាតិលេខ៤ ត្រង់ចន្លោះគីឡូម៉ែត្រ១៧២-១៧៣ ស្ថិតក្នុងភូមិត្រពាំងគា ឃុំជើងគោ ស្រុកព្រៃនប់ ខេត្តព្រះសីហនុ។ ប្រភពព័ត៌មាន បានឲ្យដឹងថា មុនពេលកើតហេតុ គេឃើញរថយន្តមួយគ្រឿង ម់ាកតូយ៉ូតា ពណ៌ទឹកប្រាក់ ពាក់ស្លាកលេខភ្នំពេញ 2AF-4633 បើកបោះពួយយ៉ាងលឿន តាមបណ្ដោយផ្លូវជាតិលេខ៤ ក្នុងទិសដៅពីខេត្តព្រះសីហនុឆ្ពោះទៅកាន់រាជធានីភ្នំពេញ។ លុះពេលរថយន្តបើកមកដល់ចំណុចខាងលើ ក៏ជ្រុងចង្កូតទៅបុកសត្វគោ ១ក្បាលដែលឆ្លងកាត់ផ្លូវ អូសជាប់ពីក្រោមរថយន្ត ហើយក៏ត្រូវរថយន្តដឹកហ្គាស់១គ្រឿង ម៉ាកហ៊ីយ៉ាន់ដាយ ពណ៌ស ពាក់ស្លាកលេខ ភ្នំពេញ 3D-9719 ដែលបើកស្របទិសគ្នា ជ្រុលទៅបុកពីក្រោយបន្តទៀត។ ក្រោយពេលកើតហេតុ សមត្ថកិច្ចបានចុះទៅពិនិត្យ និងយករថយន្តមកអែបតាមចិញ្ចើមផ្លុវ ហើយទុកឱកាសឲ្យភាគីរថយន្តនិយាយសម្របសម្រួលគ្នា ដើម្បីបញ្ចប់រឿង នៅនឹងកន្លែងកើតហេតុ៕
|
2017-09-28T21:13:19+07:00
|
kbnnews.com
|
https://kbn.news/archives/74826
|
a90bf46e-9217-48f0-993a-ad76ef92eb8d
|
បើករថយន្តលឿនគេចគោដើរឆ្លងផ្លូវ ក្រឡាប់ផ្ងារជើងទ្រមេឃ
|
ខេត្តព្រះសីហនុ៖ រថយន្តមួយគ្រឿងបានបើកបុកគេចសត្វគោមួយក្បាលកំពុងដើរឆ្លងថ្នល់ ធ្វើឲ្យរថយន្តរេចង្កូតខុសផ្លូវ ធ្លាក់ចូលក្នុងប្រឡាយទឹក ក្រឡាប់ផ្ងារជើង កាលពីវេលាម៉ោង៦ និង៤៥នាទីព្រឹកព្រលឹម ថ្ងៃទី២៨ ខែកញ្ញា ឆ្នាំ២០១៧ នៅតាមផ្លូវសម្ដេចសង្ឃទេពវង្ស ត្រង់ចន្លោះគីឡូម៉ែត្រ៩-១០ ស្ថិតក្នុងភូមិ៤ ឃុំទំនប់រលក ស្រុកស្ទឹងហាវ ខេត្តព្រះសីហនុ។ មន្ត្រីនគរបាលចរាចរស្រុកស្ទឹងហាវ បានឲ្យដឹងថា រថយន្តខាងលើនេះ ម៉ាកហ៊ីយ៉ាន់ដាយ ពណ៌ខ្មៅ ពាក់ស្លាកលេខ ព្រះសីហនុ 2B-7666 បើកបរដោយឈ្មោះ ជែង រដ្ឋា ភេទប្រុស អាយុ២៤ឆ្នាំ មុខរបរជាអ្នកបើកបររថយន្ត មានលំនៅក្នុងខេត្តកំពត។ មុនពេលកើតហេតុ យុវជនម្នាក់នេះ បានបើករថយន្តដឹកជនជាតិចិន ចេញពីសណ្ឋាគារខ្សាច់មាស ឆ្ពោះទៅរោងចក្រធ្យូងថ្ម។ លុះពេលគេបើករថយន្តមកដល់ចំណុចកើតហេតុ ក៏គេចនឹងគោមួយក្បាលដែលឆ្លងកាត់ផ្លូវ ធ្វើឲ្យរថយន្តជ្រុលចង្កូតធ្លាក់ចូលក្នុងប្រឡាយ ក្រឡាប់ផ្ងារជើងទ្រមេឃ។ ទោះជាយ៉ាងណា នៅក្នុងហេតុការណ៍គ្រោះថ្នាក់ចរាចរណ៍ខាងលើនេះ ចាត់ទុកថាមហាសំណាងហើយ ដែលគ្រាន់តែធ្វើឲ្យអ្នកបើកបររបួសបន្តិចបន្តួចតែប៉ុណ្ណោះ។ ក្រោយពេលកើតហេតុ សមត្ថកិច្ចបានចុះទៅពិនិត្យដែរ ប៉ុន្តែដោយសារករណីនេះ មិនបានបង្កឲ្យប៉ះពាល់ដល់ទ្រព្យសម្បត្តិរបស់អ្នកដទៃ និងរដ្ឋ ទើបសមត្ថកិច្ចអនុញ្ញាតឲ្យម្ចាស់ទាក់ទងរថយន្តមកស្ទូចយកទៅជួសជុលដោយខ្លួនឯង៕
|
2017-09-28T20:55:30+07:00
|
kbnnews.com
|
https://kbn.news/archives/74830
|
7efb3c56-c0f1-4d47-8846-7e9401e4f202
|
អាណិតណាស់ ជួយស៊ែរឲ្យប្តីគាត់ បានឃើញផង!!! ស្រ្ដីម្នាក់មិនឃើញប្ដី ត្រឡប់មកផ្ទះវិញ បីកូនខ្ចីដើរតាមរកឆ្លងខេត្ត
|
ខេត្តកោះកុង៖ ស្រ្ដីម្នាក់ដោយសារតែមានវិបត្តិនៅក្នុងគ្រួសារ បានបីកូនខ្ចីទើបនឹងមានអាយុ១៨ថ្ងៃ ចុះចោលផ្ទះ ក៏ត្រូវសមត្ថកិច្ចឃាត់សាកសួរ កាលពីវេលាម៉ោង៣ និង១៥នាទីរំលងទៀបភ្លឺ ថ្ងៃទី២៧ ខែកញ្ញា ឆ្នាំ ២០១៧ នៅមុខផ្ទះប្រជាពលរដ្ឋ ស្ថិតក្នុងក្រុងខេមរភូមិន្ទ។ មន្ត្រីនគបាលក្រុងខេមរភូមិន្ទ បានឲ្យដឹងថា ស្រ្ដីខាងលើ ឈ្មោះ សុខ ចិន្តា ហៅ អាដា អាយុ២៧ឆ្នាំ មានលំនៅក្នុងភូមិ២ ឃុំសណ្តា ស្រុកលើកដែក ខេត្តកណ្តាល ហើយស្ដ្រីម្នាក់នេះទើបនឹងសម្រាលកូនបានរយៈពេល១៨ថ្ងៃតែប៉ុណ្ណោះ។ ប៉ុន្តែដោយសារនាងមានវិបត្តិនៅក្នុងគ្រួសារ ទើបធ្វើដំណើរមកដល់ខេត្តកោះកុងនេះ។ មន្ត្រីនគរបាលដដែល បានបន្តថា មុនពេលកើតហេតុ សមត្ថកិច្ចបានចេញល្បាតនៅក្នុងភូមិសាស្រ្ដរបស់ខ្លួន លុះពេលសមត្ថកិច្ចល្បាតមកដល់ចំណុចខាងលើ ស្រាប់តែឃើញស្រ្ដីខាងលើកំពុងបីកូនតូចម្នាក់ឈររារែក នៅមុខផ្ទះប្រជាពលរដ្ឋ ទើបសមត្ថកិច្ចនាំទៅកាន់អធិការដ្ឋាននគរបាល ដើម្បីសាកសួរ។ នៅពេលនេះ នាងបានប្រាប់សមត្ថកិច្ចថា នាងទើបតែសម្រាលកូនបានរយៈពេល១៨ថ្ងៃប៉ុណ្ណោះ ប៉ុន្តែដោយសារមានវិបត្តិ នៅក្នុងគ្រួសារទើបនាងចាកចេញពីផ្ទះសម្បែង បីកូនតូចនេះមកដល់ខេត្តកោះកុង។ ក្រោយពេលសាកសួរដឹងតាមដំណើររឿងរួចហើយ សមត្ថកិច្ចក៏បានណែនាំ និងជួយសោហុយមួយចំនួនដល់នាង ដើម្បីធ្វើដំណើរត្រឡប់ទៅស្រុកកំណើតវិញ៕
|
2017-09-28T15:08:05+07:00
|
kbnnews.com
|
https://kbn.news/archives/74785
|
be789a3d-440d-496e-a276-7e734664e256
|
បុរសម្នាក់ ជំងឺសរសៃប្រសាទរើឡើង ដុតផ្ទះខ្លួនឯងឆេះហ្មត់
|
ខេត្តកំពង់ស្ពឺ៖ បុរសម្នាក់កើតជំងឺសរសៃប្រសាទ ពេលជំងឺនេះរើឡើង ក៏យកភ្លើងដុតផ្ទះខ្លួនឯង បណ្តាលឲ្យឆាបឆេះយ៉ាងសន្ធោសន្ទៅឡើង ធ្វើឲ្យប្រជាពលរដ្ឋភ័យស្លន់ស្លោ រត់ទៅជួយពន្លត់ កាលពីវេលាម៉ោង២ និង២៥នាទីរសៀល ថ្ងៃទី២៧ ខែកញ្ញា ឆ្នាំ២០១៧ នៅក្នុងភូមិកុមារមាស ឃុំអមលាំង ស្រុកថ្ពង ខេត្តកំពង់ស្ពឺ។ មន្ត្រីនគរបាលមូលដ្ឋាន បានឲ្យដឹងថា ផ្ទះដែលត្រូវអគ្គីឆាបឆេះអស់នោះ មានបណ្ដោយប្រវែង៦ម៉ែត្រ និងទទឹងប្រវែង៥ម៉ែត្រ ធ្វើពីឈើ ដំបូលប្រក់ស័ង្កសី ជញ្ជាំងក្តារ មានម្ចាស់ឈ្មោះ ដួង វណ្ណថា ភេទប្រុស អាយុ៣៦ឆ្នាំ (ជនបង្ក) មាន ប្រពន្ធឈ្មោះ អ៑ុម រ៉ាវីន អាយុ២១ឆ្នាំ។ ពួកគេទាំង២នាកប្ដីប្រពន្ធ មានកូនចំនួន៣នាក់ រស់នៅក្នុងបន្ទុក ហើយគ្រួសារនេះរស់នៅក្នុងភូមិឃុំខាងលើ។ ក្រៅពីឆេះអស់ផ្ទះទាំងមូលនោះ អគ្គិភ័យនេះក៏បានបំផ្លាញនៅទ្រព្យសម្បត្តិ នៅក្នុងនោះ រួមមានទូរស្សន៍១គ្រឿង ខោអាវ ឆ្នាំង ចាននិងសម្ភារប្រើប្រាស់មួយចំនួនធំទៀត ហើយនៅក្នុងហេតុការណ៍ មិនមានអ្នកណារងគ្រោះនោះឡើយ។ ប្រភពព័ត៌មានពីអ្នកភូមិ បានឲ្យដឹងថា បុរសជាម្ចាស់ផ្ទះបានកើតជំងឺសរសៃប្រសាទអស់រយៈពេលជាយូរមកហើយ ប៉ុន្តែព្យាបាលមិនជា។ លុះមកដល់វេលាកើតហេតុ ទំនងជាជំងឺចាស់របស់គេរើឡើង ស្រាប់តែយកភ្លើងមកដុតផ្ទះខ្លួនឯង បង្កឲ្យឆាបឆេះយ៉ាងសន្ធោសន្ធៅឡើង ផ្អើលដល់ប្រជាពលរដ្ឋ និងលោក អ៊ុង សុខឃីម មេប៉ុស្តិ៍ឃុំអមលាំង នាំសមត្ថកិច្ច និងអ្នកភូមិជួយពន្លត់ភ្លើង ប៉ុន្តែទោះជាមានការព្យាយាមជួយយ៉ាងណា ក៏មិនអាចសង្រ្គោះផ្ទះនោះបានឡើយ ព្រោះវាឆេះលឿនពេក។ ក្រោយពេលកើតហេតុ សមត្ថកិច្ចបានឃាត់ខ្លួនជនបង្ក នាំទៅកាន់ប៉ុស្ដិ៍នគរបាលរដ្ឋបាលអមលាំង ដើម្បីសាកសួរ និងចាត់ការតាមនីតិវិធី៕
|
2017-09-28T08:47:06+07:00
|
kbnnews.com
|
https://kbn.news/archives/74706
|
5133bcd7-2f7c-4e0c-acf4-52d1110a2018
|
ឧត្តមសេនីយ៍ឯក រ័ត្ន ស្រ៊ាង និងមិត្តភ័ក្តិរួមជំនាន់ចុះសួរសុខទុក្ខ និងនាំថវិកាជូនដល់មិត្តភ័ក្តិម្នាក់ ដែលកំពុងសម្រាកព្យាលបាលជំងឺនៅមន្ទីរពេទ្យកាល់ម៉ែត
|
ឧត្តមសេនីយ៍ឯក រ័ត្ន ស្រ៊ាង មេបញ្ជាការរងកងរាជអាវុធហត្ថលើផ្ទៃប្រទេស និងជាមេបញ្ជាការកងរាជអាវុធហត្ថរាជធានីភ្នំពេញ និងមិត្តភ័ក្តិដែលជាសិស្សរួមជំនាន់នៅសាលាបាក់ទូក នាថ្ងៃទី២៧ ខែកញ្ញា ឆ្នាំ២០១៧នេះ បានរួមដំណើរជាមួយអតីតលោកគ្រូគណិតវិទ្យា អញ្ជើញទៅសួរសុខទុក្ខ និងនាំថវិកាមួយចំនួនជូនដល់មិត្តភ័ក្តិម្នាក់ ដែលកំពុងសម្រាកព្យាលបាលជំងឺនៅមន្ទីរពេទ្យកាល់ម៉ែត។ ពាក្យចាស់លោកពោលថា គ្រាន់តែនិយាយមិនស្មើទង្វើ គ្រាន់តែឮគេថាមិនស្មើឃើញផ្ទាល់ភ្នែក មិត្តល្អជួយគ្នាក្នុងគ្រាក្រលំបាក បើយើងគ្រាន់តែចេះសុភាសិត តែមិនបានយកមកអនុវត្ត ក៏មិនចាត់ទុកថាជាល្អដែរ។ ដោយឡែក អតីតសិស្សរួមជំនាន់សាលាបាក់ទូកមួយក្រុម បានប្រមូលផ្តុំគ្នាជាង២០០នាក់ តាមរយៈការចងក្រងជាក្រុមក្នុងបណ្តាញទំនាក់ទំនងសង្គម ក្រោមការផ្តួចផ្តើមរបស់ឧត្តមសេនីយ៍ឯក រ័ត្ន ស្រ៊ាង តែងតែមានសកម្មភាពរួបរួមជួយគ្នាក្នុងគ្រាក្រលំបាក មិនដែលមានខកខានម្តងណាឡើយ។ ជាច្រើនលើកច្រើនសារមកហើយ ពួកគាត់តែងខ្នះខ្នែងជួយដល់មិត្តភក្តិដែលធ្លាប់រៀនជាមួយគ្នា ជួយដល់អតីតលោកគ្រូអ្នកគ្រូដែលធ្លាប់អប់រំទូន្មានប្រៀន ប្រដៅផ្តល់ចំណេះដឹងដល់ពួកគាត់ និងជួយកសាងអភិវឌ្ឍន៍សមិទ្ធផលមួយចំនួន ក្នុងសាលារៀនដែលពួកគាត់ធ្លាប់បានទៅជ្រកកោនក្រេបជញ្ជក់ចំណេះវិជ្ជា។ នៅថ្ងៃទី២៧ ខែកញ្ញា ឆ្នាំ២០១៧នេះ សកម្មភាពដដែលបានកើតឡើងថ្មីទៀត នោះគឺពួកគាត់បានជ្រោមជ្រែងគ្នានាំយកមិត្តភក្តិម្នាក់ឈ្មោះ ប៉ែន សុខន ដែលមានជំងឺតាំងពីខេត្តកំពត មកសម្រាកព្យាបាលនៅមន្ទីរពេទ្យកាល់ម៉ែត និងយកចិត្តទុកដាក់ជួយតាមដានសុខទុក្ខគ្នាជាប់ជាប្រចាំ ប្រកបដោយមនោសញ្ចេតនាស្រឡាញ់រាប់អានយ៉ាងជ្រាលជ្រៅ ហើយនៅរសៀលថ្ងៃនេះដែរ ក្រុមសិស្សរួមជំនាន់សាលាបាក់ទូកមួយនេះ មានទាំងវត្តមានអតីតលោកគ្រូគណិតវិទ្យាដ៏ល្បីនៃសាលាបាក់ទូក គឺលោកគ្រូ គុំ ពិន ផងដែរនោះ បាននាំគ្នាទៅសួរសុខទុក្ខមិត្ត ប៉ែន សុខន ដល់មន្ទីពេទ្យកាល់ម៉ែត ក្រោមការដឹកនាំរបស់ឧត្តមសេនីយ៍ឯក រ័ត្ន ស្រ៊ាង ព្រមជាមួយសម្ភារៈ និងថវិកាចំនួន ៣,៧០៥ដុល្លារ ដែលជាទឹកចិត្តសប្បុរសរបស់មិត្តរួមជំនាន់ រួមគ្នាបរិច្ចាគតាមលទ្ធភាពផងដែរ៕
|
2017-09-28T04:27:00+07:00
|
freshnewsasia.com
|
https://m.freshnewsasia.com/index.php/en/localnews/66299-2017-09-27-14-27-17.html
|
85273b2e-01f1-4bc1-bc28-96d5d0d2b035
|
មន្ទីរសុខាភិបាលខេត្តកំពង់ឆ្នាំង ធ្វើយុទ្ធនាការពិនិត្យ និងព្យាបាលជំងឺដោយមិនគិតថ្លៃ ដល់កម្មករ-កម្មការិនីនៅតាមរោងចក្រ សហគ្រាស
|
មន្ទីរសុខាភិបាលខេត្តកំពង់ឆ្នាំង បានធ្វើយុទ្ធនាការពិនិត្យ និងព្យាបាលជំងឺ ដោយមិនគិតថ្លៃដល់កម្មករ-កម្មការិនីនៅតាមរោងចក្រ សហគ្រាសនានាក្នុងខេត្ត ក្នុងគោលបំណងលើកកម្ពស់សុខមាលភាពកម្មករ-កម្មការិនីឲ្យកាន់តែប្រសើរជាងមុន។ ជាក់ស្តែងនៅព្រឹកថ្ងៃទី២៧ ខែកញ្ញា ឆ្នាំ២០១៧ ក្រុមគ្រូពេទ្យនៃមន្ទីរសុខាភិបាលខេត្ត បានចុះពិនិត្យ និងព្យាបាលជំងឺដល់កម្មករ-កម្មការិនីដែលកំពុងបម្រើការងារនៅរោងចក្រ M.V ដែលជារោងចក្រតម្បាញមួយ ស្ថិតក្នុងសង្កាត់កំពង់ឆ្នាំង ក្រុងកំពង់ឆ្នាំង ដោយមិនគិតថ្លៃ។ លោកវេជ្ជបណ្ឌិត ប្រាក់ វ៉ុន ប្រធានមន្ទីរសុខាភិបាល ខេត្តកំពង់ឆ្នាំងបានឲ្យដឹងថា យុទ្ធនាការពិនិត្យ និងព្យាបាលជំងឺជូនដល់កម្មករ-កម្មការិនីដោយមិនគិតថ្លៃនេះ ធ្វើឡើងមានរយៈពេល២៤ថ្ងៃ ហើយកម្មករ-កម្មការិនី ដែលកំពុងបម្រើការងារនៅតាមរោងចក្រសហគ្រាសនានា ក្នុងខេត្តកំពង់ឆ្នាំង មានចំនួន៣៨៥០៣នាក់។ ដោយឡែក រោងចក្រ M.V ក្រុងកំពង់ឆ្នាំង មានចំនួន២៨០០នាក់ ដោយត្រូវធ្វើការពិនិត្យ និងព្យាបាលរយៈពេល៣ថ្ងៃ។ លោកប្រធានមន្ទីរបានឲ្យដឹងទៀតថា ក្រៅពីការពិនិត្យសុខភាពយុទ្ធនាការនេះ ក៏បានការផ្តល់ថ្នាំបង្ការជំងឺតេតាណូសដល់កម្មការនីផងដែរ។ ចំពោះករណីពិនិត្យឃើញកម្មករ-កម្មការិនីមានបញ្ហាសុខភាព ត្រូវព្យាបាល ក្រុមការងារ នឹងបញ្ជូនគាត់ទៅសម្រាកព្យាបាលនៅមន្ទីរពេទ្យបង្អែកខេត្តដោយមិនគិតថ្លៃ។ លោក ឈួរ ច័ន្ទឌឿន អភិបាលខេត្តកំពង់ឆ្នាំង នៅក្នុងឱកាសអញ្ជើញចុះពិនិត្យមើលសកម្មភាព ក្រុមគ្រូពេទ្យ និងសួសុខទុក្ខកម្មករ-កម្មការិនីនាពេលនោះ បានថ្លែងថា ក្រោមការដឹកនាំដ៏ឈ្លាសវៃប្រកបដោយគតិបណ្ឌិតរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានធ្វើការងារជាច្រើន ដើម្បីលើកកំពស់ស្ថានភាពសុខភាពរបស់ កម្មករ-កម្មការីនី នៅតាមរោងចក្រសហគ្រាស ទូទាំងប្រទេស តាមរយៈការធានារ៉ាប់រងសុខភាពរបបសន្តិសុខសង្គម។ លោកអភិបាលខេត្តកំពង់ឆ្នាំង បានផ្តាំផ្ញើដល់កម្មករ-កម្មការិនីទាំងអស់ ត្រូវយកចិត្តទុកដាក់ថែទាំសុខភាព និងសូមឱ្យមានសុខភាពល្អ កម្លាំងខ្លាំងក្លា ដើម្បីបំពេញការងារសម្រាប់អភិវឌ្ឍប្រទេសជាតិ៕
|
2017-09-28T01:07:00+07:00
|
freshnewsasia.com
|
https://m.freshnewsasia.com/index.php/en/localnews/66277-2017-09-27-11-07-30.html
|
984992be-b34a-4cbd-b7e0-84b10a25e954
|
ក្រសួងសុខាភិបាលប្រកាសអាសន្នពីជំងឺដង្កូវព្រូនម្យ៉ាងដែលបានសម្លាប់មនុស្ស៨នាក់
|
ក្រសួងសុខាភិបាល ប្រកាសអាសន្នពីការផ្ទុះឡើងនៃករណីជំងឺដង្កូវព្រូនទ្រីស៊ីណែឡា ឬហៅថា ទ្រីស៊ីណែឡូស៊ីស (Trichinellosis) នៅតំបន់ព្រៃឡង់ ភូមិច្រកតោល ឃុំមានរិទ្ធ ស្រុកសណ្ដាន់ ខេត្តកំពង់ធំ ដែលបានបណ្ដាលឲ្យមនុស្សជាច្រើននាក់បាត់បង់ជីវិត។ ចាប់តាំងពីការផ្ទុះឡើងនៃករណីជំងឺនេះដំបូងកាលពីថ្ងៃទី០១ ខែសីហា រហូតមកទល់នឹងថ្ងៃទី២៦ ខែកញ្ញានេះ មានអ្នកកើតជំងឺនេះសរុបចំនួន ៣៣ករណី ក្នុងនោះមនុស្សចំនួន ៨នាក់បានបាត់បង់ជីវិត ហើយអ្នកជំងឺ ១៣នាក់ បានមកសម្រាកព្យាបាលនៅមន្ទីរពេទ្យ។ ជំងឺដង្កូវព្រូនទ្រីស៊ីណែឡា គឺជាប្រភេទជំងឺមួយដែលចម្លងមកមនុស្ស តាមរយៈការបរិភោគសាច់ឆៅ ឬសាច់ចម្អិនមិនឆ្អិនល្អ ដែលសាច់នោះមានដង្កូវព្រូនទ្រីស៊ីណែឡា។ សេចក្ដីប្រកាសព័ត៌មានរបស់ក្រសួងសុខាភិបាល ផ្សាយថ្ងៃទី២៦ ខែកញ្ញា ឲ្យដឹងថា រោគសញ្ញាដំបូងនៃជំងឺនេះរួមមាន៖ ក្អួតចង្អោរ រាករូស អស់កម្លាំង និងគ្រុនក្ដៅ។ រោគសញ្ញាបន្ទាប់ មានដូចជា ឈឺក្បាល គ្រុនក្ដៅ ក្អក ហើមមុខ និងត្របកភ្នែក (អាចមានហើមដៃ ហើមជើង) ឈឺសន្លាក់ និងឈឺសាច់ដុំ រមាស់ស្បែក រាគ ឬទល់លាមក។ រោគសញ្ញាធ្ងន់ធ្ងរ មានដូចជា ពិបាកធ្វើចលនា និងបង្កបញ្ហាដល់បេះដូង និងដង្ហើម ដែលបណ្ដាលមកពីការរាតត្បាតនៃដង្កូវព្រូននេះនៅក្នុងសរីរាង្គ ដែលអាចបណ្ដាលឲ្យអ្នកជំងឺស្លាប់បាន។ ក្រសួងសុខាភិបាល អំពាវនាវឲ្យពលរដ្ឋបញ្ឈប់ការបរិភោគសាច់ឆៅ ឬចម្អិនមិនឆ្អិនល្អ ហើយត្រូវមានអនាម័យម្ហូបអាហារត្រឹមត្រូវដើម្បីការពារពីជំងឺនេះ។ ក្រសួងសុខាភិបាល លើកទឹកចិត្តឲ្យប្រជាពលរដ្ឋ ត្រូវស្វែងរកការព្យាបាលឲ្យបានទាន់ពេលវេលានៅពេលកើតមានរោគសញ្ញាដូចខាងលើនេះ ចៀសវាងទុកយូរធ្វើឲ្យដង្កូវព្រូនវ៉ៃលុកចូលសរីរាង្គច្រើនកន្លែង។ សម្រាប់ព័ត៌មានបន្ថែមអំពីជំងឺនេះ សូមទាក់ទងទូរស័ព្ទទាន់ហេតុការណ៍លេខ ១១៥ ដោយឥតគិតថ្លៃ៕
|
2017-09-27T20:23:00+07:00
|
rfa.org
|
https://www.rfa.org/khmer/news/health/trichinellosis-disease-warning-09272017092305.html
|
435ea9bd-ca88-414e-bcad-0d6b5b284f4d
|
ក្រសួងកសិកម្ម រុក្ខាប្រមាញ់ និងនេសាទ អំពាវនាវដល់កសិករចិញ្ចឹមគោ ក្របី ត្រូវប្រុងប្រយ័ត្ន ខណៈជំងឺអុតក្តាមមានវត្តមាន នៅខេត្តប៉ៃលិន
|
នៅថ្ងៃទី២៦ ខែកញ្ញា ឆ្នាំ២០១៧ម្សិលមិញ លោកស្រី ហោ ម៉ាលីន រដ្ឋលេខាធិការក្រសួងកសិកម្ម រុក្ខាប្រមាញ់ និងនេសាទបានអំពាវនាវ ដល់ប្រជាពលរដ្ឋកសិករដែលចិញ្ចឹមសត្វគោ ក្របី ឲ្យមានការប្រុងប្រេយ័ត្នខ្ពស់ ខណៈពេលបច្ចុប្បន្ននេះជំងឺអុចក្តាម កំពុងមានវត្តមានទៅលើ សត្វគោ ក្របី នៅខេត្តប៉ៃលិន។ លោកស្រី ហោ ម៉ាលីន អំពាវនាវបែបនេះ ក្នុងឱកាសលោកស្រី រួមជាមួយលោក ផាន់ ចាន់ថុល អភិបាលរងខេត្តប៉ៃលិន និងលោក សាយ សុផាត ប្រធានមន្ទីរកសិកម្មខេត្តបានដឹកនាំមន្រ្តីជំនាញបសុព្យាបាល និងក្រុមការងារចុះបាញ់ថ្នាំជីវសុវត្ថិភាពនៅភូមិ ព្រៃសន្ទះ ឃុំស្ទឹងត្រង់ ស្រុកសលាក្រៅ ខេត្តប៉ៃលិន។ លោកស្រី ហោ ម៉ាលីន នៅក្នុងឱកាសនោះ លោកស្រីក៏បានជំរុញ និងណែនាំដល់មន្រ្តីជំនាញត្រូវយកចិត្តទុកដាក់ត្រួតពិនិត្យ និងព្យាបាលជំងឺសត្វ តាមបច្ចេកទេសបសុព្យាបាល ផ្សព្វផ្សាយជូនដំណឹងដល់ប្រជាពលរដ្ឋឲ្យចូលរួមការពារជំងឺឆ្លងពីសត្វឈឺទៅសត្វមិនឈឺដូចជាការចាក់ថ្នាំវ៉ាក់សាំង បង្ការនៅតំបន់ដែលមិនទាន់មានជម្ងឺ និងទប់ស្កាត់ការចរាចរណ៍សត្វពីតំបន់ដែលមានជំងឺទៅតំបន់ដែលគ្មានជំងឺដើម្បីការពារការឆ្លងរីករាលដាល។ លោក ផាន់ ចាន់ធុល បានថ្លែងណែនាំដល់បងប្អូនប្រជាពលរដ្ឋដែលចិញ្ចឹមសត្វគោ ក្របី ត្រូវចេះ តាមដានពីអារៈជំងឺសត្វរបស់ពួកគាត់ ឲ្យបានទៀងទាត់ដើម្បីឲ្យដឹងពីស្ថានភាពជំងឺរបស់សត្វ ជាពិសេសត្រូវប្រញាប់ជូនដំណឹងមកអាជ្ញាធរមូលដ្ឋាន និងមន្ត្រីជំនាញពាក់ព័ន្ធ ដើម្បីឲ្យមន្រ្តីបសុពេទ្យឬពេទ្យភូមិ ធ្វើការចុះមកព្យាបាលបានទាន់ពេលវេលា ជាសវាងទុកបណ្តោយរហូតដល់សត្វងាប់ដែលនាំឲ្យខាត់បង់សេដ្ឋកិច្ច ក្រុមគ្រួសារ។ លោក ប្រុស ប៉េ អាយុ៦៤ឆ្នាំ រស់នៅភូមិព្រៃសន្ទះ ឃុំស្ទឹងត្រង់ ស្រុកសាលាក្រៅ ខេត្តប៉ៃលិន បានថ្លែងឲ្យដឹងថា បច្ចុប្បន្នគាត់ចិញ្ចឹមគោ ជាង៤០ក្បាល ហើយចាប់តាំងពីគាត់ចញចិញ្ចឹមមកគាត់មិនដែលជួបប្រទះសត្វគោ កើតជម្ងឺអុតក្តាមច្រើនយ៉ាងនេះទេ។ ប្រជាពលរដ្ឋនៅក្នុងមូលដ្នានខាងលើ ក៏បានថ្លែងអំណរគុណដល់អាជ្ញាធរដែនដី និងមន្ត្រីជំនាញដែលបានចុះមកព្យាបាលសត្វគោ របស់គាត់បានទាន់ពេលវេលា ដោយមិនចំណាយថវិកាក្នុងការទិញថ្នាំព្យាបាល បើមិនដូច្នេះទេគាត់ច្បាស់ជាខាតបង់ធំជាក់ជាមិនខាន។ បើតាមការបញ្ជាក់របស់លោក ខៀវ សុថុន ប្រធានការិយាល័យបសុព្យាបាល បានឲ្យដឹងថា កាលពីដើមខែកញ្ញា មានករណីផ្ទុះជំងឺអុតក្តាម លើសត្វគោ ក្របី របស់ប្រជាកសិករនៅភូមិដីស ឃុំស្ទឹងត្រង់ ស្រុកសាលាក្រៅ ខេត្តប៉ៃលិនចំនួន១៨៦ក្បាល បានឈឺ និងបានងាប់ចំនួន៣ក្បាល ហើយក្រោយបញ្ចប់បុណ្យភ្ជុំបិណ្ឌក៍រីករាលដាលដល់ភូមិព្រៃសន្ទះ ឃុំស្ទឹងត្រង់ ស្រុកសាលាក្រៅ ខេត្តប៉ៃលិន ដែលបណ្តាលឲ្យសត្វគោឈឺចំនួន ២២៧ក្បាល ហើយបច្ចុប្បន្នមន្ត្រីជំនាញបសុព្យាបាល កំពុងធ្វើការព្យាបាល និងបាញ់ថ្នាំជីវសុវត្ថិភាពនៅក្នុងភូមិដើម្បីទប់ស្កាត់ការរីករាលដាល៕
|
2017-09-27T19:32:00+07:00
|
freshnewsasia.com
|
https://m.freshnewsasia.com/index.php/en/localnews/66240-2017-09-27-05-32-15.html
|
8a7f38ce-067a-4ca1-9e5e-06f4a7c783fe
|
ប្រជាពលរដ្ឋអរគុណដល់មន្ទីរពេទ្យ «ជោរៃភ្នំពេញ» ដែលបានពិនិត្យ និងព្យាបាលជំងឺជូនដោយឥតគិតថ្លៃ
|
ប្រជាពលរដ្ឋជាច្រើនជាង៥០០នាក់ ក្នុងខណ្ឌច្បារអំពៅ ដែលបានមកពិនិត្យ និងព្យាបាលជំងឺ បានសម្ដែងនូវអារម្មណ៍ត្រេតអរ និងថ្លែងអំណរគុណយ៉ាងជ្រាលជ្រៅដល់គ្រូពេទ្យ និងមន្ទីរពេទ្យដែលបានរៀបចំពិនិត្យព្យាលបាល និងផ្ដល់ថ្នាំសង្កូវជូនដល់អ្នកជំងឺដោយឥតគិតថ្លៃ។ ការពិនិត្យព្យាលបាល និងផ្ដល់ថ្នាំសង្កូវដល់អ្នកជំងឺនេះ ធ្វើឡើងនៅក្នុងកម្មវិធីសប្បុរធម៌ ពិនិត្យពិគ្រោះ និងព្យាបាលជំងឺដោយឥតគិតថ្លៃ នៅក្នុងខណ្ឌច្បារអំពៅ រាជធានីភ្នំពេញ ដោយមានការឧបត្ថមពីមន្ទីរពេទ្យ «ជោរៃភ្នំពេញ» និងមានការចូលរួមសហការជាមួយនឹង រដ្ឋបាលសាលាខណ្ឌច្បារអំពៅ, សហភាពសហព័ន្ធយុវជនកម្ពុជា ហើយក៏មានការចូលរួមពីក្រុមគ្រូពេទ្យស្ម័គ្រចិត្តរបស់សម្ព័ន្ធយុវជនទីក្រុង «ហូជីមីង» នាព្រឹកថ្ងៃទី២៧ ខែកញ្ញា ឆ្នាំ២០១៧។ ក្នុងឱកាសនោះ លោក DOAN KIM THANH ប្រធានក្រុមគ្រូពេទ្យស្ម័គ្រចិត្តរបស់សម្ព័ន្ធយុវជនទីក្រុង «ហូជីមីង» បានលើកឡើងថា សមាគមយុវជនស្ម័គ្រចិត្តវៀតណាម បានបង្កើតកម្មវិធីស្ម័គ្រចិត្តមួយ ដើម្បីចុះមកពិនិត្យសុខភាពប្រជាជនកម្ពុជា ចំខួប៥០ឆ្នាំ នៃកិច្ចសហការគ្នារវាយុវជនស្ម័គ្រចិត្តវៀតណាម ជាមួយសហភាពសហព័ន្ធយុវជនកម្ពុជា ដោយបានពិនិត្យសុខភាពពលរដ្ឋខ្មែរជាង១ពាន់នាក់ នៅក្នុងខណ្ឌច្បារអំពៅនេះ (ស្ថិតិនេះរាប់បញ្ចូលនឹងការព្យាបាលពលរដ្ឋសម្រាប់ថ្ងៃស្អែកនៅខណ្ឌដង្កោ)។ បើតាមការបញ្ជាក់ពីប្រធានសមាគមវៀតណាមរូបនេះ សមាគមយុវជនស្ម័គ្រចិត្តវៀតណាម និងសហការជាមួយសហភាពយុវជនកម្ពុជា ដើម្បីចុះទៅពិនិត្យសុខភាពពលរដ្ឋកម្ពុជា នៅតាមខេត្តជាបន្តទៀត សម្រាប់ខណៈនេះ កិច្ចសហប្រតិបត្តិការនេះបានត្រឹមក្នុងរាជធានីភ្នំពេញជាមុនសិន។ គួរបញ្ជាក់ថា ការចុះពិនិត្យសុខភាពប្រជាពលរដ្ឋកម្ពុជា ដោយមិនគិតថ្លៃ និងមានការចូលរួមសហការជាមួយនឹង រដ្ឋបាលសាលាខណ្ឌច្បារអំពៅ, សហភាពសហព័ន្ធយុវជនកម្ពុជា គឺមានការចូលរួមពី ហើយក៏មានការចូលរួមពីក្រុមគ្រូពេទ្យស្ម័គ្រចិត្តរបស់សម្ព័ន្ធយុវជនទីក្រុង «ហូជីមីង» ជាលើកដំបូងទី២ហើយ នៅក្នុងកិច្ចសហប្រតិបត្តិការនេះ។ លោក នូ សុផាត រស់នៅភូមិដើមអម្ពិល សង្កាត់ច្បារអំពៅ១ បានបង្ហាញអារម្មណ៍រីករាយនៅពេលដែល ក្រុមគ្រូពេទ្យស្ម័គ្រចុះពិនិត្យសុខភាពពលរដ្ឋ ដោយមិនគិតថ្លៃ នឹងបានស្នើសុំឲ្យក្រុមគ្រូពេទ្យស្ម័គ្រចិត្ត ឧស្សាហ៍ចុះមកពិនិត្យសុភាពពលរដ្ឋ នៅតំបន់គាត់រស់នៅនេះ ឲ្យបានញឹកញាប់បន្តិច។ បច្ចុប្បន្ន លោក នូ សុផាត កំពុងមានជំងឺរលាកសួត បញ្ជាក់ថា ។ សូមបញ្ជាក់ថា អំពើសប្បុរសធម៌របស់មន្ទីរពេទ្យ «ជោរៃភ្នំពេញ» នេះ មិនមែនជាលើកទី១នោះទេ ក្នុងការព្យាបាលដោយឥតគិតថ្លៃជូនប្រជាពលរដ្ឋ លើសពីនេះមន្ទីរពេទ្យព្យាបាលជំងឺមួយនេះ នឹងពង្រីកវិសាលភាពរបស់ខ្លួន ក្នុងការព្យាបាលជូនប្រជាពលរដ្ឋតាមបណ្តាលខេត្តទៅទៀត ដែលនេះឆ្លុះបញ្ជាំងពីការយកចិត្តដាក់ពីមន្ទីរពេទ្យឯកជនមួយនេះ៕
|
2017-09-27T18:18:00+07:00
|
freshnewsasia.com
|
https://m.freshnewsasia.com/index.php/en/localnews/66246-2017-09-27-06-18-55a.html
|
20bb668a-1fbb-4508-9b94-df5a5d3e52dc
|
ក្រសួងសុខាភិបាល បើកយុទ្ធនាការចុះពិនិត្យព្យាបាលជំងឺជូនកម្មករ-កម្មការិនី តាមរោងចក្រជាង៨ម៉ឺននាក់ ក្នុងខេត្តស្វាយរៀង
|
លោកវេជ្ជបណ្ឌិត យីត ស៊ុនណារ៉ា អនុរដ្ឋលេខាធិការក្រសួងសុខាភិបាល បានចូលរួមជាគណៈធិបតី ក្នុងឱកាសបើកយុទ្ធនាការ ពិនិត្យព្យាបាល កម្មករ នៅតាមរោងចក្រ ក្នុងខេត្តស្វាយរៀង ពិធីបើកយុទ្ធនាការនេះ ប្រព្រឹត្តទៅនៅក្នុងបរិវេណរោងចក្រអេលីត ក្នុងតំបន់សេដ្ឋកិច្ចពិសេស មេនហាតធេន សង្កាត់បាវិត ក្រុងបាវិត ខេត្តស្វាយរៀង។ ថ្លែងក្នុងពិធីបើកយុទ្ធនាការចុះពិនិត្យ ព្យាបាលជំងឺជូនកម្មករ នៅថ្ងៃទី២៦ ខែកញ្ញា ឆ្នាំ២០១៧ លោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្ត បានលើកឡើងថា នៅក្នុងខេត្តស្វាយរៀង មានរោងចក្រសហក្រាសចំនួន៧០មានកម្មករ កម្មការីនីជាង៨ម៉ឺននាក់។ យុទ្ធនាការនេះត្រូវប្រើប្រាស់រយៈពេលសរុបយ៉ាងតិច៤០ថ្ងៃទើបចប់ ដូច្នេះក្នុងមួយថ្ងៃ ក្រុមគ្រូពេទ្យមន្ទីរសុខាភិបាលខេត្ត មានចំនួន៥០នាក់ ត្រូវព្យាបាល កម្មករ កម្មការីនី ឱ្យបានជាង២ពាន់នាក់។ លោក ជិន សាធាន នាយករងរដ្ឋបាលសាលាខេត្ត តំណាងលោក ម៉ែន វិបុល អភិបាលខេត្តស្វាយរៀង បានមានមតិផ្តាំផ្ញើ សួរសុខទុក្ខដល់បងប្អូន ក្មួយៗ កម្មករ កម្មការីនីទាំងអស់ និងសូមឱ្យមានសុខភាពល្អ កំលាំងខ្លាំងក្លា ដើម្បីបំពេញការងារ សម្រាប់អភិវឌ្ឍប្រទេសជាតិ ។ លោកវេជ្ជបណ្ឌិត យីត ស៊ុនណារ៉ា អនុរដ្ឋលេខាធិការក្រសួងសុខាភិបាលថ្លែងថា ក្រោមការដឹកនាំដ៏ឈ្លាសវៃប្រកបដោយគតិបណ្ឌិតរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា សម្តេចតេជោបានធ្វើការងារជាច្រើន ដើម្បីលើកកំពស់ស្ថានភាពសុខភាពរបស់ កម្មករ កម្មការីនី នៅតាមរោងចក្រសហក្រាស ទូទាំងប្រទេស តាមរយៈការធានារ៉ាប់រងសុខភាព របបសន្តិសុខសង្គម។ លោកបន្តថា កម្មករ កម្មការីនី ទទួលរ៉ាប់រងនូវហានិភ័យការងារ និងការថែទាំសុខភាព ប្រកបដោយប្រសិទ្ធភាព និងការយកចិត្តទុកដាក់ពីសំណាក់ក្រុមគ្រូពេទ្យ នៅតាមមន្ទីរពេទ្យ និងមណ្ឌលសុខភាព។ រីឯការសម្រាលកូនរបស់ កម្មករ កម្មការីនី ក៏ត្រូវបានធានារ៉ាប់រងសុខភាព ដោយរបបសន្តិសុខសង្គមផងដែរ។ ជាពិសេសសម្តេចតេជោ បានប្រកាសថា នៅឆ្នាំ២០១៩ ខាងមុខនេះ សេវាធានារ៉ាប់រងសុខភាព របបសន្តិសុខសង្គមរបស់ កម្មករ កម្មការីនី ត្រូវបង់ដោយនិយោជក់។ លោកបញ្ជាក់ថា លោកវេជ្ជបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល បានណែនាំឲ្យក្រុមគ្រូពេទ្យរបស់យើង ចុះមកពិនិត្យព្យាបាលជំងឺដល់បងប្អូន ក្មួយៗ កម្មករ-កម្មការិនី ដល់ទីកន្លែងរោងចក្រតែម្ដង ដើម្បីជួយសម្រួលការលំបាករបស់ពួកគាត់ ដោយមិនចាំបាច់ទៅដល់មន្ទីរពេទ្យ។ ហើយគ្រូពេទ្យរបស់យើង នឹងទទួលពិនិត្យព្យាបាលជំងឺគ្រប់មុខ ដោយមិនយកកម្រៃនោះទេ ហើយនេះក៏ជាយុទ្ធនាការ ដែលយើងបានដាក់ចេញកន្លងមកនេះ ដើម្បីឆ្លើយតបនឹងការជំរុញរបស់សម្ដេចតេជោ ហ៊ុន សែន ឲ្យក្រុមគ្រូពេទ្យ ត្រូវបង្កើនការយកចិត្តទុកដាក់ដល់អ្នកជំងឺ និងមានគុណធម៌ ពិសេសត្រូវចាត់ទុកអ្នកជំងឺ ដូចជាអាយុជីវិតរបស់ខ្លួននោះ។ ក្រសួងសុខាភិបាល និងភាគីពាក់ព័ន្ធ នឹងសហការគ្នា ដោយយកចិត្ដទុក្ខដាក់ខ្ពស់ ក្នុងការលើកកម្ពស់សុខមាលភាពជូនដល់អ្នកជំងឺ គ្រប់ពេលវេលាផងដែរ។ ឆ្លៀតក្នុងឱកាសនេះ លោកបានថ្លែងអំណរគុណដល់អភិបាលខេត្តស្វាយរៀង និងមន្រ្តីរាជការគ្រប់ជាន់ថ្នាក់ ដែលបានជួយឧបត្ថមគាំទ្រដល់វិស័យសុខាភិបាល និងចូលរួមគាំទ្រក្នុងយុទ្ធនាការ ពិនិត្យ ព្យាបាល កម្មករ កម្មការីនី នៅតាមរោងចក្រសហក្រាស ក្នុងខេត្តស្វាយរៀងនេះឲ្យទទួលបានជោគជ័យ៕
|
2017-09-27T15:32:00+07:00
|
freshnewsasia.com
|
https://m.freshnewsasia.com/index.php/en/localnews/66215-2017-09-27-01-32-43.html
|
40895802-e510-421d-9107-f972fe6fed5a
|
អាណិតណាស់!!! ទើបតែចូលធ្វើការបាន១ថ្ងៃ ឆ្លងក្បាលផ្សារដុំដេរ របស់រថយន្ត… ឆក់ខ្លួនឯងស្លាប់
|
ភ្នំពេញ៖ ជាងជួសជុលប្រព័ន្ធ រថយន្តម្នាក់ កំពុងផ្សារដុំដេររថយន្ត ដឹកកុងតឺន័រ ស្រាប់តែក្បាលផ្សារ ឆ្លងចរន្តអគ្គិសនី បណ្ដាលឲ្យឆក់ខ្លួនឯងស្លាប់ កាលពីវេលាម៉ោង ១២ថ្ងៃត្រង់ ថ្ងៃទី២៦ ខែកញ្ញា ឆ្នាំ២០១៧ ស្ថិតក្នុងយានដ្ឋានផ្សារដែក និងជួសជុលរថយន្ត មួយកន្លែង ស្ថិតក្នុងភូមិស្នួលខ្ពស់ សង្កាត់កំបូល ខណ្ឌពោធិ៍សែនជ័យ។ យុវជនរងគ្រោះខាងលើ ឈ្មោះ ឡាត់ ឡុង អាយុ១៩ឆ្នាំ មានស្រុកកំណើត នៅក្នុងភូមិព្នៅ ឃុំព្នៅ ស្រុកពារាំង ខេត្តព្រៃវែង ហើយគេនៅលីវ ពុំទាន់មានប្រពន្ធ និងកូននៅឡើយ សព្វថ្ងៃស្នាក់នៅផ្ទះជួល ស្ថិតក្នុងភូមិទួលពង្រ សង្កាត់ចោមចៅ ខណ្ឌពោធិ៍សែនជ័យ រាជធានីភ្នំពេញ។ បើតាមសម្ដីរបស់ ពូបង្កើតជនរងគ្រោះ បានប្រាប់នគរបាលថា គាត់ និងក្មួយបង្កើត សុទ្ធតែវើជាជាង ជួលជុលរថយន្ត និងស្នាក់នៅ ផ្ទះជួលជាមួយក្មួយ។ ក្មួយប្រុសម្នាក់នេះ ទើបតែមកធ្វើការ នៅក្នុងយានដ្ឋាន ជួសជុលរថយន្តខាងលើ បានរយៈពេល១ថ្ងៃតែប៉ុណ្ណោះ។ ពូបង្កើតរបស់ជនរងគ្រោះ បានបន្តថា មុនពេលកើតហេតុ គាត់បានជួសជុល រថយន្ត១គ្រឿង។ ស្របពេលនោះ ក្មួយគាត់ក៏បានជួសជុល រថយន្ត១គ្រឿងផ្សេងទៀត ដោយគេបានតប្រព័ន្ធភ្លើង និងផ្សារដុំដេរ រថយន្តកុងតឺន័រ ស្រាប់តែក្បាលផ្សារនោះ ឆ្លងចរន្តអគិ្គសនី បណ្ដាលឲ្យឆក់ក្មួយគាត់ ដួលដេកទៅលើដី ស្លាប់ភ្លាមៗមួយរំពេច។ ប្រភពព័ត៌មាន បានឲ្យដឹងថា ក្រោយពេលកើតហេតុ ជិត១ម៉ោង ទើបមានការភ្ញាក់ផ្អើលឡើង ហើយម្ចាស់យានដ្ឋាន បានហៅរថយន្តសង្គ្រោះ របស់អង្គភាព៧១១ នៃកងពលតូចលេខ៧០ មកដឹកជនរងគ្រោះ បញ្ជូនទៅសង្គ្រោះ នៅក្នុងមន្ទីរពេទ្យ។ ប៉ុន្តែពេលក្រុមសង្គ្រោះមកដល់ ក៏ពិនិត្យមើល ហើយប្រាប់ថា ជនរងគ្រោះបានស្លាប់បាត់ទៅហើយ។ ក្រោយមក ម្ចាស់យានដ្ឋានបានរាយការណ៍ជូនអាជ្ញាធរ និងនគរបាលមូលដ្ឋាន ព្រមទាំងនគរបាលការិយាល័យ បច្ចេកទេសនៃស្នងការដ្ឋាន រាជធានីភ្នំពេញ ឲ្យចុះទៅពិនិត្យ និងធ្វើកោសល្យវិច័យ ដោយសន្និដ្ឋានថា ជនរងគ្រោះពិតជា ត្រូវចរន្តអគ្គិសនីឆក់ស្លាប់ប្រាកដមែន៕
|
2017-09-26T17:15:12+07:00
|
kbnnews.com
|
https://kbn.news/archives/74580
|
74cd87c5-bbb9-4b06-8a6b-50ce7b5fd802
|
សង្វេគណាស់!! ដឹកប្រពន្ធទៅពេទ្យ ឆ្លងទន្លេ… ដល់ពាក់កណ្តាលផ្លូវ ស្រាប់តែ…
|
ប្រពន្ធឈឺពោះសម្រាលកូន ត្រូវបានប្តី ដឹកតាមម៉ូតូទៅមន្ទីរពេទ្យ ហើយពេលមកដល់ ពាក់កណ្តាលផ្លូវ នាងក៏បានឈឺពោះ សម្រាលកូននៅមុខ ផ្ទះឯកឧត្តម ចម ប្រសិទ្ធ តាមបណ្តោយផ្លូវ ទំនប់កប់ស្រូវ ភូមិចែងម៉ែង សង្កាត់សំរោងក្រោម ខណ្ឌពោធិ៍សែនជ័យ បង្កអោយមានការភ្ញាក់ផ្អើល កាលពីវេលាម៉ោង ៣និង៣០នាទីទៀបភ្លឺ ថ្ងៃទី២៦ ខែកញ្ញា ឆ្នាំ២០១៧ ។ ស្រ្តីសម្រាលកូនតាមផ្លូវ មានឈ្មោះ លន់ ផល្លា អាយុ៣៧ឆ្នាំ មុខរបរចាំដីអោយគេ នៅភូមិចុងថ្នល់ សង្កាត់ពន្សាំង ខណ្ឌព្រែកព្នៅ មានស្រុកកំណើត នៅឃុំព្រះនិពាន ស្រុកគងពិសី ខេត្តកំពង់ស្ពឺ មានប្តីឈ្មោះសយ សៀន អាយុ៥១ឆ្នាំ មុខរបរចាំដីឲ្យគេ រស់នៅជាមួយគ្នា មានស្រុកំណើត នៅភូមិចុងថ្នល់ សង្កាត់ពន្សាំង ខណ្ឌព្រែកព្នៅ ។ តាមសម្តីស្រ្តីសម្រាលកូន តាមផ្លូវបានឲ្យដឹងថា គាត់មានកូន ៤នាក់ហើយ ដែលកូនស្រីច្បង អាយុ១១ឆ្នាំហើយ និងបានពរពោះកូនទី៥ ប៉ុន្តែគាត់មិនដឹងថា គ្រប់ខែត្រូវសម្រាល កូននៅ ថ្ងៃណាទេ នៅយប់កើតហេតុ ខណៈពេលដែលគាត់ កំពុងដេកលង់លង់ ដល់រំលងអធ្រាត្រ ម៉ោង២ គាត់មានអាការៈឈឺពោះ ដឹងខ្លួនមិនស្រួល ក៏បានអោយប្តី ខ្ចីម៉ូតូម្ចាស់ដីមួយគ្រឿង ម៉ាកគុបជ្រុង ពណ៌ទឹកប៉ិច ឌុបទៅសម្រាលកូន នៅមន្ទីរពេទ្យ ។ ប្រភពដដែល បានបន្តទៀតថា ដោយសារតែប្តីគាត់ និងគាត់មិនសូវស្គាល់ មន្ទីរពេទ្យច្បាស់ផង ខណៈពេលប្តី ជិះម៉ូតូឌុបគាត់ កាត់តាមផ្លូវទំនប់កប់ស្រូវ ពីជើងទៅត្បូង មកដល់ចំណុចមុខផ្ទះ ឯកឧត្តម ចម ប្រសិទ្ធ គាត់មានអាការៈ កាន់តែចុកសៀតពោះ ទៅមុខលែងរួច ក៏ឲ្យប្តីឈប់ម៉ូតូ ចុះពីលើម៉ូតូ ស្រាប់តែបែកទឹកភ្លោះ សម្រាលកូនតែម្តង គឺកើតបានទារិកាម្នាក់ ។ បុរសជាប្តី បានឲ្យដឹងថា ពេលដែលប្រពន្ធគាត់ សម្រាលកូនបានភ្លាមៗ គាត់បានឈរសំពះ ស្រែកហៅរ៉ឺម៉កម៉ូតូ ឬរថយន្តដែល ធ្វើដំណើរឆ្លងកាត់ទីនោះ ឲ្យជួយដឹកប្រពន្ធរបស់គាត់ ទៅកាន់មន្ទីរពេទ្យផង តែមិនមានអ្នកណា ឈប់ជួយទេ ទាល់តែសមត្ថកិច្ច ល្បាតប្រទះឃើញ បានទាក់ទងហៅរថយន្ត សង្គ្រោះរបស់អង្គភាព៧១១ ដឹកយកទៅមន្ទីរពេទ្យ បង្អែកពោធិ៍ចិន តុង ។ បុរសជាប្តី បានឲ្យដឹងទៀតថា គាត់ពីរនាក់ប្តីប្រពន្ធ ចាំដីឲ្យគេ បានប្រាក់ខែមួយខែ ១៥០ដុល្លារនិងអង្ករ១បាវ ។ នៅពេលប្រពន្ធ មានផ្ទៃពោះជិតគ្រប់ខែ គាត់បានសន្សែសន្សំបាន ប្រាក់ ៣០ម៉ឺនរៀល ទុកសម្រាប់សម្រាលកូន ពេលដែលប្រពន្ធ ឈឺពោះខ្លាំងពេក ប្រញាប់ប្រញាល់មិនដឹងថា ជ្រុះកាបូបលុយបាត់ នៅកន្លែងណាទេ បាត់លុយអស់រលីង ៕ **** ព័ត៌មានផ្សេងៗទៀត ****** លទ្ធផលដែលចុចទូរស័ព្ទ ពេលឆ្លងផ្លូវ!!! ត្រូវរថយន្តក្រុងអគ្គិសនី បុកដាច់ជើង… (មានវីដេអូ) កាលពីពេលថ្មីៗនេះ គេហទំព័រ Dailymail បានចុះផ្សាយហេតុការណ៍ ដ៏រន្ធត់មួយ បានកើតឡើងលើស្ត្រីម្នាក់ អាយុ៤០ឆ្នាំ ត្រូវបានគេបញ្ជូនទៅសង្គ្រោះ នៅមន្ទីរពេត្យភ្លាមៗ ក្នុងបន្ទប់ ICU ក្រោយពីនាងបានដើរកាត់ផ្លូវ រថយន្តក្រុងដែលប្រើអគ្គីសនី ដោយមិនបានមើលឆ្វេងស្តាំ ត្រូវរថយន្តអគ្គិសនីបុកពេញទំហឹង ។ ហេតុការណ៍នេះ បានបណ្តាលឲ្យជើង របស់នាងរងគ្រោះខាងលើ ត្រូវបានដាច់ ដោយសារតែរូបនាងរវល់តែ ចុចទូរស័ព្ទ ហើយមិនបានចាប់អារម្មណ៍ និងភ្លើងសញ្ញារបស់រថយន្តក្រុងអគ្គិសនីឆ្លងកាត់ ។ ហេតុការណ៍ដ៏រន្ធត់នេះ បានកើតឡើងនៅក្នុងទីក្រុង Kharkiv ប្រទេសអ៊ុយក្រែន ហើយតាមរយៈកាម៉េរ៉ា (CCTV) បានថតជាប់រូបភាព នៅលើផ្លូវរបស់រថយន្តក្រុងខាងលើ ដែលមានគំនូសម្រាប់អ្នកធ្វើដំណើរថ្មើជើង ហើយខណៈពេលដែល រថយន្តក្រុងកំពុងមកដល់ មានមនុស្សចំនួនពីរបីនាក់ កំពុងឈប់ដើម្បីឲ្យរថយន្តក្រុង ដែលប្រើខ្សែរអគ្គិសនីឆ្លងកាត់ តែមិនដឹងជាយ៉ាងម៉េច គេបានឃើញស្ត្រីរងគ្រោះ ដើរចូលផ្លូវរថយន្តនោះ ដូចជាមនុស្សគ្មានវិញ្ញាណ ព្រោះរវល់តែចុចទូរស័ព្ទ ភ្លេចមើលឆ្វេងស្តាំ បណ្តាលឲ្យរថយន្តក្រុង បុកចំពាក់កណ្តាលខ្លួន ខ្ទាតប្រហែល៥ម៉ែត្រ បណ្តាលឲ្យបាក់ជើង ហើយរបួសធ្ងន់ធ្ងរ ។ បើតាមរបាយការណ៍ របស់កាសែតខាងលើ បានចុះផ្សាយថា រូបនាងមានឈាមហូរយ៉ាងច្រើន ដោយសារជើងស្តាំរបស់នាង ត្រូវបានដាច់ចេញពីគ្នា និងមានអការៈធ្ងន់ធ្ងរខ្លាំង តែនាងមិនបានបាត់បង់ជីវិតឡើយ ៕ ប្រភព៖ ដេលីមែល
|
2017-09-26T08:54:40+07:00
|
kbnnews.com
|
https://kbn.news/archives/74495
|
e933a8f5-8463-4b59-ab2c-91f81d2dfbaa
|
ប្រជាពលរដ្ឋកម្ពុជាប្រមាណ៨០០នាក់ក្នុង១ឆ្នាំៗ រងគ្រោះដោយជំងឺឆ្កែឆ្កួត
|
ក្នុងមួយឆ្នាំៗ ប្រជាពលរដ្ឋកម្ពុជា ប្រមាណជា៨០០នាក់ បានរងគ្រោះដោយជំងឺឆ្កែឆ្កួត នេះបើយោងតាមវិទ្យាស្ថានប៉ាស្ទ័រកម្ពុជា។ យោងតាមសេចក្ដីប្រកាសព័ត៌មានរបស់វិទ្យាស្ថានប៉ាស្ទ័រកម្ពុជា ដែល Fresh News ទទួលបាននៅថ្ងៃទី២៥ ខែកញ្ញានេះបានឲ្យដឹងថា អត្រាអ្នករងគ្រោះដោយជំងឺឆ្កែឆ្កួត គឺ៥០ភាគរយ មានអាយុក្រោម១៥ឆ្នាំ ដែលជំងឺនេះបានបណ្ដាលឲ្យមនុស្សស្លាប់១០០ភាគរយ ប្រសិនបើមិនបានចាក់ថ្នាំបង្ការ។ ដើម្បីប្រយុទ្ធប្រឆាំងនឹងជំងឺឆ្កែឆ្កួត នៅក្នុងប្រទេសកម្ពុជា វិទ្យាស្ថានប៉ាស្ទ័រ និងអង្គការស៊ីប៉ា រួមទាំងដៃគូឧបត្ថម្ភជាច្រើនទៀត ក្រោមកិច្ចសហការជាមួយក្រសួងសុខាភិបាល ក្រសួងកសិកម្ម រុក្ខាប្រមាញ់ និងនេសាទ និងក្រសួងអប់រំយុវជន និងកីឡា បានបង្កើតផែនការសកម្មភាពរយៈពេល៥ឆ្នាំ ដោយមានទិសដៅកាត់បន្ថយអត្រាមរណៈ ដោយសារជំងឺឆ្កែឆ្កួត នៅកម្ពុជាឲ្យធ្លាក់ចុះ៥០ភាគរយ ដោយផែនការទាំងនោះរួមមាន៖ ដើម្បីបញ្ជ្រាប់ការយល់ដឹងឲ្យកាន់ តែស៊ីជំរៅអំពីជំងឺឆ្កែឆ្កួតនេះ វិទ្យាស្ថានប៉ាស្ទ័រ បានរៀបចំបោះពុម្ភចង់ក្រងសៀវភៅមួយ ដែលមានចំណងជើងថា «ស្វែងយល់អំពីជំងឺឆ្កែឆ្កួត» ដែលសៀវភៅនេះគឺជាគ្រឹះ និងការចាប់ផ្ដើមនៃការបង្កើនការយល់ដឹង អំពីជំងឺឆ្កែឆ្កួតនៅទូទាំងប្រទេសកម្ពុជា។ សៀវភៅនេះលម្អដោយរូបភាពខ្លីៗ មានចំនួន៤៤ទំព័រ រំលេចដោយព័ណ៌ស្រស់ស្អាត និងងាយស្រួលយល់។ សៀវភៅនេះចង់ក្រងឡើងដើម្បី ឲ្យប្រជាជនកម្ពុជាស្វែងយល់អំពីជំងឺឆ្កែឆ្កួត ហានិភ័យនៃការចម្លងជំងឺនេះ និងជាពិសេសយល់ដឹងអំពីរបៀបការពារខ្លួន និងសហគមន៍ពីការឆ្លងនៃជំងឺនេះ។ ដើម្បីឲ្យកាន់តែមានភាពងាយស្រួលក្នុងការយល់ដឹងអំពីជំងឺឆ្កែឆ្កួតនេះអង្គការស៊ីប៉ា និងវិទ្យាស្ថានប៉ាស្ទ័រ បានចាប់ផ្ដើមយុទ្ធនាការចែកចាយសៀវភៅ «ស្វែងយល់អំពីជំងឺឆ្កែឆ្កួត»នេះ ដោយឥតគិតថ្លៃ ចាប់ពីថ្ងៃទី២៨ ខែកញ្ញា ឆ្នាំ២០១៧ នេះតទៅ តាមរយៈអង្គការស៊ីប៉ា នៅទូទាំងប្រទេសកម្ពុជា ទៅកាន់បណ្ដាល័យសាលារៀន បណ្ដាល័យចល័ត ក្លិបយុវវ័យ ពន្ធធនាគារ បណ្ណាល័យកន្លែងក្មេងលេង នៅក្នុងមន្ទីរពេទ្យ រោងចក្រកាត់ដេរ ឱសថស្ថាន សាលាគរុកោសល្យ៕
|
2017-09-26T06:16:00+07:00
|
freshnewsasia.com
|
https://m.freshnewsasia.com/index.php/en/66117-2017-09-25-16-16-52.html
|
61907469-a5c8-4b44-b437-fdf761af0263
|
ក្នុងរយៈពេលមួយសប្ដាហ៍ អ្នកជំងឺជិត១ម៉ឺននាក់ មកទទួលសេវាពិនិត្យ ព្យាបាលជំងឺ នៅមន្ទីរពេទ្យរដ្ឋចំនួន២ នៅរាជធានីភ្នំពេញ
|
តាមរបាយការណ៍ របស់មន្ទីរពេទ្យមិត្ដភាពខ្មែរ-សូវៀត និងមន្ទីរពេទ្យកុមារជាតិ ដែលអង្គភាពព័ត៌មាន Fresh news ទទួលបាននៅថ្ងៃទី២៥ ខែកញ្ញា ឆ្នាំ២០១៧នេះ បានឲ្យដឹងថា ក្នុងរយៈពេលមួយសប្ដាហ៍ ចាប់ពីថ្ងៃទី១៥-២២ ខែកញ្ញា អ្នកជំងឺមកទទួលសេវាពិនិត្យព្យាបាល រហូតដល់ទៅ៩,៨៩៦នាក់ ដោយមន្ទីរពេទ្យមិត្ដភាពខ្មែរ-សូវៀត មានចំនួន ៣,៩៨៣នាក់ និងមន្ទីរពេទ្យកុមារជាតិ ៥,៩១៣នាក់។
|
2017-09-25T21:56:00+07:00
|
freshnewsasia.com
|
https://m.freshnewsasia.com/index.php/en/localnews/66089-2017-09-25-07-56-00.html
|
36fd493f-3953-4efa-85e5-bf00a72cdf75
|
រដ្ឋមន្ត្រីក្រសួងបរិស្ថាន ណែនាំឱ្យមន្ត្រីដែលបំពេញភារកិច្ច នៅតំបន់ការពារធម្មជាតិប្រុងប្រយ័ត្នសុខភាព បន្ទាប់ពីផ្ទុះករណីឆ្លងជំងឺធ្វើឲ្យឧទ្យានុរក្សបាត់បង់ជីវិត
|
រដ្ឋមន្ត្រីក្រសួងបរិស្ថាន លោក សាយ សំអាល់ នៅថ្ងៃទី២២ ខែកញ្ញា ឆ្នាំ២០១៧នេះ បានចេញសេចក្តីណែនាំដល់មន្ត្រីក្រោមឱវាទទាំងអស់ ជាពិសេសមន្ត្រីឧទ្យានុរក្ស ដែលកំពុងបំពេញភារកិច្ចនៅតាមតំបន់ការពារធម្មជាតិនានា ត្រូវមានការប្រុងប្រយ័ត្នចំពោះសុខភាព បន្ទាប់ពីមាន ករណីផ្ទុះឡើងនូវជំងឺផ្សេងៗ និងករណីរងគ្រោះដោយសារទទួលទានសាច់សត្វដែលមិនបានចម្អិនត្រឹមត្រូវ បណ្តាលឱ្យឧទ្យានុរក្សម្នាក់ ស្លាប់បាត់បង់ជីវិត។ តាមលិខិតរបស់ក្រសួងបរិស្ថាន ដែល Fresh News ទទួលបាននៅរសៀលនេះ បានឲ្យដឹងថា នាពេលថ្មីៗនេះ មានករណីជំងឺគ្រុនចាញ់ ដែលបណ្តាលឲ្យមន្ត្រីឧទ្យានុរក្សមួយរូប នៅខេត្តស្ទឹងត្រែង បានស្លាប់បាត់បង់ជីវិត។ ជាងនេះទៅទៀតមានករណីផ្ទុះឡើងនូវជំងឺហើមសាច់ដុំ (ហើមដៃជើង និងបំពង់ក) ដែលបានបណ្តាលឲ្យមន្ត្រីឧទ្យានុរក្សប្រចាំការនៅដែនជម្រកសត្វព្រៃ «ព្រៃឡង់» ស្ថិតនៅក្នុងភូមិសាស្ត្រខេត្តកំពង់ធំជំនួន១៣នាក់ ត្រូវសម្រាកព្យាបាលនៅមន្ទីរពេទ្យក្រុងភ្នំពេញ ហើយក្នុងនោះមានមន្ត្រីឧទ្យានុរក្សម្នាក់ បានទទួលមរណភាពដោយសារជំងឺដ៏កាចសាហាវនេះ កាលពីថ្ងៃទី២១ ខែកញ្ញា ឆ្នាំ២០១៧កន្លងទៅនេះ។ ជំងឺនេះក៏បាននិងកំពុងយាយីដល់អាយុជីវិតរបស់ប្រជាជនមួយចំនួនផ្សេងទៀត នៅក្នុងតំបន់ព្រៃឡង់នោះផងដែរ។ តាមរៈការសង្កេត និងការសន្និដ្ឋានជាបឋមរបស់គ្រូពេទ្យជំនាញ ជំងឺហើមសាច់ដុំនេះបង្កឡើងដោយប្រភេទប៉ារ៉ាស៊ីតម្យ៉ាង បានឆ្លងចូលទៅក្នុងខ្លួន មនុស្សតាមរយៈការបរិភោគសាច់សត្វ ដែលចម្អិនមិនបានឆ្អិនល្អ និងការប្រើប្រាស់ទឹកតាមអូរព្រៃហើយប៉ារ៉ាស៊ីតដ៏កាចសាហាវនេះ កំពុងមានវត្តមាន នៅក្នុងតំបន់ព្រៃឡង់៕
|
2017-09-23T00:55:00+07:00
|
freshnewsasia.com
|
https://m.freshnewsasia.com/index.php/en/localnews/65948-2017-09-22-10-55-25.html
|
826f6325-aac4-4457-9a06-7db20775b37d
|
កុមារកម្ពុជាជាង៣ពាន់នាក់ ចូលពិនិត្យព្យាបាលជំងឺ នៅមន្ទីរពេទ្យគន្ធបុប្ផា នៅរយៈពេល៣ថ្ងៃ នាឱកាសបុណ្យភ្ជុំបិណ្ឌ
|
ក្នុងរយៈពេល០៣ថ្ងៃ នៃពិធីបុណ្យភ្ជុំបិណ្ឌ ពោលចាប់ពីថ្ងៃទី១៩ ដល់ថ្ងៃទី២១ ខែកញ្ញា ឆ្នាំ២០១៧ មន្ទីរពេទ្យគន្ធបុប្ផាទទួល ពិនិត្យព្យាបាល កុមារមានជំងឺចំនួន៣,២៧៧នាក់ ដោយក្នុងនោះ កុមារមានជំងឺធ្ងន់ៗចំនួន១០១៧នាក់ ត្រូវបានដាក់ឲ្យសម្រាកព្យាបាល នៅក្នុងមន្ទីរពេទ្យនិងមានការវះកាត់បន្ទាន់ចំនួន៣០ករណី។ នេះបើយោងតាម Facebook របស់ Dr. Beat Richner ដែលទើបចេញផ្សាយ នៅថ្ងៃទី២២ ខែកញ្ញានេះ។ របាយការណ៍បានបន្ថែមថា នៅក្នុងផ្នែកសម្ពព នៃមន្ទីរពេទ្យជ័យវរ្ម័នទី៧ (គន្ធបុប្ផាទី៣) ក្នុងខេត្តសៀមរាបអង្គរ ស្រ្ដីផ្ទៃពោះចំនួន ២១៤នាក់ ត្រូវបានពិនិត្យ និងព្យាបាលនៅផ្នែកពិគ្រោះជំងឺក្រៅ នៃមន្ទីរសម្ភព និងមានការសម្រាលកូនបានចំនួន ១៩៨នាក់៕
|
2017-09-22T22:57:00+07:00
|
freshnewsasia.com
|
https://m.freshnewsasia.com/index.php/en/localnews/65938-2017-09-22-08-57-07.html
|
8a9a98df-47e5-46d9-9c99-f72f66f4b524
|
ក្នុងរយៈពេលមួយសប្ដាហ៍ អ្នកជំងឺជិត២ម៉ឺននាក់ មកទទួលសេវាពិនិត្យ ព្យាបាលជំងឺ នៅមន្ទីរពេទ្យរដ្ឋចំនួន២ នៅរាជធានីភ្នំពេញ
|
តាមរបាយការណ៍ របស់មន្ទីរពេទ្យមិត្ដភាពខ្មែរ-សូវៀត និងមន្ទីរពេទ្យកុមារជាតិ ដែលអង្គភាពព័ត៌មាន Fresh news ទទួលបាននៅថ្ងៃទី១៨ ខែកញ្ញា ឆ្នាំ២០១៧នេះ បានឲ្យដឹងថា ក្នុងរយៈពេលមួយសប្ដាហ៍ ចាប់ពីថ្ងៃទី០៨ កញ្ញាមក អ្នកជំងឺមកទទួលសេវាពិនិត្យព្យាបាល រហូតដល់ទៅ១៨,១១៨នាក់ ដោយមន្ទីរពេទ្យមិត្ដភាពខ្មែរ-សូវៀត ៨,៣២៣នាក់ និងមន្ទីរពេទ្យកុមារជាតិ ៩,៧៩៥នាក់។
|
2017-09-18T21:11:00+07:00
|
freshnewsasia.com
|
https://m.freshnewsasia.com/index.php/en/localnews/65771-2017-09-18-07-11-22.html
|
2698875a-1334-471d-a108-619466be2cd5
|
ក្នុងឱកាសបុណ្យភ្ជុំ! អភិបាលខេត្តកំពង់ស្ពឺ ចុះសួរសុខទុក្ខ និងនាំអំណោយ ជូនអ្នកជំងឺកំពុងសម្រាកព្យាបាល នៅតាមមន្ទីរពេទ្យបង្អែកខេត្ត
|
លោក វ៉ី សំណាង អភិបាលខេត្តកំពង់ស្ពឺ នៅព្រឹកថ្ងៃទី១៦ ខែកញ្ញា ឆ្នាំ២០១៧នេះ បានចុះសួរសុខទុក្ខ និងនាំអំណោយ ទៅជូនបងប្អូនប្រជាពលរដ្ឋ ដែលមានជំងឺកំពុងសម្រាកព្យាបាលនៅក្នុងមន្ទីរពេទ្យខេត្តកំពង់ស្ពឺ ដោយមានការចូលរួមពីលោក ប្រធានមន្ទីរពេទ្យខេត្តកំពង់ស្ពឺ និងមន្ត្រីជុំវិញខេត្តជាច្រើននាក់ទៀតផងដែរ។ លោកអភិបាលខេត្តកំពង់ស្ពឺ បានលើកឡើងថា លោកបានឆ្លៀតចូលសួរសុខទុក្ខអ្នកជំងឺ ដែលបានអញ្ជើញមកសម្រាកព្យាបាល ក្នុងមន្ទីរពេទ្យបង្អែកខេត្តកំពង់ស្ពឺ ហើយក៏បូងសួង ដល់វត្ថុស័កសិទ្ធិជួយដល់បងប្អូនប្រជាពលរដ្ឋឆាប់ជាសះស្បើយ ទាំងអស់គ្នា ក្នុងឱកាសបុណ្យកាន់បិណ្ឌ និងភ្ជុំបិណ្ឌនេះ។ ក្នុងឱកាសបុណ្យភ្ជុំបិណ្ឌនេះដែរ លោក វ៉ី សំណាង អភិបាលខេត្ត ក៏បានផ្ដល់ប្រាក់រង្វាន់ ជូនមន្ត្រីរាជការសាលាខេត្តកំពង់ស្ពឺក្នុងឱកាស ពិធីបុណ្យភ្ជុំបិណ្ឌប្រពៃណីខ្មែរផងដែរ៕
|
2017-09-16T18:43:00+07:00
|
freshnewsasia.com
|
https://m.freshnewsasia.com/index.php/en/65647-2017-09-16-04-43-47.html
|
d2e449c0-c183-4702-8546-d454186f8e6d
|
អភិបាលខេត្តស្ទឹងត្រែង នាំអំណោយកាកបាទក្រហម ជូនអ្នកជំងឺកំពុងសម្រាកព្យាបាល នៅមន្ទីរពេទ្យបង្អែកខេត្ត
|
លោក ម៉ុម សារឿន អភិបាលខេត្តស្ទឹងត្រែង និងជាប្រធានកិត្តិយសសាខាកាកបាទក្រហមកម្ពុជាខេត្ត បានដឹកនាំសមាជិក សមាជិកា សាខាកាកបាទក្រហមកម្ពុជាខេត្ត ចុះសួរសុខទុក្ខ និងនាំយកអំណោយរបស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា ជូនបងប្អូនប្រជាពលរដ្ឋដែលកំពុងសម្រាក និងព្យាបាលជំងឺនៅមន្ទីរពេទ្យបង្អែកខេត្ត នៅថ្ងៃទី១៥ ខែកញ្ញា ឆ្នាំ២០១៧។ លោក ម៉ុម សារឿន ក្នុងឋានៈជា ប្រធានកិត្តិយសសាខាកាកបាទក្រហមកម្ពុជាខេត្ត ក៏បាននាំនូវការផ្តាំផ្ញើសាកសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា ដែលជានិច្ចកាលសម្តេចតែងយកចិត្តទុកដាក់អំពីសុខទុក្ខ របស់បងប្អូនប្រជាពលរដ្ឋ ពិសេសអំពីបញ្ហាសុខភាព មាតា ទារក និងកុមារ។ អំណោយរបស់សម្តេចកិត្តិព្រឹទ្ធបណ្ឌិត ត្រូវបានប្រគល់ជូនអ្នកជំងឺចំនួន៦៣នាក់ (ស្រ្តីសំរាលកូន២០នាក់, អ្នកជំងឺកុមារ៤៣នាក់) ម្នាក់ៗទទួលបានថវិកា ២០,០០០រៀល, ឃីតចំនួន១ (ភួយ មុង សារុង ក្រម៉ា), មី០១កេស, ត្រីខ០១យួរ, ទឹកដោះគោ០៥កំប៉ុង, ស្កសរ០១គីឡូក្រាម និងឧបត្ថម្ភគ្រូពេទ្យចំនួន ១៨នាក់ ម្នាក់ៗទទួលបានថវិកា ២០,០០០រៀល៕
|
2017-09-16T18:27:00+07:00
|
freshnewsasia.com
|
https://m.freshnewsasia.com/index.php/en/localnews/65644-2017-09-16-04-27-39.html
|
dc3e835f-5884-4662-9bed-4b08c79a6857
|
តើការច្របាច់ក្បាលសុដន់ទារកទើបនឹងកើតជាឥរិយាបថត្រឹមត្រូវដែរ ឬទេ?
|
ថ្វីបើមានការវិវត្តន៍ផ្នែកបច្ចេកវិទ្យាយ៉ាងណាក្ដី មកទល់នឹងពេលនេះមាតាបិតា និងជីដូនមួយចំនួន នៅតែប្រព្រឹត្តឥរិយាបថតាមទំនៀមទម្លាប់ និងជំនឿតៗដោយច្របាច់ក្បាលសុដន់របស់ទារកអាយុ ក្រោម ១ខែ។ តើការប្រព្រឹត្តបែបនេះជាការត្រឹមត្រូវដែរ ឬទេ និងមានផលប៉ះពាល់អ្វីខ្លះ? គ្រូពេទ្យកុមារ និងគ្រូពេទ្យឯកទេសសុដន់ព្រួយបារម្ភចំពោះសុខភាពទារកដែលមាតាបិតាបញ្ជូនមកមន្ទីរពេទ្យដោយសារតែទារកទាំងនោះគ្រុនក្ដៅ និងមានដំបៅនៅត្រង់សុដន់ បន្ទាប់ពីមាតាបិតា ឬជីដូនច្របាច់ក្បាលសុដន់ទារកអាយុក្រោម១ខែ ដែលគេជឿថាកុំអោយសុដន់ធំឬយារនៅពេលពេញវ័យ។ គ្រូពេទ្យឯកទេសរោគកុមារ និងទារកនៅមន្ទីរពេទ្យកុមារជាតិ លោកវេជ្ជបណ្ឌិត ប៉ែន កក្កដា មានប្រសាសន៍ថា ជាទស្សនៈយល់ច្រឡំមួយដែលមនុស្សចាស់ធ្វើតគ្នាពីបុរាណមក ហើយកូនចៅជំនាន់ក្រោយមិនអាចប្រកែក បានទោះបណ្ដាលឲ្យមានផលប៉ះពាល់ធ្ងន់ធ្ងរក៏ដោយ។ លោកបន្តថា គ្មានការសិក្សាណាមួយដែលបញ្ជាក់ថា សុដន់ធំ ឬយារនៅពេលពេញវ័យដោយសារមិនបានច្របាច់យកគ្រាប់ចេញនៅពេលជាទារកនោះទេ។ ផ្ទុយទៅវិញ ទម្រង់ប្រែប្រួលនៅពេលមនុស្សពេញវ័យគឺអាស្រ័យទៅលើតំណពូជ។ ម្យ៉ាងវិញទៀតឥរិយាបថនៃការប្រព្រឹត្តបែបនេះបានផ្ដល់ផលលំបាកដល់ទារក ដែលនាំឲ្យទារកគ្រុនក្ដៅ មានហើមនៅលើសុដន់ និងរហូតដល់ឡើងដំបៅដែលឈានទៅដល់ការវះកាត់ជាដើម៖ «»។ លោកវេជ្ជបណ្ឌិត ប៉ែន កក្កដា បញ្ជាក់ទៀតថា ការច្របាច់ក្បាលសុដន់នេះនាំឲ្យដាច់រលាត់សាច់រហូតដល់ឈាមក៏មាន។ ករណីនេះដោយសារមេរោគឆ្លងតាមរយៈដៃមិនស្អាត ឆ្លងទៅតាមឈាម នាំឲ្យមានមេរោគនៅក្នុងឈាមឆ្លងទៅជាជំងឺផ្សេងៗ ពិបាកព្យាបាល ព្រោះមេរោគនេះនឹងទៅប៉ះដល់ទីណានោះនឹងឆ្លងដល់កន្លែងនោះ៖ «»។ មន្ត្រីចូលនិវត្តន៍រោគស្ត្រី និងសម្ភព នៃមន្ទីរពេទ្យកាល់ម៉ែត ដែលសិក្សាឯកទេសសុដន់ពីប្រទេសបារាំង អ្នកស្រីវេជ្ជបណ្ឌិត ជូ ពិន ឆ្លើយតបថា មាតាបិតាមិនគួរគប្បីធ្វើអ្វីលើទារកហួសពីការណែនាំដោយគ្រូពេទ្យឡើយ។ អ្នកស្រីបន្តថា បន្ទាប់ពីសម្រាលហើយគ្រូពេទ្យបានតាមដានលើអវយវៈ សំខាន់៤ គឺឆ្អឹងបង្ហើយ ផ្ចិត ប្រដាប់បន្តពូជ និងស្បែក។ អ្នកស្រីផ្ដល់ឱវាទថា ការច្របាច់ក្បាលសុដន់បានធ្វើឲ្យប៉ះទង្គិចទៅលើសរីរាង្គសុដន់ដែលកំពុងដំណើរការលូតលាស់ ការវិវឌ្ឍន៍នៃសុដន់ និងនាំឲ្យគ្រាំហើយរលាកក្រពេញសុដន់៖«»។ ងាកមកការព្យាបាលចំពោះទារកដែលរងការប៉ះទង្គិច លោកវេជ្ជបណ្ឌិត ប៉ែន កក្កដា បានណែនាំឲ្យអាណាព្យាបាលឆាប់បញ្ជូនកូនទៅមន្ទីរពេទ្យនៅពេលទារកទទួលរងនូវបញ្ហានេះ។ លោកថា គ្រូពេទ្យនឹងពិនិត្យទៅតាមសភាពជំងឺទារកអាចនឹងត្រូវវះកាត់យកខ្ទុះចេញ និងទទួលការព្យាបាលដោយប្រើថ្នាំ៖ ។ ទាក់ទងទៅនឹងការថែទាំទារកដែលទើបនឹងកើតវិញ មាតាបិតា និងជីដូនក្រៅពីធ្វើតាមការណែនាំរបស់គ្រូពេទ្យគប្បីគាត់ត្រូវស្វែងយល់ និងចេះដឹងដោយខ្លួនឯងដែរ ដូចជា មិនត្រូវលាបប្រេងកូឡានៅលើបង្ហើយចុងដង្ហើមទារក ឬលាបនៅលើផ្ចិត។ កុំបន្ថែមម្សៅទឹកអប់លើស្បែកទារក តែអាចប្រើម្សៅបានលុះត្រាតែទារកមានរលាកត្រង់ក្រលៀន ក ឬត្រកៀក ជាដើម តែត្រូវពិនិត្យមើលប្រភេទម្សៅនោះជៀសវាងជាម្សៅដែលអាចមានប្រតិកម្មលើស្បែកទារក។ និយាយឲ្យចំដូចពាក្យចាស់លោកពោលថា ដំបៅមិនឈឺកុំយកឈឺចាក់៕
|
2017-09-16T17:58:00+07:00
|
rfa.org
|
https://www.rfa.org/khmer/news/health/baby-care-09162017065220.html
|
d6d2a0c7-f127-4f5c-938c-bafbe1b2318d
|
កាកបាទក្រហមកម្ពុជា បន្តចុះសួរសុខទុក្ខ និងចែកអំណោយជូនអ្នកជំងឺចំនួន ៤២៤នាក់ នៅមន្ទីរពេទ្យកុមារជាតិ
|
ក្នុងឱកាសបុណ្យកាន់បិណ្ឌ និងភ្ជុំបិណ្ឌនេះ នៅព្រឹកថ្ងៃទី ១៥ ខែកញ្ញា ឆ្នាំ២០១៧ កាកបាទក្រហមកម្ពុជា ដែលមាន សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានផ្តល់អំណោយមនុស្សធម៌ ក្នុងឱកាសចុះសួរសុខទុក្ខគ្រួសារកុមារមានជំងឺ និងទារកទើបកើតចំនួន ៤២៤នាក់ ដែលកំពុងសម្រាកព្យាបាលនៅមន្ទីរពេទ្យកុមារជាតិ រាជធានីភ្នំពេញ។ ក្នុងឱកាសនោះ លោកស្រី ពុំ ចន្ទីនី អគ្គលេខាធិការ រួមជាមួយថ្នាក់ដឹកនាំ-សហការី នៃកាកបាទក្រហមកម្ពុជា បានអញ្ជើញចុះសួរសុខទុក្ខដោយផ្ទាល់តាមគ្រែរបស់អ្នកជំងឺ ដោយបានពាំនាំនូវប្រសាសន៍របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្តាំផ្ញើការសួរសុខទុក្ខ គិតគូរ និងយកចិត្តទុកដាក់ចំពោះសុខទុក្ខរបស់ប្រជាពលរដ្ឋជួបការលំបាក ហើយត្រូវការឱ្យកាកបាទក្រហមកម្ពុជាជួយជាចាំបាច់ ជាពិសេស ចាស់ជរាឥតទីពឹង គ្រួសារជនពិការ កុមារកំព្រា ស្ត្រីមេម៉ាយ អ្នកជំងឺក្រីក្រ និងអ្នករស់នៅជាមួយមេរោគអេដស៍។ល។ ជាមួយគ្នានោះ លោកស្រីអគ្គលេខាធិការ បានថ្លែងនូវការកោតសរសើរប្រកបដោយ មោទនភាពចំពោះវឌ្ឍនភាពរបស់មន្ទីរពេទ្យកុមារជាតិ ដែលបានជួយដល់កុមារកម្ពុជារាប់ម៉ឺននាក់ មកដល់សព្វថ្ងៃ។ ទន្ទឹមនឹងនេះ សូមផ្តាំផ្ញើដល់ប្រជាពលរដ្ឋទាំងអស់ យកចិត្តទុកដាក់ថែរក្សាសុខភាពឱ្យបានល្អ មានអនាម័យស្អាតក្នុងការបរិភោគ-រស់នៅ ដើម្បីចៀសផុតពីជំងឺដង្កាត់ផ្សេងៗ ដែលជាហេតុធ្វើឱ្យសេដ្ឋកិច្ចគ្រួសារធ្លាក់ចុះ។ សូមប្រុងប្រយ័ត្ននឹងជំងឺគ្រុនឈាម-គ្រុនចាញ់ ដែលបង្កឡើងដោយមូសខ្លាញី និងមូលដែកគោល ដោយត្រូវគេងក្នុងមុងជានិច្ច។ ចំពោះស្ត្រីមានផ្ទៃពោះ សូមទៅពិនិត្យសុខភាពឱ្យបានទៀតទាត់ និងចាក់ថ្នាំបង្ការជំងឺ ហើយសម្រាលកូននៅមណ្ឌលសុខភាព ដើម្បីសុវត្ថិភាពទាំងម្តាយ និងកូន។ ក្រុមគ្រួសារអ្នកជំងឺទាំងអស់ មានក្តីរីករាយឥតឧបមា ដោយបានកាកបាទក្រហមកម្ពុជា ក្រោមការដឹកនាំរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តែងតែគិតគូរ ជួយសម្រាលការលំបាក និងផ្តល់ភាពកក់ក្តៅ ជូនប្រជាពលរដ្ឋរងគ្រោះ ដោយមិនប្រកាន់វណ្ណៈ ពូជសាសន៍ ព័ណ៌សម្បុរ ឬនិន្នាការនយោបាយអ្វីឡើយ។ ទន្ទឹមនឹងនេះ សូមថ្លែងអំណរគុណចំពោះក្រុមគ្រូពេទ្យ ដែលបានខិតខំយកចិត្តទុកដាក់ព្យាបាលអ្នកជំងឺ អស់ពីសមត្ថភាព មានវិជ្ជាជីវៈច្បាស់លាស់ និងពោរពេញដោយក្តីមេត្តា ករុណា មនុស្សធម៌ចំពោះអ្នកជំងឺ។ សូមបញ្ជាក់ថា អ្នកជំងឺទាំង ៤២៤នាក់ ក្នុងម្នាក់ៗទទួលបាន៖ មី ១កេស ត្រីខ ១០កំប៉ុង ស្ករស ២គីឡូក្រាម ទឹកដោះគោខាប់ ៤កំប៉ុង មុង១ ភួយ១ សារុង១ ក្រមា១ និងថវិកា ៥០.០០០រៀល៕
|
2017-09-16T03:16:00+07:00
|
freshnewsasia.com
|
https://m.freshnewsasia.com/index.php/en/localnews/65619-2017-09-15-13-16-56.html
|
0a587c5d-217d-4613-a381-96197056baeb
|
លោកឧកញ៉ា ឌួង ឆាយ ប្រកាសឲ្យលោកគ្រូល្បីព្យាបាលជំងឺគ ថ្លង់ ទៅព្យាបាលកូន ដើម្បីជម្រះការចោទថា ជាជនបោកប្រាស់
|
បន្ទាប់ពីល្បីតៗគ្នាតាមបណ្ដាញសង្គមហ៊េសប៊ុកពីការព្យាបាលជំងឺគថ្លង់ឲ្យជាមនុស្សត្រឹមត្រូវ និងអាចនិយាយបាននោះមក នៅមុននេះ លោកឧកញ៉ា ឌួង ឆាយ បាន live វីដេអូតាមបណ្ដាញសង្គមហ្វេសប៊ុករបស់ខ្លួន ដោយប្រកាសអញ្ជើញលោកគ្រូ ជា សុខហេង ដែលល្បីចាប់សរសៃមនុស្សគថ្លង់ ស្ពឹកដៃជើង មកព្យាបាលកូនប្រុសរបស់ខ្លួន ជាមួយរង្វាន់ជាទីគាប់ចិត្ត ប្រសិនបើព្យបាលជំងឺកូនរបស់លោកជាសះស្បើយ។ ការប្រកាសអញ្ជើញគ្រូនេះ គឺចំពេលកើតមានពាក្យចចាមអារ៉ាមចោទថា គ្រូសុខហេង ជាគ្រូបោកប្រាស់ និងបានស្ពាយលុយរត់គេខ្លួន បន្ទាប់ពីព្យាបាលអ្នកជំងឺ នៅភ្នំពេញបានប្រមាណជាងពីរបីថ្ងៃមុននេះ។ រីឯគោលបំណងដ៏សំខាន់របស់ឧកញ៉ា ដួងឆាយ គឺចង់ជួយស្រាយចម្ងល់ ទម្លាយការពិតនៃការចោទប្រកាន់លើលោកគ្រូសុខហេងផងដែរ។ ក្នុងពេលមានពាក្យចចាមអារ៉ាមកើតឡើងនោះ លោកគ្រូសុខហេងបានធ្វើដំណើរទៅស្រុកកំណើត នៅខេត្តកំពង់ចាម និងបន្តព្យាបាលអ្នកជំងឺគថ្លង់ ក្នុងមួយថ្ងៃបានជាង១០០នាក់។ បើតាមប្រភពផ្សេងទៀតបានអះអាងថា លោកគ្រូត្រូវបានឯកឧត្តមជាច្រើនរូប រូមទាំងមេប៉ូលិស និងដន្លងសម្ដេចសាយឈុំ អញ្ជើញទៅព្យាបាលផងដែរ ទើបធ្វើឲ្យគេកាន់តែទុកចិត្តលើគ្រូសុខហេង មួយកម្រិតថែមទៀត។ បន្ទាប់ពីព្យាបាល គេឃើញអ្នកជំងឺភាគច្រើនក៏បានធូរស្រាល ហើយសម្រាប់អ្នកគថ្លង់ អាចស្ដាប់ឮ និងនិយាយបានប្រសើរជាងមុន។ រីឯលោកគ្រូ សុខហេងក៏បានផ្ដល់ដំបូន្មាន ឲ្យរៀនហាត់និយាយបន្ថែមទៀត ពេលទៅផ្ទះវិញ។ ថ្វីបើគាត់ព្យាបាលអ្នកជំងឺបានធូរស្បើយភាគច្រើនក្ដី តែសម្រាប់អ្នកជំងឺគថ្លង់ធ្ងន់ធ្ងរវិញ ក៏លោកគ្រូមិនអាចព្យាបាលបានដែរ។ ប្រភពព័ត៌មានដដែល បានបន្តថា ការព្យាបាលរបស់លោកគ្រូសុខហេង មិនបានប្រើប្រាស់ថ្នាំលាប ថ្នាំរឹត ផឹកថ្នាំ ឬចាក់ថ្នាំអ្វីទេ គឺគ្រាន់តែចាប់សរសៃបែបម៉ាស្សាផ្ទាល់ដៃតែប៉ុណ្ណោះ ដោយអាចធ្វើឲ្យអ្នកជំងឺគថ្លង់អាចស្ដាប់ឮ ឬនិយាយបានខ្លះៗ។ ចំពោះការតម្រូវបង់ប្រាក់នោះ រឹតតែមិនមានទៀតផង គឺជូនតាមសទ្ធា ទោះជាអ្នកជំងឺចង់អត់ក៏បាន អត់ជូនគាត់ ក៏គាត់ប្រកាន់អ្វីដែរ។ លោកគ្រូធ្លាប់ប្រាប់ថា អ្នកជំងឺខ្លះបានស្កាត់មកជួបលោកគ្រូឲ្យព្យាបាលទាំងពុំមានប្រាក់ ហើយក្រោយព្យាបាលរួច ពេលខ្លះអ្នកជំងឺគ្មានប្រាក់ ក៏លោកគ្រូបានចេញលុយពីហោប៉ៅខ្លួនឯងឲ្យអ្នកជំងឺចាយវាយ ធ្វើដំណើរត្រឡប់ទៅផ្ទះវិញដែរ។ នេះបើតាមការរៀបរាប់របស់លោកគ្រូ នៅក្នុងវីដេអូ Live ដោយលោកគ្រូអះអាងថា មានមន្ត្រីធំៗបានអញ្ជើញគាត់ឲ្យទៅព្យាបាល ដូចជា មេប៉េអឹម វ៉ា សារឹទ្ធ ដន្លងសម្ដេចសាយ ឈុំ មេប៉េអឹមខេត្តកំពង់ចាម និងរងស្នងការជាដើម៕
|
2017-09-15T16:00:38+07:00
|
kbnnews.com
|
https://kbn.news/archives/73933
|
032a628a-cb49-49b6-96a8-037e9def8fb3
|
កន្លះឆ្នាំ២០១៧នេះ ពលរដ្ឋជិត៤០ម៉ឺននាក់ បានទៅព្យាបាលជំងឺនៅមណ្ឌលសុខភាព និងពេទ្យរដ្ឋក្នុងខេត្តតាកែវ, ការកែលំអគុណភាពសេវាព្យាបាល នៅតាមមណ្ឌលសុខភាព ទាំង៧៨ កាន់តែល្អប្រសើរ
|
មណ្ឌលសុខភាពឃុំចំនួន៧៨នៅក្នុងខេត្តតាកែវ បាននិងកំពុងតែមមាញឹកក្នុងការពិនិត្យព្យាបាល ជូនប្រជាពលរដ្ឋក្នុងមូលដ្ឋាន ខណៈដែលវិស័យសុខាភិបាលរបស់ រដ្ឋ នៅក្នុងខេត្តកំពុងតែមានការរីកចម្រើន និងទទួលទំនុកចិត្តពីអ្នកជំងឺដែលចូលមកសម្រាកនិង ពិនិត្យព្យាបាល។ បើតាមមន្ទីរសុខាភិបាលខេត្តតាកែវ នៅពាក់កណ្តាល ឆ្នាំ២០១៧នេះ មានប្រជាពលរដ្ឋជិត៤០ម៉ឺននាក់ បានទៅពិនិត្យ និងព្យាបាលជំងឺនៅតាមមណ្ឌលសុខភាព និងមន្ទីរពេទ្យរដ្ឋ។ លោក សួន ចន្រ្ទា ប្រធានមណ្ឌលសុខភាពឃុំសំបួរ ស្រុកទ្រាំង បានថ្លែងថា ដោយអនុវត្តន៍តាមគោលនយោបាយ និងផែនការរបស់ ក្រសួងសុខាភិបាល ព្រមទាំងមានការចង្អុលបង្ហាញដោយផ្ទាល់ ពីលោកប្រធានមន្ទីរសុខាភិបាលខេត្តតាកែវ នុត ស៊ីណាត ផងនោះ មណ្ឌលសុខភាពឃុំសំបួរ ក្នុងចំណោមមណ្ឌលសុខភាពនៅក្នុងខេត្តទាំង៧៨ បានរៀបចំកែលម្អរគុណភាពសេវាដោយបានចាប់ផ្ដើម តាំងពីខែមេសា ឆ្នាំ ២០១៧រហូតដល់បច្ចុប្បន្ននេះបានទទួលនូវសូចនាករដូចជា៖ ១-មណ្ឌលសុខភាពរៀបចំឲ្យមានសេវាទទួលអ្នកជំងឺដំបូងសមស្រប និងមានការយកសញ្ញាជិវិតត្រឹមត្រូវ ដោយមានបុគ្គលិកឲ្យទទួល ខុសត្រូវនៅសេវាជំងឺដំបូង និងមានសម្ភារ តុ កៅអី លេខរៀង ជញ្ជីង ប្រដាប់វាសើសម្ពាធឈាម តែម៉ូម៉ែត្រ ប្រដាប់សង្កត់អណ្ដាត និងសៀវភៅតាមដានសុខភាព។ ២-ប្រជុំពិភាក្សាដើម្បីពង្រឹងសេវាទទួលជំងឺដំបូង សមស្របនិងរៀបចំឲ្យមានគំនូសប់ព្រួញចរាចរណ៍ អ្នកជំងឺទៅតាមបន្ទប់ពិនិត្យពិគ្រោះ ព្យាបាលនីមួយៗ។ ៣-ផ្នែកពិគ្រោះជំងឺក្រៅ បន្ទប់ពិនិត្យផ្ទៃពោះ និងបន្ទប់សម្រាលកូនមានសម្ភារលាងដៃ មានទឹករ៉ូប៊ីនេដំណើរការ កន្សែងស្អាតសម្រាប់ជូតដៃ មានសាប៊ូទឹក និងមានអាកុលសម្រាប់លាងដៃផងដែរ។ ៤-ពង្រឹងការលាងដៃរបស់បុគ្គលិកមណ្ឌលសុខភាព ជាមួយសាប៊ូ ឬអាកុលមុននិងក្រោយប៉ះពាល់អ្នកជំងឺ ដោយបំពាក់អោយមានឡាវ៉ាបូ ទឹកស្អាត សាប៊ូទឹក កន្សែងជូតដៃ និងបង្រៀនពីបញ្ចេកទេសលាងដៃ។ ៥-មណ្ឌលសុខភាពមានបង្គន់អនាម័យ២ មានទ្វារ មានគន្លិះខ្ទាស់ខាងក្នុង គន្លិះនិមួយៗនិងអាចចាក់សោពីខាងក្រៅបាននោះទេ។ ៦-រៀបចំឲ្យឡាវ៉ាបូសម្រាប់លាងដៃ និងកន្សែងជូតដៃនៅមុខបង្គន់អនាម័យ ៧-រៀបចំឲ្យមានទឹកនិងអំពូលភ្លើងក្នុងបង្គន់អនាម័យ ៨-មានកម្មករធ្វើការសំអាតអនាម័យ បង្គន់អនាម័យជាប្រចាំ ដើម្បីឲ្យបង្គន់មានសភាពស្អាត ៩-មណ្ឌលសុខភាពបានសង់បន្ទប់ទឹកសម្រាប់អ្នកជំងឺ ដោយមានទឹកផ្កាឈូកសម្រាប់ងូត។ បន្ទប់ទឹកមានគន្លិះពីក្នុង និងមិនអាច ចាក់ពីក្រៅបានទេ ១០-មណ្ឌលសុខភាពបមពាក់ធុងសំរាម និងប្រអបើសុវត្តិភាពតាមគោលការបង្កាការចំលងមេរោគទៅតាមបន្ទប់នីមួយៗនិងក្នុងបរិវេណ មណ្ឌលសុខភាព ១១-ចាត់បុគ្គលិកម្នាក់ឲ្យទទួលបន្ទុកគ្រប់គ្រងសំណល់វិជ្ជសាស្រ្ត បំពេញភារកិច្ចក្នុងការចាត់ថ្នាក់សំរាម ការរៀបចំទុកដាក់សំរាម បណ្ដោះអាសន្ន ការកំទេចសំរាមចោលជាចុងក្រោយ។ ១២-មណ្ឌលសុខភាពគ្រប់គ្រងកាកសំណល់វិជ្ជសាស្រ្ត ដោយដាក់ដាច់ដោយឡែកពីគ្នាក្នុងធុងដែលមានស្លាកសញ្ញា តាមគោលការណ៏ ណែនាំ៖ សំណល់សេរីរាង្គ ត្រូវបានដាក់ផ្សេងពីសំណល់មិនឆ្លង។ សំណល់ត្រូវបានបែងចែកតាមពណ៌សំគាល់ស្របតាម មគ្គុទេស ជាតិស្ដីពីការគ្រប់គ្រងសំណល់ពីសេវាថែទាំសុខភាពឆ្នាំ២០១៣។ ១៣-មណ្ឌលសុខភាពរៀបចំឃ្លាំងឱសថឲ្យមានអនាម័យស្អាត ដោយធ្វើការសំអាតទៀងទាត់ ជូតធ្នើឱសថ ប្រអប់ឱសថ បរិក្ខានិងលាបថ្នាំ ធ្នើឱសថជាដើម។ ១៤-ឃ្លាំងឱសថមណ្ឌលសុខភាពរៀបចំទុកដាក់ឱសថទៅតាមគោលការណ៍ FEFO និងFIFO មានតែម៉ូម៉ែត្រនៅក្នុងឃ្លាំងនិងក្នុងទូទឹកកក និងមានបញ្ជីឱសថដែលមានបច្ចុប្បន្នភាព។ លោក សួន ចន្រ្ទា ក៏បានបន្ថែមថា មណ្ឌលសុខភាពសំបួរនៅមានសូចនាករជាច្រើនទៀត ដែលត្រូវបំពេញជាបន្តបន្ទាប់ដើម្បីធ្វើយ៉ាងណា ឲ្យការបំរៀសេវាជូន ប្រជាពលរដ្ឋកាន់តែមានគុណភាពល្អ ប្រសើរឡើង ហើយលោកក៏សូមអំពាវនាវឲ្យប្រជាពលរដ្ឋរស់នៅក្នុង ឃុំសំបួរ ស្រុកទ្រាំង ដែលមានបញ្ហាសុខភាពសូមអញ្ជើញ មកទទួលពិនិត្យព្យាបាលនៅមណ្ឌលសុខភាពឃុំសំបួរ ដើម្បីទទួលបានការព្យាបាល ត្រឹមត្រូវនិងមានការយកចឹត្តទុកដាក់ពីក្រុមគ្រូពេទ្យផងដែរ។ បើតាមលោក ចន្ទ្រា អ្នកជំងឺដែលចូលមកពិគ្រោះជម្ងឺ និងសម្រាកព្យាបាលមួយចំនួនមិនតម្រូវឲ្យបង់ប្រាក់នោះទេ ព្រោះពួកគេមាន ប័ណ្ណក្រីក្រ ដែលរាជរដ្ឋាភិបាលជាអ្នកចេញប្រាក់ជំនួស។ រីឯអាត្រាស្លាប់វិញមានតែ០,២២ភាគរយប៉ុណ្ណោះ នៃអ្នកជំងឺដែលមកសម្រាក ព្យាបាលជិត២ម៉ឺននាក់៕
|
2017-09-14T22:38:00+07:00
|
freshnewsasia.com
|
https://m.freshnewsasia.com/index.php/en/localnews/65488-2017-09-14-08-38-11.html
|
31e8254d-f54e-4fdc-82b2-51c3badd9a51
|
រដ្ឋមន្ដ្រី ម៉ម ប៊ុនហេង បន្ដចុះពិនិត្យព្យាបាលជំងឺ ដោយឥតគិតថ្លៃ ជូនកម្មករ-កម្មការិនីជាង៤,០០០នាក់ នៅរោងចក្រកាត់ដេរ គ្រីស្ដាល់ម៉ាទីន ខេត្ដកណ្ដាល
|
រដ្ឋមន្ដ្រីក្រសួងសុខាភិបាល លោកម៉ម ប៊ុនហេង នៅថ្ងៃព្រឹកថ្ងៃទី១៤ ខែកញ្ញានេះ បានដឹកនាំក្រុមគ្រូពេទ្យ នៃមន្ទីរសុខាភិបាលខេត្ដកណ្ដាល ចុះមកពិនិត្យព្យាបាលជំងឺដោយឥតគិតថ្លៃ ជូនដល់កម្មករ-កម្មការិនី ជាង៤,០០០នាក់ នៅរោងចក្រសម្លៀកបំពាក់ គ្រីស្ដាល់ម៉ាទីន ក្នុងតំបន់ 7NG ខេត្ដកណ្ដាល ។ រដ្ឋមន្ដ្រីម៉ម ប៊ុនហេង ថ្លែងថា «ថ្ងៃនេះក្រុមគ្រូពេទ្យរបស់យើង បានចុះមកពិនិត្យព្យាបាលជំងឺដល់បងប្អូនកម្មករ-កម្មការិនី ដល់រោងចក្រតែម្ដង ដើម្បីជួយសម្រួលការលំបាករបស់ពួកគាត់ ដោយមិនចាំបាច់ទៅដល់មន្ទីរពេទ្យ ហើយគ្រូពេទ្យរបស់យើង នឹងទទួលពិនិត្យព្យាបាលជំងឺគ្រប់មុខ ដោយមិនយកកម្រៃនោះទេ ហើយនេះក៏ជាយុទ្ធនាការ ដែលយើងបានដាក់ចេញកន្លងមកនេះ ដើម្បីឆ្លើយតបនឹងការជំរុញរបស់សម្ដេចតេជោ ហ៊ុន សែន ឲ្យក្រុមគ្រូពេទ្យ ត្រូវបង្កើនការយកចិត្តទុកដាក់ដល់អ្នកជំងឺ និងមានគុណធម៌ ពិសេសត្រូវចាត់ទុកអ្នកជំងឺ ដូចជាអាយុជីវិតរបស់ខ្លួននោះ ក្រសួងសុខាភិបាល និងភាគីពាក់ព័ន្ធ នឹងសហការគ្នា ដោយយកចិត្ដទុក្ខដាក់ខ្ពស់ ក្នុងការលើកកម្ពស់សុខមាលភាពជូនដល់អ្នកជំងឺ គ្រប់ពេលវេលា ផងដែរ»។ រដ្ឋមន្ដ្រីម៉ម ប៊ុនហេង បន្ដថា សម្រាប់ការចុះពិនិត្យព្យាបាលជំងឺ ជូនកម្មករកម្មការិនី នៅរោងចក្រសម្លៀកបំពាក់ គ្រីស្ដាល់ម៉ាទីន ក្នុងខេត្ដកណ្ដាលនេះ ជាយុទ្ធនាការ ជាលើកទី៣ហើយ លើកទី១នៅខេត្ដកំពង់ចាម លើកទី២ នៅរាជធានីភ្នំពេញ និងទី៣ នៅខេត្ដកណ្ដាលនេះផ្ទាល់តែម្ដង ហើយក្រសួងសុខាភិបាល និងបណ្ដាលថ្នាក់ដឹកនាំនៅតាមមន្ទីរពេទ្យរាជធានី-ខេត្ដ នឹងបន្ដយុទ្ធនាការ ចុះពិនិត្យព្យាបាលកម្មករកម្មការិនី នៅតាមរោងចក្រសហគ្រាសបន្ថែមទៀត ។ ទន្ទឹមនឹងនោះ លោកម៉ៅ ភិរុណ អភិបាលខេត្តកណ្ដាល ក៏បានចុះទៅពិនិត្យមើលការព្យាបាល របស់ក្រុមគ្រូពេទ្យ ជូនកម្មករ-កម្មការិនី និងណែនាំពួកគាត់ថា បើមានស្ថានភាពមិនស្រួល មកទទួលសេវាពិនិត្យសុខភាព នៅមន្ទីររដ្ឋមក មិនអស់ថវិកាព្យាបាលទេ ដោយសម្ដេចតេជោ ហ៊ុនសែន បានផ្តល់របបគាំពារសន្តិសុខសង្គម ដល់កម្មករចាប់ពីខែ មករា ២០១៨នេះ គឺនិយោជក (ម្ចាស់ក្រុមហ៊ុន) នឹងបង់ថ្លៃរបបសន្តិសុខសង្គម ១០០% ដល់កម្មករ កម្មការនី ដែលបងប្អូនអាចនៅសល់ប្រាក់ ប្រមាណពី (៨,០០០៛-១២,០០០៛ក្នុង១ខែ) ។ពិសេស ចំពោះស្រ្តីមានផ្ទៃពោះសំរាលកូន គឺទទួលបានការឈប់សម្រាកពីការងារ រយៈពេល៣ខែ ហើយនៅទទួលបានប្រាក់ខែ១២០% លើសពីនេះទៅទៀត ចាប់ពីខែមករា ឆ្នាំ២០១៨ នេះទៅ សម្រាប់កម្មការនីមានផ្ទៃពោះ នឹងទទួលបានប្រាក់ឧបត្ថមពីរាជរដ្ឋាភិបាល នៅពេលសម្រាលកូន ដោយអ្នកសម្រាលបានកូន១ ទទួលបាន៤០ម៉ឺនរៀល អ្នកសម្រាលបានកូនភ្លោះ ទទួលបាន៨០ម៉ឺនរៀល និងអ្នកសម្រាលកូនភ្លោះ៣ គឺទទួលបាន១លាន២០ម៉ឺនរៀលរួម នឹងការឧបត្ថមបន្ថែមទៀតពីសម្ដេចតេជោ។ លោកអភិបាល ខេត្ដបន្ដទៀតថា លើសពីនេះ នៅឆ្នាំ ២០១៩ ខាងមុខនេះ កម្មករទាំងអស់ នឹងមានប្រាក់សោធននិវត្តន៍ (ប្រាក់រ៉ឺត្រែត) ដែលនឹងទទួលបានចំនួន ៨០% នៃប្រាក់ខែដែលខ្លួនធ្លាប់ បានទទួលពេលនៅធ្វើការចុងក្រោយ ។ដូច្នេះ ត្រូវរួមគ្នារក្សាការងារ និងបង្កើតការងារថ្មីៗច្រើនថែមទៀត ដោយធ្វើការពង្រីក និងបង្កើនទីផ្សារបន្ថែម៕
|
2017-09-14T21:18:00+07:00
|
freshnewsasia.com
|
https://m.freshnewsasia.com/index.php/en/localnews/65475-2017-09-14-07-18-37.html
|
151dd467-b2a7-4e91-8147-d78bcaa201b0
|
ខ្លោចចិត្ត! ស្តី្រមេម៉ាយមានជំងឺប្រសៃប្រសាទម្នាក់ បោកកូនខ្លួនឯងមានអាយុ១ខួប បណ្តាលឲ្យស្លាប់ ត្រូវសមត្ថកិច្ចឃាត់ខ្លួន នៅស្រុកភ្នំព្រឹក
|
ស្រ្តីមេម៉ាយមានជំងឺប្រសៃប្រសាទម្នាក់ បានបោកសម្លាប់កូនខ្លួនឯងអាយុ១ខួប បណ្តាលឲ្យស្លាប់ នាថ្ងៃទី១២ ខែកញ្ញា ឆ្នាំ២០១៧ម្សិលមិញ វេលាម៉ោង១៨៖៣០នាទី ស្ថិតនៅចំណុចអណ្តូងពីរ ភូមិភ្នំប្រាំពីរ ឃុំបួរ ស្រុកភ្នំព្រឹក ខេត្តបាត់ដំបង។ មន្រ្តីនគរបាលស្រុកភ្នំព្រឹក បានឲ្យដឹងថា នៅថ្ងៃទី១២ ខែកញ្ញាឆ្នាំ២០១៧ម្សិលមិញ ថាម្តាយមានរោគប្រសៃប្រសាទបានចាប់កូនស្រីខ្លួនឯង អាយុ១ខួប បានបោកកូននឹងក្តាផ្ទះបណ្តាលឲ្យស្លាប់ភ្លាមៗ នៅនឹងន្លែងកើតហេតុជាម្តាយមានឈ្មោះ តិ សុខឃី អាយុ៣៤ឆ្នាំ ជាស្រ្តីមេម៉ាយ រស់នៅភូមិឃុំកើតហេតុខាងលើ។ រីឯកូនដែលស្លាប់បាត់បង់ជីវិតឈ្មោះ ណាល់ ស្រីពេជ្រ មានអាយុទើបតែ១ខួបប៉ុណ្ណោះ។ បច្ចុប្បន្ន ស្រ្តីជាម្តាយដែលបោកកូនស្រីខ្លួនឯងបណ្តាលឲ្យស្លាប់ត្រូវនគរបាលឃាត់ខ្លួននៅស្នងការដ្ឋាននគរបាលស្រុកភ្នំព្រឹក រងចាំបញ្ជូនបន្តមកកាន់សាលាដំបូងខេត្តបាត់ដំបង ដើម្បីចាត់ការតាមនីតិវិធីច្បាប់៕
|
2017-09-13T19:51:00+07:00
|
freshnewsasia.com
|
https://m.freshnewsasia.com/index.php/en/localnews/65380-2017-09-13-05-51-41.html
|
25064e49-f5e3-41a5-99cd-878c794438a8
|
ចំណាត់ការទាន់ពេលវេលា! ក្រុមមន្ត្រីមន្ទីរកសិកម្មខេត្តប៉ៃលិន ចុះចាក់ថ្នាំបង្ការជំងឺអុតក្តាមសត្វគោ១៤៦ក្បាល ជូនប្រជាពលរដ្ឋ
|
ក្រុមមន្រ្តីជំនាញ នៃមន្ទីរកសិកម្ម រុក្ខាប្រមាញ់ និងនេសាទខេត្តប៉ៃលិន នៅព្រឹកថ្ងៃទី១២ ខែកញ្ញា ឆ្នាំ២០១៧នេះ បានចុះពិនិត្យ និងចាក់ថ្នាំព្យាបាលបង្ការ ជំងឺអុតក្តាមដល់សត្វគោចំនួន ១៤៦ក្បាល ជូនប្រជាពលរដ្ឋនៅភូមិដីស ឃុំស្ទឹងត្រង់ ស្រុកសាលាក្រៅ ក្រោយមានការសង្ស័យពីជំងឺនេះ។ សកម្មភាពនេះដឹកនាំដោយលោក ផាន់ ចាន់ថុល អភិបាលរងខេត្តប៉ៃលិន សហការជាមួយលោក សាយ សុផាត ប្រធានមន្ទីរកសិកម្ម និងលោក ញ៉ឹល គង់ អភិបាលរងស្រុកសាលាក្រៅ។ លោក ខៀវ សុថុន ប្រធានការិយាល័យផលិកម្ម និងបសុព្យាបាលនៃមន្ទីរកសិកម្ម បានឲ្យដឹងថា ដោយទទួលបានព័ត៌មានពីពេទ្យសត្វស្រុកដែលសង្ស័យថា មានជំងឺអុតក្តាមលើគោរបស់ប្រជាពលរដ្ឋរស់នៅភូមិដីសជាច្រើនក្បាលរួចមក មន្រ្តីជំនាញក៏ធ្វើចុះមកត្រួតពិនិត្យ និងចាក់ថ្នាំការពារដើម្បីទប់ស្កាត់ កុំឲ្យជំងឺនេះរីករាលដាលបន្តទៀត និងបានណែនាំប្រជាពលរដ្ឋកុំយកសត្វគោទំាងនោះទៅក្រៅស្រុក ព្រោះអាចឆ្លងពីមួយទៅមួយបន្តបន្ទាប់ទៀត ពោលគឺត្រូវទុកឲ្យមន្ត្រីជំនាញធ្វើការព្យាបាល រយៈពេល៣ថ្ងៃសិន។ លោកបន្តថា ជំងឺអុតក្តាមជាជំងឺឆ្លងម្យ៉ាងដែលបង្ហាញរោគសញ្ញាលើចុងក្រចកជើងសត្វ ច្រើនកើតលើសត្វគោ ក្របី ជ្រូក ពពែជាដើម ហើយមេរោគនេះមាន៧ប្រភេទ តែនៅកម្ពុជាមានតែ៣ប្រភេទទេ គឺប្រភេទ A ប្រភេទ ០ និងប្រភេទ ASI A1។ វាបង្កផលប៉ះពាល់យ៉ាងខ្លាំងដល់សត្វ រហូតបណ្តាលឲ្យហ្វូងសត្វទាំងនោះងាប់ដោយគាំងបេះដូង ចំពោះសត្វផើមបណ្តាលឲ្យរលូតកូនផងដែរ។ ថ្វីបើជំងឺនេះកម្រធ្វើឲ្យសត្វស្លាប់ តែវាបានបង្កឲ្យមានផលប៉ះពាល់ដល់កម្លាំងអូសទាញ បាត់បង់ឱកាសធ្វើជំនួញសត្វ ព្រមទាំងបាត់បង់ចំណូលគ្រួសារ និងចំណូលសេដ្ឋកិច្ចជាតិផងដែរ។ លោក សាយ សុផាត បានណែនាំដល់មន្រ្តីជំនាញត្រូវតែយកចិត្តទុកដាក់ត្រួតពិនិត្យ និងព្យាបាលជំងឺសត្វតាមបច្ចេកទេសបសុព្យាបាល និងផ្សព្វផ្សាយជូនដំណឹងដល់ប្រជាពលរដ្ឋឲ្យចូលរួមការពារជំងឺឆ្លងពីសត្វឈឺទៅសត្វជា ក្នុងការចរាចរណ៍សត្វពីតំបន់ដែលមានជំងឺទៅតំបន់ដែលគ្មានជំងឺ ដើម្បីជៀសវៀងការឆ្លងរីករាលដាល។ លោក ផាន់ ចាន់ថុល បានជំរុញដល់មន្រ្តីជំនាញធ្វើចាក់ថ្នាំការពារដល់សត្វដែលសង្ស័យថា កើតមានជំងឺអុតក្តាម ដើម្បីកុំឲ្យឆ្លងរាលដាលដល់អ្នកចិញ្ចឹមសត្វគោរស់នៅភូមិផ្សេងៗទៀត និងបានអំពាវនាវដល់ប្រជាពលរដ្ឋទាំងអស់ ត្រូវចេះតាមដានអាការៈជំងឺសត្វរបស់ខ្លួនឲ្យបានទៀងទាត់ ដើម្បីឲ្យដឹងពីស្ថានភាពជំងឺសត្វថាកើត ឬអត់ ជាពិសេសត្រូវឲ្យពួកគាត់ជូនដំណឹងឲ្យបានទាន់ពេលវេលា ដើម្បីក្រុមការងារមន្រ្តីជំនាញធ្វើការចុះមកត្រួតពិនិត្យឲ្យបានទាន់ពេលវេលា។ ប្រជាពលរដ្ឋរស់នៅភូមិដីស បានបង្ហាញពីអារម្មណ៍សប្បាយរីករាយ ពេលដែលថ្នាក់ដឹកនាំ និងមន្ទីរជំនាញចុះមកធ្វើការត្រួតពិនិត្យ និងចាក់ថ្នាំព្យាបាលការពារជំងឺអុតក្តាមដល់គោរបស់ពួកគាត់៕
|
2017-09-13T00:11:00+07:00
|
freshnewsasia.com
|
https://m.freshnewsasia.com/index.php/en/localnews/65324-2017-09-12-10-11-14.html
|
1e277a8c-d09b-4c14-9f4b-88dc98724b7e
|
កាកបាទក្រហមកម្ពុជា ចុះសួរសុខទុក្ខ និងចែកអំណោយជូនអ្នកជំងឺចំនួន ៤៨៩នាក់ នៅមន្ទីរពេទ្យព្រះកុសុមៈ
|
ក្នុងឱកាសបុណ្យកាន់បិណ្ឌ និងភ្ជុំបិណ្ឌនេះ នៅព្រឹកថ្ងៃទី១២ ខែកញ្ញា ឆ្នាំ២០១៧ កាកបាទក្រហមកម្ពុជា ដែលមាន សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានផ្តល់អំណោយមនុស្សធម៌ជូនអ្នកជំងឺចំនួន ៤៨៩នាក់ ដែលកំពុងសម្រាកព្យាបាលជំងឺ នៅមន្ទីរពេទ្យព្រះកុសុមៈ (មន្ទីរពេទ្យព្រះសង្ឃ) រាជធានីភ្នំពេញ។ ក្នុងឱកាសនោះ លោកស្រី ម៉ែន នារីសោភ័គ អគ្គលេខាធិការរងទី ១ និងលោក យូ ឡាណា អគ្គលេខាធិការរងទី ២ ព្រមទាំងសហការី បានចុះសួរសុខទុក្ខអ្នកជំងឺនៅតាមបន្ទប់នៃមន្ទីរពេទ្យ ដោយបានពាំនាំនូវប្រសាសន៍របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលបានផ្តាំផ្ញើសួរសុខទុក្ខ យកចិត្តទុកដាក់ និងគិតគូរចំពោះអ្នកជំងឺទាំងអស់ ព្រមទាំងបានផ្តាំផ្ញើសូមថែរក្សាសុខភាពឱ្យបានល្អ មានអនាម័យស្អាត ក្នុងការបរិភោគ-រស់នៅ ពិសេស ត្រូវជៀសវាងការប្រើប្រាស់គ្រឿងញៀន ពិសាបារី និងសេពគ្រឿងស្រវឹង ដែលជាហេតុ នៃការបង្កឲ្យមានអំពើហិង្សា និងធ្វើឱ្យសុខភាពចុះខ្សោយ សេដ្ឋកិច្ចគ្រួសារធ្លាក់ចុះ។ ជាមួយគ្នានេះ សូមប្រជាពលរដ្ឋទាំងអស់ ចូលរួមគោរពច្បាប់ចរាចរណ៍ដោយពាក់មួកសុវត្ថិភាព ឱ្យបានត្រឹមត្រូវ កុំបើកបរក្រោមឥទ្ធិពលនៃគ្រឿងស្រវឹង-ល- ដើម្បីសុវត្ថិភាពក្នុងពេលធ្វើដំណើរ ជាពិសេស ក្នុងឱកាសនៃពិធីបុណ្យភ្ជុំបិណ្ឌនេះ។ អ្នកជំងឺដែលកំពុងសម្រាប់ព្យាបាល និងក្រុមគ្រួសារទាំងអស់ មានក្តីរីករាយឥតឧបមា ដោយបានកាកបាទក្រហមកម្ពុជា ក្រោមការដឹកនាំរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តែងតែគិតគូរ ជួយសម្រាលការលំបាក និងផ្តល់ភាពកក់ក្តៅ ជូនប្រជាពលរដ្ឋរងគ្រោះ ដោយមិនប្រកាន់វណ្ណៈ ពូជសាសន៍ ព័ណ៌សម្បុរ ឬនិន្នាការនយោបាយអ្វីឡើយ។ ទន្ទឹមនឹងនេះ សូមថ្លែងអំណរគុណចំពោះក្រុមគ្រូពេទ្យ ដែលបានខិតខំយកចិត្តទុកដាក់ព្យាបាលអ្នកជំងឺ អស់ពីសមត្ថភាព មានវិជ្ជាជីវៈច្បាស់លាស់ និងពោរពេញដោយក្តីមេត្តា ករុណា មនុស្សធម៌ចំពោះអ្នកជំងឺ។ សូមបញ្ជាក់ថា អ្នកជំងឺទាំង ៤៨៩នាក់ ក្នុងម្នាក់ៗទទួលបាន ៖ មី ១កេស ត្រីខ ១០កំប៉ុង ស្ករស ២គីឡូក្រាម ទឹកដោះគោខាប់ ៤កំប៉ុង មុង១ ភួយ១ សារុង១ ក្រមា១ និងថវិកា ៥០.០០០រៀល៕
|
2017-09-12T22:42:00+07:00
|
freshnewsasia.com
|
https://m.freshnewsasia.com/index.php/en/localnews/65307-2017-09-12-08-42-04.html
|
5b390da7-474a-43a5-9b79-c62a5049895c
|
ប្រធានអាជ្ញាធរជាតិប្រយុទ្ធនឹងជំងឺអេដស៍៖ គណបក្សប្រឆាំងប្រកួតប្រជែង ក្នុងការបោះឆ្នោត គ្មានសមភាព ដោយមានបរទេសនៅជួយពីក្រោយខ្នង
|
លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានលើកឡើងថា គណបក្សសង្គ្រោះជាតិធ្វើការប្រកួតប្រជែង បោះឆ្នោតដោយគ្មាន សមត្ថភាព ដោយពឹងផ្អែកទាំងស្រុងទៅលើបរទេសចាំជួយនៅពីក្រោយខ្នង។ លោកទេសរដ្ឋមន្ត្រី អៀង ម៉ូលី ថ្លែងបែបនេះក្នុងកាសលោកបានអញ្ជើញកាន់បិណ្ឌវេនទី៧ នៅវត្តធម្មមង្គល ក្នុងឃុំភារីមានជ័យ ស្រុកបរសេដ្ឋ ខេត្តកំពង់ស្ពឺ នៅព្រឹកថ្ងៃទី១២ ខែកញ្ញា ឆ្នាំ២០១៧នេះ ដោយមានការចូលរួមពីសំណាក់មន្រ្តីអាជ្ញាធរជាតិប្រយុទ្ធនឹងជំងឺអេដស៍ រួមជាមួយ លោកអភិបាលស្រុកបរសេដ្ឋ ក្រុមប្រឹក្សាស្រុក ក្រុមប្រឹក្សាឃុំ អាជ្ញាធរដែនដី និងប្រជាជនប្រមាណជាង២០០នាក់ បានចូលរួមយ៉ាង ច្រើនកោះករផងដែរ។ លោកទេសរដ្ឋមន្ត្រី អៀង ម៉ូលី បានថ្លែងយ៉ាងដូច្នេះថា បក្សសង្គ្រោះជាតិបានអនុវត្តក្រោមការបង្គាប់បញ្ជា ផ្តល់ការគាំទ្រទាំងថវិកាសម្ភារ និងបច្ចេកទេសពីអាមេរិក ដែលជាឪរបស់ខ្លួននោះត្រូវបានបែកការណ៍ ហើយត្រូវបានចាត់វិធានការទប់ស្កាត់ទាន់ពេលវេលា និងចាប់បាន មេក្លោងធំទៀត។ ស្ថានភាពបក្សសង្គ្រោះជាតិនៅពេលនេះ បានបាត់បង់ភាពម្ចាស់ការហើយការខ្វែងយោបល់គ្នា ក៏ចាប់ផ្តើមកក្រើកសាជាថ្មី ជុំវិញជោគវាសនា របស់គណបក្សសង្គ្រោះជាតិ និងផែនការទុច្ចរិតរបស់ខ្លួន។ នៅចំពោះស្ថានភាពដ៏គ្រោះថ្នាក់នេះគេសង្កេតឃើញបក្សសង្គ្រោះជាតិ ចាប់ផ្តើមបែកបាក់ គំនិតក្នុងចំណោមអ្នកដឹកនាំ និងការទទួលការណែនាំថ្មីពីចៅហ្វាយនាយ បរទេសរបស់ខ្លួនដើម្បីរៀបចំសេណារីយូថ្មី។ លោកទេសរដ្ឋមន្ត្រី បានបន្តថា «យើងបានមកធ្វើបុណ្យកាន់បិណ្ឌដូចពេលនេះ គឺដោយសារប្រទេសជាតិមានសុខសន្តិភាពកម្ពុជា យើងដែលមាន រដ្ឋាភិបាល កើតចេញពីការបោះឆ្នោត និងដឹកនាំដោយគណបក្សប្រជាជនកម្ពុជា ហើយបានធ្វើឱ្យប្រទេសជាតិមានការរីកចម្រើន និងអភិវឌ្ឍ លើគ្រប់វិស័យ។ ស្ថិរភាព សន្តិភាព ប្រជាធិបតេយ្យ និងនីតិរដ្ឋត្រូវបានពង្រឹង យើងធានាបាននូវការបោះឆ្នោតជាទៀងទាត់នៅរៀងរាល់៥ឆ្នាំ។ ហើយយើងចង់បាននូវការបោះឆ្នោតមួយដែលសេរី និងយុត្តិធម៌។ តែគណបក្សប្រឆាំងធ្វើការប្រកួតប្រជែងគ្មានសមភាពដោយមានបរទេស នៅជួយពីក្រោយ»។ ប្រធានអាជ្ញាធរជាតិប្រយុទ្ធនឹងជំងឺអេដស៍ បានបញ្ជាក់ថា ជាភ័ព្វសំណាងល្អដែលយើងបានបកអាក្រាតរឿងនេះ ដោយចាប់មេក្លោងក្បត់ជាតិ កឹម សុខា ដើម្បីឱ្យតុលាការចាត់ចែងតាមនីតិវិធី កុំអីមិនដឹងប្រទេសជាតិវឹកវរយ៉ាងណានោះទេ បន្ទាប់ពីការបោះឆ្នោតជ្រើសរើសតំណាងរាស្ត្រដែលនឹង ឈានមកដល់ពេលឆាប់ៗ នេះ។ ដូច្នេះទោះរៀបចំសេណារីយូថ្មីយ៉ាងណាក៏ដោយ បក្សសង្គ្រោះជាតិ និងបរទេសដែលគាំទ្រខ្លួន នឹងជួបតែបរាជ័យ។ តើពួកគេគួរបន្តចាញ់បោកអាមេរិកទៀតដែរឬទេ ខ្មែរជាឧទាហរណ៍ស្រាប់។ ពីអតីតកាលតើខ្មែររងទុក្ខវេទនាយ៉ាងណាខ្លះ ហើយបច្ចុប្បន្ន កម្ពុជា មានអ្វីខ្លះ? ហេតុអ្វីបានជាអ្នកនយោបាយខ្មែរមួយចំនួន មិនបញ្ឈប់កំអែលបរទេសនិយមហេតុអ្វីបានចូលចិត្តយកឈាមកម្ពុជាទៅលាងជើង អាមេរិក? កម្ពុជាជាផ្ទះរបស់យើងទាំងអស់គ្នា ហើយប្រជាជនកម្ពុជាជ្រោងទង់ជាតិប្រឆាំង នឹងអ្នកប៉ុនប៉ងបំផ្លាញកម្ពុជាគ្រប់រូបភាព ដើម្បីបុព្វហេតុសន្តិភាព និងការភិវឌ្ឍជាតិ៕
|
2017-09-12T22:00:00+07:00
|
freshnewsasia.com
|
https://m.freshnewsasia.com/index.php/en/localnews/65311-2017-09-12-09-16-27.html
|
492c23fa-949d-4a5d-9537-0b4f289d8500
|
រដ្ឋមន្ដ្រី ម៉ម ប៊ុនហេង ដឹកនាំក្រុមគ្រូពេទ្យ ចុះពិនិត្យព្យាបាលជំងឺដោយឥតគិតថ្លៃ ជូនកម្មករ-កម្មការិនី នៅរោងចក្រកាត់ដេរសម្លៀកបំពាក់ សិន តៃ ក្នុងខណ្ឌសែនសុខ
|
រដ្ឋមន្ដ្រីក្រសួងសុខាភិបាល លោកម៉ម ប៊ុនហេង នៅថ្ងៃព្រឹកថ្ងៃទី១២ ខែកញ្ញានេះ បានដឹកនាំក្រុមគ្រូពេទ្យ នៃមន្ទីរសុខាភិបាលរាជធានីភ្នំពេញ និងមន្ទីរពេទ្យព្រះអង្គឌួង ចុះមកពិនិត្យព្យាបាលជំងឺដោយឥតគិតថ្លៃ ជូនដល់កម្មករ-កម្មការិនី ជាង២,០០០នាក់ នៅរោងចក្រសម្លៀកបំពាក់ សិន តៃ ហ្គាមិន ដែលស្ថិតនៅ ផ្លូវរទេះភ្លើង ភូមិដំណាក់ សង្កាត់ភ្នំពេញថ្មី ខណ្ឌសែនសុខ ។ រដ្ឋមន្ដ្រីម៉ម ប៊ុនហេង ថ្លែងថា «ថ្ងៃនេះក្រុមគ្រូពេទ្យរបស់យើង បានចុះមកពិនិត្យព្យាបាលជំងឺដល់បងប្អូនកម្មករ-កម្មការិនី ដល់រោងចក្រតែម្ដង ដើម្បីជួយសម្រួលការលំបាករបស់ពួកគាត់ ដោយមិនចាំបាច់ទៅដល់មន្ទីរពេទ្យ ហើយគ្រូពេទ្យរបស់យើង នឹងទទួលពិនិត្យព្យាបាលជំងឺគ្រប់មុខ បំពង់ករ ភ្នែក ច្រមុះ លើសឈាម ផ្លូវដង្ហើម ជំងឺទូទៅផ្សេងទៀត ហើយបើអាការៈធ្ងន់ធ្ងរ យើងនឹងបញ្ជូនទៅកាន់មន្ទីរពេទ្យភ្លាមៗ ដោយមិនយកកម្រៃនោះទេ »។ រដ្ឋមន្ដ្រីថ្លែងបន្ដថា «នេះជាយុទ្ធនាការដែលយើងបានដាក់ចេញកន្លងមកនេះ បន្ទាប់ពីក្រសួងសុខាភិបាល តំណាងក្រសួងសេដ្ឋកិច្ច និងហិរញ្ញវត្ថុ និងក្រសួងការងារបណ្តុះបណ្តាលវិជ្ជាជីវៈ បានពិភាក្សារៀបចំ ចុះពិនិត្យសុខភាពទូទៅ ជូនកម្មករ-កម្មការិនី នៅតាមរោងចក្រ សហគ្រាសនៅរាជធានីភ្នំពេញ និងតាមបណ្ដាខេត្ដ ដែលមានរោងចក្រធំៗមួយចំនួន មានកម្មករ-កម្មការិនីបម្រើការច្រើន ដោយរាជរដ្ឋាភិបាល ជាអ្នកចេញថ្លៃជួសនោះ ហើយក៏ដើម្បីឆ្លើយតបនឹងការជំរុញរបស់សម្ដេចតេជោ ហ៊ុន សែន ឲ្យក្រុមគ្រូពេទ្យ ត្រូវបង្កើនការយកចិត្តទុកដាក់ដល់អ្នកជំងឺ និងមានគុណធម៌ ពិសេសត្រូវចាត់ទុកអ្នកជំងឺ ដូចជាអាយុជីវិតរបស់ខ្លួននោះ ក្រសួងសុខាភិបាល និងភាគីពាក់ព័ន្ធ នឹងសហការគ្នា ដោយយកចិត្ដទុក្ខដាក់ខ្ពស់ ក្នុងការលើកកម្ពស់សុខមាលភាពជូនដល់អ្នកជំងឺ គ្រប់ពេលវេលា ផងដែរ»។ រដ្ឋមន្ដ្រីម៉ម ប៊ុនហេង បន្ដថា សម្រាប់ការចុះពិនិត្យព្យបាលជំងឺជូនកម្មករកម្មការិនី នៅរោងចក្រសម្លៀកបំពាក់ សិន តៃនេះ នៅក្នុងរាជធានីភ្នំពេញនេះ ជាលើកដំបូងគេបង្អស់នៃយុទ្ធនាការ ហើយសម្រាប់នៅតាមបណ្ដាខេត្ដ គឺបានចុះទៅខេត្ដកំពង់ចាមមុនគេ ហើយសម្រាប់យុទ្ធនាការបន្ដទៀត នឹងចុះពិនិត្យព្យាបាលកម្មករកម្មការិនី នៅតាមរោងចក្រ ក្នុងខេត្ដចំនួន១០ទៀត ។ ទន្ទឹមនឹងនោះ ប្រធានមនី្ទរសុខាភិបាលរាជធានីភ្នំពេញ លោកវេជ្ជបណ្ឌិត ងី មានហេង បានថ្លែងថា «ខាងមន្ទីរសុខាភិបាលរាជធានីភ្នំពេញយើង នៅសប្ដាហ៍ក្រោយៗទៀត នឹងបន្ដចុះពិនិត្យព្យាបាលជំងឺ ជូនកម្មករ-កម្មការិនី ដោយឥតគិតថ្លៃ នៅតាមបណ្ដារោងចក្រផ្សេងទៀត ដែលស្ថិតក្នុងរាជធានីភ្នំពេញ »។ ព្រមជាមួយគ្នានោះ លោកស្រី យក់ សម្បតិ្ដ អគ្គនាយករដ្ឋបាល និងហិរញ្ញវត្ថុក្រសួងសុខាភិបាល ក៏បានចុះទៅពិនិត្យមើលការព្យាបាល របស់ក្រុមគ្រូពេទ្យ ជូនកម្មករ-កម្មការិនី និងណែនាំ ឲ្យពួកគាត់ចេះពីរបៀបថែមទាំសុខភាព ហើយបើមានស្ថានភាពមិនស្រួល មកទទួលសេវាពិនិត្យសុខភាព នៅមន្ទីររដ្ឋមក មិនអស់ថវិកាព្យាបាលទេ ហើយគ្រូពេទ្យ នឹងយកចិត្ដទុកដាក់បងប្អូន ដូចនឹងអ្នកបង់ថ្លៃសេវាព្យាបាលដូចគ្នា គឺមិនទុកបងប្អូនចោលនោះទេ។ ចំណែក កម្មការិនីមួយរូប ក្នុងចំណោមកម្មការិនីនៃរោងចក្រ សិន តៃ ក៏បានថ្លែងអំណរគុណដល់ ថ្នាក់ដឹកនាំគ្រប់លំដាប់ថ្នាក់ ដែលបានសហការគ្នា ជួយដោះស្រាយភាពលំបាក របស់ពួកគាត់ទាំងអស់គ្នា ហើយកាលពីកន្លងទៅក៏គាត់ ក៏បានទៅព្យាបាលជំងឺ នៅមន្ទីរពេទ្យព្រះអង្គឌួងបានពីរដងផងដែរ គឺខាងមន្ទីរពេទ្យមិនយកលុយនោះទេ៕
|
2017-09-12T19:15:00+07:00
|
freshnewsasia.com
|
https://m.freshnewsasia.com/index.php/en/localnews/65289-2017-09-12-05-15-34.html
|
f4f1634c-f296-4771-af01-cfcbb5b91667
|
នាយកដ្ឋានប្រយុទ្ធនឹងជំងឺឆ្លង ផ្សព្វផ្សាយអំពីវិធានការបង្ការការពុលចំណីអាហារ និងការពុលស្រា ក្នុងឱកាសបុណ្យភ្ជុំបិណ្ឌ
|
នាយកដ្ឋានប្រយុទ្ធនឹងជំងឺឆ្លង នៃក្រសួងសុខាភិបាល នៅព្រឹកថ្ងៃទី១២ ខែកញ្ញា ឆ្នាំ២០១៧នេះ រៀបចំសិក្ខាសាលាស្វែងយល់អំពី វិធានការបង្ការការពុលចំណីអាហារ និងការពុលមេតាណុល។ សិក្ខាសាលានេះ ត្រូវបានធ្វើឡើង នៅទីស្ដីការក្រសួងសុខាភិបាល ក្រោមអធិបតីភាព លោកវេជ្ជបណ្ឌិត លី សុវណ្ណ ប្រធាននាយកដ្ឋានប្រយុទ្ធនឹងជំងឺឆ្លង នៃក្រសួងសុខាភិបាល និងមន្ដ្រីពាក់ព័ន្ធ ក្រុមអ្នកសារព័ត៌មានជាច្រើនទៀតផងដែរ។ ដើម្បីចូលរួមបង្ការសុខភាព ដែលបណ្ដាលមកពីការពុលអាហារ និងពុលស្រា ក្នុងឱកាសបុណ្យកាន់បិណ្ឌ និងភ្ជុំបិណ្ឌនេះ ក្រសួងសូមអំពាវនាវឲ្យសាធារណៈជនទាំងអស់ ចូលរួមអនុវត្តន៍វិធានការបង្ការដើម្បីសុខភាពល្អ ចៀសផុតពីបញ្ហាសុខភាពបណ្ដាលមកពីការពុលអាហារ ពុលស្រា និងជំងឺឆ្លងផ្សេងៗ។ ក្រសួងសុខាភិបាល បានបញ្ជាក់ថា ការពុលអាហារភាគច្រើនបណ្ដាលមកពី ការរៀបចំអាហារមិនមានអនាម័យល្អ ទាំងក្នុងចំណីអាហារ និងអ្នករៀបចំទុកដាក់ និងការចែកចាយចំណីអាហារ និងការពិសាស្រា ដែលបានផលិត ឬបានបិត ដោយមិនមានលក្ខណៈបច្ចេកទេសត្រឹមត្រូវ។ មួយវិញទៀតក្រសួង សូមឲ្យប្រជាពលរដ្ឋបញ្ឈប់ជាបន្ទាន់នូវការបរិភោគ ស្រាស ឬស្រាថ្នាំ ដែលទិញពីប្រភពមិនច្បាស់លាស់ និងដែលផលិតដោយគ្មានការត្រួតពិនិត្យត្រឹមត្រូវ៕
|
2017-09-12T16:04:00+07:00
|
freshnewsasia.com
|
https://m.freshnewsasia.com/index.php/en/localnews/65267-2017-09-12-02-04-16.html
|
df9115d7-710f-47b7-89ff-24c37be19eb8
|
សម្ដេចតេជោ ហ៊ុន សែន សូមឲ្យគ្រូពេទ្យទាំងអស់ ត្រូវចាត់ទុកអ្នកជំងឺដូចជាអាយុជីវិតរបស់ខ្លួន (Video Inside)
|
សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានស្នើឲ្យគ្រូពេទ្យទាំងអស់ ត្រូវបង្កើនការយកចិត្តទុកដាក់ដល់អ្នកជំងឺ និងមានគុណធម៌ ជាពិសេសត្រូវចាត់ទុកអ្នកជំងឺ ដូចជាអាយុជីវិតរបស់ខ្លួន។ ការថ្លែងជំរុញឲ្យក្រុមគ្រូពេទ្យយកចិត្តទុកដាក់ទៅលើអ្នកជំងឺនេះ បានធ្វើឡើងក្នុងពេលសម្តេចតេជោ ហ៊ុន សែន អញ្ជើញប្រគល់សញ្ញាបត្រ ដល់និស្សិតសាកលវិទ្យាល័យវិទ្យាសាស្រ្តសុខាភិបាល សរុប៣,៩៨៦នាក់ នៅព្រឹកថ្ងៃទី១១ ខែកញ្ញា ឆ្នាំ២០១៧នេះ។ ប្រជាពលរដ្ឋតែងតែបានរអ៊ូរទាំងពីកាយវិការមិនសមរម្យមួយចំនួនរបស់ក្រុមគ្រូពេទ្យ និងខ្លះទៀត បានលើកឡើងថា ក្រុមគ្រូពេទ្យហាក់មិនសូវយកចិត្តទុកដាក់ចំពោះអ្នកជំងឺនោះឡើយ។ ឆ្លើយតបជាមួយការប្រតិកម្មរបស់ប្រជាពលរដ្ឋនោះ សម្ដេចតេជោ ហ៊ុន សែន បានទទូចទៅកាន់ក្រុមគ្រូពេទ្យថា ។ ប្រមុខនៃរាជរដ្ឋាភិបាលកម្ពុជា បានរំលឹកប្រាប់គ្រូពេទ្យថា រាជរដ្ឋាភិបាលបានដាក់ចេញនូវគោលនយោបាយជាច្រើន ដើម្បីលើកកម្ពស់សេវាសុខាភិបាល និងការគាំពារសង្គមឲ្យកាន់តែល្អប្រសើរ តែវានឹងក្លាយជារឿងឥតប្រយោជន៍ ប្រសិនក្រុមគ្រូពេទ្យទាំងឡាយ មិនអនុវត្តន៍ឲ្យបានខ្ជាប់ខ្ជួនទេនោះ។ ដើម្បីបង្កើនប្រសិទ្ធភាពសេវាសុខាភិបាលនៅកម្ពុជា សម្តេចតេជោ ហ៊ុន សែន បានបញ្ជាក់កញ្ចប់ថវិកាជាតិ សម្រាប់ចំណាយទៅលើវិស័យសុខាភិបាលនឹងមិនត្រូវកាត់បន្ថយនោះឡើយ ហើយនៅមានការងារជាច្រើនទៀត ដែលត្រូវបន្តយកចិត្តទុកដាក់។ លោក ម៉ម ប៊ុនហេង រដ្ឋមន្រ្តីក្រសួងសុខាភិបាល បានបញ្ជាក់ឲ្យដឹងថា ចាប់តាំងពីឆ្នាំ១៩៨០មក ជាពេលដែលកម្ពុជា ទើបរំដោះចេញពីរបបប្រល័យពូជសាសន៍ ប៉ុល ពត រហូតមកដល់ឆ្នាំ២០១៧នេះ មាននិស្សិតសរុប២៤,១៨៨នាក់ បានបញ្ចប់ការសិក្សាពីសាកលវិទ្យាល័យវិទ្យាសាស្រ្តសុខាភិបាល។ ក្នុងនោះសាកលវិទ្យាល័យបានបញ្ជូននិស្សិត ៦៨៦នាក់ ទៅបន្តកម្មសិក្សា និងសិក្សាថ្នាក់បរិញ្ញាបត្រជាន់ខ្ពស់ ថ្នាក់វេជ្ជបណ្ឌិតឯកទេស និងបណ្ឌិតនៅប្រទេសបារាំង អូស្រាលី ជប៉ុន កូរ៉េ ចិន អាមេរិក និងបែលហ្សិក៕
|
2017-09-11T22:21:00+07:00
|
freshnewsasia.com
|
https://m.freshnewsasia.com/index.php/en/localnews/65225-video-inside-463.html
|
b6b8027d-f11a-4ae5-886c-475850c889cc
|
ប្រជាពលរដ្ឋរស់នៅខណ្ឌជ្រោយចង្វារ រាជធានីភ្នំពេញ ថ្លែងអំណរគុណ លោក ហ៊ុន ម៉ានី ដែលចាត់ក្រុមការងារគ្រូពេទ្យស្ម័គ្រចិត្ត ចុះជួយព្យាបាលជំងឺដោយឥតគិតថ្លៃ (Video inside)
|
ប្រជាពលរដ្ឋជិត២ពាន់នាក់ ផ្លូវជាតិលេខ៦ ភូមិគៀនឃ្លាំង សង្កាត់ព្រែកលៀប ខណ្ឌជ្រោយចង្វារ រាជធានីភ្នំពេញ បានសម្ដែងនូវក្តីរំភើបរីករាយ និងថ្លែងអំណរគុណចំពោះលោក ហ៊ុន ម៉ានី អ្នកតំណាងរាស្ត្រ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្តរបស់លោក ចុះជួយពិនិត្យ ព្យាបាលជំងឺ និងចែកជូនថ្នាំពេទ្យដល់ប្រជាពលរដ្ឋ ដោយឥតគិតថ្លៃ។ ការថ្លែងអំណរគុណនេះ ធ្វើឡើងនាថ្ងៃទី១០ ខែកញ្ញា ឆ្នាំ២០១៧ នាឱកាសដែលក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ២៦១នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដោយបាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅផ្លូវជាតិលេខ៦ ភូមិគៀនឃ្លាំង សង្កាត់ព្រែកលៀប ខណ្ឌជ្រោយចង្វារ រាជធានីភ្នំពេញ ដោយឥតគិតថ្លៃចំនួនជិត៣ពាន់នាក់ ព្រមទាំងមានចែកនំបុ័ង និងទឹកសុទ្ធ ជូនដល់ពួកគាត់ថែមទៀតផង។ ក្នុងនោះបានពិនិត្យព្យាលបាលជំងឺកុមារ៤១២នាក់, ជំងឺស្រ្តី៣៦២នាក់, ជំងឺផ្លូវចិត្ត១៧៤នាក់, ជំងឺឫសដូងបាត២១៥នាក់, ជំងឺសន្លាក់ឆ្អឹង៧៥នាក់, ជំងឺរលាកសួត១៩២នាក់, ជំងឺត្រចៀក ច្រមុះ បំពង់ក១៥៤នាក់, ជំងឺភ្នែក២៣១នាក់, ជំងឺសើរស្បែក១៦២នាក់, ជំងឺទឹកនោមផ្អែម១៧៦នាក់, ជំងឺមាត់ធ្មេញ១៣៤នាក់, អេកូសាស្ត្រ១៨១នាក់ និងជំងឺទូទៅ៥១២ក់ និងព្យាបាលរបួស និងវះកាត់តូច៨នាក់។ អ្នកស្រី ចាន់ សុខុម រស់នៅភូមិជ្រោយចង្វារ សង្កាត់ជ្រោយចង្វារ ខណ្ឌជ្រោយចង្វារ បានបង្ហាញអារម្មណ៍សប្បាយចិត្ត នៅពេលដែលក្រុមគ្រូពេទ្យស្ម័គ្រចិត្តរបស់ លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា ចុះមកផ្ដល់ថ្នាំនិងពិនិត្យជំងឺដោយមិនអស់ប្រាក់។ បច្ចុប្បន្នអ្នកស្រី ចាន់ សុខុម ជាស្ត្រីមេម៉ាយនិងចិញ្ចឹមចៅកំព្រា៥នាក់ នៅក្នុងបន្ទុកកំពុងមានជំងឺពោះវៀនដុះខ្នែង គាត់បានស្នើឲ្យក្រុមគ្រូពេទ្យស្ម័គ្រចិត្តរបស់ លោក ហ៊ុន ម៉ានី ឧស្សាហ៍ចុះមកផ្ដល់ថ្នាំ នៅកន្លែងរស់នៅរបស់ពួកគាត់។ អ្នកស្រី ចាន់ សុខុម ថ្លែងថា ។ ចំណែកពលរដ្ឋម្នាក់ទៀតជាស្រ្តីខ្មែរឥស្លាមឈ្មោះ ឡូស ហ្វាសទីម៉ា កំពុងមានជំងឺលើសឈាម និងទឹកនោមផ្អែម បានបង្ហាញអារម្មណ៍សប្បាយចិត្តនៅពេលដែលឃើញក្រុមគ្រូពេទ្យស្ម័គ្រចិត្តរបស់លោក ហ៊ុន ម៉ានី ចុះមកផ្ដល់ថ្នាំដោយឥតគិតថ្លៃនេះ។ អ្នកស្រី ឡូស ហ្វាសទីម៉ា បន្ថែមថា ។ លោក អ៊ុង សំណាង បុគ្គលិកស្ម័គ្រចិត្តរបស់សហភាពសហព័ន្ធយុវជនកម្ពុជា(សសយក) បានបង្ហាញអារម្មណ៍នៅពេលឃើញពលរដ្ឋ មានចំនួនច្រើនដែលបានមកទទួលយកថ្នាំ។ យុវជន អ៊ុង សំណាង បន្ថែមថា ។ សូមបញ្ជាក់ថារយៈពេល៥៧ខែ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២០០៧នាក់ ចុះពិនិត្យនិងព្យាលបាលជូនប្រជាពលរដ្ឋ ដោយឥតគិតថ្លៃចំនួន៨២លើក ក្នុងនោះព្យាលបាលជូនប្រជាពលរដ្ឋបានចំនួន១២៥,៨៩៧នាក់៕ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕
|
2017-09-11T21:23:00+07:00
|
freshnewsasia.com
|
https://m.freshnewsasia.com/index.php/en/localnews/65215-video-inside-463ab.html
|
6936e104-5a72-405c-87a3-7368f5853d25
|
ព្រឹកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន២៦១នាក់ ចុះពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋ ខណ្ឌជ្រោយចង្វារ រាជធានីភ្នំពេញ
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៦១នាក់ នៅព្រឹកថ្ងៃទី១០ ខែកញ្ញា ឆ្នាំ២០១៧នេះ បាននិងកំបុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណ២,០០០នាក់ ផ្លូវជាតិលេខ៦ ភូមិគៀនឃ្លាំង សង្កាត់ព្រែកលៀប ខណ្ឌជ្រោយចង្វារ រាជធានីភ្នំពេញ ដោយឥតគិតថ្លៃ ព្រមទាំងចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី មានការចូលរួមសហការដោយលោក ហ៊ូ តាំងអេង រដ្ឋលេខាធិការក្រសួងផែនការ, លោក អ៊ុ សារិទ្ធ អគ្គលេខាធិការព្រឹទ្ធសភា, លោក យឹម យ៉ាន់ អនុលេខាធិការក្រសួងសុខាភិបាល, លោក ឃួង ស្រេង អភិបាល នៃគណៈអភិបាលរាជធានីភ្នំពេញ, លោក ឃ្លាំង ហួត អភិបាល នៃគណៈអភិបាលខណ្ឌជ្រោយចង្វា ប្រធានមន្ទីរសុខាភិបាលរាជធានីភ្នំពេញ ការិយាល័យសុខាភិបាលជ្រោយចង្វា, Mr. Peang Pharorth ប្រធានក្រុមហ៊ុនទឹកបរិសុទ្ធអូរសិលា សាខាសកម្មជនក្រុមការងារយុវជន គណបក្សរាជធានីភ្នំពេញ សហភាពសហព័ន្ធយុវជនកម្ពុជាខណ្ឌជ្រោយចង្វា រាជធានីភ្នំពេញ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៥៧ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២០០៧នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៨២លើក ក្នុងនោះព្យាលបាលជូនប្រជាពលរដ្ឋបានចំនួន១២៥,៨៩៧នាក់៕
|
2017-09-10T16:03:00+07:00
|
freshnewsasia.com
|
https://m.freshnewsasia.com/index.php/en/65104-2017-09-10-02-03-54.html
|
0bbabb55-af3e-4127-972b-544a399be347
|
ព្រឹកស្អែកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន២៦១នាក់ នឹងចុះពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋខណ្ឌជ្រោយចង្វារ
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៦១នាក់ នៅព្រឹកថ្ងៃទី១០ ខែកញ្ញា ឆ្នាំ២០១៧ស្អែកនេះ នឹងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណជិត៣,០០០នាក់ ភូមិគៀនឃ្លាំង សង្កាត់ព្រែកលៀប ខណ្ឌជ្រោយចង្វា រាជធានីភ្នំពេញ ព្រមទាំងចែកនំបុ័ង និងទឹកសុទ្ធផងដែរ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៥៧ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២០០៧នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៨២លើក ក្នុងនោះព្យាលបាលជូនប្រជាពលរដ្ឋបានចំនួន១២៥,៨៩៧នាក់៕
|
2017-09-09T19:46:00+07:00
|
freshnewsasia.com
|
https://m.freshnewsasia.com/index.php/en/localnews/65058-2017-09-09-05-46-36.html
|
10caaa62-0a63-48d3-898b-c0ee41d6c014
|
ក្រុមគ្រូពេទ្យស្ម័គ្រចិត្តកូរ៉ខាងត្បូង ចុះពិនិត្យ និងព្យាបាលជំងឺជូនប្រជាពលរដ្ឋ ក្មេង ចាស់ ដោយឥតគិតថ្លៃនៅឃុំក្រាំយ៉ូវ ខេត្តកណ្តាល
|
ក្រុមគ្រូពេទ្យស្ម័គ្រចិត្តរបស់ប្រទេសកូរ៉េខាងត្បូង ចុះពិនិត្យ និងព្យាបាលជំងឺជូនប្រជាពលរដ្ឋខ្មែរ ដើម្បីទ្រទ្រង់សុខភាពកុមារ និងមនុស្សចាស់ជរា និងពន្យល់ណែនាំពីរបៀបថែរក្សាសុខភាពដល់បងប្អូនដោយឥតគិតថ្លៃ នៅភូមិអណ្តូង ឃុំក្រាំងយ៉ូវ ស្រុកស្អាង ខេត្តកណ្តាល នៅថ្ងៃទី៦ ខែកញ្ញា ឆ្នាំ២០១៧នេះ។ លោក Jung Mae Jin ប្រធានក្រុមដឹកនាំក្រុមគ្រូពេទ្យស្ម័គ្រចិត្ត ចុះទៅពិនិត្យនិងព្យាបាលជំងឺជូនប្រជាពលរដ្ឋឃុំក្រាំងយ៉ូវ ធ្វើឲ្យអាជ្ញាធរឃុំ និងប្រជាពលរដ្ឋ មានការសប្បាយចិត្តយ៉ាងខ្លាំង ថ្លែងអំណរគុណចំពោះក្រុមគ្រូពេទ្យទាំងអស់ផងដែរ។ រយៈពេលពីរថ្ងៃមកហើយដែលលោក ចុះមកពិនិត្យ និងផ្តល់ថ្នាំព្យាបាលជំងឺប្រជាជនកម្ពុជា នៅក្នុងឃុំក្រាំងយ៉ូវនេះ ហើយប្រជាពលរដ្ឋនៅឃុំក្រាំងយ៉ូវ ភាគច្រើនមានជំងឺសើស្បែក និងរលាគតាមសន្លាក់ឆ្អឹង ចំណែកកុមារតូចៗ ភាគច្រើនមានជម្ងឺគ្រុនក្តៅ និងរលាគផ្លូវដង្ហើម។ លោក Jung Mae Jin បានសន្យាថានឹងមកបន្តទៀត បើសិនជាមានការស្នើសុំពីប្រជាជនកម្ពុជានៅទីនេះ ។ សកម្មភាពមនុស្សធម៌នេះ រួមមានសេវាពិនិត្យព្យាបាលផ្នែកត្រចៀក ច្រមុះ ភ្នែក ផ្នែកសម្ភព និងកុមារ ផ្នែកជំងឺសើស្បែក និងផ្នែកវះកាត់ និងសន្លាក់ ដែលទទួលបានសេវានេះ។ លោកបានគូសបញ្ជាក់ថា ចំពោះការពិនិត្យ និងព្យាបាលជំងឺ នាពេលនេះ គឺជាស្មារតីមនុស្សធម៌ ដោយពុំមានការរើសអើងពូជសាសន៍ និងនិន្នាការនយោបាយឡើយ ព្រមទាំងអំពាវនាវឱ្យប្រជាពលរដ្ឋមកទទួលសេវាពិនិត្យ និងព្យាបាលជំងឺនេះ ឱ្យបានគ្រប់ៗគ្នា។ លោក ឌឹប សៅ ជំទប់ទី១ ឃុំក្រាំងយ៉ូវ បានថ្លែងថា ក្រុមគ្រូពេទ្យស្ម័គ្រចិត្តកូរ៉េ បានមកព្យាបាលជំងឺជូនប្រជាពលរដ្ឋនៅឃុំក្រាំងយ៉ូវ រយៈពេលពីរ ថ្ងៃមកហើយដោយមិនយកលុយទេ ហើយការចុះមកព្យាបាលនេះ គឺតាមរយៈលោក ទី សុគន្ធ ប្រធានក្រុមការងារចុះជួយឃុំក្រាំងយ៉ូវ។ លោកថា លោកសប្បាយចិត្តណាស់ ដែលក្រុមគ្រូពេទ្យកូរ៉េមកព្យាបាលជម្ងឺជូនប្រជាពលរដ្ឋនៅឃុំគាត់។ លោកបានស្នើសុំដល់ក្រុមគ្រូពេទ្យកូរ៉េ ជួយព្យាបាលប្រជាពលរដ្ឋនៅឃុំក្រាំងយ៉ូវ បន្តទៀតពលរដ្ឋបានអញ្ជើញទៅពិនិត្យនៅទីនោះបាននិយាយថា គាត់សប្បាយចិត្តណាស់ដោយ មានក្រុមគ្រូពេទ្យកូរ៉េមកពិនិត្យនិងព្យាបាលជំងឺជូនពួកគាត់ដោយមិនយកលុយបែបនេះព្រោះពួកគាត់ចង់ទៅរកពេទ្យ ដែរតែកក្តាជីវភាពមិនអាចទៅបាន តែពេលនេះក្រុមគ្រូពេទ្យកូរ៉េមកពិនិត្យទើបគាត់អាចដឹងពីសុខភាពគាត់ហើយថែមទាំងបានថ្នាំយកទៅហូប ព្យាបាលខ្លួនផងដែរ៕
|
2017-09-07T00:29:00+07:00
|
freshnewsasia.com
|
https://m.freshnewsasia.com/index.php/en/localnews/64824-2017-09-06-10-29-33.html
|
09518fe7-5921-42a1-b692-4e708b5503e7
|
ក្នុងខែសីហា អ្នកជំងឺ១៥,៨៦៣នាក់ មកទទួលសេវាព្យាបាល នៅមន្ទីរពេទ្យព្រះអង្គដួង
|
ក្នុងរយៈពេល១ខែ ចាប់ពីថ្ងៃទី០១ ខែសីហា ដល់ថ្ងៃទី០១កញ្ញា ឆ្នាំ២០១៧នេះ អ្នកជំងឺ១៥,៨៦៣នាក់ ដែលបានមកទទួលសេវាព្យាបាល នៅមន្ទីរពេទ្យ ព្រះអង្គដួង ទាំងបង់ថ្លៃសេវាព្យាបាល និងបង់ថ្លៃជួស ដោយ ប.ស.ស។
|
2017-09-06T17:54:00+07:00
|
freshnewsasia.com
|
https://m.freshnewsasia.com/index.php/en/localnews/64779-2017-09-06-03-54-54.html
|
adde0420-9607-42c7-85fe-28649155ff69
|
ប្រជាពលរដ្ឋស្រុកភ្នំស្រួច ខេត្តកំពង់ស្ពឺ ថ្លែងអំណរគុណលោក ហ៊ុន ម៉ានី ដែលចាត់ក្រុមការងារគ្រូពេទ្យស្ម័គ្រចិត្ត ចុះជួយព្យាបាល ជំងឺដោយឥតគិតថ្លៃ (Video inside)
|
ប្រជាពលរដ្ឋជាងជិត៣ពាន់នាក់ ស្ថិតនៅស្រុកភ្នំស្រួច ខេត្តកំពង់ស្ពឺ បានសម្ដែងនូវក្តីរំភើបរីករាយ និងថ្លែងអំណរគុណចំពោះលោក ហ៊ុន ម៉ានី អ្នកតំណាងរាស្ត្រ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្តរបស់លោក ចុះជួយពិនិត្យ ព្យាបាលជំងឺ និងចែកជូនថ្នាំពេទ្យដល់ប្រជាពលរដ្ឋ ដោយឥតគិតថ្លៃ។ ការថ្លែងអំណរគុណនេះ ធ្វើឡើងនាថ្ងៃទី០៣ ខែកញ្ញា ឆ្នាំ២០១៧ នាឱកាសដែលក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ២១៥នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដោយបាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅស្រុកភ្នំស្រួច ខេត្តកំពង់ស្ពឺ ដោយឥតគិតថ្លៃចំនួន៣ពាន់នាក់ ព្រមទាំងមានចែកនំបុ័ង និងទឹកសុទ្ធ ជូនដល់ពួកគាត់ថែមទៀតផង។ ក្នុងនោះបានពិនិត្យព្យាលបាលជំងឺកុមារ៤៣២នាក់, ជំងឺស្រ្តី២៧៩នាក់, ជំងឺផ្លូវចិត្ត២១២នាក់, ជំងឺឫសដូងបាត២៧៦នាក់, ជំងឺសន្លាក់ឆ្អឹង៩៧នាក់, ជំងឺរលាកសួត២២៥នាក់, ជំងឺត្រចៀក ច្រមុះ បំពង់ក១៧២នាក់, ជំងឺភ្នែក៧៩នាក់, ជំងឺសើរស្បែក២០៧នាក់, ជំងឺទឹកនោមផ្អែម១៧៩នាក់, ជំងឺមាត់ធ្មេញ២០៣នាក់, អេកូសាស្ត្រ២៥៧នាក់ និងជំងឺទូទៅ៦៨នាក់ និងព្យាបាលរបួស និងវះកាត់តូច២៥នាក់។ លោក មឿន ម៉ាត់ ប្រជាពលរដ្ឋរស់នៅក្នុងស្រុកភ្នំស្រួច បានថ្លែងឲ្យដឹងថា «ខ្ញុំពិតជាមានសេចក្ដីត្រេកអរយ៉ាងខ្លាំង និងសូមថ្លែងអំណរគុណ ឯកឧត្តមហ៊ុន ម៉ានី ដែលបានដឹកនាំក្រុមគ្រូពេទ្យស្ម័គ្រចិត្ត មកចុះជួយព្យាបាលជំងឺជូនអ្នកស្រុកភ្នំស្រួច ហើយខ្ញុំសូមជូនពរឲ្យឯកឧត្តម និងក្រុមការងារគ្រូពេទ្យស្ម័គ្រចិត្តទាំងអស់ ជួបប្រទះតែសេចក្ដីសុខ គ្រប់ប្រការ»។ សម្រាប់ប្រជាពលរដ្ឋវ័យចំណាស់ម្នាក់ទៀត អ្នកស្រី ផាន់ ស្រីម៉ៅ ក៏បានថ្លែងអំណរគុណយ៉ាងជ្រាលជ្រៅ និងសូមថ្លែងអំណរគុណដល់លោក ហ៊ុន ម៉ានី និងក្រុមគ្រូពេទ្យទាំងអស់ សូមជួបប្រទះតែសេចក្ដីសុខគ្រប់ប្រការ និងរកស៊ីទទួលទានមានបាន និងជៀសឆ្ងាញពីជំងឺតំកាត់ទាំងឡាយ។ អ្នកស្រីក៏បានស្នើសូមឲ្យក្រុមគ្រូពេទ្យស្ម័គ្រចិត្តឯកឧត្តម ហ៊ុន ម៉ានី ចុះមកជួយព្យាបាលប្រជាពលរដ្ឋឲ្យបានញឹកញាប់បំផុត។ សូមបញ្ជាក់ថារយៈពេល៥៧ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២០០៧នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៨០លើក ក្នុងនោះព្យាលបាលជូនប្រជាពលរដ្ឋបានចំនួន១២២,៩០៩នាក់។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អ៊ុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕
|
2017-09-04T22:59:00+07:00
|
freshnewsasia.com
|
https://m.freshnewsasia.com/index.php/en/localnews/64647-video-inside-446.html
|
27089b00-e524-445a-8f1e-3d540850e4a4
|
ប្រធានអាជ្ញាធរជាតិប្រយុទ្ធនឹងជំងឺអេដស៍ ចេញញតិ្ដគាំទ្រចំណាត់ការតាមផ្លូវច្បាប់ របស់សា្ថប័នមានសមត្ថកិច្ចចាប់ខ្លួនបុគ្គល កឹម សុខា រឿងក្បត់ជាតិ
|
ទេសរដ្ឋមន្ដ្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ និងថ្នាក់ដឹកនាំ មន្ដ្រីរាជការក្រោមឱវាទ នៅថ្ងៃទី០៣ ខែកញ្ញា ឆ្នាំ២០១៧នេះ បានចេញញត្តិគាំទ្រយ៉ាងពេញទំហឹង ទៅលើចំណាត់ការរបស់ស្ថាប័នសមត្ថកិច្ច ដែលចាប់ខ្លួនបុគ្គល កឹម សុខា ដែលបានឃុបឃិតជាមួយបក្ខពួក និងបរទេសមួយចំនួន ជាសម្ងាត់ចង់ផ្ដួលរំលំរាជរដ្ឋាភិបាលស្របច្បាប់ ដឹកនាំដោយសម្ដេចតេជោ ហ៊ុន សែន ដែលជាទង្វើក្បត់ជាតិ ធ្វើឲ្យប៉ះពាល់ដល់សន្ដិសុខ សណ្ដាប់ធ្នាប់ អធិបតេយ្យ និងឯករាជ្យភាព របស់ប្រទេសកម្ពុជា។ ទេសរដ្ឋមន្ដ្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ និងថ្នាក់ដឹកនាំ មន្ដ្រីរាជការក្រោមឱវាទ សូមទទួចដល់ស្ថាប័នមានសមត្ថកិច្ចគ្រប់ជាន់ថ្នាក់ ជាពិសេសស្ថាប័នតុលាការ សូមមេត្តាផ្ដន្ទាទោសឲ្យបានធ្ងន់ធ្ងរ និងឲ្យបានសាកសមបំផុត ចំពោះអំពើក្បត់ជាតិ ដែលមិនអាចអត់ឱនឲ្យបាននេះ។ សូមបញ្ជាក់ថា លោក កឹម សុខា ត្រូវបានកម្លាំងសមត្ថកិច្ចចាប់ខ្លួននៅវេលាម៉ោងប្រមាណ ០០៖៣៥នាទីរំលងអាធ្រាត្រឈានចូលថ្ងៃទី០៣ ខែកញ្ញា ឆ្នាំ២០១៧ នៅគេហដ្ឋានរបស់លោកស្ថិតនៅក្នុងសង្កាត់បឹងកក់២ ខណ្ឌទួលគោក រាជធានីភ្នំពេញ ក្រោយពីមានការបែកធ្លាយវីដេអូក្បត់ជាតិបែបនេះ។ រាជរដ្ឋាភិបាលកម្ពុជា បានចេញសេចក្តីថ្លែងការណ៍ភ្លាមៗ ក្រោយការចាប់ខ្លួននេះ ដោយបានចាត់ទុកកាយវិការ និងសកម្មភាពរបស់មេបក្សប្រឆាំងតាមរយៈការនិយាយដោយផ្ទាល់មាត់នៅក្នុងវីដេអូនេះថា ជាអំពើក្បត់ជាតិ ដែលមានចែង និងផ្តន្ទាទោសតាមបញ្ញត្តិនៃមាត្រា ៤៤៣ (បទសន្ទិដ្ឋិភាពជាមួយបរទេស) ក្នុងផ្នែកទី១ ស្តីពីអំពើក្បត់ជាតិ និងអំពើចារកម្ម ជំពូកទី២ ស្តីពីការប៉ះពាល់សន្តិសុខនៃរដ្ឋ មាតិកាទី១ ស្តីពីអំពើក្បត់ជាតិ និងអំពើចារកម្មជំពូកទី២ ស្តីពីការប៉ះពាល់ដល់សន្តិសុខនៃរដ្ឋ មាតិកាទី១ ស្តីពីការប៉ះពាល់ដល់ស្ថាប័នចម្បងរបស់រដ្ឋ គន្ថីទី៤ ស្តីពីបទល្មើសប្រឆាំងនឹងជាតិ នៃក្រមព្រហ្មទណ្ឌរបស់ប្រទេសកម្ពុជា។ តាមរយៈសេចក្តីថ្លែងការណ៍នេះ រាជរដ្ឋាភិបាល បានអំពាវនាវដល់ប្រជាពលរដ្ឋរក្សាភាពស្ងប់ស្ងាត់ និងទុកករណីនេះជូនតុលាការ ដើម្បីចាត់ការបន្ត៕
|
2017-09-03T23:56:00+07:00
|
freshnewsasia.com
|
https://m.freshnewsasia.com/index.php/en/localnews/64517-2017-09-03-09-56-57.html
|
241baaa4-f338-4d07-a942-13f3c38054f5
|
រដ្ឋមន្ដ្រីម៉ម ប៊ុនហេង ចុះសួរសុខទុក្ខអ្នកជំងឺ នៅមន្ទីរពេទ្យព្រះអង្គឌួង និងអំពាវនាវ ដល់កម្មករ-កម្មការិនី ភ្ជាប់ប័ណ្ណ ប.ស.ស មកជាមួយ ដើម្បីព្យាបាលដោយឥតគិតថ្លៃ
|
រដ្ឋមន្ដ្រីក្រសួងសុខាភិបាល លោកម៉ម ប៊ុនហេង នៅព្រឹកថ្ងៃទី០៣ ខែកញ្ញានេះ បានអញ្ជើញចុះសួរសុខទុក្ខ អ្នកជំងឺនៅមន្ទីរពេទ្យ ព្រះអង្គឌួង រួមទាំងអំពាវនាវ ដល់កម្មករ-កម្មការិនី ពេលមកពិនិត្យព្យាបាលជំងឺ នៅមន្ទីរពេទ្យរដ្ឋទូទាំងប្រទេស សូមភ្ជាប់មកជាមួយនិងប័ណ្ណបេឡាជាតិរបបសន្ដិសុខ (ប.ស.ស)មកជាមួយផង ដើម្បីទទួលបានសេវាព្យាបាលដោយគិតថ្លៃ ព្រោះរាល់ការចំណាយថវិកាព្យាបាលទាំងអស់ គឺរាជរដ្ឋាភិបាល ចេញថ្លៃជួសទាំងអស់។ រដ្ឋមន្ដ្រីម៉ម ប៊ុនហេងបានថ្លែងទៀតថា ។ ទន្ទឹមនឹងនោះប្រធានមន្ទីរពេទ្យ ព្រះអង្គឌួង លោកសាស្ដ្រាចារ្យ លូ លីឃាង បានថ្លែងផងដែរ ។ លោកបន្ដថា ។ ព្រមជាមួយគ្នានេះផងដែរ អ្នកស្រី បុង សាម៉េត ដែលកម្មការិនី នៅរោងចក្រ ខេមបូ ហ៊ែនសំា អិលធីឌី បានឲ្យដឹងថា «រាល់ពេលដែលខ្ញុំឈឺ គឺមកព្យាបាលនៅមន្ទីរពេទ្យ ព្រះអង្គឌួង រហូត គឺមិនដែលអស់ថវិកានោះទេ ព្រោះខ្ញុំមានប័ណ្ណប.ស.ស មកជាមួយ ដោយរាល់ការចំណាយ តាមរយៈបេឡាជាតិសន្ដិសុខសង្គម ហើយពេលនេះគឺមានរាជរដ្ឋាភិបាលទៀត ដែលយកចិត្ដទុកដាក់មកលើពួកខ្ញុំ និងប្រជាពលរដ្ឋ បានធ្វើឲ្យពួកយើងកាន់តែធូរស្រាយការចំណាយថវិកា ខ្លាំងមែនទែន ទោះពួកខ្ញុំឈឺជំងឺអ្វីក៏ដោយ ឲ្យតែមកពិនិត្យ នៅមន្ទីរពេទ្យរដ្ឋ គឺ មិនអស់លុយទេ គឺរាជរដ្ឋាភិបាលចេញថ្លៃជួស ហើយពេទ្យក៏យកចិត្ដទុកដាក់ទៀត ពួកខ្ញុំអរគុណណាស់»។ គួរបញ្ជាក់ថា លោក សោម អូន ប្រធានសភាសម្ព័ន្ធ សហជីពជាតិកម្ពុជា បានឲ្យដឹងថា នៅប្រទេសកម្ពុជាកម្មករនិយោជិត មានប្រមាណ៧៥ម៉ឺននាក់ ក្នុងនោះការបង់ថ្លៃសេវាគាំពារសុខភាព ក្នុងកម្មករម្នាក់ៗ អាចនឹងត្រូវចំណាយជាមធ្យម ក្នុង១ខែ១២,០០០រៀល (៣ដុល្លារ) ដូច្នេះក្នុងមួយខែសរុប កម្មករ៧៥ម៉ឺននាក់ ចំណាយប្រាក់ ២,២៥០,០០០ដុល្លារ ហើយបើគិតពេញមួយឆ្នាំ គឺចំណាយ២៧លានដុល្លារឯណោះ។ ប៉ុន្តែនៅពេលដែលសម្តេចតេជោ ហ៊ុន សែន សម្រេចឲ្យថៅកែរោងចក្រ បង់ថ្លៃសេវាគាំពារសុខភាពជំនួស គឺពួកគាត់ចំណេញ២,២៥០,០០០ដុល្លារក្នុង១ខែ ឬចំណេញ ២៧លានដុល្លារក្នុង១ឆ្នាំ៕
|
2017-09-03T21:59:00+07:00
|
freshnewsasia.com
|
https://m.freshnewsasia.com/index.php/en/localnews/64496-2017-09-03-07-59-24.html
|
f7292cc4-250f-4214-8bdc-eae2e9ef8297
|
ព្រឹកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន២១៥នាក់ ចុះពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋស្រុកភ្នំស្រួច ខេត្តកំពង់ស្ពឺ
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២១៥នាក់ នៅព្រឹកថ្ងៃទី០៣ ខែកញ្ញា ឆ្នាំ២០១៧នេះ បាននិងកំបុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណ២,០០០នាក់ នៅក្នុងឃុំមហាសាំង ស្រុកភ្នំស្រួច ខេត្តកំពង់ស្ពឺ ដោយឥតគិតថ្លៃ ព្រមទាំងចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី មានការចូលរួមសហការដោយ លោក សួស គង់ អនុប្រធានទី១ ថ្នាក់កណ្តាលចុះជួយស្រុកភ្នំស្រួច លោក ហ៊ូ តាំងអេង រដ្ឋលេខាធិការក្រសួងផែនការ លោក វ៉ី សំណាង អភិបាលខេត្តកំពង់ស្ពឺ លោក អោ វណ្ណថេន ប្រធានមន្ទីរសុខាភិបាលខេត្តកំពង់ស្ពឺ លោក ហន ពិសិដ្ឋ អភិបាលស្រុកភ្នំស្រួច ការិយាល័យសុខាភិបាលស្រុកប្រតិបត្តិភ្នំស្រួច Mr.Peang Pharoth ប្រធានក្រុមហ៊ុនទឹកបរិសុទ្ធអូរសិលា លោក ឆាយ សត្យា ប្រធាន ស.ស.យ.ក ក្រសួងផែនការ សាខាសកម្មជនក្រុមការងារយុវជនគណបក្សប្រជាជន។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៥៧ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២០០៧នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៨០លើក ក្នុងនោះព្យាលបាលជូនប្រជាពលរដ្ឋបានចំនួន១២២,៩០៩នាក់៕
|
2017-09-03T14:42:00+07:00
|
freshnewsasia.com
|
https://m.freshnewsasia.com/index.php/en/localnews/64429-2017-09-03-00-42-56.html
|
51357564-d73c-4d77-83a3-f25a94bbc71b
|
ក្រុមវេជ្ជសាស្ត្រសម្តេចតេជោ ចុះពិនិត្យនិងព្យាបាលជំងឺដោយឥតគិតថ្លៃ ជូនប្រជាពលរដ្ឋជាង១ពាន់នាក់ នៅស្រុកក្រគរ ខេត្តពោធិ៍សាត់ (Video inside)
|
ភរិយា លោក ហ៊ុន ម៉ានិត គឺលោកស្រី ឌី សុខីទីឃាយុកោ នាព្រឹកថ្ងៃទី០២ ខែកញ្ញា ឆ្នាំ២០១៧ បានដឹកនាំក្រុមវេជ្ជសាស្ត្រសម្តេចតេជោ ចុះពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋ រស់នៅភូមិទី៤ ឃុំកំពង់លួង ស្រុកក្រគរ ខេត្តពោធិ៍សាត់ ដោយបានការចូលរួមពីលោក ម៉ៅ ធនិន អភិបាលខេត្តពោធិ៍សាត់ និងក្រុមការងារជាច្រើននាក់ទៀត។ ការពិនិត្យ និងព្យាបាលជំងឺដោយឥតគិតថ្លៃនាពេលនេះ រួមមានពិនិត្យជំងឺទូទៅ, ពិនិត្យរោគស្ត្រី, វះកាត់តូច, ឆ្លុះអេកូសាស្ត្រ, ពិនិត្យធ្មេញ, ចែកវ៉ែនតាសម្រាប់លោកតា លោកយាយចំនួន៣០០នាក់ និងមានរៀបចំអាហារសម្រន់រួមគ្នាមួយពេល ព្រមទាំងមានភេសជ្ជ:ផ្សេងៗ ប្រកបដោយក្តីសប្បាយរីករាយ និងភាពស្និតស្នាលបំផុត។ ក្នុងឱកាសនោះក្រុមការងារ បានចែកជូនរទេះរុញចំនួន០៦គ្រឿងដល់ជនពិការ និងសម្ភារសិក្សាជូនដល់សិស្សានុសិស្សផងដែរ។ លោកស្រី ឌី សុខីទីឃាយុកោ បាននាំយកការផ្តាំផ្ញើសាកសួរសុខទុក្ខ ពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចកាលសម្តេចទាំងទ្វេ តែងគិតគូរអំពីសុខទុក្ខជានិច្ចគ្រប់ទីកន្លែង។ ជាការពិតណាស់ កម្មវិធីក្រុមវិជ្ជសាស្ត្រសម្តេតេជោ ដែលបានចុះពិនិត្យ ព្យាបាលនាពេលនេះ គឺមិនមែនជាលើកទី១នោះទេ ដែលក្រុមវេជ្ជសាស្ត្រសម្តេចតេជោ បានធ្វើសកម្មភាពមនុស្សធម៌បែបនេះ ជូនប្រជាពលរដ្ឋជាច្រើនកន្លែង នៅតាមបណ្តាខេត្ត និងនៅតាមតំបន់ដាច់ស្រយាលនានា។ ប្រជាពលរដ្ឋ ដែលបានមកទទួលការពិនិត្យ និងព្យាលជំងឺ នៅពេលនេះសុទ្ធតែបានបង្ហាញនូវភាពរីករាយ ចំពោះក្រុមវេជ្ជសាស្ត្រសម្តេចតេជោ ដែលបានចុះពិនិត្យ និងព្យាបាលជំងឺជូនពួកគាត់ ជាការចូលរួមកាត់បន្ថយលើការចំណាយរបស់ពួកគាត់បានមួយចំនួនធំ។ តាមរយៈសកម្មភាពមនុស្សធម៌នេះ គឺជាការចូលរួមចំណែកជាមួយរាជរដ្ឋាភិបាលកម្ពុជា ក្នុងការបម្រើសេវាសុខាភិបាល បង្ខិតឱ្យនៅជិតប្រជាពលរដ្ឋ ដើម្បីសម្រាលទុក្ខលំបាកដល់ពួកគាត់ប្រចាំថ្ងៃ៕
|
2017-09-02T21:11:00+07:00
|
freshnewsasia.com
|
https://m.freshnewsasia.com/index.php/en/localnews/64389-2017-09-02-07-11-05.html
|
ab8bf60c-f268-4a3c-9393-86f732c922b0
|
ជួយគ្នាក្នុងគ្រាមានអាសន្ន! តំណាងឧត្តមសេនីយ៍ឯក រ័ត្ន ស្រ៊ាង យកអំណោយជូនកងរាជអាវុធហត្ថ ដែលកំពុងមានជំងឺ (Video inside)
|
ក្រុមការងារកងរាជអាវុធហត្ថរាជធានីភ្នំពេញ ជាតំណាងឧត្តមសេនីយ៍ឯក រ័ត្ន ស្រ៊ាង មេបញ្ជាការរងកងរាជអាវុធហត្ថលើផ្ទៃប្រទេស និងជាមេបញ្ជាការ កងរាជអាវុធហត្ថរាជធានីភ្នំពេញ បានយកសម្ភារថវិកាសប្បុរស របស់មិត្តអាវុធហត្ថរាជធានីភ្នំពេញ ប្រគល់ជូនដល់មិត្តរួមការងារ០៣នាក់ ដែលធ្លាក់ខ្លួនមានជម្ងឺ ក្នុងពេលដំណាលគ្នា។ មន្ដ្រីអាវុធហត្ថដែលបានទទួលអំណោយ នៅថ្ងៃទី០១ ខែកញ្ញា ឆ្នាំ២០១៧នេះ រួមមាន ទី១៖លោកវរសេនីយ៍ត្រី លី សេរី មេបញ្ជាការរងមូលដ្ឋានអាវុធហត្ថខណ្ឌទួលគោក, ទី២៖លោកវរសេនីយ៍ត្រី ញ៉ា សាវឿន មេបញ្ជាការរងមូលដ្ឋានអាវុធហត្ថខណ្ឌចំការមន និងទី៣៖លោកអនុសេនីយ៍ឯក មាស វុទ្ធី ជំនួយការមូលដ្ឋានអាវុធហត្ថ ខណ្ឌពោធិ៍សែនជ័យ។ តំណាងឧត្តមសេនីយ៍ឯក រ័ត្ន ស្រ៊ាង បានលើកឡើងថា ដោយអនុវត្តតាមគំរូដឹកនាំ របស់នាយឧត្តមសេនីយ៍ សៅ សុខា អគ្គមេបញ្ជាការរងនៃកងយោធពលខេមរភូមិន្ទ និងជាមេបញ្ជាការកងរាជអាវុធហត្ថលើផ្ទៃប្រទេស, ឧត្តមសេនីយ៍ឯក រ័ត្ន ស្រ៊ាង ជាមេបញ្ជាការផ្ទាល់ របស់អ្នកជំងឺទាំង០៣នាក់ បានយកចិត្តទុកដាក់ប្រមែប្រមូលថវិកា មិត្តរួមការងារអាវុធហត្ថរាជធានីភ្នំពេញ តាមសណ្តានចិត្តសប្បុរស បរិច្ចាគជូនដល់ពួកគាត់ ទុកជាការជួយសម្រាលបន្ទុកព្យាបាល សរុបបានថវិកា ២០លានរៀល។ តែដោយយោងតាមស្ថានភាពជាក់ស្តែង លោកវរសេនីយ៍ត្រី លី សេរី មានជំងឺធ្ងន់ធ្ងរជាងគេ ឧត្តមសេនីយ៍ឯក រ័ត្ន ស្រ៊ាង បានបែងចែកថវិកា ជូនដល់គាត់១០លានរៀល និងលោក ញ៉ា សាវឿន ៥លានរៀល លោក មាស វុទ្ធី ៥លានរៀល ព្រមទាំងជូនទឹកសុទ្ធម្នាក់៤កេស ទឹកក្រូចដបម្នាក់៤យួរផងដែរ។ ក្នុងនោះទៀត ដោយលោក លី សេរី និងលោក ញ៉ា សាវឿន បានទៅសម្រាកព្យាបាលនៅប្រទេស វៀតណាម ទើបក្រុមការងារតំណាងឲ្យលោក រ័ត្ន ស្រ៊ាង បានប្រគល់សម្ភារថវិកាទាំងនោះ ជូនដល់មេបញ្ជាការ និងមេបញ្ជាការរងផ្ទាល់របស់អ្នកជំងឺឲ្យមកទទួលជំនួស និងចាត់ចែងយកទៅជូនឲ្យដល់ដៃពួកគាត់ នៅឯមន្ទីរពេទ្យប្រទេសវៀតណាម រីឯលោក មាស វុទ្ធី ដែលសម្រាកព្យាបាលនៅផ្ទះ ត្រូវបានក្រុមការងារតំណាងលោក រ័ត្ន ស្រ៊ាង ដឹកនាំដោយ លោកឧត្តមសេនីយ៍ត្រី ឌឿក សាមាន មេបញ្ជាការរងកងរាជអាវុធហត្ថរាជធានីភ្នំពេញ យកសម្ភារៈថវិកា ទៅប្រគល់ជូនដល់លំនៅដ្ឋានតែម្តង។ សូមជម្រាបថា នេះមិនមែនជាលើកទី១ទេ ជាញឹកញយ គេតែងសង្កេតឃើញ មន្ត្រីអាវុធហត្ថរាជធានីភ្នំពេញ តែងតែសស្រាក់សស្រាំ រួបរួមសាមគ្គីជួយទុក្ខធុរៈគ្នា គ្រប់ពេលវេលា ចំពោះមិត្តរួមការងារដែលជួបអាសន្ន មិនដែលខកខានម្តងណាឡើយ៕
|
2017-09-02T20:03:00+07:00
|
freshnewsasia.com
|
https://m.freshnewsasia.com/index.php/en/localnews/64384-video-inside-438.html
|
37adf96f-5701-4b23-89c7-626f8a55368b
|
ព្រឹកស្អែកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន២១៥នាក់ នឹងចុះពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋស្រុកភ្នំស្រួច ខេត្តកំពង់ស្ពឺ
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២១៥នាក់ នៅព្រឹកថ្ងៃទី០៣ ខែកញ្ញា ឆ្នាំ២០១៧ស្អែកនេះ នឹងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណ២,០០០នាក់ នៅក្នុងឃុំមហាសាំង ស្រុកភ្នំស្រួច ខេត្តកំពង់ស្ពឹ ដោយឥតគិតថ្លៃ ព្រមទាំងចែកនំបុ័ង និងទឹកសុទ្ធផងដែរ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៥៧ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២០០៧នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៨០លើក ក្នុងនោះព្យាលបាលជូនប្រជាពលរដ្ឋបានចំនួន១២២,៩០៩នាក់៕
|
2017-09-02T18:39:00+07:00
|
freshnewsasia.com
|
https://m.freshnewsasia.com/index.php/en/localnews/64376-2017-09-02-04-39-49a.html
|
5ae67bbf-6e41-4357-a53c-c565c108d576
|
ដំណឹងល្អ! អ្នកកើតជំងឺលើសសម្ពាធឈាម និងបេះដូង ទទួលការព្យាលបាល និងផ្ដល់ថ្នាំ ដោយឥតគិតថ្លៃ ពីមន្ទីរពេទ្យជោរីភ្នំពេញ
|
មន្ទីរពេទ្យជោរៃភ្នំពេញ សហការជាមួយក្រុមហ៊ុនឱសថ DHG Pharma បានរៀបចំកម្មវិធីពិនិត្យព្យាបាល រួមទាំងផ្ដល់ថ្នាំព្យាបាលដោយឥតគិតថ្លៃ ដល់អ្នកជំងឺលើសសម្ពាធឈាម និងជំងឺបេះដូង សម្រាប់អ្នកចុះឈ្មោះ៥០នាក់ដំបូង ព្យាបាលដោយវេជ្ជបណ្ឌិតឯកទេសវៀតណាម។ ការពិនិត្យព្យាបាលអ្នកជំងឺដោយឥតគិតថ្លៃនេះ ធ្វើឡើងដើម្បីលើកកម្ពស់សុខុមាលភាព ជូនដល់ប្រជាពលរដ្ឋកម្ពុជា ឲ្យមានឱកាសទទួលបានការថែទាំសុខភាព ប្រកបដោយគុណភាពពីសំណាក់វេជ្ជណ្ឌិតឯកទៀសវៀតណាម ដែលមានឈ្មោះល្បីល្បាញ និងមានបទពិសោធន៍ច្រើនឆ្មាំ រួមជាមួយសម្ភារៈបរិក្ខារពេទ្យទំនើប ដែលមានបំពាក់នៅមន្ទីរពេទ្យជោរៃភ្នំពេញ ជាងនេះទៅទៀត គឺជួយឲ្យប្រជាពលរដ្ឋ ឲ្យយល់កាន់តែច្បាស់ អំពីសារៈសំខាន់ នៃការថែទាំសុខភាពរបស់ខ្លួន ដើម្បីជ្រើសរើសវិធីព្យាបាល ឲ្យបានសមស្របបំផុត។ លោកស្រីវេជ្ជបណ្ឌិត ឡេ ធិ ធូ ធ្វី ឯកទេសព្យាបាលជំងឺសម្ពាធឈាម និងបេះដូងបានឲ្យដឹងថា ជំងឺសម្ពាធឈាមជាជំងឺម្យ៉ាងដែលធ្វើឲ្យអ្នកជំងឺជួបប្រទះជាញឹកញាប់ ដែលជំងឺនេះ នឹងធ្វើឲ្យសម្ពាធឈាមឡើងខ្ពស់ខុសពីធម្មតា ដោយឡើងលើសពី១៤០ ឬ៩០មីលីម៉ែត្រម្ដង។ លោកស្រីវេជ្ជបណ្ឌិតបន្ដទៀតថា ។ លោកស្រីវេជ្ជបណ្ឌិតបានបញ្ជាក់ទៀតថា «រោគសញ្ញាលើសសម្ពាធឈាម ក្នុងដំណាក់កាលដំបូង គឺមិនមានរោគសញ្ញាគួរឲ្យ កត់សម្គាល់នោះឡើយ ដោយមានរោគសញ្ញាតែបន្ដិចបន្ដួចតែប៉ុណ្ណោះ ដូចជាឈឺក្បាល, រោយក, វិលមុខ, ចង្អោលជាដើម... ហើយសម្រាប់ការព្យាបាលជំងឺលើសសម្ពាធឈាមនេះ អ្នកជំងឺគួរតែផ្លាស់ប្ដូរទម្លាប់រស់នៅ ការពិសាថ្នាំតាមវេជ្ជបញ្ជារ របស់គ្រូពេទ្យ អ្នកជំងឺគួរតែជៀសវាងដាច់ខាត់ ក្នុងការទទួលទានបារី អាហារដែលមានជាតិប្រៃ សុរា ហើយអ្នកជំងឺគួរតែងាកមកទទួលទានបន្លែ ផ្លែឈើឲ្យបានច្រើន កុំទទួលទានអាហារដែលមានជាតិខ្លាញ់ និងធ្វើលំហាត់ប្រាណឲ្យបានទៀតទាត់ អ្វីដែលសំខាន់ទៀតនោះគឺជៀសវាងកុំឲ្យកើតស្រ្ដេស»។ គួរបញ្ជាក់ថា កម្មវិធីពិនិត្យព្យាបាលដោយឥតគិតថ្លៃ របស់មន្ទីរពេទ្យជោរៃនេះ នឹងធ្វើឡើងជារៀងរាល់ខែជាមួយនឹងវេជ្ជបណ្ឌិតឯកទេសផ្សេងៗគ្នា ដើម្បីទទួលបានការព្យាបាល ដោយឥតគិតថ្លៃ ដោយអ្នកជំងឺអាចចុះឈ្មោះតាមរយៈលេខទូរស័ព្ទ ០២៣ ៦៨ ៤១ ០០១, ០២៣ ២៨ ៤១ ០០២៕
|
2017-09-01T00:10:00+07:00
|
freshnewsasia.com
|
https://m.freshnewsasia.com/index.php/en/localnews/64231-2017-08-31-10-10-33.html
|
c747923d-3764-406f-a5cc-1479b4e196ae
|
តូចចិត្តមានជំងឺប្រចាំកាយ សុខចិត្តបញ្ចប់ជីវិត ចោលប្រពន្ធកូន
|
បុរសម្នាក់តូចចិត្តនឹងការកើតជំងឺរ៉ាំរ៉ៃ ក៏ចងកសម្លាប់ខ្លួន ហើយសាកសពត្រូវគេប្រទះឃើញ បង្កឲ្យភ្ញាក់ផ្អើលឡើង កាលពីវេលាម៉ោង៤ និង៥១នាទីល្ងាច ថ្ងៃទី៣០ ខែសីហា ឆ្នាំ២០១៧ នៅក្នុងផ្ទះរបស់គាត់ ស្ថិតក្នុងភូមិដងផ្អាវ ឃុំពង្ររក្រោម ស្រុកជីក្រែង។ មន្ត្រីនគរបាលស្រុកជីក្រែង បានឲ្យដឹងថា ជនរងគ្រោះ ឈ្មោះ ជុំ ជី អាយុ ៥៤ឆ្នាំ រស់នៅភូមិឃុំខាងលើ ហើយគាត់បានកើតជំងឺរ៉ាំរ៉ៃ(ទឹកនោមផ្អែម) អស់រយៈពេលជាយូរមកហើយ។ លុះមកដល់ថ្ងៃកើតហេតុ ស្រាប់តែគេប្រទះឃើញជនរងគ្រោះបានចងកស្លាប់ ក៏បង្កឲ្យភ្ញាក់ផ្អើលពេញភូមិ និងរាយការណ៍ទៅសមត្ថកិច្ចឲ្យចុះទៅពិនិត្យ។ មន្ត្រីនគរបាលដដែល បានបន្តថា បន្ទាប់ពីទទួលបាននូវព័ត៌មានបែបនេះភ្លាម លោក សុខ សុទ្ធាវុធ អធិការនគរបាលស្រុក ក៏បានបញ្ជាឲ្យមន្ត្រីជំនាញចុះទៅត្រួតពិនិត្យ និងធ្វើកោសល្យវិច័យលើសាកសពរបស់ជនរងគ្រោះ ដោយយរកពុំឃើញមានស្លាកស្នាមអ្វីគួរឲ្យកត់សម្គាល់នោះឡើយ។ ដូច្នេះសមត្ថកិច្ចបានសន្និដ្ឋានថា ជនរងគ្រោះពិតជាបានចងកសម្លាប់ខ្លួនប្រាកដមែន រួចហើយក៏ប្រគល់ឲ្យក្រុមគ្រួសារ រៀបចំធ្វើបុណ្យតាមប្រពៃណី៕
|
2017-08-31T16:52:49+07:00
|
kbnnews.com
|
https://kbn.news/archives/72182
|
3d14c259-2c0d-469f-837e-476a8dac70b5
|
មេជួញដូរគ្រឿងញៀនជនជាតិឡាវ ដែលត្រូវនគរបាលបង្ក្រាបជាមួយថ្នាំ២គីឡូក្រាម នៅខេត្តស្ទឹងត្រែង បានស្លាប់ដោយសារជំងឺគាំងបេះដូង
|
មេជួញដូរគ្រឿងញៀនជនជាតិឡាវម្នាក់ ដែលត្រូវបានកម្លាំងនគរបាលខេត្តស្ទឹងត្រែង បង្ក្រាបបានជាមួយថ្នាំញៀនប្រមាណ២គីឡូក្រាម កាលពីប៉ុន្មានថ្ងៃមុននោះ បានស្លាប់ពេលបញ្ជូនទៅមន្ទីរពេទ្យដោយសារជំងឺបេះដូង នៅថ្ងៃទី២៨ ខែសីហា ឆ្នាំ២០១៧នេះ។ នេះបើតាមការឲ្យដឹងពីស្នងការនគរបាលខេត្តស្ទឹងត្រែង លោកឧត្តមសេនីយ៍ត្រី ម៉ៅ តារា បានប្រាប់អង្គភាពព័ត៌មាន Fresh News នៅយប់ថ្ងៃច័ន្ទនេះ។ លោកឧត្តមសេនីយ៍ស្នងការ បានបញ្ជាក់ថា ជនជាតិឡាវដែលពាក់ព័ន្ធនឹងគ្រឿងញៀន ដែលត្រូវកម្លាំងនគរបាលរបស់លោក ចាប់ខ្លួនជាមួយថ្នាំញៀនប្រមាណ២គីឡូក្រាម កាលពីថ្ងៃទី២៤ ខែសីហា កន្លងទៅនេះបានស្លាប់កាលពីព្រឹកមិញ ដោយសារជំងឺគាំងបេះដូង។ សូមបញ្ជាក់ថា កម្លាំងនៃស្នងការដ្ឋាននគរបាលខេត្តស្ទឹងត្រែង នៅយប់ថ្ងៃទី២៤ ខែសីហា ឆ្នាំ២០១៧ បានបង្ក្រាបមេក្លោងជួញដូរគ្រឿងញៀន ជនជាតិឡាវម្នាក់ ដោយដកហូតថ្នាំញៀន២កញ្ចប់ធំ នៅចំណុចបង្គោលលេខ០៣៥-០៣៦ ភូមិសំរោង ឃុំស្រែសំបូរ ស្រុកសៀមប៉ាង។ ស្នងការនគរបាលខេត្តស្ទឹងត្រែង លោកឧត្តមសេនីយ៍ត្រី ម៉ៅ តារា បានឲ្យដឹងថា ជនសង្ស័យជាមេក្លោងជនជាតិឡាវនោះ ឈ្មោះ ផែង ផាន់ណាង៉ោ អាយុ៥០ឆ្នាំ រស់នៅភូមិណាចាន ស្រុកកូម៉ា ខេត្តចំប៉ាសាក់ ដោយក្នុងនោះដកហូតបានថ្នាំញៀន០២កញ្ចប់ធំ ប្រហែល០២គីឡូក្រាម៕
|
2017-08-29T05:06:00+07:00
|
freshnewsasia.com
|
https://m.freshnewsasia.com/index.php/en/localnews/63968-2017-08-28-15-06-14.html
|
347a7e56-d960-4e54-b1cc-7743a29dfca4
|
អូស្ដ្រាលីម្នាក់កើតជំងឺគាំងបេះដូង ស្លាប់ក្នុងសណ្ឋាគារ
|
ខេត្តសៀមរាប៖ បុរសជនជាតិអូស្រ្ដាលីម្នាក់ បានដេកស្លាប់ ដោយអត់មានអ្នកណាដឹង ហើយសាកសពត្រូវគេប្រទះឃើញ បង្កឲ្យភ្ញាក់ផ្អើលឡើង កាលពីវេលាម៉ោង២ និង៣០នាទីរសៀល ថ្ងៃទី២៨ ខែសីហា ឆ្នាំ២០១៧ នៅក្នុងបន្ទប់លេខ២៤២ នៃសណ្ឋាគាររ៉ូយ៉ាល់អុីមផាយ ស្ថិតនៅភូមិក្រួស សង្កាត់ស្វាយដង្គំ ក្រុងសៀមរាប ខេត្តសៀមរាប។ មន្ត្រីការិយាល័យនគរបាលបច្ចេកទេសវិទ្យាសាស្ត្រ នៃស្នងការដ្ឋាននគរបាលខេត្តសៀមរាប បានឲ្យដឹងថា ជនរងគ្រោះ ឈ្មោះ MCCARTHYROSSALBERT អាយុ៥១ឆ្នាំ ជនជាតិអូស្រ្តាលី កាន់លិខិតឆ្លងដែនលេខ PA5636489 ហើយគាត់ចូលមកក្នុងប្រទេសកម្ពុជា ក្នុងនាមជាភ្ញៀវទេសចរ។ ប្រភពពីបុគ្គលិកសណ្ឋាគាររ៉ូយ៉ាល់អ៊ីមផាយ បានឲ្យដឹងថា មុនពេលកើតមាននូវគ្រោះអកុសលនោះ ជនរងគ្រោះ បានមកជួលបន្ទប់ខាងលើស្នាក់នៅ។ លុះមកដល់ថ្ងៃកើតហេតុ ក៏អត់ឃើញជនរងគ្រោះចេញពីបន្ទប់ជួលដូចសព្វមួយដង ទើបបុគ្គលិក ទៅគោះទ្វារ ប៉ុន្តែមិនមានសំឡេងឆ្លើយតប។ នៅពេលនោះ អ្នកគ្រប់គ្រងក៏បានឲ្យបុគ្គលិកទាក់ទងទៅសមត្ថកិច្ច និងបើកទ្វារមើល ក៏ឃើញជនរងគ្រោះបានស្លាប់បាត់ទៅហើយ។ មន្ត្រីនគរបាលដដែល បានបន្តថា បន្ទាប់ពីមានសេចក្ដីរាយការណ៍បែបនេះភ្លាម មន្ត្រីការិយាល័យនគរបាលបច្ចេកទេសវិទ្យាសាស្រ្ដ សមត្ថកិច្ចពាក់ព័ន្ធ នគរបាលមូលដ្ឋាន និងលោក អ៊ិត ឆបឆរ័ត្ន វេជ្ជបណ្ឌិតអមតុលាការខេត្តសៀមរាប ក៏បានចុះទៅពិនិត្យ និងធ្វើកោសល្យវិច័យ រួចហើយបញ្ជាក់ថា ជនរងគ្រោះពិតជាបានស្លាប់ ដោយសារជំងឺគាំងបេះដូងប្រាកដមែន។ ក្រោយពេលពិនិត្យរួច សមត្ថកិច្ចបានដឹកសាកសពរបស់ជនរងគ្រោះ យកទៅតម្កល់ទុក នៅក្នងសាលតម្កល់សព នៃមន្ទីរពេទ្យកាល់ម៉ែត នៅឯរាជធានីភ្នំពេញ ដើម្បីរង់ចាំការសម្រេចពីសាមីស្ថានទូត៕
|
2017-08-28T19:15:37+07:00
|
kbnnews.com
|
https://kbn.news/archives/71772
|
5a402882-c14c-45f5-bd72-aca53c0f0f7e
|
មានជំងឺប្រចាំកាយ! ពិបាកចិត្តខ្លាំងពេក សម្រេចចិត្តបញ្ចប់ជីវិត ចោលកូនចៅ ប៉ុន្តែ…
|
ស្ត្រីម្នាក់ដោយសារតូចចិត្តមានជំងឺប្រចាំកាយ បានសម្រេចចិត្ត លោតពីលើផ្ទះដើម្បីបញ្ចប់ជីវិត តែមិនស្លាប់ ដោយគ្រាន់តែរងរបួសធ្ងន់ ត្រូវបានបងប្អូនដឹកតាមរឺម៉កម៉ូតូ មកសង្គ្រោះនៅមន្ទីរពេទ្យសាកលវិទ្យាល័យអន្តរជាតិសែនសុខ ដោយហេតុការណ៍នេះ បានកើតឡើងកាលពីម៉ោង១៣និង៣០នាទីរសៀលថ្ងៃទី២៨ ខែសីហា ឆ្នាំ២០១៧ នៅផ្ទះល្វែងសង់ថ្មី ផ្លូវបេតុងភូមិរោងចក្រ១ សង្កាត់គោកឃ្លាងខណ្ឌសែនសុខ ។ ស្ត្រីដែលគិតខ្លីខាងលើ មានឈ្មោះ ស្រេង ចិន្តា អាយុ ៤៦ឆ្នាំ មុខរបរមេផ្ទះ ស្នាក់នៅភូមិរោងចក្រ១ សង្កាត់គោកឃ្លាង ខណ្ឌសែនសុខ ។ ទាក់ទងនឹងករណីខាងលើនេះ មិនមានសាក្សីណាម្នាក់ បញ្ជាក់ ឬឃើញថា ស្ត្រីខាងលើបានលោតមកពីជាន់ទីប៉ុន្មានទេ តែបើតាមសម្ដីសាច់ញាតិ បានប្រាប់ថា មុនកើតហេតុគាត់ (ជនរងគ្រោះ) នៅក្នុងផ្ទះធម្មតា តែកូនចៅមិនបានចាប់អារម្មណ៍ឡើយ រហូតដល់គាត់លោតមកធ្លាក់ដល់ដីនៅមុខផ្ទះហើយ ទើបបងប្អូននៅក្នុងផ្ទះដឹង ហើយក៏ដឹកតាមរឺម៉កកងបី យកទៅសង្គ្រោះនៅមន្ទីរពេទ្យ សាកលវិទ្យាល័យអន្តរជាតិសែនសុខភ្លាមៗ ។ ប្រភពពីសាច់ញាតិ ដដែលបានបន្តថា ស្ត្រីរងគ្រោះ ខាងលើគាត់មានជំងឺប្រចាំកាយដូចជាក្រពះពោះវៀន រាំរ៉ៃ និងចេះតែគិតច្រើន សឹងតែសសៃប្រាសាទទៅហើយ កន្លងមកកូនចៅ មិនឱ្យគាត់គិតច្រើន មិនឱ្យធ្វើអ្វីទាំងអស់ ដោយឱ្យគាត់នៅតែផ្ទះប៉ុណ្ណោះ។ បច្ចុប្បន្នស្ត្រីរងគ្រោះ កំពុងសង្គ្រោះនៅក្នុងបន្ទប់សង្គ្រោះបន្ទាន់ ក្នុងមន្ទីពេទ្យសាកលវិទ្យាល័យអន្តរជាតិសែនសុខ ប៉ុន្តែស្ថានភាពជំងឺមានសង្ឃឹមតិចតូចណាស់ ៕
|
2017-08-28T16:17:41+07:00
|
kbnnews.com
|
https://kbn.news/archives/71723
|
f8fe43d1-1f15-4fb3-a568-de790eb472e1
|
អាជ្ញាធរខណ្ឌឫស្សីកែវ សហការជាមួយ គ្រូពេទ្យស្ម័គ្រចិត្តយុវជនសម្ដេចតេជោ ពិនិត្យព្យាបាលជំងឺទូទៅ ជូនពលរដ្ឋនានា ដោយមិនគិតថ្លៃ
|
អភិបាលខណ្ឌឫស្សីកែវ លោក ជា ពិសី បានជូនដំណឹងភ្លាមៗ ទៅដល់ប្រជាពលរដ្ឋទាំងអស់ នៅទូទាំងខណ្ឌឫស្សីកែវ ត្រូវប្រញ៉ាប់រុះរាន់ឡើង ដើម្បីទៅទទួលយកការពិនិត្យព្យាបាលជំងឺទូទៅ ដោយឥតគិតថ្លៃសេវា ដែលរៀបចំដោយក្រុមគ្រូពេទ្យជំនាញ របស់សមាគមគ្រូពេទ្យស្ម័គ្រចិត្ត យុវជនសម្ដេចតេជោ សហការជាមួយ អាជ្ញាធរខណ្ឌឫស្សីកែវ។ ការប្រកាសនេះ បានធ្វើឡើងគ្រាដែល លោក ប្រាជ្ញ សីហា អភិបាលរងខណ្ឌ និងលោកស្រី កែវ សុខពិសី អភិបាលរងរាជធានី តំណាងអភិបាលរាជធានីភ្នំពេញ លោក ឃួង ស្រេង បានដឹកមន្ត្រីពាក់ព័ន្ធ សហការជាមួយលោក ស៉ឹម ស៊ូយេង អនុប្រធានសមាគមគ្រូពេទ្យស្ម័គ្រចិត្ត យុវជនសម្ដេចតេជោ តំណាងលោកបណ្ឌិត ហ៊ុន ម៉ាណែត បានបើកយុទ្ធនាការពិនិត្យព្យាបាលជំងឺទូទៅ ដោយមិនមានបង់ថ្លៃសេវាសាធារណៈ ជូនប្រជាពលរដ្ឋ ដោយមិនប្រកាន់ពូជសាសន៍ ពណ៌សម្បុរ ឬនិន្នាការនយោបាយ។ ការពិនិត្យ និងព្យាបាលជំងឺនេះ បានធ្វើឡើងនៅព្រឹកថ្ងៃទី២៧ ខែសីហា ឆ្នាំ២០១៧ នៅត្រង់ចំណុច ក្នុងបរិវេណសាលាបឋមសិក្សាតេជោ ហ៊ុន សែន ទួលសង្កែ ស្ថិតក្នុងសង្កាត់ទួលសង្កែទី១ ខណ្ឌឫស្សីកែវ រាជធានីភ្នំពេញ។ អភិបាលរងខណ្ឌឫស្សីកែវ លោក ប្រាជ្ញ សីហា បានថ្លែងអំណរគុណ យ៉ាងជ្រាលជ្រៅ ចំពោះលោក ឃួង ស្រេង អភិបាលរាជធានីភ្នំពេញ ពិសេស ក្រុមគ្រូពេទ្យស្ម័គ្រចិត្តយុវជនសម្ដេចតេជោ ដែលបានបង្កើតសកម្មភាពចុះពិនិត្យព្យាបាលជំងឺទូទៅ ដោយមិនមានបង់ថ្លៃសេវាសាធារណៈ ជូនប្រជាពលរដ្ឋ។ លោកថ្លែងថា កន្លងមក សម្ព័ន្ធគ្រូពេទ្យសហភាពសហព័ន្ធយុវជនកម្ពុជា បានបង្កើតកម្មវិធីមនុស្សធម៌ ក្នុងការចុះពិនិត្យព្យាបាលជំងឺទូទៅ ក្នុងមូលដ្ឋានខណ្ឌឫស្សីកែវ ជូនប្រជាពលរដ្ឋ ជាកម្មករ កម្មការិនី ដោយមិនមានបង់ថ្លៃសេវា ចំនួន៤០០០នាក់ រហូតពេលនេះ ក៏មានវត្តមានក្រុមគ្រូពេទ្យយុវជនស្ម័គ្រចិត្តសម្ដេចតេជោ ដែលមានលោកបណ្ឌិត ហ៊ុន ម៉ាណែត ជាប្រធាន បានបន្តសកម្មភាពចុះពិនិត្យព្យាបាលជំងឺទូទៅ ជូនប្រជាពលរដ្ឋ ជាង៥០០០នាក់ ដោយគ្មានបង់ថ្លៃសេវា រួមទាំងចូលរួមផ្សព្វផ្សាយអប់រំសុខភាពតាមបន្ទប់ជួល ចំនួន២៧៥០បន្ទប់ ថែមទៀត។ ជាមួយគ្នានោះ លោក ស៉ឹម ស៊ូយេង អនុប្រធានគ្រូពេទ្យស្ម័គ្រចិត្ត យុវជនសម្ដេចតេជោ បានលើកឡើងថា សមាគមគ្រូពេទ្យស្ម័គ្រចិត្ត យុវជនសម្ដេចតេជោ ប្រមាណ១៣៧នាក់ ដែលប្រកបទៅដោយក្រមសិល្ប៍ធម៌ វិជ្ជាជីវៈ និងត្រៀមលក្ខណៈ ដើម្បីរងចាំស្វាគមន៍ ទទួលពិនិត្យព្យាបាលជំងឺទូទៅ ជូនប្រជាពលរដ្ឋ ដោយមិនចាំបាច់បង់ថ្លៃសេវាឡើយ ដូចជា ជំងឺឫសដូងបាត ជំងឺវះកាត់ ជំងឺផ្នែកអេកូ និងរោគស្ត្រី រួមនឹងជំងឺមាត់ធ្មេញ ជាដើម។ លោកស្រីអភិបាលរងរាជធានី កែវ សុខពិសី ក៏បានថ្លែងអំណរគុណយ៉ាងជ្រាលជ្រៅផងដែរ ចំពោះក្រុមគ្រូពេទ្យស្ម័គ្រចិត្តយុវជនសម្ដេចតេជោ ដែលបានចំណាយពេលវេលាដ៏មានតម្លៃនាចុងសប្ដាហ៍ នៃថ្ងៃឈប់សម្រាករបស់ខ្លួន ដើម្បីបំពេញការងារបន្ថែម ជូនគណបក្សប្រជាជនកម្ពុជា ដោយមិនខ្លាចនឿយហត់ ក្នុងការចុះពិនិត្យព្យាបាលជំងឺទូទៅ ជូនប្រជាពលរដ្ឋ ជាកម្មករ កម្មការិនី ដោយមិនតម្រូវឲ្យបង់ថ្លៃសេវាសាធារណៈ នូវទូទាំងខណ្ឌឫស្សីកែវ ក៏ដូចជា នូវទូទាំងរាជធានីភ្នំពេញ៕
|
2017-08-27T20:30:00+07:00
|
freshnewsasia.com
|
https://m.freshnewsasia.com/index.php/en/localnews/63870-2017-08-27-06-30-12.html
|
1ef20013-627d-4c84-beee-e52dce53c03b
|
ក្រសួងរៀបចំដែនដី នឹងត្រួតពិនិត្យតាមបណ្តារោងចក្រនានា ដើម្បីតម្រូវឲ្យមានគិលានដ្ឋានអចិន្រ្តៃយ៍សម្រាប់ព្យាបាលជំងឺកម្មករ ឬគ្រោះថ្នាក់ផ្សេងៗ
|
តាមអនុសាសន៍ណែនាំរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ឲ្យរៀបចំបង្កើតមណ្ឌលសុខភាព ឬមន្ទីរពេទ្យបង្អែកនៅជិតរោងចក្រ សហគ្រាស និងគ្រឹះស្ថាននានា ដើម្បីងាយស្រួលក្នុងផ្តល់សេវកម្មថែទាំសុខភាពជូនកម្មករនិយោជិតដែលបម្រើការងារក្នុងគ្រឹះស្ថាន។ នៅថ្ងៃទី២៥ ខែសីហាម្សិលមិញនេះ ក្រសួងរៀបចំដែនដី នគរូបនីយកម្ម និងសំណង់ បានស្នើទៅកាន់ប្រធានមន្ទីរគ្រប់រាជធានី-ខេត្តទាំងអស់ ចុះត្រួតពិនិត្យតាមបណ្តារោងចក្រ សហគ្រាស និងគ្រឹះស្ថាននានា ដែលកំពុងដំណើរការក្នុងភូមិសាស្រ្តរបស់ខ្លួន ដើម្បីតម្រូវឲ្យមានគីលានដ្ឋានអិចន្រ្តៃយ៍មួយនៅក្នុងរោងចក្រ សហគ្រាស និងគ្រឹះស្ថានទាំងនោះ សម្រាប់ព្យាបាលកម្មករនិយោជិតដែលមានជំងឺ ឬគ្រោះថ្នាក់ក្នុងពេលបម្រើការងារ។ ១៖ ធ្វើការត្រួតពិនិត្យឡើងវិញ តាមបណ្តារោងចក្រ សហគ្រាស និងគ្រឹះស្ថាននានា ដែលកំពុងដំណើរការក្នុងភូមិសាស្រ្តរបស់ខ្លួន ដើម្បីតម្រូវឲ្យមានគីលានដ្ឋានអិចន្រ្តៃយ៍មួយនៅក្នុងរោងចក្រ សហគ្រាស និងគ្រឹះស្ថានទាំងនោះ សម្រាប់ព្យាបាលកម្មករនិយោជិតដែលមានជំងឺ ឬគ្រោះថ្នាក់ក្នុងពេលបម្រើការងារ ដោយសហការជាមួយមន្ទីរការងារ មន្ទីរសុខាភិបាល និងអាជ្ញាធរមូលដ្ឋាន។ ២៖ ចំពោះការស្នើសុំសាងសង់ថ្មី ដូចជាអគាររោងចក្រ សហគ្រាស គ្រឹះស្ថាន ឬអគារសេវាកម្មដែលមានមនុស្សច្រើនបម្រើការងារ ត្រូវគូសបញ្ជាក់អំពីគិលានដ្ឋានអចិន្រ្តៃយ៍ នៅក្នុងគំនូសប្លង់ស្ថាបត្បកម្មស្នើសុំលិខិតអនុញ្ញាតិសាងសង់ ឲ្យបានសមស្របតាមបទដ្ឋានបច្ចេកទេស និងបទដ្ឋានគតិយុត្តិនានាជាធរមាន។
|
2017-08-26T15:54:00+07:00
|
freshnewsasia.com
|
https://m.freshnewsasia.com/index.php/en/localnews/115-localnews-facebook/63792-2017-08-26-01-54-57.html
|
bbefad26-1077-4c3f-ba22-1003e433bd95
|
អគ្គនាយកកាល់ម៉ែត៖ ការព្យាបាលជំងឺមហារីកតាមបែបវិទ្យាសាស្រ្តបច្ចុប្បន្នភាព គឺជាបទពិសោធន៍ថ្មី សម្រាប់គ្រូពេទ្យឯកទេសនៃកម្ពុជា-ថៃ
|
អគ្គនាយកមន្ទីរពេទ្យកាល់ម៉ែត លោកសាស្ត្រាចារ្យ ឈាង រ៉ា បានអះអាងថា ការព្យាបាលជំងឺមហារីកតាមបែបវិទ្យាសាស្រ្តបច្ចុប្បន្នភាព គឺជាបទពិសោធន៍ថ្មីបន្ថែមទៀត សម្រាប់គ្រូពេទ្យឯកទេសរវាងមន្ទីរពេទ្យទាំងពីរ កម្ពុជា-ថៃ ជាអត្ថប្រយោជន៍ដ៏ធំធេង សម្រាប់អ្នកជំងឺដែលមកទទួលយកសេវាថែទាំព្យាបាលកម្រិតស្តង់ដារខ្ពស់។ លោកសាស្ត្រាចារ្យ ឈាង រ៉ា ថ្លែងយ៉ាងដូច្នេះ ក្នុងទិវាសន្និសីទរួមគ្នារវាងភាគី កម្ពុជា-ថៃ លើកទី២ នៅមន្ទីរពេទ្យកាល់ម៉ែត ដែលមានរយៈពេល២ថ្ងៃ នៅព្រឹកថ្ងៃទី២៥-២៦ ខែសីហា ឆ្នាំ២០១៧នេះ ក្រោមប្រធានបទស្តីពី ជំងឺមហារីក។ អគ្គនាយកមន្ទីរពេទ្យកាល់ម៉ែតរូបនេះ បានកោតសសើរចំពោះគណៈប្រតិភូ សាស្រ្តាចារ្យ គ្រូពេទ្យវះកាត់ ដែលបានអញ្ជើញមកមន្ទីរពេទ្យថៃដែលបានខិតខំរួមគ្នាយ៉ាងជិតស្និទដើម្បីប្រារព្ធសន្និសីទនេះ ក្នុងការប្រយុទ្ធប្រឆាំងជំងឺមហារីក ព្រោះជំងឺនេះបានក្លាយទៅជាបញ្ហាប្រឈមដ៏ធំមួយ សម្រាប់រដ្ឋាភិបាលហើយជាការខិតខំប្រឹងប្រែងរួមគ្នាដើម្បីជួយដោះស្រាយញ្ហានៅថ្នាក់តំបន់នេះ។ លោក ឈាង រ៉ា អះអាងថា ជំងឺមហារីកដែលបានជ្រើសរើសយកមកដាក់ក្នុងសិក្ខាសាលានេះ ស្របគ្នាទៅនឹងការយកចិត្តទុកដាក់ នៃការថែទាំសុខភាពនាពេលបច្ចុប្បន្ន ដែលប្រទេសទាំងពីរ កំពុងប្រឈមមុខនឹងការការពារ ការត្រួតពិនិត្យ និងព្យាបាលដោយផ្តោតលើបច្ចេកទេសកាន់តែទំនើបឈានមុខ ក្នុងការព្យាបាលទាំងគ្រូពេទ្យ ទាំងអ្នកជំងឺសុទ្ធតែទទួលបាននូវគុណតម្លៃប្រកបដោយគុណភាព និងប្រសិទ្ធិភាពក្នុងការព្យាបាល។ បើតាមលោកសាស្ដ្រចារ្យ ឈាង រ៉ា បច្ចុប្បន្នបច្ចេកវិទ្យានៅក្នុងប្រធានបទ ដែលសម្រិតសម្រាំងនឹងត្រូវលើកយកមកបង្ហាញនេះ មានការលូតលាស់យ៉ាងខ្លាំង ហើយត្រូវទទួលស្គាល់ថា ជាវិធីសាស្រ្ត ដែលមានប្រសិទ្ធិភាពនឹងជឿជាក់បំផុត ដោយលោកសង្ឃឹមថា របកគំហើញនៃបច្ចេកវិទ្យាទាំងនេះ ជាមគ្គុទេសជាបទពិសោធន៍ល្អៗបន្ថែមទៀត សម្រាប់ក្រុមគ្រូពេទ្យ ក្នុងការអនុវត្តន៍ដើម្បីជាគុណប្រយោជន៍សម្រាប់ផ្តល់នូវជំនឿកាន់តែកក់ក្តៅកម្រិតខ្ពស់ ដល់អ្នកជំងឺដែលអាចកាត់បន្ថយនូវអត្រាមរណៈបានជាអតិបរមា។ សូមជម្រាបថា សន្និសីទដ៏មានសារៈសំខាន់នេះ មានតួនាទីជាវេទិកាគំរូសម្រាប់កិច្ចសហប្រតិបត្តិការរវាងប្រទេសកម្ពុជា-ថៃ ជាពិសេសមន្ទីរពេទ្យកាល់ម៉ែត ដែលនឹងកត់ត្រាជាប្រវត្តិសាស្រ្ត គឺអគារមជ្ឈមណ្ឌលជាតិមហារីក ដែលនឹងត្រូវដាក់ឲ្យដំណើរការនាពេលខាងមុខឆាប់ៗនេះ តាមបែបវិទ្យាសាស្រ្តកម្រិតខ្ពស់ សម្រាប់ជាអត្ថប្រយោជន៍ទាំងអស់គ្នា ដែលមជ្ឈមណ្ឌលជាតិនេះត្រូវបានគាំទ្រដោយយកចិត្តទុកដាក់ពី រាជរដ្ឋភិបាលកម្ពុជា ក្រោមការដឹកនាំរបស់សម្តេចតេជោ ហ៊ុន សែន៕
|
2017-08-25T21:59:00+07:00
|
freshnewsasia.com
|
https://m.freshnewsasia.com/index.php/en/localnews/63741-2017-08-25-07-59-52.html
|
eb6929c8-7043-4bb5-9d47-8cc03972bbc7
|
មន្ត្រីកាំកុងត្រូលខេត្តព្រះសីហនុចុះពិនិត្យអាហារសមុទ្រស្រស់និងបន្លែផ្លែឈើរកសារធាតុគីមី
|
អគ្គនាយកដ្ឋានកាំកុងត្រូលបើកយុទ្ធនាការទ្រង់ទ្រាយធំចុះពិនិត្យម្ហូបសមុទ្រស្រស់ និងបន្លែផ្លែឈើជាង ១០០ប្រភេទគំរូ ដែលអាជីវករដាក់លក់នៅផ្សារវាលរេញ និងផ្សារលើខេត្តព្រះសីហនុ រកសារធាតុគីមីហាមឃាត់ ដើម្បីឈានទៅរួមចំណែកទាក់ទាញភ្ញៀវទេសចរជាតិ និងអន្តរជាតិឲ្យចូលមកទស្សនាខេត្តនេះបានច្រើននាឆ្នាំខាងមុខ។ អ្នកឃ្លាំមើលសង្គម និងស្ត្រីមេផ្ទះ គាំទ្រសកម្មភាពនេះ និងស្នើឲ្យមន្ត្រីជំនាញកាំកុងត្រូល ត្រូវចុះពិនិត្យគុណភាពចំណីអាហារនេះឲ្យបានជាប្រចាំ និងត្រូវផ្ដន្ទាទោសអ្នកប្រព្រឹត្តល្មើសឲ្យបានធ្ងន់ធ្ងរ។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច ឲ្យអាស៊ីសេរីដឹងនៅថ្ងៃពុធ ទី២៣ ខែសីហា ថា អគ្គនាយកដ្ឋានកាំកុងត្រូលបាននាំយករថយន្តមន្ទីរពិសោធន៍ចល័ត ដើម្បីធ្វើពិសោធន៍អាហារសមុទ្រស្រស់ និងបន្លែផ្លែឈើគ្រប់ប្រភេទនៅផ្សារទាំងពីរ ដើម្បីទប់ស្កាត់ការប្រើប្រាស់សារធាតុគីមីទៅលើចំណីអាហារ ធ្វើយ៉ាងណាឲ្យអាហារទទួលទានរបស់ប្រជាពលរដ្ឋមានសុវត្ថិភាព។ ជាងនេះ ដើម្បីផ្តល់ទំនុកចិត្តដល់ភ្ញៀវទេសចរជាតិ និងអន្តរជាតិ ដែលចូលមកទស្សនាខេត្តព្រះសីហនុ មានកំណើនខ្ពស់ជារៀងរាល់ឆ្នាំ។ លោក ជា ប៉ិច បន្ថែមថា អគ្គនាយកដ្ឋានកាំកុងត្រូល និងសាខាកាំកុងត្រូលខេត្តព្រះសីហនុ នឹងជំរុញឲ្យមន្ត្រីជំនាញបន្តសកម្មភាពចុះត្រួតពិនិត្យគុណភាពចំណីអាហារនៅតាមទីផ្សារនានា និងតាមច្រកកំពង់ផែនាំចូលទំនិញជាដើម ឲ្យមានសកម្មភាពរស់រវើកជាប្រចាំ។ ត្រង់ចំណុចនេះ លោក ជា ប៉ិច បានស្នើឲ្យអាជីវករលក់ដូរនៅតាមទីផ្សារនានា ទាំងអ្នកលក់បោះដុំ និងអ្នកលក់រាយ ចំណីអាហារ ឬទំនិញគ្រប់ប្រភេទ មិនត្រូវបន្តប្រើប្រាស់សារធាតុគីមីហាមឃាត់ដាក់ទៅលើចំណីអាហារ ឬបន្លែផ្លែឈើគ្រប់ប្រភេទ ដើម្បីឲ្យអ្នកទិញមើលឃើញស្រស់ និងទុកលក់បានយូរថ្ងៃទៀតទេ ព្រោះទង្វើនេះខុសច្បាប់ និងត្រូវផ្ដន្ទាទោស៖ ។ លោក ជា ប៉ិច ឲ្យដឹងទៀតថា សកម្មភាពចុះពិនិត្យមុខម្ហូបសមុទ្រស្រស់ និងបន្លែផ្លែឈើជាង ១០០ប្រភេទគំរូ រយៈពេល ២ថ្ងៃ ចាប់ពីថ្ងៃទី២២ ដល់ថ្ងៃទី២៣ ខែសីហា នៅផ្សារវាលរេញ និងផ្សារលើ ខេត្តព្រះសីហនុ មន្ត្រីជំនាញរកឃើញ និងរឹបអូសយកមឹកស្រស់ ត្រសក់ ស្លឹកគូឆាយ និងម្ទេសប្លោក ជាដើមជាង ៣០គីឡូក្រាម មានផ្ទុកសារធាតុគីមីយកទៅបំផ្លាញចោល៖ ។ កាលពីថ្ងៃទី១៥ ខែសីហា មន្ត្រីកាំកុងត្រូលខេត្តព្រះសីហនុ បានចុះធ្វើតេស្ដលើគ្រឿងសមុទ្រស្រស់ មានបង្គា មឹក ប្រហិតចម្រុះ បន្លែ និងសរសៃគុយទាវ ជាដើម ដើម្បីរកសារធាតុគីមីដែលអាជីវករដាក់លក់នៅក្នុងផ្សារលើ ហើយរកឃើញបង្គាស្រស់ ១៣គីឡូក្រាមមានសារធាតុគីមីហ្វ័រម៉ាលីន (FORMALINE) ហាមឃាត់ ព្រោះប៉ះពាល់ដល់សុខភាពអ្នកទទួលទាន។ សកម្មភាពនេះ មន្ត្រីកាំកុងត្រូលមិនបានចាត់វិធានការតាមផ្លូវច្បាប់ភ្លាមៗទៅលើក្រុមអាជីវករដែលលក់ម្ហូបសមុទ្រស្រស់ផ្ទុកសារធាតុគីមីនេះទេ ប៉ុន្តែបានឲ្យធ្វើកិច្ចសន្យា បើទៅថ្ងៃខាងមុខ អាជីវករទាំងនោះមិនរាងចាល នឹងអនុវត្តតាមផ្លូវច្បាប់។ អាជីវករលក់ម្ហូបសមុទ្រស្រស់ និងលក់បន្លែផ្លែឈើមួយចំនួននៅផ្សារលើ និងផ្សារវាលរេញ បានអះអាងថា កន្លងទៅ ផ្សារទាំងពីរនេះពិតជាមានអាជីវករខិលខូចនៅតាមតូបលក់ដូរខ្លះ បានលួចដាក់សារធាតុគីមីដោយខ្លួនឯងចូលទៅក្នុងមុខម្ហូបសមុទ្រស្រស់ និងបន្លែត្រីសាច់ជាដើម ដើម្បីទុកលក់បានយូរថ្ងៃ និងមើលឃើញស្រស់។ អាជីវករផ្សារលើស្នើមិនបញ្ចេញឈ្មោះ ឲ្យដឹងថា ប្រភេទបន្លែស្រស់ៗមានត្រសក់ ស្លឹកគូឆាយ និងម្ទេសប្លោក ជាដើម ដែលមន្ត្រីកាំកុងត្រូលពិសោធរកឃើញមានផ្ទុកសារធាតុគីមីនេះ គឺបាននាំចូលពីប្រទេសចិន ថៃ និងវៀតណាម ដោយឈ្មួញចែកចាយមកតាមបណ្តាខេត្ត មានប្រភពចេញពីរាជធានីភ្នំពេញ ហើយបន្លែភាគច្រើនត្រូវគេដាក់សារធាតុគីមីដើម្បីរក្សាទុកបានយូរថ្ងៃ និងមើលឃើញស្រស់។ អ្នកសម្របសម្រួលសមាគមអាដហុក (ADHOC) ប្រចាំខេត្តព្រះសីហនុ អ្នកស្រី ជៀប សុធារី ស្នើឲ្យមន្ត្រីជំនាញត្រូវកសាងសំណុំរឿងអ្នកជាប់ពាក់ព័ន្ធនឹងការដាក់លក់ម្ហូបអាហារមានផ្ទុកសារធាតុគីមី ទំនិញខូចគុណភាព និងផលិតគ្មានបច្ចេកទេស ជាដើម ត្រូវបញ្ជូនទៅកាន់តុលាការផ្ដន្ទាទោសតាមច្បាប់ឲ្យបានធ្ងន់ធ្ងរ ទើបពួកគេខ្លាចរអា៖ ។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច ប្រកាសលេខទូរស័ព្ទជូនប្រជាពលរដ្ឋ ឬភ្ញៀវទេសចរ បើដឹងថាទីតាំងណាមួយមានលក់ទំនិញខូចគុណភាព អាហារស្រស់ ចំណីអាហារទាំងភេសជ្ជៈកំប៉ុង ឬដបគ្រប់ប្រភេទសង្ស័យមានដាក់សារធាតុគីមី និងហួសកាលបរិច្ឆេទប្រើប្រាស់ជាដើម ត្រូវផ្ដល់ព័ត៌មានឲ្យបានឆាប់មកកាន់មន្ត្រីកាំកុងត្រូលខេត្តព្រះសីហនុ តាមរយៈទូរស័ព្ទលេខ ០៩៨ ៥៥៥ ៦៦៦ លេខ ០១៧ ៤៤៣ ៧៣៧ និងលេខ ០១២ ៩៤៦ ០៤៦៕
|
2017-08-25T18:20:00+07:00
|
rfa.org
|
https://www.rfa.org/khmer/news/health/CamControl-in-Sihanouk-inspect-spoiled-seafood-08252017071624.html
|
478ca71d-b404-4a02-b828-1405202c3260
|
កុមារជាង៣០០នាក់នៅស្រុកឯកភ្នំស្វែងយល់ពីអនាម័យដោយលាងដៃនឹងសាប៊ូ
|
កុមារជាង ៣០០នាក់រៀននៅសាលាបឋមសិក្សាមួយកន្លែងនៅស្រុកឯកភ្នំ ខេត្តបាត់ដំបង នៅព្រឹកថ្ងៃទី២២ សីហា ចូលរួមស្វែងយល់អំពីការសម្អាតអនាម័យដោយលាងដៃនឹងសាប៊ូឲ្យបានស្អាត មុននឹងញ៉ាំចំណីអាហារ ព្រមទាំងការដុសធ្មេញឲ្យបានទៀងទាត់ ដើម្បីថែរក្សាឲ្យបានសុភាពល្អ។ កម្មវិធីនេះមានដាក់បដាដើរដង្ហែតាមដងផ្លូវចម្ងាយប្រហែល ៤០០ម៉ែត្រពីសាលារៀន ដោយមានលោកគ្រូអ្នកគ្រូ បុគ្គលិកអង្គការទស្សនៈឥតព្រំដែនដឹកនាំ ដើម្បីជំរុញឲ្យអាណាព្យាបាលយកចិត្តទុកដាក់បញ្ហាសុខភាពរបស់កុមារឲ្យបានកាន់តែច្រើនបន្ថែមទៀត។កុមារដែលបានចូលរួមអប់រំសុខភាពនេះ ជាសិស្សរៀនពីថ្នាក់ទី១ ដល់ថ្នាក់៦ នៃសាលាបឋមសិក្សារហាលសួងលិចនៃឃុំព្រែកនរិន្ទ។ ពួកគេសប្បាយយ៉ាងខ្លាំងដែលបានចូលរួមអប់រំសុខភាពនេះ។ អាណាព្យាបាលសិស្សម្នាក់រស់នៅភូមិរហាលសួង ឃុំព្រែកនរិន្ទ លោក ឃឺន ខុន ផ្ដល់សម្ភាសន៍ឲ្យអាស៊ីសេរី ក្រោយពេលចប់កម្មវិធីថា ការអប់រំបណ្ដុះបណ្ដាលកុមារនេះនឹងធ្វើឲ្យកុមារយល់ដឹងពីការថែរក្សាសុខភាពបានល្អ៖ ។ កម្មវិធីនេះរៀបចំឡើងដោយអង្គការទស្សនឥតព្រំដែនប្រចាំខេត្តបាត់ដំបង ក្នុងគោលបំណងដើម្បីជំរុញឲ្យកុមារ ព្រមទាំងអាណាព្យាបាលរបស់សិស្ស សំអាតអនាម័យដោយការលាងដៃនឹងសាប៊ូឲ្យបានស្អាតមុននឹងញាំចំណីអាហារ ព្រោះការញាំចំណីអាហារដោយមិនបានលាងដៃ នាំឲ្យកុមារប្រឈមនឹងការឆ្លងមេរោគផ្សេងៗ។ នាយិកាសាលាបឋមសិក្សារហាលសួង លិច អ្នកស្រី សេង សារូ មានប្រសាសន៍ថា កម្មវិធីនេះនឹងជួយឲ្យកុមារកាន់តែមានចំណេះបន្ថែមទៀត ក្រៅអំពីពួកគេបានសិក្សានៅក្នុងថ្នាក់រៀន។ អ្នកស្រីចង់ឲ្យអង្គការសង្គមស៊ីវិលនានា បង្កើតកម្មវិធីអប់រំសុខភាពដល់សិស្សានុសិស្សនៅក្នុងសាលារបស់អ្នកស្រីឲ្យបានច្រើនបន្ថែមទៀតដើម្បីឲ្យកុមារមានសុខភាពល្អ៖ ។ ទាក់ទងនឹងបញ្ហានេះ បុគ្គលិកអង្គការទស្សនៈឥតព្រំដែនប្រចាំនៅខេត្តបាត់ដំបង លោក លាង មេសា លើកឡើងថា មូលហេតុដែលអប់រំកុមារឲ្យយល់ដឹងបញ្ហាសុខភាព ដោយសារកុមារនៅទីជនបទមួយចំនួន ពុំបានយល់ដឹងអំពីការសំអាតអនាម័យរាងកាយរបស់ពួកគាត់ឲ្យបានត្រឹមត្រូវនោះទេ ជាពិសេសគឺការញាំចំណីអាហារតែម្ដង៖ ។ កម្មវិធីនេះ មានរៀបចំឲ្យកុមារបានឆ្លើយសំនួរពាក់ព័ន្ធនឹងការសំអាតអនាម័យដូចជាការលាងដៃនឹងសាប៊ូ មុនញាំអាហារ និងការដុះធ្មេញឲ្យបានយ៉ាងតិច ២ដងក្នុងមួយថ្ងៃជាដើម។ លោក លាង មេសា ឲ្យដឹងថា កម្មវិធីអប់រំសុខភាពនេះ នៅខេត្តបាត់ដំបង អង្គការទស្សនៈឥតព្រំដែនរៀបចំចំនួន ៨សាលា នៅក្នុងស្រុកចំនួន២ គឺបវេល និងស្រុកឯកភ្នំ។ មន្ត្រីអង្គការមួយនេះឲ្យដឹងថា កន្លងមកគ្រូបង្រៀននៅតាមសាលាបឋមនៅតំបន់ដែលអង្គការនេះចុះអប់រំ ភាគច្រើនបង្រៀនទ្រឹស្ដីដោយខ្វះការឲ្យសិស្សអនុវត្តទៅលើអនាម័យប្រចាំថ្ងៃ៕
|
2017-08-24T19:10:00+07:00
|
rfa.org
|
https://www.rfa.org/khmer/news/health/health-08242017080343.html
|
fba1ec76-6833-4bbf-869d-fd2ddc86decc
|
សម្ដេចតេជោ ហ៊ុន សែន ប្រកាសថា កម្មករនៅកម្ពុជាទាំងអស់ទទួលបានសេវាពិនិត្យ និងព្យាបាលជំងឺនៅមន្ទីរពេទ្យរដ្ឋ ដោយឥតគិតថ្លៃ ចាប់ពីខែមករា ឆ្នាំ២០១៨ (Video inside)
|
ក្នុងឱកាសអញ្ជើញសំណេះសំណាលជាមួយកម្មករនិយោជិត នៅតំបន់សេដ្ឋកិច្ចពិសេសភ្នំពេញ ស្ថិតនៅសង្កាត់កំបូល ខណ្ឌពោធិ៍សែនជ័យ នាព្រឹកថ្ងៃទី២៣ ខែសីហា ឆ្នាំ២០១៧នេះ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា បានប្រកាសថា ចាប់ពីខែមករា ឆ្នាំ២០១៨ តទៅ កម្មករ-កម្មការិនីគ្រប់ផ្នែកទាំងអស់នៅកម្ពុជា នឹងទទួលបានសេវាពិនិត្យសុខភាព និងព្យាបាលជំងឺដោយឥតគិតថ្លៃ នៅគ្រប់មន្ទីរពេទ្យ និងមណ្ឌលសុខភាពរដ្ឋ។ (សូមស្ដាប់ប្រសាសន៍សម្ដេច) សម្តេចតេជោ ហ៊ុន សែន បានឲ្យដឹងថា នាពេលកន្លងទៅ កម្មករ-កម្មការិនីត្រូវបង់ប្រាក់លើរបបសន្តិសុខសង្គម ផ្នែកថែទាំសុខភាព ៥០ភាគរយ ប៉ុន្តែចាប់ពីខែមករា ឆ្នាំ២០១៨ ខាងមុខតទៅ ពួកគេមិនចាំបាច់បង់ទៀតនោះទេ គឺម្ចាស់រោងចក្រជាអ្នកបង់ជំនួសវិញ ដើម្បីឲ្យកម្មករ-កម្មការិនីទទួលបាននូវអត្ថប្រយោជន៍ ពីការព្យាបាលនេះ។ សម្ដេចបានព្យាករណ៍ថា អត្ថប្រយោជន៍ពីការមិនបង់ប្រាក់លើសេវាថែទាំសុខភាពនេះ គឺកម្មករ-កម្មការិនីម្នាក់ៗ នឹងចំណេញប្រាក់ពី ៨,០០០រៀល ទៅ ១៣,០០០រៀល ក្នុងមួយខែ ហើយរាជរដ្ឋាភិបាលនឹងកំពុងទូទាត់ជាមួយម្ចាស់រោងចក្រ សហគ្រាស គ្រឹះស្ថានការងារនានា តាមរយៈនៃការបន្ធូរបន្ធយពន្ធកាត់ទុក ដើម្បីយកប្រាក់ទាំងនោះទៅបម្រើឲ្យការងារខាងលើ។ សម្តេចតេជោនាយករដ្ឋមន្រ្តី ថ្លែងយ៉ាងដូច្នេះថា ។ ប្រមុខរាជរដ្ឋាភិបាលក៏ណែនាំដល់ក្រសួងសុខាភិបាល ក្រសួងការងារ និងបណ្ដុះបណ្ដាលវិជ្ជាជីវៈ ក្រសួងសេដ្ឋកិច្ច និងហិរញ្ញវត្ថុ ក្រសួងកសិកម្ម រុក្ខាប្រមាញ់ និងនេសាទ ក្រសួងទេសចរណ៍ ក្រសួងរៀបចំដែនដី នគរូបនីយកម្ម និងសំណង់ ក្រសួងសាធារណការ និងដឹកជញ្ជូន ក្រសួងរ៉ែ និងថាមពល ក្រសួងឧស្សាហកម្ម និងសិប្បកម្ម ក្រសួងមុខងារសាធារណៈ រដ្ឋលេខាធិការអាកាសចរណ៍ស៊ីវិល ត្រូវចាត់ចែងធ្វើការងារជាមួយគ្នា ដើម្បីស្រង់ស្ថិតិចំនួនកម្មករ និងធ្វើការផ្ដល់ជូនពួកគេ នូវសេវាពិនិត្យព្យាបាលសុខភាពឲ្យបានដិតដល់ ពិសេសក្រសួងសុខាភិបាល ត្រូវពង្រីកសេវាថែទាំសុខភាពឲ្យកាន់តែគៀកជិតរោងចក្រ និងកម្មករផងដែរ។ សម្ដេចតេជោបានគូសបញ្ជាក់ថា នៅពេលខាងមុខ រាជរដ្ឋាភិបាលនឹងដាក់ឲ្យអនុវត្តនូវកម្មវិធីជាសកល ពោលប្រជាពលរដ្ឋទាំងអស់នៅទូទាំងប្រទេស មិនថាអ្នកមានប្រាក់តិច ឬច្រើនយ៉ាងណាទេ គឺសុទ្ធតែទទួលបានការពិនិត្យសុខភាព និងព្យាបាលជំងឺដោយឥតគិតថ្លៃដូចៗគ្នា។ សូមជម្រាបថា ការផ្ដល់ជូនសេវាពិនិត្យសុខភាព និងព្យាបាលជំងឺនេះ មានតែនៅមន្ទីរពេទ្យ និងមណ្ឌលសុខភាពជារបស់រដ្ឋតែប៉ុណ្ណោះ ចំណែកគ្លីនិក និងមន្ទីរពេទ្យឯកជន មិនមានផ្ដល់សេវាទាំងនេះឡើយ៕
|
2017-08-23T23:16:00+07:00
|
freshnewsasia.com
|
https://m.freshnewsasia.com/index.php/en/localnews/63571-2017-08-23-09-16-42.html
|
85ac6c2b-0ac4-4237-b4f5-fdd3886a1f16
|
មន្ទីរពេទ្យរុស្ស៊ីផ្ដល់ការព្យាបាលជំងឺភ្នែកដោយឥតបង់ថ្លៃរយៈពេល៣ថ្ងៃ
|
គ្រូពេទ្យឯកទេសផ្នែកជំងឺភ្នែកនៃមន្ទីរពេទ្យមិត្តភាពខ្មែរ-សូវៀត ឬហៅថាមន្ទីរពេទ្យរុស្ស៊ី ជូនដំណឹងថា នៅមន្ទីរពេទ្យនេះ ក្រុមគ្រូពេទ្យភ្នែកផ្ដល់ការពិនិត្យ ព្យាបាលជំងឺភ្នែកដោយឥតបង់ប្រាក់រយៈពេល ៣ថ្ងៃ សម្រាប់ជនក្រីក្រ។ រយៈពេល ៣ថ្ងៃនេះ គឺចាប់ពីថ្ងៃព្រហស្បតិ៍ ទី២៤ ដល់ថ្ងៃសុក្រ ទី២៥ សីហា ហើយក្រោយការសម្រាកថ្ងៃសៅរ៍ និងថ្ងៃអាទិត្យ គ្រូពេទ្យនឹងបន្តផ្ដល់សេវាឥតបង់ប្រាក់មួយថ្ងៃទៀត គឺនៅថ្ងៃទី២៨ សីហា។ ការពិនិត្យ និងព្យាបាលជំងឺភ្នែកឥតបង់ប្រាក់នេះ គឺសម្រាប់អ្នកមានជំងឺភ្នែកទូទៅ ជាពិសេសជំងឺ
|
2017-08-23T21:46:00+07:00
|
rfa.org
|
https://www.rfa.org/khmer/news/health/free-eyes-treatment-08232017104450.html
|
58630346-d45b-466e-9348-73a9b23e26ae
|
លោក អៀង មូលី៖ «ជាងពីរទសវត្សរ៍ កម្ពុជាចំណាយថវិកាខ្ទង់៨០០លានដុល្លារ ក្នុងការប្រយុទ្ធនឹងមេរោគអេដស៍ និងជំងឺអេដស៍»
|
លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានថ្លែងឲ្យដឹងថា រហូតមកដល់ដំណាច់ឆ្នាំ២០១៧ ឬជាង ពីរទសវត្សរ៍កន្លងមកនេះ ប្រទេសកម្ពុជា បានចំណាយថវិកាប្រមាណ៨០០លានដុល្លារ ត្រូវបានធ្វើចលនាក្នុងការឆ្លើយតប នឹងមេរោគអេដស៍ និងជំងឺអេដស៍។ ការឆ្លើយតបនឹងមេរោគអេដស៍ នៅកម្ពុជា គឺជា រឿងរ៉ាវនៃជោគជ័យមួយ របស់ពិភពលោក ដែលបានបង្វិលត្រឡប់ ពីការឆ្លងរីករាលដាល ដែលឥឡូវនេះ ប្រទេសកម្ពុជាជិត នឹងសម្រេចបាននូវការ ទទួលបានការព្យាបាល មេរោគអេដស៍ ជាសកលហើយ។ ការថ្លែងបែបនេះ របស់ប្រធានអាជ្ញាធរជាតិប្រយុទ្ធ នឹងជំងឺអេដស៍ គឺក្នុងឱកាសដែលលោកបានអញ្ជើញ ចូលរួមជាអធិបតីភាព ក្នុងពិធីបើក សិក្ខាសាលាពិគ្រោះយោបល់ ស្តីពីការឆ្លើយតបនឹងមេរោគអេដស៍/ជំងឺអេដស៍ថ្នាក់ជាតិ ប្រកបដោយចីរភាពនៅកម្ពុជា នៅព្រឹកថ្ងៃទី២៣ ខែសីហា ឆ្នាំ២០១៧ ឯសណ្ឋាគារហ៊ីម៉ាវ៉ារី។ ក្នុងនោះក៏មានចូលរួមពីសំណាក់ លោកស្រី Vladanka Andreeva នាយកប្រចាំប្រទេសនៃអង្គការ UNAIDS , លោកស្រី Mindy Duong អ្នកសម្របសម្រួលអន្តរទីភ្នាក់ងារ PEPFAR, លោកស្រី Marta Levitt ទីប្រឹក្សាជាន់ខ្ពស់ នៃប្រព័ន្ធពង្រឹងសុខភាព និងមេរោគអេដស៍ ការិយាល័យសុខាភិបាល និងអប់រំ នៃទីភ្នាក់ងារ USAID ព្រមទាំងដៃគូពាក់ព័ន្ធ ជាច្រើននាក់ទៀត។ លោកទេសរដ្ឋមន្រ្តី អៀង មូលី បានថ្លែងបន្តថា កម្ពុជាបានឈានមកដល់ចំណុចនេះ ដោយសារការប្តេជ្ញានយោបាយដ៏មោះមុត ការចូលរួមពី សហគមន៍ និងការគាំទ្រផ្នែកបច្ចេកទេស និងហិរញ្ញវត្ថុកម្រិតខ្ពស់ អស់រយៈពេលជាងពីរទសវត្សរ៍ ពីដៃគូអភិវឌ្ឍន៍។ ទោះបីយ៉ាងណា កញ្ចប់ថវិកាពីខាងក្រៅ ក្នុងការឆ្លើយតបនឹងមេរោគអេដស៍ កំពុងរួមតូច ហើយមានការព្រួយបារម្ភថា កំណើនសេដ្ឋកិច្ចរបស់កម្ពុជា ដែលឆ្លុះបញ្ចាំងនៅក្នុងឋានៈជាប្រទេស ដែលមានចំណូលមធ្យម កម្រិតទាបថ្មីនេះ នឹងកាន់តែធ្វើឲ្យយើងមានសិទ្ធិតិចតួច ក្នុងការទទួលបានជំនួយ អភិវឌ្ឍន៍ផ្លូវការ។ លោកថ្លែងបន្តទៀតថា ដោយសារការទទួលស្គាល់បែបនេះហើយ រាជរដ្ឋាភិបាលកម្ពុជា បានប្តេជ្ញាប្រើប្រាស់នូវប្រភពធនធាន ដែលមានឲ្យប្រកបដោយយុទ្ធសាស្រ្ត ក្នុងពេលដែលរៀបចំខ្លួន ក្នុងការទទួលយកនូវចំណែក កាន់តែធំឡើងនៃបន្ទុកហិរញ្ញវត្ថុ ក្នុងការឆ្លើយតប។ កន្លងមកនេះ យុទ្ធសាស្រ្តជាគោលដៅ គំរូសេវាកម្ម ដែលកាន់តែមានប្រសិទ្ធភាព ការរួមគ្នាធ្វើឲ្យសម្រេចនៅក្នុង និងរវាងសាធារណជន និងប្រព័ន្ធសុខាភិបាលសហគមន៍ បានរួមចំណែកធ្វើឲ្យមានការធ្លាក់ចុះទាំងស្រុង ក្នុងការចំណាយ លើជំងឺអេដស៍តាំងពី ឆ្នាំ២០១០។ ទោះបីយ៉ាងណា នៅក្នុងដំណាក់កាលអន្តរកាលនេះ ការបន្តផ្តល់ថវិកាក្នុងកម្រិតទស្សន៍ទាយ បានមួយនឹងត្រូវការចាំបាច់ ដើម្បីធ្វើឲ្យមានចីរភាព និងកសាងបាននូវផលចំណេញ ផែ្នកសុខាភិបាលដែលត្រូវបានធ្វើឡើង មកដល់សព្វថ្ងៃនេះ។ លោកទេសរដ្ឋមន្រ្តី អៀង មូលី ក៏បានថ្លែងរំឭកពីសុន្ទរកថា របស់សម្តេចតេជោ ហ៊ុន សែន នាយករដ្ឋមន្រ្តីកម្ពុជា ដែលបានថ្លែងក្នុងមហាសន្និបាត អង្គការសហប្រជាជាតិ នៅពេលដែលពិភពលោក ប្តេជ្ញាធ្វើដំណើរ ពីគោលដៅអភិវឌ្ឍន៍សហស្សវត្សរ៍ ឆ្ពោះទៅកាន់គោលដៅអភិវឌ្ឍន៍ ប្រកបដោយចីរភាព។ ពេលនោះសម្តេចតេជោ បានគូសបញ្ជាក់ថា អស់រយៈពេលជាងពីរទសវត្សរ៍ កម្ពុជាបានធ្វើឲ្យមានការផ្លាស់ប្តូរ គួរឲ្យកត់សម្គាល់ ជាពិសេសក្នុងការធានាបាន នូវសន្តិភាពពេញលេញ ស្ថិរភាពនយោបាយរឹងមាំ និងធ្វើ ឲ្យប្រសើរឡើងនូវសន្តិសុខសាធារណៈ ជាមួយនឹងកំណើនសេដ្ឋកិច្ចកម្រិតខ្ពស់ ជាមធ្យម ៧,៧% ប្រចាំឆ្នាំ និងថា ប្រទេសកម្ពុជា បានប្រែក្លាយទៅជាប្រទេស ដែលមានចំណូលមធ្យមកម្រិតទាប នៅឆ្នាំ២០១៦។ នៅក្នុងពេលមួយ នៃជំនួបជាមួយលោក Steve Kraus ប្រធានអង្គការ UNAIDS ប្រចាំតំបន់អាស៊ីប៉ាស៊ីហ្វិក សម្តេចតេជោ បានសង្កត់ធ្ងន់ថា ការឆ្លើយតបនឹងមេរោគអេដស៍ និងជំងឺអេដស៍នៅកម្ពុជាគឺ «ធ្វើពីក្បាលដល់ចុងជើង» មានន័យថា ម្នាក់ៗ និងគ្រប់វិស័យបានចូលរួមឆ្លើយតបនឹង មេរោគអអេដស៍ និងជំងឺអេដស៍។ សូមបញ្ជាក់ថា សិក្ខាសាលាពីគ្រោះយោបល់នេះ សិក្ខាកាមទាំងអស់ នឹងបានរៀនសូត្រអំពី បច្ចុប្បន្នភាពនៃស្ថានភាពការឆ្លើយតប នឹងមេរោគអេដស៍ នៅកម្ពុជា។ នឹងយល់អំពីទស្សនៈនៃចីរភាព និងក្តាប់បាននូវបទពិសោធន៍នានា នៃការឆ្លើយតបនឹងមេរោគអេដស៍ និងជំងឺអេដស៍ប្រកប ដោយចីរភាពនៅក្នុង ប្រទេសកំពុងអភិវឌ្ឍន៍ ហើយក៏នឹងផ្តល់ផងដែរ នូវធាតុចូលក្នុងការរៀបចំនូវផែនទី បង្ហាញផ្លូវនៃសកម្ម ភាពអាទិភាព ដើម្បីលើកឡើងនូវហានិភ័យនានា ចំពោះចីរភាព ដែលជួយយើងបង្កើតបាន នូវផ្លូវធ្វើដំណើរដ៏រលូនមួយ នៅក្នុងអន្តរកាលនេះ៕
|
2017-08-23T18:20:00+07:00
|
freshnewsasia.com
|
https://m.freshnewsasia.com/index.php/en/localnews/63529-2017-08-23-04-20-29.html
|
c122b1a2-6024-4773-80ef-cc82f882f74f
|
ស្ត្រីម្នាក់ អត់លុយព្យាបាលជំងឺ ដាច់ចិត្តលួចទូរស័ព្ទគេ តែលទ្ធផលបានត្រឹមជាប់ខ្នោះ…
|
ស្ត្រីវ័យចំណាស់ម្នាក់កើតជំងឺទាចទឹក(ក្រិនថ្លើម) អត់លុយព្យាបាល បានដាច់ចិត្តចូលលួចទូរស័ព្ទ តែម្ចាស់ឃើញទាន់ ក៏ចាប់ខ្លួនប្រគល់ឲ្យសមត្ថកិច្ច កាលពីវេលាម៉ោង២ និង៣០នាទីរសៀល ថ្ងៃទី២២ ខែសីហា ឆ្នាំ២០១៧ នៅក្នុងផ្ទះរបស់ជនរងគ្រោះ ស្ថិតក្នុងភូមិព្រែកតាពៅ សង្កាត់ដើមមៀន ក្រុងតាខ្មៅ ខេត្តកណ្តាល។ មន្ត្រីនគរបាលក្រុងតាខ្មៅ បានឲ្យដឹងថា ជនរងគ្រោះ ឈ្មោះ សាយ ហ៊ី ភេទស្រី អាយុ៣៤ឆ្នាំ ជនជាតិខ្មែរ មុខរបរជាងកាត់ដេរ មានលំនៅក្នុងភូមិព្រែកតាពៅ សង្កាត់ដើមមៀន ក្រុងតាខ្មៅ ខេត្តកណ្តាល។ រីឯជនសង្ស័យដែលសមត្ថកិច្ចឃាត់ខ្លួន ឈ្មោះ យោគ យ៉ម ភេទស្រី អាយុ៥៤ឆ្នាំ ជនជាតិខ្មែអ៊ិស្លាម មានស្រុកកំណើតនៅភូមិចាមក្រោម ឃុំព្រែកស្តី ស្រុកកោះធំ ខេត្តកណ្តាល បច្ចុប្បន្នស្នាក់នៅមិនពិតប្រាកដ។ មន្ត្រីនគរបាលដដែលបានឲ្យដឹងថា មុនពេលកើតហេតុ ជនរងគ្រោះបានទុកទូរស័ព្ទចំនួនពីរគ្រឿង នៅលើតុមុខទូរទស្សន៍ខាងក្រៅបន្ទប់ រួចហើយក៏ចូលទៅដេកនៅក្នុងបន្ទប់។ នៅពេលនោះ ជនសង្ស័យដើរចូលតាមទ្វារផ្ទះបាយ ចូលទៅទូរស័ព្ទនោះ ប៉ុន្តែវម្ចាស់ឃើញទាន់ ក៏ស្រែកផ្អើលឆោឡោ ដឹងដល់អ្នកភូមិនាំគ្នាព័ទ្ធចាប់ប្រគល់ជូនសមត្ថកិច្ចតែម្តង។ ជនសង្ស័យបានសារភាពប្រាប់សមត្ថកិច្ចថា គាត់ពិតជាបានចូលក្នុងផ្ទះរបស់ជនរងគ្រោះ ក្នងបំណងលួចយកទូរស័ព្ទទាំងនោះប្រាកដមែន។ ការដែលគាត់ធ្វើបែបនេះ ក៏ដោយសារតែគាត់គ្មានលុយព្យាបាលជំងឺទាចទឹក(ក្រិនថ្លើម)ហើយពីមុនមកក៏គាត់មិនធ្លាប់ធ្វើបែបនេះទេ។ ក្រោយពេលសាកសួរជាជំហានដំបូងនៅក្នុងប៉ុស្ដិ៍នគរបាលរដ្ឋបាលរួចហើយ សមត្ថកិច្ចបានបញ្ជូនជនសង្ស័យ ទៅកាន់អធិការដ្ឋាននគរបាលក្រុងតាខ្មៅ ដើម្បីចាត់បន្តតាមនីតិវិធី៕
|
2017-08-23T17:18:01+07:00
|
kbnnews.com
|
https://kbn.news/archives/71440
|
881449e7-8b20-4c8d-aede-505b235d1192
|
អគ្គនាយកពន្ធនាគារ៖ ឧកញ៉ា ស៊ី ឡាឡយ ជាម្ចាស់គ្រឿងញៀនទំងន់៥៦គីឡូក្រាម ស្លាប់នៅមន្ទីរពេទ្យរុស្សីដោយជំងឺមហារីកខួរក្បាល និងជំងឺអេដស៍
|
អគ្គនាយកពន្ធនាគារ បានថ្លែងប្រាប់បណ្តាព័ត៌មាន Fresh News ឲ្យដឹងនៅល្ងាចថ្ងៃទី២២ ខែសីហា ឆ្នាំ២០១៧នេះថា ឧកញ៉ា ស៊ីឡាឡយ ជាម្ចាស់គ្រឿងញៀនទំងន់ ៥៦គីឡូក្រាមដែលកំពុងជាប់ការស៊ើបអង្កេតនៅក្នុងពន្ធនាគារព្រៃស បានស្លាប់ហើយកាលពីល្ងាចថ្ងៃទី២២ ខែសីហា ឆ្នាំ២០១៧ នៅឯមន្ទីរពេទ្យរុស្ស៊ីដោយជំងឺមហារីកខួរក្បាល និងជំងឺអេដស៍។ លោក ចាន់ គឹមសេង អគ្គនាយកពន្ធនាគារ ក្រសួងមហាផ្ទៃ បានបញ្ជាក់ថា សូមជំរាបថា នៅរសៀលថ្ងៃទី២៣ ខែឧសភា ឆ្នាំ២០១៧នេះកន្លងទៅ ចៅក្រមស៊ើបសួរសាលាដំបូងរាជធានីភ្នំពេញ លោកស្រី ថ្លាង ផាណែត បានចេញដីកាសម្រេចឃុំខ្លួន មេក្លោងជួញដូរគ្រឿងញៀន និងបក្ខពួកម្នាក់ទៀត ដាក់ពន្ធនាគារព្រៃស ក្រោមការចោទប្រកាន់ពីបទ «រក្សាទុក និងជួញដូរដោយខុសច្បាប់នូវសារធាតុញៀន»។ មេក្លោងជួញដូរគ្រឿងញៀន និងបក្ខពួកទាំង២នាក់នេះ ត្រូវកម្លាំងនគរបាលបង្ក្រាបបាននៅ រាជធានីភ្នំពេញ និងខេត្តរតនគិរី ដោយដកហូតថ្នាំញៀនជាង៥៦គីឡូក្រាម។ មេក្លោងឈ្មោះ ស៊ី ឡាឡយ ហៅខាំឡយ អាយុ៤២ឆ្នាំ ជាម្ចាស់សណ្ឋាគារដ៏ធំមួយនៅខេត្តរតនគិរី និងបក្ខពួកឈ្មោះ លួន សុផា អាយុ៣០ឆ្នាំ ត្រូវបានបង្ហាញមុខជាសាធារណៈមុនបញ្ជូនទៅតុលាការ៕
|
2017-08-23T03:33:00+07:00
|
freshnewsasia.com
|
https://m.freshnewsasia.com/index.php/en/localnews/63500-2017-08-22-13-33-09.html
|
230e9ef0-65e9-450c-8035-23d58d9ca021
|
ក្រុមការងារ CPP ចុះជួយស្រុកអូរយ៉ាដាវ នាំយកគ្រឿងឧបភោគបរិភោគ និងថវិកាមួយចំនួន ចូលបុណ្យសពសមាជិកដែលបានស្លាប់ ដោយសារជំងឺរ៉ាំរៃ
|
លោកវរសេនីយ៍ឯក នូវ ដារ៉ា អនុប្រធានក្រុមការចុះជួយឃុំប៉ក់ញ៉ៃ ដោយមានការចង្អុលបង្ហាញពីសំណាក់លោក ថង សាវុន អភិបាលខេត្តរតនគិរី និងលោកឧត្តមសេនីយ៍ត្រី ងួន គឿន ស្នងការនគរបាលខេត្ត និងជាប្រធានក្រុមការងារចុះជួយស្រុកអូរយ៉ាដាវ នៅរសៀលថ្ងៃទី២១ ខែសីហា ឆ្នាំ២០១៧ម្សិលមិញ បាននាំយកគ្រឿងបរិភោគ, ឧបរិភោគ និងថវិកាមួយចំនួន ទៅប្រគល់ជូនគ្រួសារសព ដែលជាសមាជិក CPP នៅឃុំឃុំប៉ក់ញ៉ៃ ស្លាប់ដោយសារជំងឺរ៉ាំរៃ។ លោកវរសេនីយ៍ឯក នូវ ដារ៉ា បានថ្លែងថា ថវិកាដែលនាំមកចូលបុណ្យថ្ងៃនេះមានថវិកាចំនួន៤០ម៉ឺនរៀល និងគ្រឿងឧបភោគ, បរិភោគមួយចំនួនដូចជាអង្ករ១បាវ (៥០គីឡូក្រាម),ទឹកត្រី១កេះ,ទឹកស៊ីអ៊ីវ២យួរ, មី២កេះ,ត្រីខ២យួរ,ទឹកសុទ្ធ១០យួរ និងលោក រចំ ហ្វា អភិបាលរងស្រុកអូរយ៉ាដាវ អង្ករ៥០គីឡូក្រាម, ថវិកា១០ម៉ឺនរៀល និងមេឃុំប៉ក់ញ៉ៃ២០ម៉ឺនរៀល។ លោក នូវ ដារ៉ា បានបន្តថា ដោយមានការយកចិត្តទុកពីថ្នាក់ដឹកបក្សស្រុក ខេត្ត ជាពិសេសសសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងជាប្រធានគណបក្សប្រជាជនកម្ពុជា ជានិច្ចកាលតែងតែគិតគូរពិសុខទុករបស់សមាជិកបក្ស និងប្រជាពលរដ្ឋគ្រប់គ្នាដោយមិនប្រកាន់និន្នាការនយោបាយ ជាតិសាសន៍ ពណ៌សម្បូរនោះឡើយ ឱ្យតែទីណាមានការលំបាកទៅនោះមានថ្នាក់ដឹកនាំបក្សប្រជាជនជានិច្ច។ លោកស្រី សេវ ទៀប ត្រូវជាភរិយាសព បានថ្លែងថា ប្តីរបស់គាត់មានជំងឺថ្លើមដល់ដំណាក់ចុងក្រោយ ទោះបីធ្លាប់បញ្ជូនទីព្យាបាលនៅខេត្តតាកែវ និងក្រុងភ្នំពេញ ក៏មើលមិនជាដែលក្នុងរយៈតែ៣ខែ ជំងឺនេះធ្វើទុកខ្លាំងឡើងទើមបណ្តាលឲ្យស្លាប់ ចោលប្រពន្ធកូនទាំង៤នាក់ នៅក្នុងបន្ទុក។ លោកស្រី សេវ ទៀប បានបន្តថា ថ្ងៃនេះបើទោះក្រុមការងារ CPP ថ្នាក់ខេត្តរវល់ការងារយ៉ាងណាក៏ដោយបាននាំថវិកា និងគ្រឿងឧបភោគ, បរិភោគមកចូលបុណ្យដល់ខ្នងផ្ទះគាត់តែម្តងកាយវិកានេះសបញ្ជាក់ឲ្យឃើញថាមានតែ CPP ទេរួមសុខ,ទុក្ខជាមួយគ្រប់កាលៈទេសៈ។ ចុងបញ្ចប់លោកស្រី និងក្រុមគ្រួសារ មានតែម្រាមដប់បួងសួងជូនពរថ្នាក់ដឹកនាំ CPP ខេត្តជួបតែសុខភាពល្អ និងសម្រេចការងារ ជោគជ័យគ្រប់ភារកិច្ច ជាពិសេសក្នុងឱកាសបោះឆ្នោតជ្រើសរើសតំណាងរាស្រ្តឆ្នាំ២០១៨ខាងមុខនេះ សូមគណបក្សប្រជាជនកម្ពុជាទទួលបានភាពជោគជ័យគ្រប់ទីកន្លែង៕
|
2017-08-23T01:02:00+07:00
|
freshnewsasia.com
|
https://m.freshnewsasia.com/index.php/en/localnews/63482-cpp-138.html
|
9e2dcd4d-242c-44d2-b1bc-e9ed35fc65cc
|
កន្លះឆ្នាំ២០១៧នេះ កម្មករ-កម្មការិនីជាង៤ម៉ឺននាក់ មកពិនិត្យព្យាបាលជំងឺ ដែលបង់ថ្លៃជួសដោយ ប.ប.ស នៅមន្ទីរពេទ្យបង្អែក និងមណ្ឌលសុខភាព ទូទាំងខេត្តកំពង់ចាម
|
តាមរបាយការណ៍របស់មន្ទីរសុខាភិបាល ខេត្តកំពង់ចាម ដែលអង្គភាពព័ត៌មាន Fresh News ទទួលបាននៅថ្ងៃទី២២ ខែសីហានេះ បានឲ្យដឹងថា ក្នុងរយៈពេល៧ខែ ឆ្នំា២០១៧នេះ (ចាប់ពីខែមករា ដល់ខែកក្កដា) អ្នកជំងឺជាកម្មករ និងកម្មការិនី ៣៥.១៥៥នាក់ ដែលបានបង់ថ្លៃជួសដោយបេឡាជាតិ របបសន្ដិសុខសង្គម (ប.ប.ស) និងប្រជាជនក្រីក្រមកទទួលសេវាសុខភាពតាមរយៈមូលនិធិសមធម៌ នៅមន្ទីរពេទ្យបង្អែក និងមណ្ឌលសុខភាព ក្រោមឱវាទ មន្ទីរសុខាភិបាលទូទាំងខេត្តកំពង់ចាម។
|
2017-08-23T00:34:00+07:00
|
freshnewsasia.com
|
https://m.freshnewsasia.com/index.php/en/localnews/63479-2017-08-22-10-34-46.html
|
57d9364f-07d8-47d8-9eee-0621e7a3191c
|
៧ខែ ឆ្នាំ២០១៧នេះ កម្មករ-កម្មការិនី ជាង១ម៉ឺននាក់ មកពិនិត្យព្យាបាលជំងឺ នៅមន្ទីរសុខាភិបាល ខេត្ដកណ្ដាល ដែលបានបង់ថ្លៃជួស ដោយប.ប.ស
|
តាមរបាយការណ៍របស់ មន្ទីរសុខាភិបាលខេត្តកណ្តាល ដែលអង្គភាពព័ត៌មាន Fresh News ទទួលបាន នៅថ្ងៃទី២២ ខែសីហា ឆ្នាំ២០១៧នេះ បានឲ្យដឹងថា ក្នុងរយៈពេល៧ខែ ឆ្នាំ២០១៧នេះ ចាប់ពីខែមករា ដល់ខែកក្កដា អ្នកជំងឺជាកម្មករ-កម្មការិនី ចំនួន១០,៦៥៨នាក់ ដែលបានបង់ថ្លៃជួសដោយបេឡាជាតិ របបសន្ដិសុខសង្គម (ប.ប.ស) នៅមន្ទីរពេទ្យបង្អែក ក្រោមឱវាទ មន្ទីរសុខាភិបាលខេត្តកណ្តាល។
|
2017-08-23T00:04:00+07:00
|
freshnewsasia.com
|
https://m.freshnewsasia.com/index.php/en/localnews/63469-2017-08-22-10-04-11.html
|
e7bd5f45-32d7-4168-8c7b-6fa1dbb9ba7c
|
ពាក់កណ្តាលឆ្នាំ២០១៧នេះ កម្មករ-កម្មការិនីចំនួន៨០០នាក់ មកពិនិត្យព្យាបាលជំងឺ ដែលបង់ថ្លៃជួសដោយ ប.ប.ស នៅមន្ទីរពេទ្យបង្អែក និងមណ្ឌលសុខភាពនានា នៅខេត្តព្រះសីហនុ
|
តាមរបាយការណ៍របស់ មន្ទីរសុខាភិបាលខេត្តព្រះសីហនុ ដែលអង្គភាពព័ត៌មាន Fresh News ទទួលបាន នៅថ្ងៃទី២២ ខែសីហា ឆ្នាំ២០១៧នេះ បានឲ្យដឹងថា ក្នុងរយៈពេល៧ខែ ឆ្នាំ២០១៧នេះ ចាប់ពីខែមករា ដល់ខែកក្កដា អ្នកជំងឺជាកម្មករ-កម្មការិនី ចំនួន៨០០នាក់ ដែលបានបង់ថ្លៃជួសដោយបេឡាជាតិ របបសន្ដិសុខសង្គម (ប.ប.ស) នៅមន្ទីរពេទ្យបង្អែក និងមណ្ឌលសុខភាព ក្រោមឱវាទ មន្ទីរសុខាភិបាលខេត្តព្រះសីហនុ។ សូមអានព័ត៌មានលំអិតរបស់មន្ទីរសុខាភិបាលខេត្តព្រះសីហនុដូចខាងក្រោម៖
|
2017-08-22T21:05:00+07:00
|
freshnewsasia.com
|
https://m.freshnewsasia.com/index.php/en/localnews/63447-2017-08-22-07-05-10.html
|
aa430a00-7528-4309-baad-a1ae08556699
|
ប្រឡងបាក់ឌុបព្រឹកថ្ងៃទី២៖ បេក្ខនារីម្នាក់ នៅមណ្ឌលវិទ្យាល័យ ហ៊ុន សែន តាខ្មៅខាងជើង មានជំងឺរលាកខ្នែងពោះរៀន ត្រូវអង្គុយប្រឡងក្នុងឡានពេទ្យ ដោយដៃម្ខាងដាក់សេរ៉ូម
|
ប្រឡងបាប់ឌុបព្រឹកថ្ងៃទី២នេះ ក្រសួងអប់រំ យុវជន និងកីឡា តាមរយៈទំព័រ Facebook ផ្លូវការរបស់ខ្លួន បានបញ្ជាក់ថា បេក្ខនារីម្នាក់ ប្រឡងនៅមណ្ឌលវិទ្យាល័យ ហ៊ុន សែន តាខ្មៅខាងជើង មានជំងឺរលាកខ្នែងពោះវៀន ដែលទើបវះកាត់យប់មិញ ត្រូវអង្គុយប្រឡងនៅលើរថយន្ដសង្គ្រោះបន្ទាន់ ទាំងដៃម្ខាងដាក់សេរ៉ូម។ ក្រសួងបញ្ជាក់យ៉ាងដូច្នេះថា «បេក្ខនារី ប្រឡងនៅមណ្ឌលវិទ្យាល័យ ហ៊ុន សែន តាខ្មៅខាងជើង មានជំងឺរលាកខ្នែងពោះវៀន ដែលទើបទទួលការវះកាត់យប់មិញ ត្រូវបានគណៈមេប្រយោគអនុញ្ញាតឲ្យប្រឡងនៅទីធ្លា ដែលមានបរិយាកាសល្អម្នាក់ឯង តាមការស្នើសុំរបស់បេក្ខជន ដោយមានឡានពេទ្យ និងគ្រូពេទ្យ២នាក់ នៅប្រចាំការ។ បន្ទាប់ពីប្រឡងបានបន្តិចក៏សុំទៅពេទ្យ រួចត្រឡប់មកប្រឡងម្ដងទៀត នៅពេលនេះគណកម្មការអនុញ្ញាតិឲ្យធ្វើកិច្ចការ នៅលើឡានសង្រ្គោះបន្ទាន់»។ ជាការកត់សម្គាល់ នៅព្រឹកថ្ងៃទី២នៃការប្រឡងនេះ បេក្ខជនដែលមានបញ្ហាសុខភាពពេលកំពុងប្រឡង ហាក់មានកើនឡើងជាងថ្ងៃម្សិលមិញ។ ចំពោះដំណើរការសំណេរនាព្រឹកនេះមានពីរមុខវិជ្ជាគឺ៖ សម្រាប់ថ្នាក់វិទ្យាសាស្ត្រ ( អក្សរសាស្ត្រខ្មែរ និង រូបវិទ្យា) សម្រាប់ថ្នាក់វិទ្យាសាស្ត្រសង្គម (គណិតវិទ្យា និង សីលធម៌-ពលរដ្ឋវិជ្ជា)។ សូមជម្រាបថា ក្រសួងអប់រំនឹងប្រកាសលទ្ធផលប្រឡងបាក់ឌុបឆ្នាំនេះ នៅតាមមណ្ឌលប្រឡងនីមួយៗ នៅរសៀលថ្ងៃទី១២ ខែកញ្ញា ឆ្នាំ២០១៧ សម្រាប់មណ្ឌលប្រឡង នៅរាជរាធានីភ្នំពេញ និងខេត្ដកណ្ដាល និងនៅថ្ងៃទី១៣ ខែកញ្ញា ឆ្នាំ២០១៧ សម្រាប់មណ្ឌលប្រឡងនៅខេត្តផ្សេងៗទៀត៕
|
2017-08-22T17:03:00+07:00
|
freshnewsasia.com
|
https://m.freshnewsasia.com/index.php/en/localnews/63419-2017-08-22-03-03-49.html
|
9ccff48f-59e4-4111-b630-c74bdca6cf45
|
៧ខែឆ្នាំ២០១៧ ប្រជាពលរដ្ឋជាង២ម៉ឺននាក់ ទទួលបានសេវាពិនិត្យព្យាបាលជំងឺ នៅទូទាំងខេត្តកំពង់ស្ពឺ
|
តាមរបាយការណ៍របស់មន្ទីរសុខាភិបាលខេត្តកំពង់ស្ពឺ ដែលអង្គភាពព័ត៌មាន Fresh news ទទួលបាននៅល្ងាចថ្ងៃទី២១ ខែសីហា ឆ្នាំ២០១៧នេះ បានឲ្យដឹងថា ក្នុងរយៈពេល៧ខែ ឆ្នំា២០១៧ ចាប់ពីខែមករា ដល់ខែកក្កដា មានអ្នកជំងឺជាប្រជាពលរដ្ឋ និងកម្មករ-កម្មការនីចំនួន២០,៤១៣នាក់ ទទួលបានសេវាពិនិត្យសុខភាព និងព្យាបាលជំងឺ ដែលបានបង់ថ្លៃជួសដោយបេឡាជាតិរបបសន្ដិសុខសង្គម (ប.ប.ស) ផង និងដោយឥតគិតថ្លៃផង នៅមន្ទីរពេទ្យបង្អែក និងមណ្ឌលសុខភាព ទូទាំងខេត្តកំពង់ស្ពឺ។ ក្នុងនោះរួមមាន៖ កម្មករ-កម្មការិនីដែលទទួលសេវាសុខភាពមាន ៦,៩២៧នាក់, កម្មករ-កម្មការិនីដែលទទួលបានសេវាសុខភាព តាមរយៈ ប.ស.ស មាន ៥,០២៧នាក់ និងជនក្រីក្រមកទទួលសេវាសុខភាព តាមរយៈមូលនិធិសមធម៌មាន ៨,៤៥៩នាក់។
|
2017-08-22T00:45:00+07:00
|
freshnewsasia.com
|
https://m.freshnewsasia.com/index.php/en/localnews/63377-2017-08-21-10-45-51.html
|
e998f059-4aea-47fe-ba4d-9ba7d4462170
|
រយៈពេល៧ខែ ឆ្នាំ២០១៧នេះ កម្មករ-កម្មការនី ជាង២ម៉ឺននាក់ មកពិនិត្យព្យាបាលជំងឺ ដែលបង់ថ្លៃ ជួសដោយ ប.ប.ស នៅមន្ទីរពេទ្យបង្អែក និងមណ្ឌលសុខភាព
|
តាមរបាយការណ៍ របស់មន្ទីរសុខាភិបាលរាជធានីភ្នំពេញ ដែលអង្គភាពព័ត៌មានFresh news ទទួលបាន នៅថ្ងៃទី២១ ខែសីហានេះ បានឲ្យដឹងថា ក្នុងរយៈពេល៧ខែ ឆ្នំា២០១៧នេះ ចាប់ពីខែមករា ដល់ខែកក្កដា អ្នកជំងឺជាកម្មករ និងកម្មការនី ២៤,៥៦៩នាក់ ដែលបានបង់ថ្លៃជួសដោយ បេឡាជាតិ របបសន្ដិសុខសង្គម (ប.ប.ស) នៅមន្ទីរពេទ្យបង្អែក និងមណ្ឌលសុខភាព ក្រោមឱវាទ មន្ទីរសុខាភិបាលរាជធានីភ្នំពេញ។
|
2017-08-21T20:35:00+07:00
|
freshnewsasia.com
|
https://m.freshnewsasia.com/index.php/en/localnews/63342-2017-08-21-06-35-42.html
|
Subsets and Splits
No community queries yet
The top public SQL queries from the community will appear here once available.